Poštovani, koja je vrijednost jednog mandata u politici? Ne, ovoga puta ne govorim o svim ovim besprizornim plaćenicima o pukim dizačima ruku za koje većina građana ni zna imena i prezimena jer ih se rijetko i viđa u saborskim klupama. Kada pitam koja je vrijednost jednog mandata mislim na ono što ostaje iza nekog tko je bio na javnoj dužnosti u smislu političke ostavštine i rezultata. Moja ostavština na bivšoj javnoj dužnosti kao predsjednice Povjerenstva za odlučivanje o sukobu interesa su načela djelovanja i sveukupni rezultati rada tog tijela. Što god tko mislio, to povjerenstvo se nakon promjene ljudi koji ga vode najduže opiralo nasrtajima Andreja Plenkovića na njegov rad. HDZ-ovi političari su koruptivni, koruptivna im je i politička stranka, pa nezavisnost institucija, a pogotovo antikorupcijskih tijela jako smeta. I to je glavni razlog zašto sada Andrej Plenković tu moju ostavštinu ruši lošim izmjenama zakona. No uloga i važnost Povjerenstva za odlučivanje o sukobu interesa nije nikakav moj hir niti moja izmišljotina. Povjerenstvo je bilo važan faktor u procesu pristupanja EU u okviru Poglavlja 23., poglavlje koje smo posljednje i najteže zatvorili jer se ono odnosilo na vladavinu prava, na izgradnju nezavisnih institucija na učinkovitu borbu protiv korupcije. Sjećate li se da je datum potpisivanja pristupnog ugovora za ulazak Hrvatske u EU bio 9. prosinca 2011. godine, no taj isti dan stigla je i vijest da je državno odvjetništvo podignulo optužnicu protiv HDZ-a i Ive Sanadera. To je datum kada se obilježava i Međunarodni dan borbe protiv korupcije. Zamislite samo koliko u tome ima simbolike. 10 godina kasnije Hrvatska je najkorumpiranija članica EU. 10 godina kasnije Hrvatska nema državno odvjetništvo koje se usudi otvarati istrage i podizati optužnice protiv ministara, a kamoli premijera. 10 godina kasnije u Hrvatskoj je vladavina prava i neovisnost institucija da nas ovakve nikada ne bi primili ni blizu EU. I sad se tek vidi koliko je velik pothvat bio ono što je napravljeno u 2 godine mandata Jadranke Kosor kao premijerke. Danas su antikorupcijske politike iz njezina vremena nemoguće. Primjerice po Zakonu o sprječavanju sukoba interesa iz 2011. godine povjerenstvo je moglo ulaziti u bankovne račune političara, moglo ih je kao sankciju pozvati da podnesu ostavku, moglo je tražiti njihovu smjenu. No protiv ovlasti vjerujem SDP-ov vojnik stranke podignuo je ustavnu tužbu pa je te ovlasti na Ustavnom sudu i srušio i zato te ovlasti nikada nisu zaživjele u praksi. Danas je Josip Leko jedan od sudaca Ustavnog suda. Uoči te 2011. godine sve ostale članice EU ozbiljno su sumnjale da će Hrvatska moći postati pravna država. Jadranka Kosor ih je uspjela uvjeriti da smo bolji nego što smo bili i to je njezina ostavština, to je trajna vrijednost njezina mandata. Andrej Plenković će jednog dana i to vrlo brzo eksplodirati kao napuhani balon od svoje prepotentnosti, a iza njega neće ostati ništa što bi za državu ili za povijest bilo vrijedno spomena. Neće biti nikakvog pozitivnog traga. Tu i tamo će možda ostati koja neotvorena istraga, nekoliko kaznenih prijava protiv njegovih ministrica i ministara koji su negdje se zagubile po ladicama USKOK-a i DORH-a. I naravno iza njega će, kao uostalom iza svake hlapljive koruptivne HDZ-ove vlasti ostati jedna na koljenima potpuno opustošena zemlja urušenih institucija. Ali to nije samo njegova krivnja to je krivnja svih vas HDZ-ovaca kojima je pljeskanje i dizanje ruku stranačkom šefu ma tko god on bio, ulizivanje i podaništvo jedina moguća egzistencija. Ima i u ovom sazivu zastupnika koji su jednako adorirali i Jadranku Kosor kad je bila na poziciji moći, a zgazili je i cipelarili samo kao bi se dodvorili novom vođi. Branko Bačiću znate o čemu govorim. Ja Jadranku Kosor ne volim, niti sam ju kao premijeru voljela, ali zbog stvaranja uvjeta za ulazak u EU kada se to činilo nemoguće, zbog uspješne deblokade, a zatim i okončanja pregovora osobiti u odnosu na najteže Poglavlje 23., zbog najkvalitetnijih i najnaprednijih antikorupcijskih zakona što ih je Hrvatska ikada imala, zbog toga što se za vrijeme njezinih premijerskih dana započela istraga i kazneni progon i protiv Ive Sanadera i protiv HDZ-a, zbog toga što smo u njezino vrijeme ipak imali državu u kojoj se može boriti protiv korupcije zaslužila je da joj se uopći obilježavanja 9. prosinca kao Međunarodnog dana borbe protiv korupcije za ovom sabornicom spomene, zaslužila je poštovanje. A vi HDZ-ovci kojima mandati služe za čisto parazitiranje na grbači naroda i države koju lažno volite svi skupa kad se jedan drugom pribrojite [[Upadica: Hvala vam lijepa.]] po onome što je Jadranka Kosor iza sebe ostavila [[Upadica: Vrijeme vam je isteklo.]] niste joj ni do gležnja. Hvala.
Imamo povredu Poslovnika, kolega Bačić izvolite.
Zahvaljujem gospodine predsjedniče. Kolegica Orešković je povrijedila Članak 248. Poslovnika uporno vrijeđajući i omalovažavajući zastupnike HDZ-a nazivajući ih često puta besprizornima. Kakva je gospođo Orešković vaša znanstvena i stručna karijera bile prije nego što ste postali predsjednica povjerenstva isključivo odlukom Zorana Milanovića i rukama SDP-a od jedne nepoznate, od jedne nepoznate odvjetnice [[Upadica: Hvala lijepa kolega Bačiću.]] postali ste predsjednica i sada zloupotrebljavate podatke koje ste imali [[Upadica: Kolega Bačiću, hvala vam lijepa.]] dok ste bili predsjednica tog povjerenstva.
Dakle, prije svega kolegica jest vrijeđala, ali neću joj davati opomenu jer ne dajem ni drugima, vi ste replicirali pa ću vama dati opomenu, ali ću dati i opomenu i kolegici Orešković jer je vikala s mjesta, a nije dobila pravo govora što smatram neprimjerenim i tako se ne ponaša u Hrvatskom saboru. Poštovane saborske zastupnice i saborski zastupnici dobro vam jutro. Na početku želim u ime svih vas sretan imendan onima koji nose ime Nikola ili Nikolina i naravno posebno čestitke pomorcima, djeci čiji je Sv. Nikola zaštitnik. Drugo imali smo 3 zahtjeva danas za to da se zastupnici spoje putem video veze, poslali su mi dopise da nisu se u mogućnosti testirati, pa da ne mogu nazočiti sjednici. Dakle, taj argument ne mogu prihvatiti jer je testiranje moguće ovdje u ambulanti kod naše doktorice i od testiranja do nalaza traje 20 minuta. Tako da čini mi se da pojedini kolege upravo kao što smo i razgovarali na sjednici predsjedništva sad pokušavaju neću reći zloupotrijebiti, ali malo loviti u mutnom. Dakle, vrlo su jasna pravila koja smo definirali i molio bi sve da ih se drže tako da ovaj ne izbjegavamo ono što smo definirali u našemu radu. Prvo ćemo danas krenuti sa slobodnim govorima, iznošenjem stajališta klubova zastupnika i nezavisnih zastupnika, a nakon ćemo krenuti sa amandmanima. Prvi danas na redu je Klub zastupnika Socijaldemokrata i poštovani kolega Davor Bernardić. Izvolite.
Poštovani predsjedniče Hrvatskog sabora, uvažene kolegice i kolege danas je na dnevnom redu rasprava o amandmanima na državni proračun. Zastupnici u saboru dali su na stotine amandmana, a unaprijed znamo da Vlada RH neće prihvatiti skoro niti jedan amandman. Dakle, danas je na sceni jedan najobičniji igrokaz, jedna velika farsa u kojoj se eto želi pokazati nekakav utjecaj Hrvatskog sabora na politiku u našoj zemlji, a taj utjecaj praktički više ne postoji. Sabor je sveden na ispostavu Vlade RH za dizanje ruku. Dakle, sabor se pretvorio u najobičniju dizačnicu ruku za vladu. Na taj način Hrvatski sabor koji je udario temelje hrvatske državnosti u potpunosti je marginaliziran. To je još jedna institucija koja je zahvaljujući politici ove Vlade uspjela se gurnuti u stranu, biti marginalizirana, postati praktički u našem društvu nebitna. A nakon 5 godina ove Vlade postavlja se pitanje gdje je Hrvatska danas i ono što je ključno pitanje, da li građani u našoj zemlji žive bolje. Pri tome mislim na one koji su ostali u Hrvatskoj jer je popis stanovništva nedavni pokazao da nas je u odnosu na 2011. čak 400 tisuća manje. Mnogi, posebno mladi ljudi su odselili jer nisu mogli trpjeti nepravdu koja je generirana upravo nepotizmom, korupcijom i kriminalom. Nažalost imamo i sve manje zaposlenih. Radi tek 60% radno aktivne populacije, a po procjeni stope nezaposlenosti koja je visokih 7,4% u 2021. g., to je nažalost i treća najviša stopa među novim tzv. tranzicijskih članicama EU. Dakle ima nas sve manje, Hrvatska je sve starija, ljudi žive sve teže, inflacija jede i ovako krhak gospodarski rast, sve poskupljuje, rastu troškovi života, režija poput struje, plina, vode, komunalnih naknada, a potrošačka košarica sa osnovnim životnim namirnicama poput kruha, ulja, brašna, mlijeka poskupila je čak 19% u proteklih godinu dana. Dakle još nismo dostigli BDP iz 2019., ali je zato sve skuplje. Stoga je logično zaključiti da ljudi žive sve lošije i da će gospodarski oporavak biti u duži i teži. I dok se cijela Europa priprema za novu krizu, naša Vlada se pravi kao da nema ni krize ni inflacije ni novih sojeva virusa, ali ni problema u gospodarstvu jer kako drugačije objasniti da se u 2022. praktički ne planira nikakva pomoć gospodarstvu iz državnog proračuna. Ukida se, ukidaju se potpore koje su u ovoj godini iznosile preko 2 milijarde kuna, praktički na razinu promila toga iznosa. To je klasično ignoriranje stvarnosti po principu, selo gori, a baba se češlja. Posebno je to važno istaknuti jer Vlada u sljedećoj godini planira potrošiti čak 23 milijarde kuna više. Postavlja se pitanje na što? Na avione? Na rastrošnost predsjednika Vlade i ministara? Na korupciju? Zašto? Zato jer za rad, socijalu i mirovine ide čak 3 milijarde kuna manje u proračunu za '22. g. Za zdravstvo koje je pogođeno pandemijom i dugovima ide čak 4 milijarde kuna manje u odnosu na plan za 2021. g., a znamo u kakvom je zdravstvo stanju, znamo koliki su dugovi i koliko je bolnički sustav opterećen. Dakle, u proračunu za 2022. g. nema ni p od plana za rješavanje nagomilanih problema u zdravstvu. Dakle, izdvajaju i smanjuju se izdvajanja za mirovine, za zdravstvo, za socijalu, za gospodarstvo pogođeno Covidom, a ono što raste, raste potrošnja Ureda predsjednika Vlade koji planira, evo, u sljedećoj godini potrošiti čak 250 milijuna kuna više. Moje je pitanje za što? Za možda troškove nekakve propagande, promidžbe, neke kampanje, dok je zdravstveni sustav, nažalost na rubu snage. Kako ćemo pokriti tu ... [[Govornik se ne razumije.]] Vlade i njenih ministara? Pa kao i obično, novim zaduženjima koji će platiti hrvatski građani, kao da već nismo najzaduženija članica EU sa udjelom javnog duga od 84%. I kako ćemo još pokriti? Prodajom državne imovine o kojoj ništa ne piše, a Vlada planira prodati državnu imovinu u vrijednosti od pola milijarde kuna sljedeće godine. Ako se zaista pogleda ovaj Prijedlog Državnog proračuna za 2022. g., može se zaključiti da ovaj dokument nosi ime, ne znamo kud idemo, ali zato puno trošimo, u vrijeme [[Upadica: Hvala vam lijepa.]] dok kriza počinje kucati na vrata. Hvala vam.
Idemo na zadnju raspravu, poštovani kolega Branko Bačić u ime Kluba zastupnika HDZ-a, izvolite.
Zahvaljujem g. predsjedniče, poštovane kolegice i kolege. Već 3. dan traje prikupljanje potpisa za ustavotvorni i zakonodavni referendum. Iščitavajući pitanja, referendumska pitanja, stiče se dojam da je netko gadno podvalio mostovcima ili pak sami ne razumiju vlastiti tekst jer, ako sročeno referendumsko pitanje za ustavotvorni referendum, premda navodi epidemiju i dalje ne obvezuje HS na postupanje sukladno čl. 17 Ustava RH i time cjelokupni postupak dovodi do fijaska. Naime, u predloženom pitanju koje bi trebalo postati čl. 17 Ustava RH, ništa se ne mijenja. Ako se i prikupi dovoljan broj potpisa, ako je predloženo pitanje u skladu s Ustavom i ako se provede referendum, pa i ako dobije potrebnu većinu, takav novi čl. 17 Ustava RH koji bi proizišao iz provedenog referenduma ne nameće obvezu Saboru RH. I u takvom novom čl. 17. koji bi sada podrazumijevao i epidemiju ili pandemiju i dalje će pisati isto kao i u postojećem čl. 17., a to je da Sabor može, ali ne mora o ograničavanju prava i sloboda odlučivati dvotrećinskom većinom. Naime, da je Sabor htio i sada je mogao epidemiju podvesti pod prirodnu nepogodu i donijeti odluku iz čl. 17. RH i dvotrećinskom većinom ograničavati ljudska prava i slobode, ali smo ocijenili da je takav pristup nepotreban i prije svega, bio bi neefikasan. Dokaz da je tome tako i da se na temelju postojećeg čl. 17. Ustava RH može u HS-u donijeti odluka iz čl. 17 jest i prijedlog Domovinskog pokreta kojeg je uputio u proceduru u kojemu predlaže da se aktivira čl. 17. Ustava Republike Hrvatske i da se mjere, provedbene mjere zakonima donose dvotrećinskom većinom. Prema tome gospodo iz MOST-a čitav ovaj postupak oko prikupljanja potpisa postaje bespredmetan i troši se velika energija, a od takvog referenduma i takvog pitanja nikakvog efekta. Što se drugog referendumskog pitanja, zakonodavnog referenduma tiče o njegovoj ustavnosti su se izjasnili brojni ustavno-pravni stručnjaci, o njegovoj ustavnosti … [[Govornik se ne razumije.]] ali ono što bi iz takvog pitanja proizišlo jest obveza Hrvatskom saboru da umjesto Stožera donosi provedbene mjere u borbi protiv epidemije. Ovdje je potrebno još jednom naglasiti kako je Sabor, a ne Stožer Zakonom o zaštiti pučanstva od zaraznih bolesti utvrdio katalog mjera za borbu protiv epidemije. Njihovu aktivaciju dakle tih provedbenih mjera u određenom trenutku i na određenom prostoru RH, njihov intenzitet i period trajanja utvrđuje Stožer uz nadzor Vlade RH. Možete li zamisliti situaciju u kojoj bi Sabor dvotrećinskom većinom donosio provedbene epidemiološke mjere o uvođenju primjerice on-line nastave u drugom C razredu pojedine osnovne škole ili utvrđivanju broja štandova na nekoj tržnici u Hrvatskoj ili pak odluku o zabrani privatnog okupljanja sa više od 10 osoba na području općine Đulovac kakvu je mjeru Stožer donio primjerice prije godinu dana. Dakle, ovakvo referendumsko pitanje i rješenje osim što duboko narušava trodiobu vlasti i zadiranje u ovlasti izvršne vlasti i što takvog rješenja nema nigdje u demokratskim društvima i parlamentima takvo bi rješenje onemogućilo efikasnu borbu protiv epidemije, a onda bi MOST optužio vladajuće za neznanje i neefikasnost i rasplamsavanje epidemija i tražio ostavku Vlade. Gospodo iz MOST-a ljudi u Hrvatskoj i svijetu svakodnevno umiru od covida-19. Zdravstveni sustav je u Hrvatskoj preopterećen. Bolnice reduciraju hladni pogon, a vi bi ukidali zdravstvene mjere poput covid potvrde koja mjera pomaže u zaustavljanju širenja epidemije i čuva naše zdravlje i naše živote. A pretpostavka životu kao temeljnom ljudskom pravu je zdravlje za koje se prije svega brinu naši liječnici i medicinske sestre. Na nama političarima je pomoći im u tome, a ne odmoći. A vi kolege iz MOST-a ostavite se ćorava posla i neka u 21. stoljeću o zdravlju govore i odlučuje znanost i struka, a ne neznanje, strah i komentari društvenih mreža [[Upadica predsjednik: Hvala vam.]] na čijem strahu i neznanju pokušavate politički profitirati. Politika je to kratkog daha.
Hvala lijepo. Imamo dvije povrede Poslovnika. Prva je kolegica Selak-Raspudić, izvolite.
Članak 238. Gori vam pod petama kolega Bačić, opasno gori [[Upadica predsjednik: Što u članku 238.?]] Omalovažavanje saborskih zastupnika. Gori vam pod petama kolega Bačić. Gori vam gori kada čak i za ovom govornicom pokušavate se igrati ustavno-pravnog stručnjaka. Ali ne, možda kontrolirate Ustavni sud, ali kao što i sami vidite ne kontrolirate hrvatske građane koji nam daju sve više i više potpisa na našem referendumu. Ovaj Sabor znate o čemu će odlučivati? O tome može li Hrebak dobiti dopusnicu od Capaka i ograničenju ustavnih prava i sloboda, a ne o štandovima na placu i toga se vi bojite.
Kolegice Selak-Raspudić dakle dobivate opomenu, to je potpuno jasno. Ali apeliram na vas nije korektno. Vi ste isto imali svoje izlaganje koje je bilo neprihvatljivo vjerojatno za kolege iz HDZ-a pa nisu reagirali. E sad, kad oni iznesu svoje stajalište vi kršite Poslovnik. Nije fer. Izvolite kolega Bernardić.
Poštovani predsjedniče Sabora, povrijeđen je članak i 238. ali i praktički cijeli Poslovnik Hrvatskog sabora. Ono što je sada rekao gospodin Bačić je nešto što je izuzetno opasno. Ne ulazeći u pravo svakog da potpiše za referendum gospodin Bačić je rekao praktički da HDZ ima plan za rušenje referenduma. Dakle, najavio je ili rušenje na Ustavnom sudu ili rušenje u APIS-u. To nije demokratska procedura i to je izigravanje volje naroda.
Kolega Bernardić dobivate opomenu. To nema veze sa povredom Poslovnika, tako da nema smisla. Želite li i vi povredu Poslovnika? Izvolite.
Zahvaljujem gospodine predsjedniče. Kolega Bernardić je povrijedio članak 238. Poslovnika omalovažavajući zastupnike. Kolega Bernardić nigdje ja nisam rekao ako ste pažljivo slušali da će bilo tko osporavati referendum, nego sam rekao da se čak referendum i provede što je normalno i društveno dostignuće da takav ishod neće promijeniti Ustav niti članak 17. jer će i dalje biti isto kao što je i do sada. I zbog toga sam ja rekao da je referendum nepotreban i da je fijasko.
Hvala vam. Ovo je isto tako bila replika, a ne povreda Poslovnika tako da kolega Bačić dobivate drugu opomenu. Kolegice Raspudić ponovno je sad opet, jel? Povreda Poslovnika. Izvolite.
Članak 238. kolega Bačić omalovažava saborske zastupnike jer iznosi neistine. Vi ste štoviše rekli da je ustavni naš Ustav jedan a la carte menu po kojem ste vi mogli birati po kojem ćete članku ići u ovoj situaciji, da ste smatrali bespotrebnim da idete po članku 17. E pa sada će prestati biti vaš menu jer ćemo ga ovim referendumom jasno definirati [[Upadica predsjednik: Hvala vam.]] a onda će se onemogućiti vas da arbitrarno provodite svoju volju putem parapolitičkog tijela Stožera i dajte dopusnice [[Upadica predsjednik: Kolegice Raspudić …]] određenim članovima kada vam trebaju dizati ruke tu u Saboru.
Kolegice Raspudić dobivate drugu opomenu. Ja ne znam kako može biti omalovažavanje zastupnika da netko iznese svoj stav. Zaista mi nije jasno. Govorite o slobodi i demokraciji, a ovdje bih ja trebao opominjati one koji govore svoje stavove. Dakle, mislim stvarno smiješno. Ali dobro, što je tu je. Vi dobivate dvije opomene. Znači ima kolega Bačić dvije opomene, kolega Bernardić ima jednu i kolegica Orešković jednu. Idemo sada dalje, sada je na redu kolegica Selak Raspudić u ime Kluba zastupnika MOST-a, izvolite.
Doživjeli smo različite napade od kada smo pokrenuli referendum, a mnogi su od njih bili ispod pojasa. Obično ih ne komentiramo ili i sami žestoko uzvratimo jer je politika borba u kojoj su mnoga sredstva dopuštena, mnoga, ali ne i sva. Ljudski životi nisu brojke za licitiranje, to su sudbine i priče koje ne stanu u rečenicu kao ni suze i praznina koja je ostala u srcima svih onih koji su izgubili svoje bližnje i zbog toga se prema njima treba odnositi s maksimalnim poštovanjem. Bešćutno se poigravati i zloupotrebljavati tragediju ljudi koji su izgubili svoje bližnje da bi taj broj mogli s nepodnošljivom lakoćom zalijepiti na čela organizatora referenduma koji za cilj ima legalno i legitimno odlučivanje o pandemiji političko, moralno i civilizacijsko dno koje može doći samo iz nehumane HDZ-ove PR kuhinje. HDZ-ov stožer od prvog dana do danas sam upravlja svim aspektima borbe protiv pandemije i sam nosi svu krivnju ili zaslugu za broj oboljelih i preminulih. Mi smo cijelo to vrijeme mogli samo upućivati apele, poput onog prije više od mjesec dana, da se na ulazu u bolnice i druge rizične ustanove moraju testirati svi i cijepljeni i necijepljeni, da bi se što bolje zaštitile najranjivije društvene skupine. Tek prošli tjedan s višetjednim fatalnim zakašnjenjem HDZ-ov stožer kao pilot projekt uvodi testiranje i cijepljenog i necijepljenog medicinskog osoblja. Koliko je ljudskih života izgubljeno zbog njihovog tvrdoglavog ustrajavanja na diskriminacijski, selektivno i protuepidemiološki koncipiranim Covid potvrdama pokazat će neko buduće svođenje računa. Ovim bešćutnim manipuliranjem umrlima još jednom pokazuju svoje pravo beskrupulozno lice. Stoga još jednom pozivamo sve hrvatske građane da im se suprotstavimo i na ovom referendumu stvorimo čvrst, legalan i legitiman okvir za uspješniju zajedničku borbu protiv pandemije. Ovaj tjedan razgovarat ćemo o izmjenama Zakona o zaštiti pučanstva od zaraznih bolesti. Tim izmjenama ova Vlada će nam se narugati jer će uvesti novu mjeru Covid potvrda premda je ona u praksi u uporabi u nekim institucijama već nekoliko mjeseci, a proteklih tjedana u svim državnim i javnim ustanovama. Ono što hrvatski građani ne znaju ili čega možda još nisu svjesni da će se time uvođenje Covid potvrda kao nove mjere u zakon proširiti mogućnost njihove uporabe, ne više samo na državne i javne službenike nego i u bilo kojim drugim mjestima, restoranima, kafićima i lokacijama na kojima HDZ-ov stožer preko noći odluči. Isto tako, ono čega građani RH možda trenutno nisu svjesni da u projekciji ovog Proračuna, isto kao i u opisu ovog zakona se ne nigdje navode, nigdje se ne navode dodatna sredstva koja su potrebna za testiranje državnih i javnih službenika, što ostavlja prostora za otvoreno pitanje do kada će uopće ovo besplatno testiranje trajati. I spomenimo još jednom, da, besplatno, ali ne za sve. Prvi koji su u ovoj zemlji znanja diskriminirani ovim testiranjem i kojega sami moraju plaćati iz svoga džepa su upravo oni čije nam je zdravlje i čija nam je financijska situacija trebala biti najbliža i za koje smo se sami trebali pobrinuti, a to su naši studenti, što je nedopustivo. Građani i građanke RH, HDZ ne želi da izađete na referendum jer ne želi da se borite kroz institucije jer je to jedini legalan i legitiman način da se stvari u ovoj zemlji promijene jer će zbog toga morati podnijeti račun Bruxellesu, što će završiti neuspjehom nečijih karijernih ambicija. Ne, ono što oni od vas žele je da se borite na ulici jer tamo su sva sredstva dopuštena. Onda će se ubaciti jedan ili dva ekstremna ili rizična faktora pa će sve biti proglašenom izrazom neke terorističke skupine i svi vaši opravdani zahtjevi past će u drugi plan i biti redom odbijeni. Takav princip djelovanja prisutan je u cijeloj Europi. Ne, nećemo se boriti na ulici. Borit ćemo se kroz institucije, ali ćemo se boriti i za institucije. Preotet ćemo vam institucije kojima ste ovako loše upravljali, vratiti i njima i hrvatskim građanima dostojanstvo. A onda, kolegice i kolege iz HDZ-a, neka vama preostane ulica kao jedino sredstvo borbe.
Idemo sada na petu raspravu, poštovani kolega Hajdaš-Dončić u ime Kluba zastupnika SDP-a.
Dobro jutro! Poštovani predsjedniče Sabora, kolegice i kolege ovo je dakle vezano i uz prihvaćanje ili neprihvaćanje određenih amandmana. Zapravo tiče se funkcionalnog spajanja ili nespajanja jedinica lokalne uprave i samouprave. Znači znamo da je u Europi u zadnjih 40 godina prisutan proces amalgamiranja lokalnih jedinica ili spajanja lokalnih jedinica sa nekoliko ciljeva, a to je zapravo prvi da se suzbiju … [[Govornik se ne razumije.]] osnovnih malih jedinica, micro jedinica lokalne samouprave i da se zapravo napravi raster podjednako velikih i razvijenih lokalnih jedinica. Proučavajući relevantno da tako kažemo literaturu čini mi se da sve više u Europi prevladava tendencija prema većim funkcionalnim lokalnim jedinicama što znači da bi svaka veća lokalna jedinica inkorporirala jedno veće gradsko naselje, dakle koje je onda okruženo širim ruralnim pojasom. Države iniciraju takve procese, jer ne žele perpetuirati sve veću razliku između svojih lokalnih jedinica, ali s druge strane žele sačuvati njihovu autonomiju. Neke jedinice lokalne samouprave uglavnom se dobrovoljno uključuju u te akcije što znači da taj proces manje-više je tekao bezbolno i samo u nekim ekstremnim slučajevima je država morala primjenjivati neke elemente prisile. 400 temeljna načela koja utječu na spajanje lokalnih jedinica, dakle to je efikasnost. Znači više usluga za najmanji mogući trošak, demokratičnost, to je utjecaj građana na lokalne strukture, raspodjela kako da se osigura nadzor građana, stanovnika nad procesima i sredstvima i zapravo endogeni lokalni razvoj ili kako unaprijediti lokalni gospodarski rast. I sada pazite dva primjera koja teško ih možete uspoređivati sa Hrvatskom, ali su vrlo onako indikativna. To je recimo Švedska koja je u reformama od '60.-tih godina 20. stoljeća, znači gdje je '70.-tih godina izračunala da bi za normalno funkcioniranje primjerice osnovnih škola populacijska baza trebala bit do 8 tisuća stanovnika, a za sustav socijalne skrbi do 6 tisuća stanovnika. I na kraju je prevladalo mišljenje da bi svaka jedinica morala biti sposobna obavljati čitav niz poslova od šireg značaja, a to znači gospodarski rast, stambena izgradnja, društvene službe planiranja, pa je utvrđena neka minimalna granica od 8 tisuća stanovnika po novoj jedinici. Također je zanimljivo spomenuti Norvešku koja je od 1980.-te u procesu nekog spajanja i pripajanja lokalnih jedinica lokalne samouprave i uprave, dakle oni su došli do nekakvih 5 tisuća stanovnika kao faktor broja stanovnika po jedinici lokalne uprave i samouprave, ali ono što je interesantno i što će se dogoditi Hrvatskoj da kada su krenuli sa dobrovoljnim udruživanjem, a to je općine koje se udružuju uz financijsku potporu, dakle od '80.-te do 2000.g. samo su se dvije općine dobrovoljno družile. Sad što imamo mi u RH? Znači imamo 429 općina i 127 gradova. Imamo iznimno male jedinice lokalne samouprave prema broju stanovnika, prosjek u općinama je 2.960, a u gradovima 17.681 stanovnik bez Grada Zagreba. Više od polovice općina ima manje od 3 tisuće stanovnika, a pola gradova vam ima manje od 10 tisuća stanovnika i onda najveći problem vam je razlike u prihodu po stanovniku u jedinicama lokalne samouprave i uprave koja vam se kreće od 1.700 kuna do 27.000 kuna i što onda mi dobivamo, dakle to je sukus mog ovog slobodnog govora. Dakle prije 10-tak dana jedinice lokalne uprave i samouprave vam dobivaju upitnik od Ministarstva pravosuđa i uprave znači ovo je razina ne lošeg seminara, ovo je razina, ja nemam pojma, osmog razreda osnovne škole ono popravni sjedi jedan, dakle gdje se pitaju lokalne jedinice uprave i samouprave navedite najviše 5 vrsta poslova iz … [[Govornik se ne razumije]] jedinice za obavljanje koje smatrate da su najbitniji vašim građanima, koji su to poslovi i da li bi se vi željeli dobrovoljno spojiti. Pa šta je to, je li to moderna država ili je to, mislim ne kužim šta je to [[Upadica: Hvala vam lijepo]] Hvala.
Idemo na 6. raspravu, poštovani kolega Štromar u ime Kluba zastupnika HNS-a, HSU-a i nezavisnih zastupnika, izvolite.
Poštovani g. predsjedniče, poštovane kolegice i kolege. U Hrvatskoj obiteljske kuće čine oko 65% ukupnog stambenog fonda, a on je odgovoran za oko 40% ukupne potrošnje energije na nacionalnoj razini. Najviše obiteljskih kuća izgrađeno je prije 1987., što znači da većina njih spada u lošije energetske razrede, nemaju ili imaju samo minimalnu toplinsku izolaciju. Takvi objekti iznimno su veliki potrošači energije, a u današnjem vremenu ograničenih energenata divljanje njihovih cijena, a u konačnici i klimatskih promjena predstavljaju otežavajući faktor u procesu zaštite okoliša, gospodarskom razvoju i zdravlju građana. Trenutno su cijene zaštićene do 1.4., a što dalje? Cijene struje i plina sigurno će biti više jer te cijene diktira stanje na svjetskom tržištu, do tada se sigurno neće riješiti svi geopolitički problemi i sukobi, pa da se te cijene spuste i stabiliziraju. Upravo zbog toga primjena mjere energetske učinkovitosti, bolja vanjska ovojnica tj. fasada, te kvalitetnija stolarija i ugradnja sustava za korištenje obnovljivih izvora energije kao što su sunčane elektrane i dizalice topline postaju prioritet. Na taj način u smanjenje potrošnje energije i emisije CO2 u atmosferu režijske troškove je moguće smanjiti i do 60%. Prije nekoliko mjeseci za ovom govornicom tijekom rasprave o NPOO-u rekao sam kako obzirom na iznos raspoloživih sredstava za energetsku obnovu ne smijemo čekati s natječajima i realizacijom projekata energetske obnove već s natječajima treba krenuti što prije. I drago mi je da od sutra kreće novi ciklus zaprimanja prijava za sufinanciranje energetske obnove obiteljskih kuća za što je osigurano ovaj put čak 390 milijuna kuna. Nadam se da ovaj puta Fond za zaštitu okoliša i energetske učinkovitosti je potpuno spreman prihvatiti tisuće i tisuće zahtjeva i da se neće desiti blamaža kao prošli put. Jedna pretpostavka je stvorena, a to je da su građani mogli svoju veliku dokumentaciju poslati u svoje sandučiće i prije samog konkretnog zahtjeva. U fondu već sada znaju koliko se prijava očekuje, pa mogu biti spremni sutra u 9 sati za prijave građana. Od fonda očekujem dvije stvari, prva da će obrada podataka biti brza i uspješna, a druga da ukoliko neće biti dovoljno sredstava za sve prijavljene da će se pronaći sredstva i za one ispod crte. Ovaj projekt je izuzetno kvalitetan za naše građane jer ne smanjuje potrošnju energenata, Ovaj projekat je izuzetno kvalitetan za očuvanje našeg okoliša zbog smanjenja emisije CO2, ovaj projekat je izuzetno kvalitetan i za naše male građevinske tvrtke i proizvođače građevinskih materijala u RH. Očekujem da će se otvarati novi natječaji za energetsku učinkovitost kuća, a i za višestambene zgrade, a i za javne zgrade.
Idemo na četvrtu raspravu, poštovana kolegica Ivana Kekin u ime Kluba zastupnika Zeleno-lijevog bloka.
Poštovane kolege zastupnice i zastupnici, poštovani predsjedavajući. Prošli petak Europski odbor za sprječavanje mučenja nečovječnog i ponižavajućeg postupanja ili kažnjavanja CPT pri Vijeću Europe objavio je izvješće o svojem ad hoc posjetu Hrvatskoj koji se odvio između 10 i 14. kolovoza prošle godine. Dakle, to je izvješće čamilo u nekim ladicama Vlade Republike Hrvatske već mjesecima i unatoč tome što je naš kolega iz Zeleno-lijevog bloka Vilim Matula uputio zastupničko pitanje premijeru o tome da li će se izvješće objaviti i kada odgovor nije stigao, svi rokovi su dakako probijeni. No ništa tu nije za čuditi se, očito da je kršenje zakona, probijanje rokova, muljanje, prikrivanje sve to postala standardna procedura koju ova Vlada promiče u upravljanju migracijama. CPT izvješće imali smo priliku vidjeti samo radi toga što je državna tajnica MUP-a Terezija Gras omaškom, pogreškom prekršila sporazum kojim je Vlada zapravo imala mogućnost da to izvješće ne objavi. Gospođa Gras, nije to njezin jedini incident da tako kažem. Ona je već zablistala sa izjavama o migracijama. Recimo za primjer ću dati onu čuvenu kada je pred Međunarodnom organizacijom Human Rights Watch lažno optužila aktiviste za ljudska prava da se oblače u policijske uniforme i mlate migrante po granicama. Pametnome dosta. No vratimo se na izvješće. U njemu za nas Zeleno-lijevog bloka na žalost nema ništa novo samo potvrda onoga o čemu govore nezavisne organizacije, a to je da policija na hrvatskim granicama sustavno sistemski i ciljano krši vladavinu prava i krši ljudska prava. Dakle, nakon što smo gledali izvješća hrabrih novinara o tome kako policija mlati migrante, nakon što je Europski sud presudio u korist obitelji Hussini, a protiv Republike Hrvatske sada stiže i treća potvrda o tome da Vlada RH migrantskom krizom upravlja na način da krši ljudska prava. Mi se tome oštro suprotstavljamo i još jednom ističemo da se hrvatske granice od ilegalnih migracija mogu braniti i bez da se mladi ljude drvenim palicama, bez da ih se gole protjeruje preko rijeka, bez da se žene sa djecom tjera tračnicama iz Hrvatske van, bez da se ljude vozi u kombijima kao krumpire dok povraćaju jedni po drugima, bez da se huška policijske pse na migrante bez svega toga se može čuvati i mora čuvati hrvatska granica. Posebno želimo istaknuti još jedan detalj, a to je da ovo izvješće govori da RH također krši članak 7. i članak 13. Zakonika o schengenskim granicama, a znamo šta to znači. To znači da će pristup RH Schengen zoni, da će se on početi dovoditi u pitanje i to upravo radi toga kako Vlada RH upravlja migracijama. I premijer Plenković i potpredsjednik Vlade, ministar Božinović grdno se varaju ako misle da će 999 milijuna, pardon milijardu i 200 milijuna, pardon milijardu i 230 milijuna koliko su dali Francuskoj za vojne avione biti dovoljni da kupe Hrvatskoj ulaz u Schengen. Jer da bi se ušlo u Schengen potreban je konsenzus svih članica, a mnoge od njih počele su posljednjih dana izražavati skepsu i zadršku oko toga da li je Hrvatska spremna za ulazak u Schengen i to upravo radi načina na koji Hrvatska postupa na svojim granicama. Dakle, ova Vlada polako ali sigurno vodi našu zemlju u slijepu ulicu, i dalje i bez jednog poteza koji bi pokazao ili barem naznačio da žele promijeniti smjer i to sada već dovodi u pitanje hrvatske nacionalne vitalne interese. I za kraj, kao uvijek kada govorimo o ovoj temi i ovaj put želimo izraziti našu podršku svim djelatnicima MUP-a i svim djelatnicima policije koji se ne slažu sa ovakvim praksama nadređenih. Znamo da i u MUP-u i u policiji ima ljudi koji bi našu granicu znali štititi bez iživljavanja na slabijima, na ljudskim bićima kao metodom zaštite granice. Sigurni smo da vaše vrijeme tek dolazi.
Idemo na drugu raspravu, poštovana kolegica Vidović Krišto, izvolite.
Dame i gospodo, u Hrvatskoj svjedočimo upornom ignoriranju opće vidljivih činjenica. Nitko ne može osporiti da su plaće u svim segmentima niske, da liječnik u Ljubljani zaradi znatno više nego u Zagrebu, da kuhar u Salzburgu zaradi više nego u Puli, ali i da Nijemac ne mora svake godine ići na tehnički pregled kao Hrvat, a sam taj tehnički pregled i registracija su u Njemačkoj jeftiniji, iako Nijemac zarađuje 4 puta više nego Hrvat. Jesmo li mi kao politički predstavnici hrvatskih građana pozvani tražiti uzroke za navedene porazne činjenice u učiniti sve potrebito kako bi hrvatski čovjek živio bolje? Trebali bismo. Nažalost u Hrvatskoj svjedočimo svojevrsnom političkom sljepilu gdje ljudi koji čine vladajuće strukture jednostavno ne prihvaćaju nesporne dokaze i činjenice, iako su, to sam gotovo sigurna, svjesni te svoje vlastite iracionalnosti. No, osobni interesi prevladaju nad nacionalnim. Ovaj tjedan ćemo usvajati Državni proračun kojemu možemo dati radni naziv „Dokument za rastakanje Hrvatske“. Osobno sam upozoravala predsjednika Vlade da u Državnom proračunu gotovo uopće nemamo prihode od naplate kaznenog poreza, tj. od nerazmjera prihoda imovine. Imamo europske slučajeve gdje u uređenim državama poput Austrije, Francuske, Njemačke ili Belgije uvijek postoji prihod od, možemo reći, utaje poreza, a zašto te prihode nema Hrvatska? U demokratskom društvu pitanje ne može ostati neodgovoreno. Odakle Todoriću dvorac ili predsjedniku Ustavnoga suda 10 milijuna ušteđevine. Hrvatske ustanove, kao što je Porezna uprava ne mogu djelovati na temelju dojma ili impresije, po načelu netko ima ili je imao veliku tvrtku pa je on bogat. Imovina se mora moći dokazati. Ona se dokazuje brojkama, a ne floskulama ili impresijama. Porezna uprava u slučajevima kada netko vozi auto vrijedan milijun kuna te ima kuću od 2 .../nerazumljivo/... milijuna eura, a zarađuje godišnje 100 tisuća kuna, mora utvrditi od čega je kupovao kruh i mlijeko, plaćao struju te iz kojih je izvora to bogatstvo nastalo. Ovdje se zalažem za njemačku pragmatičnost i ne trebaju nam teatralna privođenja u 6 ujutro već nam treba efikasna Porezna uprava koja će porezne prijestupnike privesti pravdi te naplatiti taj kazneni porez koji je 60%. To bi u Hrvatskoj značilo milijarde suficita i ne bismo stalno dizali nove kredite kako bismo vraćali kamate starih kredita, što je zločin prema našoj djeci koju zadužujemo. Ali ovdje dolazimo do temeljnog problema. Ljudi koji predvode sustav ciljano šire defertizam putem hrvatskih medija. Ti mediji pak lažno tvrde kako je uređeni sustav u Hrvatskoj nemoguće uspostaviti, da je previše ljudi upleteno u protuzakonite rabote itd. Ali, dame i gospodo to je čista laž. U Hrvatskoj je možda 2 tisuće ljudi koji imaju strah od transparentnosti a upravo oni jesu u medijima, politici i pravosuđu. Njima je u interesu da se Zakoni ne primjenjuju kako bi i dalje mogli loviti u mutnome, ali ostatak od gotovo 4 milijuna građana nema straha od transparentnosti. Dapače, uređen sustav želi svaki pristojni građanin. Ovdje ću podsjetiti na jednu bolnu točku naše nedavne prošlosti koja plastično opisuje laž kao instrument u izvršavanju zločina, u ovom slučaju ratnog, ali metode primjene te laži doživljavamo i danas u svim društvenim segmentima. Naime, 21.studenoga 1991. Beogradske večernje novosti objavile su citiram: „Hrvati su prije sloma u Vukovaru ubili 41 Srpsku bebu“. Završen citat. To je naravno bila bezočna laž, ali ono što je najstrašnije u toj laži jest da u trenutku ciljanog širenja te laži Srbijanski režim čini najveći masakr nakon II Svjetskog rata, ubijajući masovno djecu i civile na Ovčari. To znači, počinitelj odvratnog zločina u tijeku počinjenja tog zločina izmišlja i optužuje žrtvu da ona čini taj zločin. Doista rijetko viđeni poraz ljudskosti i humanosti temeljen na bestijalnoj laži koju povjesničari nazivaju Udbaško-Kosovskim metodama manipuliranja. Vratimo se u Hrvatsku 2021.godine i vladavinu laži kao društvenog modela. Postavlja se pitanje koriste li ljudi koji upravljaju Hrvatskoj, Udbaško – Kosovske metode? Jer kada Europska komisija Hrvatskoj atestira najgore pravosuđe, kada iznese te egzaktne dokaze o kriminalu i korupciji državnih dužnosnika, predsjednik Vlade npr. uopće ne odgovara niti pravda te dokaze. Jednostavno zato jer su neopravdivi, već paušalnim vrijeđanjem pokušava manipulirati po metodi spomenutih večernjih novosti iz Beograda. Vladajućim strukturama je zajedničko boriti se protiv transparentnosti , štiti korupciju i sudjelovati u njoj i naravno lamentirati o ideologiji kako bi fokus javnosti usmjerili na jalove diskusije štiteći na taj način svoje protupravno bogaćenje i naravno svoju korupciju. Zato je obveza svih demokratski mislećih ljudi boriti se za uspostavu vladavine prava i jednakost svih građana pred Zakonom kako bismo uspostavili pravednu Hrvatsku.
Idemo sada na treću raspravu. U ime Kluba zastupnika IDS-a govorit će poštovani kolega Lerotić. Izvolite.
Poštovani predsjedniče Sabora, kolegice i kolege. Klub zastupnika IDS-a proteklog je tjedna za vrijeme rasprave o Državnom proračunu podnio 57 Amandmana na Prijedlog Državnog Aproračuna u visini od oko 1,5 milijardi kuna. U petak poslijepodne dobili smo službeni mail, pregled podnesenih Amandmana a posebno onih koji nisu u skladu sa čl. 38 Zakona o proračunu. Naglašavam da u amandmanima koji nisu u skladu sa Zakonom u Saboru se uopće ne raspravlja i o njima se ne glasuje. Među tim Amandmanima koji navodno nisu u skladu sa čl. 38 Zakona o proračunu je i jedan amandman IDS-a. Na prvu nismo ništa posebno sumnjali jer se događa s obzirom na velik broj amandmana da se potkrade i poneka greška. Međutim kada smo detaljno proučili materijale vidjeli smo da taj jedan amandman koji nam je odbačen kao nezakonit kako slučajno i prigodno za vladajuće upravo onaj amandman kojim predlažemo osobne invalidnine za 250 kn za svakog mjesečno za svakog korisnika iste. Pri tom nije dano nikakvo objašnjenje zašto je taj Amandman nezakonit. Tako da ovaj problem nema više samo tehničku nego i političku dimenziju, jer je potencijalno došlo do grupe manipulacije Amandmanima da bi se izbjeglo izjašnjavanje i glasovanje o tom Amandmanu kako predstavnici vladajućih ne bi morali obrazložiti ovdje za govornicom javnosti zašto se taj amandman odbija i kako je moguće da Država ima preko 8 milijardi kuna za nabavu borbenih a nema za povećanje osobne invalidnine. Da bismo bili posve jasni ja ću i pročitati čl.28 Zakona o proračunu koji ima 4 stavke: 1. stavka kaže sve izmjene i dopune koje Sabor prihvati putem amandmana na predloženi Državni proračun i projekcije ne smiju prijeći utvrđenu svotu dopuštenog manjka Državnog proračuna i projekcija. U tijeku rasprave o Prijedlogu državnog proračuna i projekcija podneseni se amandmani kojima se predlaže povećanje proračunskih rashoda i izdataka iznad iznosa utvrđenih Prijedlogom Državnog proračuna i projekcija mogu prihvatiti pod uvjetom da se istodobno predloži smanjenje drugih rashoda i izdataka u posebnom dijelu Proračuna. Stavak 3. kaže Prijedlog iz st. 2 ovog članka ne smiju biti na teret proračunske zalihe ili na teret dodatnog zaduživanja ili već ranije preuzetih obveza. Odredbe ovog članka na odgovarajući se način odnose na Jedinice lokalne, područne odnosno regionalne samouprave i smatram da ništa od ovog nismo prekršili pogotovo kad uzmemo u obzir identičan amandman podnijeli i prošle godine na Proračun za 2021. Dodatno naglašavam da smo kod izračuna iznosa koji je potreban za naš amandman koristili podatke iz Priloga 6. – obrazloženje financijskih planova korisnika Državnog proračuna na str. 1575 na kojoj piše da je ciljana vrijednost broja korisnika osobne invalidnine za 2022. 45632 osobe. Kad taj broj pomnožite sa 250kn i 12 mjeseci taj dobiveni iznos predvidjeli smo za osobnu invalidninu 2022., te se postavlja jasno pitanje gdje smo tu pogriješili. Iz HDZ-a često oporbu nastoje pokazat kao nesposobnu bezidejnu i jalovu. Za pojedine oporbene zastupnike s kojima se da budem jasan ni mi iz IDS-a politički uopće ne slažemo. Govore se da su kukavice koje se boje vatice i testa od 2 sekunde. Tko je u ovom slučaju kukavica koja se boji 2 minute izaći za ovu govornicu i obrazložiti da Država nema 250 kn mjesečno za osobu s teškim invaliditetom dok imamo 8 milijardi kuna za avione.
Došli smo do kraja, pa idemo sada na ono što će trajati danas i sutra. To je izjašnjavanje o amandmanima na Prijedlog Državnog proračuna RH za 2022. godinu i projekcije za 2023. i 2024. godinu. Uz Prijedlog Državnog proračuna RH za 2022. godinu i projekcije za 2023. i 2024. podnose se i prijedlozi financijskih planova izvanproračunskih korisnika za 2022. i projekcija planova za 2023. i 2024. godinu za Hrvatske vode, Hrvatske ceste, Fond za zaštitu okoliša i energetsku učinkovitost, Hrvatsku agenciju za osiguravanje depozita, Hrvatski zavod za zdravstveno osiguranje, Centar za restrukturiranje i prodaju, Hrvatske autoceste, HŽ putnički prijevoz, HŽ infrastrukturu. Rasprava je zaključena, a amandmane su podnijeli zastupnik Damir Bajs, zastupnica Vesna Vučemilović, zastupnik Marijan Pavliček, zastupnik Željko Lenart, Klub zastupnika Hrvatske narodne stranke liberalni demokrati, Hrvatske stranke umirovljenika i nezavisnih zastupnika, zastupnik Veljko Kajtazi, zastupnik Željko Sačić, zastupnica Ružica Vukovac, Klub zastupnika SDP-a, zastupnik Mišel Jakšić, zastupnica Sanja Radolović, zastupnik Arsen Bauk, zastupnica Andreja Marić, zastupnica Mirela Ahmetović, zastupnica Martina Vlašić Iljkić, zastupnica Boška Ban Vlahek, zastupnik Franko Vidović, Klub zastupnika IDS-a, zastupnik Nikola Bartulica, zastupnik Miro Bulj, zastupnik Nikola Grmoja, zastupnik Božo Petrov, Klub zastupnika Mosta, zastupnik Marin Miletić, zastupnik Ante Kujundžić, zastupnica Marija Selak Raspudić, zastupnica Sanja Udović, Klub zastupnika zeleno-lijevog bloka, Klub zastupnika Domovinskog pokreta, zastupnik Miro Totgergeli, Klub zastupnika HDZ-a, Klub zastupnika Centra i GLAS-a, zastupnica Anka Mrak-Taritaš, zastupnik Siniša Hajdaš Dončić, zastupnica Katarina Peović, zastupnica Katica Glamuzina, zastupnica Sabina Glasovac, zastupnik Domagoj Hajduković, zastupnica Romana Nikolić, zastupnica Marina Opačak Bilić. Pregled amandmana dostavljen vam je elektroničkim putem i sada pozivam predstavnike predlagatelja da se očituju o podnesenim amandmanima. Idemo redom, prvi amandman vezan je uz Državno izborno povjerenstvo, očitovat će se državni tajnik Zdravko Zrinušić. Dakle, prvi amandman zastupnice Marije Selak Raspudić, izvolite.
Hvala lijepa poštovani g. predsjedniče HS, poštovane zastupnice i zastupnici. Amandman se ne prihvaća. Kako niti Ustavom RH, niti izbornim zakonima nije propisana mogućnost elektroničkog glasovanja smatramo u ovom trenutku nepotrebnim osigurati sredstva za njegovo uvođenje budući da bez izmjena ustava i tih izbornih zakona primjena elektroničkog glasovanja nije niti moguća.
Izvolite očitovanje.
Dakle, ne prihvaćam obrazloženje i tražit ću da se o navedenom amandmanu glasuje. Već dugo zagovaramo i nudimo argumente zašto je nužno uvesti elektroničko glasovanje i ne samo uvesti elektroničko glasovanje nego općenito digitalizirati naš izborni proces, olakšati građanima RH da se njihova demokratska volja čuje. To je osobito važno u ovom trenutku iz dva razloga, s jedne strane digitalizacija je imperativ EU, a mi valjda kao inače slijepo pratimo trendove koji stižu iz Brisela, pa očekujem da i u ovome ne prednjačimo nego samo uhvatimo korak s nekim progresivnijim zemljama. S druge strane nalazimo se u jeku pandemije i potpuno je neprihvatljivo da naši građani na bilo kojim izborima riskiraju svoje zdravlje kada odluče iskazati svoju demokratsku volju. Stoga doista smatram da je nužno izdvojiti veća sredstva kako bi se započeo proces digitalizacije demokracije, a onda nadajmo se kada uskoro HDZ-ova vlada padne to sve i promijenilo unutar zakona tako da doista imamo mogućnost čuti volju naših građana svim načinima koji su legalni i legitimni, a jedan od njih svakako je i onaj elektroničkim putem.
Idemo sada na amandman br. 2. on je vezan za Vladu RH, ponovo zastupnica Marija Selak Raspudić, izvolite.
Amandman se ne prihvaća. Ured za udruge kao stručna služba Vlade RH za provedbu aktivnosti A509042 planirao je dostatna sredstva za provedbu mjera iz svoje nadležnosti temeljem Strategije suzbijanja korupcije od 2021. do 2030.g.
Izvolite očitovanje.
Ne prihvaćam obrazloženje i tražit ću da se o navedenom amandmanu glasuje. Naime, ovo je jedna od neobičnijih stavki unutar cijelog proračuna. Vi ste za provedbu Nacionalnog programa suzbijanja korupcije izdvojili tek 16 tisuća 500 kuna. Isprva sam mislila da ste se zabunili, da vam nedostaje ne jedna nego dvije nule, a onda sam shvatila, pa vas korupcija svaki put iznenadi. Vas svaki put ponovo zateče kada jedan HDZ-ov saborski zastupnik, ministar ili netko u predsjedništvu stranke bude optužen ako uopće i stignemo do optužnice za koruptivna djela. Vi to nikada niste očekivali i zato se kao djeca čudite suncu svaki dan što izađe. Pa evo da vas iduće iznenađenje ne bi dočekalo nespremne, ja sam vam u dobroj volji odlučila pomoći i za svaki slučaj vam dodati 10 milijuna kuna za provedbu Nacionalnog programa suzbijanja korupcije da idući put kada sunce opet izađe što je ono što se događa s korupcijom u HDZ-u vi imate osigurana sredstva da se, a morat ću ipak reći, tako nešto dogodi opet i sutra. Naravno da ću tražiti da se o navedenom amandmanu glasuje.
Idemo na 3. amandman, Klub zastupnika zeleno-lijevog bloka, izvolite.
Amandman se ne prihvaća obzirom da je sadržajno sličan prethodnom amandmanu iz istih razloga kao i amandman br. 2. uvažene zastupnice Selak Raspudić.
Izvolite kolegice Raukar.
Zahvaljujem predsjedavajući. Mi tražimo da se o ovom amandmanu svakako glasa, ne prihvaćamo vaše odbijanje. Dakle, činjenica je da je u ovom saboru usvojena Strategija za borbu protiv korupcije, činjenica je da postoje nekolicina akcijskih planova za borbu protiv korupcije, činjenica je da ova vlada tvrdi da ima nultu toleranciju na korupciju, isto tako je činjenica da je u ovom proračunu predviđeno 16 tisuća 500 kuna, znači jedna plaća dužnosnička za borbu protiv korupcije, pa se postavlja pitanje kako će se boriti protiv korupcije ukoliko nema novaca, kako će se provesti Strategija borbe protiv korupcije upravo usvojena u ovom saboru i svi akcijski planovi? Mi živimo u državi u kojoj njezini stanovnici imaju jednu od najviših stopa percepcije korupcije u EU, posebno naravno politička korupcija i ukoliko se u proračunu RH predviđa 16 tisuća 5 stotina kuna za borbu protiv korupcije mislim da je potpuno jasno da ova Vlada nema nikakvu namjeru obračunati se sa korupcijom na bilo kakav način, nego će dapače sa 16,5 tisuća potaknuti i daljnju korupciju jer očito korupcija ovu Vladu ne smeta i ne vidi nikakav problem u tome i zbog toga inzistiramo da se o ovom Amandmanu glasa. Zahvaljujem.
4. Amandman zastupnice Sabine Glasovac. Izvolite.
Amandamn se ne prihvaća. Sadržajno sličan prethodnom uz isto obrazloženje dakle.
Izvolite očitovanje.
Hvala lijepo poštovani Državni tajniče. Potpuno je jasno da je ovim vašim odbijanjem 3 amandmana koji su sličnog sadržaja. Da je vaša strategija za sprječavanje korupcije potpuna farsa a jednako tako će izgleda biti i Akcijski plan koji treba biti donesen za razdoblje od 2022. do 2024.godine. Zašto to kažem? Da bi se neka Strategija provela i da bi se neki Akcijski plan proveo treba osigurati preduvjete za njegovu provedbu. Provedba ove ključne Strategije treba početi upravo iz Ureda Vlade Republike Hrvatske koja istu treba koordinirati i istu treba pratiti. Vašim osiguravanjem sredstava za borbu protiv korupcije na ovoj stavci sa 16 500 kuna zapravo ste podcijenili i pokazali svoje prave namjere odnosno ne namjere da krenete u borbu protiv korupcije, a uzmemo li k tome u obzir da jednako tako na kruhu i vodi držite materijalna i sva druga prava s kojima bi trebalo raditi Glavno državno odvjetništvo, jednako tako i vaše namjere da zapravo razvlastite Povjerenstvo za odlučivanje o sprječavanju, o sukobu interesa, potpuno je jasno da kod vas stvarne namjere za provedbu borbe protiv korupcije nema i da će sve ostati mrtvo slovo na papiru, jer Proračun je ključni dokument koji dokazuje politiku, a vaša politika je ta da za borbu protiv korupcije planirate izdvojiti samo 16.500 kuna i da odbijate sve amandmane koji žele dati veću financijsku i logističku podršku upravo ovoj borbi. Tražit ću glasanje i izjašnjavanje o mom amandmanu.
5. Amandman Klub zastupnika Zeleno-lijevog bloka.
Amandman se ne prihvaća. Ured za ljudska prava i prava nacionalnih manjina je središnje tijelo za prikupljanje i objavu podataka o zločinima iz mržnje, te ovlašteno tijelo za suradnju s organizacijom za Europsku sigurnost i suradnju, kao i drugim Međunarodnim organizacijama vezano uz pitanja zločina iz mržnje. Uz navedeno nadležnost Ureda je koordiniranje radne skupine za praćenje zločina iz mržnje, a za provedbu mjera i strateškog dokumenta koji se odnose na zločine iz mržnje, Ured je planirao dostatna sredstva.
Izvolite očitovanje. Kolegice Raukar.
Zahvaljujem predsjedniče. Sekunda… Znači nedavno je Vlada Republike Austrije točnije Federalno Ministarstvo unutarnjih poslova Republike Austrije naložilo da se ispitaju sve mogućnosti koje bi Zakonom zabranile proslavu spomen na Bleiburški pokolj. Multidisciplinarna skupina stručnjaka osnovana po nalogu federalnog Ministarstva unutarnjih poslova donijela je zaključak kojim se preporuča zabrana obilježavanja navedenog događaja budući da se isti koristi i ujedno za veličanje fašizma i fašističkih režima. Zbog toga se očekuje da se navedena Manifestacija neće moći održati u 2022.godini u dosadašnjem obliku već će moguće biti održati samo kao vjersku manifestaciju. Zbog toga predlažemo da se navedena sredstva prenamjene za potporu borbi protiv zločina iz mržnje. Ostajemo kod svojeg Amandmana i tražimo glasovanje. Hvala lijepo.
Amandman br. 6 ponovo zastupnica Sabina Glasovac. Izvolite.
Amandman se ne prihvaća. Ured za ljudska prava i prava nacionalnih manjina za provedbu mjere i strateškog dokumenta koji se odnosi na zaštitu i promicanje ljudskih prava, te suzbijanje diskriminacije planirao je dostatna sredstva.
Izvolite očitovanje.
Poštovani. Ne slažem se da su ova sredstva koja su planirana za provedbu Nacionalnog plana zaštite i promicanje ljudskih prava i suzbijanje diskriminacije za razdoblje od 2021. do 2027.godine dostatna, jer svjedočimo da su zapravo negativni, pa čak i zabrinjavajući trendovi u Hrvatskoj, u Hrvatskoj u području zaštite ljudskih prava i suzbijanja diskriminacije. Ovim Amandmanom predlaže se upravo snažnija podrška praćenju i provedbi Nacionalnog plana zaštite i promicanja ljudskih prava i suzbijanja diskriminacije i tražit ću izjašnjavanje glasovanje o mom Amandmanu.
7. Amandman zastupnica Marija Selak Raspudić. Izvolite.
Amandman se ne prihvaća. Ured za ravnopravnost spolova je zadužen za izradu i praćenje provedbe Nacionalnog plana za ravnopravnost spolova, oprostite, 21.-a i 27-a u razdoblju od 22. do 24.-te Ured će kao nositelj provedbe mjera iz novog Nacionalnog plana ali i iz Zakona o ravnopravnosti spolova, te temeljem zaduženja o prodaji Konvencije Vijeću Europe i o sprječavanju i borbi protiv nasilja nad ženama i nasilja u obitelji. Naglasak staviti na promicanje znanja i svijesti o ravnopravnosti spolova i zaštitu od diskriminacije kroz organizaciju određenog broja Okruglih stolova, Javnih tribina, kampanja, istraživanja o suradnji sa znanstveno istraživačkim institucijama, tiskanje relevantnih publikacija i jačanje institucionalnih mehanizama za ravnopravnost spolova, te suradnju na međunarodnoj i nacionalnoj razini. Za provedbu prethodno navedenog planirana su dostatna sredstva.
Izvolite očitovanje.
Ne prihvaćam navedeno obrazloženje i tražit ću da se o ovom amandmanu glasuje. O čemu se radi. Dakle, mi Nacionalni plan, politiku ili Strategiju ravnopravnosti spolova nemamo već sramotnih 7 godina. A svo to vrijeme ne samo da vam nije bilo dovoljno da taj plan napravite, nego štoviše koliko vam je u interesu da se on ikada prvo proizvede a onda i realizira pokazuje to da mu uporno smanjujete sredstva. Ovaj sam Amandman ponudila i kada ste dali na glasovanje Rebalans proračuna isto ste ga odbili, a sada ga u projekcijama za iduću godinu unatoč upozorenju ponovo odbijate i smanjujete sredstva za Nacionalni plan ravnopravnosti spolova. Istodobno, nudite nam ovdje nacrt plana oporavka i otpornosti a da niste niti spomenuli ravnopravnost spolova. Na moje upozorenje da je to nedopustivo jer je to ključna politika Europske Unije o kojoj će uopće ovisiti davanje sredstava Republici Hrvatskoj, vi preko noći mijenjate vaš plan oporavka i otpornosti i prosipate ravnopravnost spolova po svim stavkama plana. Međutim, to je bilo lijepo i nasmiješeno europsko lice Hrvatske. U praksi ključni dokument koji vam je nužan za povlačenje tih istih sredstava i da biste realizirali politiku ravnopravnosti spolova u RH vi na njemu štedite, vi njemu smanjujete sredstva koja vam očito ni sada nisu bila dostatna jer da jesu valjda bi se taj plan konačno i napisao. Ovo je nedopustivo. Ovo je licemjerno u odnosu na politike koje zagovarate ispred EU, a u konačnici to će i koštati Hrvatsku jer nećete moći povući sredstva stoga ću tražiti da se o navedenom amandmanu [[Upadica: Hvala.]] glasuje.
Sada je 8. amandman, ponovo potpredsjednica Sabina Glasovac. Izvolite.
Amandman se ne prihvaća. Sadržajno sličan kao i prethodni, dakle uz isto obrazloženje.
Izvolite očitovanje.
Osnovni strateški dokument RH koji se donosi s ciljem uklanjanja diskriminacije žena i uspostavljanje stvarne ravnopravnosti spolova kao jednog od temeljnih načela demokratskog ustroja i društvenog poretka u RH je Nacionalna politika za ravnopravnost spolova. Nacionalnu politiku temeljem zakona donosi Hrvatski sabor, a na prijedlog Vlade RH, a upravo je Ured za ravnopravnost spolova taj koji nosi njegovu izradu te je dužan periodički podnositi izvješća Vladi RH o provedbi Nacionalne politike za ravnopravnost spolova. No, međutim, RH krši zakone i Vlada RH već 6 godina nije donijela ključni strateški dokument za promicanje ravnopravnosti spolova i uklanjanje diskriminacije, a to je Nacionalna politika za ravnopravnost spolova. Stoga je moj amandman zapravo otvaranje nove stavke koja u proračunu ne postoji, a to je konačno donošenje nakon 6 godina četverogodišnje Nacionalne politike za ravnopravnost spolova neovisno o tome što vlada planira donijeti Nacionalni plan za ravnopravnost spolova koji je dokument niže kategorije i na taj način želi razvlastiti Hrvatski sabor od donošenja ključnog dokumenta što je zapravo nedopustivo. Znači kršiti zakone RH. Ja vas lijepo molim da još jednom razmislite o tome odnosno tražit ću izjašnjavanje o ovom amandmanu jer nije normalno da Vlada RH krši zakone koje je donio Hrvatski sabor. Ako ne želite donositi nacionalnu politiku onda prvo promijenite Zakon o ravnopravnosti spolova, pa onda razvlastite Hrvatski sabor u Hrvatskom saboru i donosite dokumente niže razine. Do tada ja ću inzistirati od zastupnika da se izjasne o ovom amandmanu koji jest financijski ali više od toga je zapravo politički jer govori o kršenju zakona u RH i šansi da se to isto ispravi.
… [[Govornik nije uključen.]]
Amandman se ne prihvaća …
Pardon samo moram reći zastupnica je Katica Glamuzina, izvolite.
Hvala, amandman se ne prihvaća. Ured za udruge kao stručna služba Vlade RH i njen rad, ne postoji dakle strateški dokument ili propis kojim bi taj ured dobio ovlasti i nadležnost financiranja pojedinačnih udruga osobito u području pružanja socijalnih usluga. Obzirom da za to upravno područje postoje nadležna sektorska tijela te se ne može samo jedna organizacija civilnog društva izdvojiti u proračunu kao zasebna aktivnost.
Izvolite očitovanje.
Zahvaljujem. Malo mi je teško prihvatiti vaše obrazloženje s obzirom da je u mandatu premijerke Kosor su bili, Autonomna ženska kuća je bila korisnica proračuna država Hrvatske. Skinula ih je iz proračuna vlada premijera Milanovića. Ja sam se nadala da će ova vlada biti bolja od njega po tom pitanju, očito to odbijate. Već više od 30 godina Autonomna ženska kuća predano radi na pomaganju drugim ženama i djeci koje su pretrpjeli nasilje. Njihovo savjetovalište vrlo često njihovim korisnicima znači razliku između života i smrti i to nije pretjerivanje kad to kažem. Stručnjakinje koje tamo rada umjesto da svoje vrijeme u potpunosti posvećuju pomaganju žrtvama nasilja moraju sada sjediti već godinama i tražiti različite natječaje i sponzorstva kojima bi mogli financirati nastavak svog rada. Sklonište koje vodi Autonomna ženska kuća je jedino u RH sa oznakom tajnosti što znači da je to jedino mjesto gdje žrtve nasilja mogu zaista pobjeći od svojih napadača, svojih nasilnika. Umjesto da ih pomognemo jer je to naša društvena obveza, umjesto da ih pomognemo na bilo koji način pa i na financijski mi sada to odbijamo. Mislim to je neprihvatljivo, a pokazala nam je jedna HDZ-ova vlada prije da je izvedivo. Ja apeliram da razmislite ako je moj amandman nedovoljno dobro napisan da nađete bolji način da ih se uključi u proračun. Molim glasanje o amandmanu.
10. amandman zastupnice Sanje Udović, izvolite.
Amandman se ne prihvaća, Ured za udruge je planirao dostatna sredstva koja se odnose na promidžbu, najam prostora, intelektualne usluge, tiskanje, reprezentaciju vezano uz prezentaciju Nacionalnog plana stvaranja poticajnog okruženja te razvoj civilnog društva. Isto tako, pozicija s koje se planira smanjenje sredstava tog istog ureda, planirana je temeljem Strategije suzbijanja korupcije '21. do '30. godina i Akcijskog plana '22. – '24. godina.
Izvolite očitovanje.
Zahvaljujem predsjedniče. Naravno da ovo obrazloženje nikako ne mogu prihvatiti s obzirom da ste vi Nacionalni plan suzbijanja korupcije zapravo sveli na mjeru u kojoj se rashodi odnose na edukaciju. Iznos 16.500 kuna nam zapravo govori koliko vi ozbiljno pristupate suzbijanju korupcije. Naime, sama teza da se ovdje educiraju trgovačka društva koja su u vlasništvu RH nam dovoljno govori koliko ste ozbiljno promišljali i koliko ova vlada želi poduzimati aktivnosti u cilju sprječavanja korupcije. Naime, ostaviti otvorenom mogućnosti da trgovačka društva u vlasništvu RH uopće budu u poziciji da dodjeljuju sponzorstva dovoljno daje snage tim istim društvima da budu samo jedna pologa u nastavku korumpiranja ovog društva. Naime, postoji Ured za udruge, točno, Ured za udruge je već napravio niz edukacija kako treba financirati udruge odnosno sektor civilnog društva, prošle su tu edukaciju i regionalne samouprave i lokalne samouprave i dovoljno je da Ured za udruge bude taj koji će dodjeljivati sponzorstva i to prema javno-poznatim pokazateljima odnosno prema dostupnim uvjetima i pod nadzorom Državne revizije. Ovo je po meni nedopustivo i stoga ću tražiti izjašnjavanje o ovom amandmanu. Zahvaljujem.
Dobro. Prije prelaska na 11. amandman zastupnik Bernardić traži stanku. Izvolite.
Poštovani predsjedniče Hrvatskog sabora, tražim stanku u ime Kluba socijaldemokrata. Ono što ste sada kao Vlada odbili zastupnici Sanji Udović i još nekim zastupnicama a to je borba protiv korupcije pokazuje da je ova Vlada u proračunu za 2022. osigurala nije niti lipe za borbu protiv korupcije. To je sramota, to je nedopustivo. A današnja sjednica Sabora je na žalost jedna velika farsa, jedan igrokaz o čemu najbolje svjedoči da ovdje praktički do sada nije bilo niti jednog zastupnika HDZ-a. Zašto? Zato jer će oni doći na glasanje o proračunu u srijedu, dignuti ruke za proračun. Jer se ovaj Sabor pretvorio isključivo u dizačnicu ruku za vladajuću većinu. Na ovaj način na koji se radi i funkcionira u Hrvatskom saboru, a koji ste pokazali upravo u vremenu do sad niti jedan jedini amandman od opozicije neće biti prihvaćen. Dakle, riječ je o jednom igrokazu u kojem se ne prihvaćaju amandmani koji žele popraviti proračun i žele poboljšati život ljudi u njihovim lokalnim sredinama. Zašto je to tako? Zato jer je Hrvatski sabor na žalost politikom ove Vlade još jedna institucija koju se pokušava marginalizirati, poniziti, gurnuti u stranu kako Hrvatski sabor koji je temelj hrvatske državnosti ne bi odlučivao apsolutno o ničemu. A kakav je proračun za 2022. godinu možda najbolje govori podatak da dok cijeli svijet, dok se cijela Europa priprema za suočavanje sa krizom, dok inflacija raste, dok se novi soj virusa širi vi smanjujete za 4 milijarde proračun za zdravstvo, a znamo u kakvim dugovima je zdravstvo. Vi smanjujete za tri milijarde proračun za rad, socijalu i mirovine. Vi ukidate u potpunosti potporu gospodarstvu. To je sramotno, to je nedopustivo i ovo je sve jedna velika farsa.
Dobro kolega Bernardić. Ne znam kako znadete da neće biti prihvaćeni svi amandmani oporbe. Često ste znali krivo procijeniti, pa budite oprezni dok ne završi. Nećemo ići na pauzu. 293b. nastavljamo dalje. Ide sada ponovo naša potpredsjednica Sabina Glasovac. Izvolite obrazloženje.
Navedeni amandman …
Stjepan Čuraj, pardon došao je nakon Zrinušića. Izvolite.
Može. Navedeni amandman se ne prihvaća uz obrazloženje mjere za borbu protiv siromaštva, te socijalne isključenosti planirane su kroz nove EU projekte i u okviru nove financijske sheme S+.
Izvolite očitovanje.
Hvala lijepa. Šteta gospodine državni tajniče što ne prihvaćate otvaranje nove stavke koja bi osigurala da se u Vladi RH zapravo pomno prati podrška provedbi Nacionalnog plana borbe protiv siromaštva i socijalne isključenosti za period od 2021. do 2027. godine utoliko više što je Državna revizija utvrdila i Hrvatskom saboru podnijela izvješće u kome je rekla da u prethodnoj Nacionalnoj strategiji za borbu protiv siromaštva i socijalne isključenosti koja je važila od 2014. do 2020. godine od pet postavljenih mjera i ciljeva nisu bile ispunjene gotovo polovina njih samo dvije. Utoliko sam očekivala od vas da ćete podržati snažniju kontrolu provedbe borbe protiv siromaštva zbog toga što ovog trenutka u RH 700 000 ljudi je u siromaštvu, a 900 000 ljudi živi na rubu siromaštva. Prema istraživanju Nezavisnih hrvatskih sindikata u Hrvatskoj je 25,2% osoba u riziku od siromaštva. Prosječno kućanstvo od redovitih prihoda može pokriti samo ¾ nužnih rashoda. 5,1% je onih koji su zaposleni, ali su siromašni i primorani živjeti od zaduživanja. Samo u lipnju 2021. godine kreditna zaduženost hrvatskih građana je na 138,9 milijardi kuna. Ako pritom dodamo još ovu galopirajuću inflaciju i način na koji će se porast cijena energenata, ali i hrane prvenstveno odraziti na one osobe koje žive u siromaštvu ili u riziku od siromaštva meni nije jasna takva vaša socijalna neosjetljivost i apsolutna bilo kakva povezanost sa realnošću i vremenu u kojem živimo. I stoga ću tražiti od Hrvatskog sabora da se izjasni o ovome amandmanu.
Ponovno povreda Poslovnika kolega Bernardić.
Poštovani predsjedniče Sabora, dakle akceptirajući činjenicu da ću vjerojatno dobiti opomenu moram upozoriti na to da ste mi rekli oko amandmana. Dakle, ja znam vrlo dobro što sam rekao. Vlada nije prihvatila skoro niti jedan amandman, prihvatila ih je devet. Ove rijetke koje je prihvatila su vjerojatno iz odbora saborskih i iz krugova vladajuće većine. Ali kada već meni dajete opomenu za ovo budite fer i dajte opomenu sebi budući da ste i sami mene komentirali, odnosno moje izlaganje i time na taj način direktno prekršili Poslovnik.
Kolega Bernardić, dajte molim vas! Dakle, ovdje nema nikakve povrede Poslovnika. Već drugi puta sada zloupotrebljavate taj institut bez ikakvog razloga, uopće vas ne razumijem što želite i dobivate opomenu. Idemo dalje. 12 amandman zastupnik Kajtazi. Izvolite.
Amandman se prihvaća.
Hvala vam. Sada Ministarstvo financija, dakle amandmani vezani uz Ministarstvo financija i prvi je na redu 13 amandman Klub zastupnika SDP-a. Izvolite.
Amandman se ne prihvaća. Dakle, sukladno članku 4. Zakona o proračunu proračun se donosi i izvršava u skladu sa načelima jedinstva i točnosti proračuna jedne godine, uravnoteženosti obračunske jedinice, univerzalnosti specifikacije, dobrog financijskog upravljanja i transparentnosti. S obzirom da je načelo transparentnosti zakonski definirano kao jedno od osnovnih načela u skladu sa kojima se proračun donosi i izvršava ono se provodi u okviru osiguranih sredstava unutar razdjela Ministarstva financija.
Izvolite očitovanje. Kolegica Ahmetović, izvolite.
Hvala lijepa poštovani predsjedniče Hrvatskog sabora, poštovani državni tajniče. Trla baba lan da joj prođe dan! Transparentnost proračuna je najbolja prevencijska mjera protiv korupcije. Onaj tko ne krade javni novac ne boji se uvođenja potpune transparentnosti proračuna. HDZ i sateliti su obećavali uvođenje potpune transparentnosti Državnog proračuna prije izbora 2020. g. na velikom jumbo plakatu g. Gordan Jandroković i g. Dario Hrebak, eto, obećavali, pa od toga ništa. Pokušavali su se podvaliti da uvodite transparentnost i putem prijedloga izmjene Zakona o jedinicama lokalne samouprave, ali naravno da to niste učinili. Pokušali ste onda i podvaliti da će ta transparentnost biti uvedena Zakonom o proračunu, prijedlog je na raspravi ovaj tjedan, ali o transparentnosti trošenja javnih sredstava ni t. Samo najava naputka ministra. Rekla bih ha ha. Za uvođenje transparentnosti trošenja sredstava iz državnog proračuna ne treba zakon. Treba samo politička volja. Da smo imali potpunu transparentnost državnog proračuna, Gabrijela Žalac sigurno ne bi preplatila softver svom prijatelju za 10 milijuna kuna jer bi 4 milijuna građana odmah istog trenutka vidjeli taj račun i naravno, DORH i USKOK bi vidjeli taj račun pa se ne bi mogli vaditi da nisu znali. Zato Klub SDP-a traži da uvedete transparentnost trošenja javnog novca iz državnog proračuna i svih ministarstava i naravno, hoćemo da se o tom amandmanu i glasa.
14. amandman, zastupnik Željko Lenart, izvolite.
Amandman se ne prihvaća. Dakle, projekt sustav ... [[Govornik se ne razumije.]] odnosno na pozicijama ... [[Govornik se ne razumije.]] Ministarstva financija planirani su rashodi neophodni za uspješno provođenje projekta. Obuhvaćaju rashode za ugovorene usluge ažuriranja računalnih baza, rashodi, intelektualne i osobne usluge te druge usluge. Dakle sredstva planirana za projekt sustav javnog duga planirala su racionalno u skladu s potrebama posla, procijenjenim troškovima i dostupnim financijskim sredstvima. Također, što se tiče druge stavke, jamstvena pričuva planirana su sukladno projiciranim potrebama te se ne mogu smanjivati.
Izvolite kolega Lenart.
Zahvaljujem poštovani predsjedniče. ... [[Govornik se ne razumije.]] upravljanja javnim dugom je od strateškog interesa za RH i s obzirom na visoku razinu zaduženosti budućim demografskim trendovima koji imaju negativan učinak na fiskalne prihode i strukturu gospodarstva, smatram da je predloženi iznos premaleni i nedovoljan za značajan korak u upravljanju javnim dugom. Dodatna sredstva treba usmjeriti na tehničko opremanje i stručno usavršavanje kadrova koji aktivno sudjeluju u upravljanju javnim dugom Ministarstva financija, stoga tražim glasovanje za ovaj amandman.
Idemo na 15. amandman, Klub zastupnika SDP-a, izvolite.
Amandman se ne prihvaća. Dakle sredstva planirana u Prijedlogu Državnog proračuna dostatna su za očekivanja funkcije spajanja u 2022. g.
Kolega Hajdaš Dončić, izvolite.
Hvala. Pa kad vidim zapravo kakav je uradak došao od strane Ministarstva uprave i pravosuđa, a uradak vam kaže sljedeće, to je kažem, razina pa možda 1. razreda srednje, ali jako lošeg upitnika, čak ne za seminarski rad, dakle koji kreće ovako, navedite najviše 5 vrsta posla iz djelokruga vaše jedinice za obavljanje koje smatrate da su najbitnije građani s područja vaše jedinice. Vau. Idemo dalje. Postoje li određeni poslovi iz djelokruga jedinice koje nisu u mogućnosti obavljati u okviru svojih upravnih tijela iz razloga nedostatka određenih kapaciteta jedinica, financijskih, administrativnih ili drugih, to je kao drugo pitanje. Sad, ako ga, koji su to poslovi. I da li smatrate da zajedničko obavljanje tih poslova s drugim jedinicama bi bilo korisno te moglo povećati kvalitetu obavljanja tih poslova i zadovoljenje potreba vaših građana. Idemo dalje, treće pitanje. Naravno, ako se odgovorili sa da. Postoji li namjera da se neki poslovi iz djelokruga vaše jedinice mogu obavljati s jednom ili više drugih jedinica lokalne samouprave, da ili ne. S kojim jedinicama, koji bi se poslovi obavljali i na koji bi se način ti poslovi zajednički obavljali, da li je to zajedničko tijelo, zajednički upravni odjel ili zajedničko trgovačko društvo. Sad ide ono trash pitanje, jeste li ranije imali kakve kontakte s drugim jedinicama vezanih za zajedničko obavljanje poslova. Ako da, kakve i s kim. Četvrto pitanje, obavlja li se već neki poslovi iz djelokruga vaše jedinice zajedno s drugim jedinicama. Ako da, koji su to poslovi. Sad pazite, za tih 100 milijuna kuna vi općinama i gradovima šaljete ovo na razini dječjeg vrtića. Ne da tražimo glasanje nego odustajemo od amandmana jer nećete potrošiti ni tih 100 milijuna kuna. Hvala.
Šta to znači da odustajete? [[Upadica: Da.]] Ništa onda od tog [[Upadica: Znači, jesam bio jasan?]] Je, je [[Upadica: Nećete potrošiti niti 100 kad sam ovo vidio.]] Sve u redu, samo tehničko je pitanje, ne sadržajno. Idemo na 16. amandman, zastupnici Domagoj Hajduković i Marina Opačak Bilić, izvolite.
Amandman se ne prihvaća. Dakle sukladno odredbama Zakona o financiranju jedinica lokalne i područne (regionalne) samouprave sredstva fiskalnog izravnavanja jedinicama lokalne i područne (regionalne) samouprave se od '21. g. osiguravaju u državnom proračunu. ... [[Govornik se ne razumije.]] 025 Ministarstva financija za Požeško-slavonsku županiju u '22. g. planiraju se sredstva pomoći u iznosu od 10,3 milijuna kuna. Slijedom navedenoga nije potrebno osigurati dodatna sredstva na navedenoj poziciji. Također, nije moguće ni umanjiti predloženo umanjenje.
Izvolite očitovanje.
Hvala lijepo. Kolega državni tajniče, ne mogu se složiti s obrazloženjem. Naime, ovaj amandman i serija amandmana koji će uslijediti sada se odnose samo na jednu stavku koja je vrlo namjenska, a to je borba protiv komaraca i znam kada govorim u ovom parlamentu o tome, to je mnogima smiješno, no vi to jako dobro znate koji dolazite iz Osijeka i Slavonije i svi oni koji se s time susreću da je to itekako veliki problem ljudima koji žive u ovom području u ljetnim mjesecima. Dakle to nije samo problem, to nije samo neugodnost, to postaje zapravo prepreka normalnog života, ne čak ni tijekom večeri nego tijekom cijeloga dana. Prema tome, 5 milijuna kuna proračuna za Požeško-slavonsku županiju bilo bi neki minimalni iznos koji bi se koristio za tretiranje odnosno saniranje ovog problema, tim više što prema važećem zakonu borba sa ovim problemom, odnosno nošenje sa istim prepuštanje jedinicama lokalne samouprave, odnosno gradovima i općinama koje najčešće nemaju niti fiskalne niti ikakve drugačije kapacitete da se sa ovim efikasno nose. Ako taj teret prebacimo na regionalnu samoupravu, odnosno županije tada to ima više smisla jer komarci ne znaju gdje je granica jedne općine, gdje prestaje općina Bilje, a počinje općina Osijek, tako da teoretski jedna općina može potrošiti milijune i milijune ili grad, a da rezultata neće biti. Jedino sveobuhvatnim pristupom, jedino pomoći od strane države jer radi se o značajnim sredstvima možemo pokušati suzbiti ovaj problem naravno uz preporuke struke, uz sve relevantne studije koje se trebaju napraviti. Prema tome, zato i taj iznos nije tako mali. Pet milijuna s druge strane lako se može oduzeti za usluge koje Vlada planira, koje su doživjele značajan porast usudio bih se reći od prošle godine prema tome tražim da se ovaj Parlament o ovom amandmanu izjasni.
17. amandman ponovno zastupnici Domagoj Hajduković i Marina Opačak Bilić. Izvolite.
Zahvaljujem. Amandman se ne prihvaća uz isto obrazloženje, s time da treba napomenuti samo za Brodsko-posavsku županiju osigurana su u proračunu 22 milijuna kuna.
Izvolite kolega Hajduković.
Hvala lijepo. Dakle, ponovno ne prihvaćamo obrazloženje. Radi se o sličnom amandmanu, odnosno identičnom koji se samo odnosi na drugu županiju. Problem sam već objasnio, pa ne bih sada ponovno ulazio u polemiku, samo bih zatražio da se Sabor o njemu očituje.
18. amandman isti zastupnici. Izvolite.
Zahvaljujem. Amandman se ne prihvaća uz isto obrazloženje uz napomenu da su planirani iznosi za Vukovarsko-srijemsku županiju u sljedećoj godini 28,9 milijuna kuna.
Izvolite kolega Hajduković.
Hvala lijepa. Budući da se radi o amandmanu istog sadržaja samo za drugu županiju neću obrazlagati već samo tražiti izjašnjavanje od strane Parlamenta.
19. amandman ponovo zastupnik Domagoj Hajduković ali sa kolegicom Romanom Nikolić. Izvolite.
Zahvaljujem. Amandman se ne prihvaća uz isto obrazloženje uz napomenu da za Osječko-baranjsku županiju u idućoj godini se planiraju sredstva pomoći u iznosu od 18,8 milijuna kuna.
Izvolite očitovanje.
Ne mogu prihvatiti ovo obrazloženje. Posebno moram ovdje apostrofirati radi se o Osječko-baranjskoj županiji, županiji iz koje ja dolazim, županiji na čijem području se nalazi Park prirode Kopački rit koji je jedan od najvećih rezervata močvarnih, zapravo jedini takav sačuvani u Europi. I zbog toga i zbog nemogućnosti invazivnijih intervencija u područje parka prirode Osijek, grad Osijek koji je četvrti po veličini grad u Republici Hrvatskoj još uvijek, ne znamo što će pokazati popis stanovništva. Ali okolne općine posebice one baranjske, odnosno sa baranjske strane imaju jako velikih problema sa ovom pošasti. Kako sam rekao, komarci ne prepoznaju granice jedinica lokalne samouprave jer grad Osijek može uložiti milijune i milijune u sanaciju ovoga problema. Ali komarci vam dolete doslovno sa druge strane Drave i kao da niste učinili ništa, odnosno kao da ste sav novac bacili. Pristupom sa županijske razine novcima sa županijske razine kojima bi to omogućili i mislim da bi se postigli veći rezultati posebice jer se radi o problemu kako sam rekao, dakle ne nečemu što otežava život ili što je neka neugodnost nego zaista nešto što onemogućuje normalan život u ljetnim mjesecima. Tražim glasanje.
20. amandman isti zastupnici. Izvolite.
Amandman se ne prihvaća uz isto obrazloženje. Samo bih nadopunio da je Vlada gotovo svake godine osiguravala upravo sredstva za borbu protiv komaraca pogotovo u prethodnoj županiji, a za Virovitičko-podravsku županiju osigurana su i 13,2 milijuna kuna.
Izvolite očitanje.
Dakle, amandman je isto koji se odnosi na tretiranje komaraca i probleme vezane uz komarce. Odnose se na Virovitičko-podravsku županiju. Obrazložio sam već razloge zašto sam to tražio i tražim glasanje.
Sada idemo na amandmane vezane uz Ministarstvo obrane. Sa nama je državni tajnik Branko Hrg, dobro došli. Idemo na 21. amandman Klub zastupnika Centra i GLAS-a.
Amandman se ne prihvaća. Aktivnosti A545072 duhovna skrb planirana su sredstva za duhovnu skrb djelatnika Ministarstva obrane i Oružanih snaga RH u skladu sa Ugovorom između Svete Stolice i Republike Hrvatske o dušebrižništvu katoličkih vjernika, pripadnika Oružanih snaga i redarstvenih službi RH koji je potvrđen u Hrvatskom saboru zakonom. Zbog navedenoga se sredstva u ovoj aktivnosti ne mogu umanjivati.
Kolegice Puljak, izvolite.
Poštovani, ovim amandmanom smo predložili da se poveća vrijednost aktivnosti za razvoj cyber sposobnosti, obzirom da živimo u 21. stoljeću i danas je evo moderno ratovanje, moderna obrana vode se u velikoj mjeri baš u tom virtualnom ili cyber svijetu. Posljedice tog ratovanja svakako nisu virtualne već stvarne, mogu predstavljati najozbiljnije ugrožavanje nacionalne sigurnosti. I stoga smo predložili, smatramo da je potrebno povećati ulaganje u razvoj cyber sposobnosti osoblja u sklopu Ministarstva obrane. Evo ako ne smatrate da je to potrebno evo to je razlog zašto tražimo da se o ovom amandmanu glasa. Hvala.
22. amandman Klub zastupnika Zeleno-lijevog bloka. Izvolite.
Amandman se ne prihvaća. Projekt K545045 opremanje višenamjenskim borbenim avionom provodi se radi zaštite suvereniteta i teritorijalne cjelovitosti RH što uključuje nadzor i zaštitu zračnog prostora. Vlada RH je donijela odluku o davanju suglasnosti Ministarstvu obrane za preuzimanje obveza na teret sredstava Državnog proračuna RH u razdoblju 2022.-2026. za nabavu višenamjenskog borbenog aviona i zbog navedenog se sredstva u ovom projektu ne mogu umanjivati.
Izvolite očitovanje kolegice Raukar.
Hvala gospodine predsjedniče, poštovani državni tajniče. Upravo zbog ovog vašeg obrazloženja mi tražimo glasanje i izjašnjavanje o ovom amandmanu iz jednostavne činjenice što je ugroza nacionalne sigurnosti od strane cyber napada sigurno jedno od najvećih i najrealnijih prijetnji za čitav sustav nacionalne sigurnosti u današnje vrijeme. Ti napadi se dešavaju gotovo na dnevnoj razini i upravo zbog toga predlažemo da se MORH ojača baš u tom segmentu obrane nacionalne sigurnosti i to stalno ponavljamo. Uz to razvoj cyber sigurnosti sasvim sigurno ima veliki potencijal za dodatni razvoj domaće it industrije i it sektora, dok većina drugih investicija podrazumijeva opremu, kupovanje vojne opreme usmjerene na uvoz. I zato predlažemo da se značajno podignu ulaganja upravo u jačanje cyber sigurnosti u smislu ojačavanja kompletne nacionalne sigurnosti i tražimo izjašnjavanje o amandmanu. Zahvaljujem.
23. amandman Klub zastupnika Zeleno-lijevog bloka.
Amandman se ne prihvaća. U 2019. godini Vlada RH donijela je Odluku o davanju suglasnosti Ministarstva obrane za preuzimanje obveza na teret državnog proračuna Republike Hrvatske u razdoblju 2021.-2026. godina za opremanje Hrvatske vojske helikopterima. Zbog navedenoga se sredstva u ovom projektu ne mogu umanjivati.
Izvolite kolegice Raukar.
Zahvaljujem. Dakle, ne možemo prihvatiti to objašnjenje i tražimo izglasavanje o amandmanu budući da je rekla bih i sramotno, a i nevjerojatno da Republika Hrvatska još uvijek nema organiziranu hitnu medicinsku helikoptersku službu već sve to obavlja sa improviziranim vojnim helikopterima. U zemlji sa preko 1000 otoka u kojima je hitna helikopterska služba neophodna, nasušno potrebna i to se dokazuje iz dana u dan smatramo da je to neozbiljno ne imati takvu stavku u proračunu budući da ti helikopteri trebaju biti specijalizirani helikopteri za hitnu službu, a ne improvizirani, prilagođeni helikopteri koji su iz snaga, iz vojnih snaga. Smatramo da je uspostavljanje flote hitne medicinske pomoći helikopterske bitno i važno da bi se u krajnjoj liniji i ovi sadašnji helikopteri vratili u ono za što su i predviđeni, a to je svrhu obrane. I zato tražimo glasanje o ovom amandmanu. Zahvaljujem.
24. amandman zastupnik Željko Lenart.
Amandman se ne prihvaća. U programu 2504 opremanje, modernizacija i izgradnja planirana su sredstva za aktivnosti opremanje materijalno-tehničkim sredstvima, opskrbom, materijalnim sredstvima, izgradnje, rekonstrukcija, adaptacija objekata infrastrukture kao i za projekte opremanja borbenim oklopnim vozilima obalnim oklopnim brodovima, višenamjenskim borbenim avionom, integraciji sustava, protuzračne obrane Republike Hrvatske u NATO-u i … [[Govornik se ne razumije.]] sustav i protuzračne i proturaketne obrane, opremanju dalekometnim topničkim sustavom i opremanje višenamjenskim helikopterom. Zbog navedenog se ovaj amandman ne prihvaća.
Izvolite očitovanje kolega Lenart.
Zahvaljujem. Povećanje na ovoj stavci za nabavku bespilotnih letjelica tražimo iz razloga što vidimo da u suvremenom ratovanju su bespilotne letjelice jedan od bitnih faktora ratovanja, iznenađenja i obrane s obzirom da Hrvatska vojska ima nešto bespilotnih letjelica smatramo da bismo trebali daleko više ulagati u nabavku najmodernijih, u obuku ljudi za to s obzirom i na prirodni položaj i geografski položaj RH, a samim time što smo i granica EU smatram da povećanje sredstava za nabavku najmodernijih bespilotnih letjelica je dobra investicija jer su to resursi koji sa najmanjim utrškom mogu pružiti najviše kontrole, ali i čak nekakve udarne sile koja je potrebna. Bilo bi potrebno i razvijati vlastitu bespilotnu letjelicu kao što to rade neke vojske u svijetu, no međutim evo na žalost mi nemamo sluha niti to da povećamo sredstva za nabavku modernijih, boljih i da ih imamo više. Hvala lijepo. Tražim glasovanje.
Sada prelazimo na amandmane koji su vezani za Središnji državni ured za Hrvate izvan RH. Ponovno se vraća državni tajnik Stjepan Čuraj. 25. amandman zastupnik Marijan Pavliček, izvolite.
Amandman se ne prihvaća. Dakle uz obrazloženje kako Vlada RH od 2018. pruža sustavnu potporu strateškim projektima hrvatske nacionalne manjine što se ukazuje kao učinkovita potpora i važan poticaj dodatnom osnaživanju etničke, kulturne i jezične samosvijesti hrvatskih manjinskih zajednica i jačanju položaja same hrvatske manjine kao aktivnog čimbenika u domicilnim državama. To radi putem Središnjeg državnog ureda i snažno podupirem sve projekte Hrvatske nacionalne manjine. Uzgred rečeno da Program potpore strateškim projektima Hrvatske nacionalne manjine u inozemstvu je ovim prijedlogom proračuna povećan za 100%.
Budući da nema kolege Pavličeka glasovat ćemo o navedenom amandmanu. 26. amandman zastupnik Domagoj Hajduković.
Amandman se ne prihvaća. Naime, treba istaknuti da na 15. sjednici međuvladinog mješovitog Odbora za zaštitu nacionalnih manjina između RH i Mađarske održan u Zagrebu 12. prosinca 2019. potvrđeno je i ranije dogovoreno načelo da realizacija velikih manjinskih projekata koji se ostvaruju u Mađarskoj financira mađarska strana, a u RH hrvatska strana. Tako da smatramo potrebnim također napomenuti kako je u protekle četiri godine ostvaren veliki broj značajnih projekata kako u RH tako i u Mađarskoj, a za ove godine kao što sam i ranije napomenuo se povećavaju sredstva za 100% na navedenim pozicijama.
Samo sekundu da kolega Lenart molim vas. Izvolite kolega Hajduković.
Hvala lijepo. Uvaženi gospodine državni tajniče ovo je amandman koji podnosim iz godine u godinu. Ne radi se o realizaciji kapitalnog projekta, ne radi se o izgradnji zgrade. To kazalište već postoji. Radi se o nečem drugom. Radi se o simboličkom podržavanju nečeg što zaista je dobro. Hrvatska naravno vezana je i međunarodnim ugovorima i činjenicom da puno Hrvata živi u BiH. Iz godine u godinu pomaže i Hrvatskom narodnom kazalištu u Mostaru. Ne vidim zašto to ne bi činili i jedinom narodnom kazalištu izvan hrvatskog govornog područja. Jedino Hrvatsko narodno kazalište izvan hrvatskog govornog područja koje maltene u potpunosti financira mađarska Vlada. Nije li to sramotno za nas ako držimo do sebe, posebno ako uzmemo u obzir činjenicu da je hrvatska manjina u Mađarskoj jedna od najorganiziranijih i najcjenjenijih naših zajednica u svijetu. Prema tome, ovdje se radi o jednom više simboličkom iznosu koji bi pomogao u radu, dakle postavljanje određenih predstava i ostalome, a ne za realizaciju kapitalnih projekata. Ja znam da je i mađarska vlada i hrvatska Vlada sa naše strane realizirala dosta kapitalnih projekata i neki su u realizaciji kada govorimo o zaštiti naših manjina, ali kažem, ovo se ne radi o tome, ovo je više nekakvo simboličko nastojanje, simboličko nastojanje koje moram reći da me žalosti što iz godine u godinu biva odbijeno. Ako ne možemo barem jedne godine, a dugo podnosim amandmane na ovaj Proračun, ako ne možemo barem jedne godine pokazati da nam je stalo, da cijenimo rad tih, u pravilu, entuzijasta, a ne zaposlenika koji su uspjeli u vrlo drugačijem jezičnom i kulturološkom okruženju zadržati i njegovati svoj jezik, onda to govori puno više o nama nego o njima. Hvala vam lijepo i tražim glasanje.
Prelazimo sada na Središnji državni ured za obnovu i stambeno zbrinjavanje i amandmane koji su vezani uz rad tog Ureda. S nama je državni tajnik Gordan Hanžek, izvolite državni tajniče, 27. amandman Kluba zastupnika zeleno-lijevog bloka. Izvolite.
Poštovane gospođe i gospodo, poštovani predsjedniče. Amandman 27. se djelomično prihvaća. Postojeća aktivnost stambenog zbrinjavanja žrtava nasilja u obitelji se povećava na 5 milijuna kuna. Razlika u iznosu 4 375 000 kuna će biti raspoređena na pozicijama 322 u iznosu od milijun kuna i 323 u iznosu od 3 375 000 kuna. Povećanje sredstava će se preraspodijeliti unutar financijskog plana Središnjeg državnog ureda za stambeno zbrinjavanje i to sa pozicije stambeno zbrinjavanje, pozicija 4211 stambeni objekti.
Izvolite očitovanje kolegice Raukar.
Pa evo, zahvaljujemo da je barem jedan od naših amandmana prihvaćen i ulazi u tu fantastičnu kvotu od 9 amandmana koji su prihvaćeni za sada od Vlade, od ne znam koliko stotina amandmana koji su podneseni. Smatramo naravno važnim borbu protiv nasilja u obitelji i zato smatramo da je dobro da se ovaj amandman prihvatio.
Znači prihvaćate ga u izmijenjenom obliku? [[Upadica: Da.]] Hvala vam [[Upadica: Oprostite, nisam bila jasna.]] Da, da, bili ste blizu jasnoće, ali sam htio potvrditi [[Upadica: Sad ću biti u sridu, od sad.]] Dobro. 28. amandman, isti klub zastupnika, izvolite.
Amandman se ne prihvaća. Za provedbu programa suzbijanja energetskog siromaštva koje uključuje korištenje obnovljivih izvora energije u stambenim zgradama na potpomognutim područjima i područjima posebne državne skrbi za razdoblje do 2025. osigurano je ukupno 150 milijuna kuna iz sredstava Nacionalnog plana oporavka i otpornosti. Ostatak sredstava za cjelokupnu provedbu programa u provedbenom razdoblju osigurano je i s Ministarstva rada i socijalne politike i to točno određenih izvora financiranja.
Izvolite očitovanje kolegice Raukar.
Zahvaljujem g. predsjedniče. G. državni tajniče, ne prihvaćamo objašnjenje. Tražit ćemo naravno, da se glasa o ovom amandmanu jer smatramo da je suzbijanje energetskog siromaštva, posebno u okolnostima rasta cijena energenata, ali i osiguranja osnovnih egzistencijalnih potreba stanovnika jedno od prioriteta i ove, i rada Vlada, a i naravno, Državnog proračuna. Energetsko siromaštvo u RH je izuzetno prisutno i zbog toga nijedna svota u tom smislu kojem ste u vašem objašnjenju odbijanja amandmana govorili, ipak nije zadovoljavajuća. Dakle, potrebno je povećati ovu stavku kako bi se osigurala pomoć u provedbi, jako mi je drago da me slušate, g. državni tajniče, ali ja ću bez obzira nastaviti, u provedbi, još ste mi i okrenuli i leđa, hvala vam [[Upadica: Ne, ispričavam se.]] u provedbi energetske obnove stanova i zgrada onih kućanstava koja su u najvećem riziku od energetskog siromaštva. Predloženim iznosom od 30 milijuna kuna, naravno nije moguće značajnije utjecati na smanjenje energetskog siromaštva, svota koju ste sada u ovom obrazloženju spominjali, vjerujemo isto tako da nisu dovoljne, zbog toga ostajemo kod ovog amandmana zbog toga što smatramo da je energetsko siromaštvo jedno od važnih tema ove države, a nije dovoljno zastupljeno u hrvatskom ovom Državnom proračunu. Zahvaljujem. I hvala vam što ste obratili pažnju. Hvala lijepo.
Nije kolega Hanžek, kolega Hanžek se samo konzultirao oko nečega, nije to bilo nikakvo podcjenjivanje zastupnice. Izvolite, 29. amandman, Klub zastupnika Centra i GLAS-a, izvolite.
Hvala lijepo. Prvo, primite ispriku jer došlo je do krivog jednog broja prijepisa brojeva amandmana, da ne čitam krivi broj amandmana. Znači amandman br. 29, Klub zastupnika Centra i GLAS-a. Amandman se ne prihvaća. Znači to je sukladno prethodnom obrazloženju amandmana 27. Prijedlog proračuna i projekcije za ovu proračunsku aktivnost izrađene su na temelju dosadašnje provedbe, odnosno izvršenja ove financijske stavke plana ureda i s obzirom na dosadašnju dinamiku uz predloženo usvajanje amandmana, dodatna sredstva neće biti potrebna za izvršenje provedbe aktivnosti.
Kolegice Puljak, izvolite.
Dakle poštovani, ovim amandmanom predložili smo povećavanje vrijednosti aktivnosti stambenog zbrinjavanja žrtava nasilja u obitelji sa iznosa od 625 tisuća kuna na milijun kuna i za to smo predložili smanjivanje aktivnosti i administracije upravljanja Porezne uprave. Svakako mislimo da je potrebno povećati kapacitete i broj sigurnih skloništa za žene i žrtve seksualnog i svakog drugog nasilja. Imali smo evo, nedavno i brutalan, slučaj brutalnog ubojstva u Splitu, a i svojim aktivnostima i ovdje u Saboru odali smo nedavno i počast povodom dana, Međunarodnog dana borbe protiv nasilja nad ženama počast dakle svim žrtvama nasilja, ukazali na to da svako 15 minuta u Hrvatskoj strada jedna žena od nasilja i zaista mislimo da je potrebno povećati vrijednost ove aktivnosti. Evo, tražimo da se o ovom amandmanu onda glasa. Hvala.
30. amandman, zastupnica Katarina Peović.
Amandman se ne prihvaća. Prijedlog Proračuna i projekcija za ovu proračunsku aktivnost izrađene su na temelju dosadašnje provedbe odnosno izvršenja ove stavke financijskog plana ureda. Naime, od stupanja na snagu Zakona o stambenom zbrinjavanju na potpomognutim područjima i područjima posebne državne skrbi donosena su ukupno 44 rješenja o pravu na stambeno zbrinjavanje žrtava nasilja u obitelji. 10 rješenja …
Pardon, samo sekundu [[Upadica: Državni tajniče, nešto se pomiješali, ja se ispričavam, ali očito imate pogrešne amandmane ili nešto čitate.]] dakle radi se socijalna skrb, obrazovanje, stambeno zbrinjavanje žrtava nasilja u obitelji, je li to? Da. Amandman 30.
Amandman 30. To je, ispričavam se, to vam je isto ove povećanje sa amandmana 27 koje smo djelomično prihvatili gdje se iz Kluba zastupnika zeleno-lijevog bloka povećava iznos sa 625 tisuća na 5 milijuna kuna. Znači to je cijeli set amandmana koji se radi o istoj stavci i zato smatramo da djelomično prihvaćanjem amandmana 27 se onda sa tim konzumiraju amandmani 29 i 20 i 30. U amandmanu 29 Centar i GLAS su predložili povećanje za milijun kuna, a vi ste, gđo. Peović predložili povećanje za 300 tisuća kuna. Pošto se to ukupno povećava za 4 375 tisuća kuna za žrtve nasilja, držimo da je to razlog neprihvaćanja amandmana. Ne da se amandman ne prihvaća nego da 3 amandmana istog ... [[Upadica se ne čuje.]] da, da, da.
Prihvaćen je 27. i [[Upadica: Prihvaćen je 27, ali pošto su istovjetni amandmani.]]
Samo sam htjela da imam obrazloženje [[Upadica: Čisto, moramo, zato se, ispričavam se gđo. Raukar.]] zato šta ako ne prihvaćate, onda biste trebali [[Upadica: Usklađivali jer se radi o istim stvarima, a amandman 28 je ušao u taj set amandmana, a…]]
Hoćete se, hoćete očitovanje [[Upadica: A energetsko siromaštvo, vjerujte, bit će to više.]] izvolite očitovanje kolegice Peović.
Pa sve je jasno. Prije svega, zahvaljujem što ste povećali taj iznos i svejedno bih htjela dati obrazloženje, znači nekoliko je ovdje i klubova i zastupnika i zastupnica predložilo ovo povećanje. Poklonjenom konju se ne gleda u zube, ali ja bih ipak upozorila, znači da sam prošle godine isti taj amandman predložila i nije mi jasno zašto prošle godine nije bio prihvaćen. Znači nakon ovog stvarno dramatičnog slučaja u Splitu nekako se digla javnost na noge i čini mi se da je to imalo utjecaja na vas, a i nadam se, inicijativa zastupnica koje su na to upozorile, ali stvar je tako dramatična već godinama i nije jasno zašto se taj amandman nije prihvatio prošle godine, možda i spriječilo nekakve buduće situacije jer je iznos znači, pa i sad koji ste ovdje bili stavili od 625 tisuća kuna u potpunosti i to vas upozoravaju stvarno ženske udruge godinama, u potpunosti nedostatan da bi se stvarno provelo ozbiljno zbrinjavanje žrtava nasilja u obitelji. Prema tome, zahvaljujem, ali je pitanje zašto se to prije nije moglo napraviti, pogotovo zato, znači uzmemo li u obzir da je 2 milijarde kuna sada više u proračunu za te vojne avione, što nismo imali prošle godine i taj jaram ćemo plaćati svake godine od sad pa nadalje, a prošle godine ipak ga nije bilo. Utoliko, znači ne znam zbog čega se nije to moglo prihvatiti prošle godine. Naravno, zahvaljujem još jednom na tome da ste to prihvatili i ne treba sukladno s tim glasati o amandmanu.
Idemo na 31. amandman zastupnika Željko Lenarta. ... [[Upadica se ne čuje.]] Da, da. 20, 30 se, hoćete i 29 možda, nisam pitao kolegicu Puljak? Da. Ok. Hvala. Povlači se znači i 29. i 30. amandman. Sada je na redu 31., Željko Lenart.v
Da. Amandman 31 govori o istoj aktivnosti. Amandman je, traži povećanje od 10 milijuna kuna. Amandman se ne prihvaća iz ranije rečenih razloga, povećanje od 4, prihvaćanje povećanja aktivnosti 44 375 tisuća kuna.
Kolega Lenart, izvolite.
Evo, zahvaljujem. S obzirom znači da je za '21. bilo 350 tisuća, a za '22. 625 tisuća, što je u ovom pitanju zbrinjavanja žrtava nasilja u obitelji smiješna cifra, ja sam ovdje tražio 10 milijuna s obzirom i na cijene nekretnina i na stanje na tržištu nekretninama i svemu onome što poskupljuje kod nas. Mi smatramo da je i tih 10 milijuna isto nedostatno s obzirom da, mi se sjetimo žrtava nasilja samo u onom trenutku kada netko bude ubijen. Ovim bismo poslali jasnu poruku da društvo štiti žene, djecu, ali ja ću za razliku od svih mojih kolegica naglasiti, ali i muškarce od obiteljskog nasilja, njihovih nesretno odabranih partnera ili njihove obitelji i 10 milijuna kuna bi značajno pomoglo i pokrenulo ovo zbrinjavanje i vjerojatno bi na temelju toga bilo puno manje žrtava nasilja, a smatram da u odnosu na sve na što trošimo, 10 milijuna kuna je beznačajan novac za RH. Hvala.
[[Upadica: Može povući.]] Povući, isto? Dobro, hvala. Idemo na 32. amandman, zastupnica Sabina Glasovac ponovo, izvolite.
Amandman se isto tako radi ranijih obrazloženja ne prihvaća gdje u ta aktivnost usklađena unutar prihvaćanja, djelomičnog prihvaćanja amandman 27.
Izvolite kolegice Glasovac.
Hvala lijepa. Ono što bih htjela reći da mi je u jednu ruku drago da je i inicijativa zastupnica u HS-u koja već više od godinu dana otkad se organizirala ukazuje na ključne probleme s kojima se suočavaju žene u Hrvatskoj samo zbog činjenice da su žene i da ste uspjeli čuti i taj glas, ali i činjenicu da je u pandemiji nasilje nad ženama, odnosno obiteljsko nasilje čije su žrtve mahom žene, doslovno eksplodiralo. Meni je drago da ste prihvaćanjem ovog amandmana zeleno-lijevog bloka zapravo uskratili nama potrebu da inzistiramo na glasovanju i Radničkoj fronti i Klubu Centra i GLAS-a i kolegi Lenartu i meni da inzistiramo, znači nećemo inzistirati na glasanju, međutim, ja želim iskoristiti priliku i ukazati na to da se nadam da ovo prihvaćanje jednog amandmana jedne opozicijske opcije neće rezultirati time da ćete zanemariti činjenicu da i u drugim proračunskim stavkama potrebno izdvajati značajnija sredstva da bi se ovaj problem riješio. Kad govorimo o ženama i njihovom smještaju u skloništima jer ovo stambeno zbrinjavanje je zapravo zbrinjavanje žena po izlasku iz skloništa koje su mahom s djecom, financijski nesigurne, da ćete jednako tako kroz neke amandmane uvažiti i činjenicu da nam je potrebna edukacija vezano uz sprječavanje nasilja u obitelji, jednako tako i podrška kroz Ministarstvo pravosuđa, žrtvama nasilja, tako da će to biti jedna zaokružena priča, ne samo zbog toga što nam to propisuju Istambulska konvencija nego zbog toga što smo kao društvo postali svjesni ovog problema da je nasilje u obitelji i nasilje nad ženama ne samo pitanje ženskih prava nego je to kršenje elementarnih ljudskih prava. Stoga ja povlačim svoj amandman.
Hvala vam. Idemo, slobodni ste, državni tajniče, zahvaljujem. Prelazimo sada na amandmane vezane uz Središnji državni ured za razvoj digitalnog društva, s nama je državni tajnik Bernard Gršić, izvolite. Idemo na 33. amandman, zastupnica Marija Selak Raspudić, izvolite.
Hvala lijepo poštovane zastupnice i zastupnici. Poštovani predsjedniče. Amandman br. 33 se ne prihvaća iz razloga što su planirane aktivnosti se neće provoditi kroz ESI fondove, kako je prvotno bilo planirano već će se provoditi kroz mehanizam za oporavak i otpornost u sklopu Nacionalnog plana oporavka i otpornosti.
Izvolite očitovanje kolegice Raspudić.
Ne prihvaćam obrazloženje i tražit ću da se o navedenom amandmanu glasuje jer nisam sigurna točno na koji način će se ovo provoditi kroz Nacionalni plan oporavka i otpornosti. Svjesni smo toga da je i pitanje kolika ćemo sredstva doista povući, a upravo je digitalizacija jedna od ključnih politika EU i ono što ste vi ovdje napisali, da ćete za podizanje digitalnih kompetencija stanovništva provođenjem e-Edukacije izdvojiti 0 kuna u planu za 2022. Meni je neprihvatljivo, stoga sam i tražila da se iznos poveća na 5 milijuna kuna s jednostavnim obrazloženjem. Upravo su te digitalne kompetencije odnosno digitalno opismenjivanje našeg stanovništva ključna vještina za 21. st. koja je nužna za preživljavanje, a ponajviše za uopće snalaženje i obavljanje osnovnih djelatnosti u ovim pandemijskim uvjetima. Stoga na svim razinama bez obzira na Plan oporavka i otpornosti jer, moram primijetiti, uvjetno je koliko ćemo sredstva iz njega doista na kraju povući znajući što nam se dogodilo i sa ranijim povlačenjem sredstava unutar EU, a što nam se sada i dogodilo s ključnim institucijama koje su uopće uključene u kontroliranje načina na koji trošimo novce iz EU fondova. Dakle, želimo digitalno pismenije i obrazovanije stanovništvo, barem mi u oporbi. Nisam sigurna koliko to vladajućoj strukturi doista odgovara pa je to možda jedan od razloga zašto je ova stavka u proračunu za iduću godinu naišla na čitavih 0 kuna. Dakle, tražit ću da se o amandmanu glasuje.
Izvolite, 34. amandman, zastupnica ponovo Selak Raspudić, izvolite.
Amandman br. 34 se ne prihvaća iz istog razloga kao i prethodni, budući da se neće financirati iz ESI fondova u prethodnom razdoblju već je planirano provoditi kroz mehanizam za oporavak i otpornost u sklopu Nacionalnog plana oporavka i otpornosti.
Izvolite očitovanje.
Ne prihvaćam obrazloženje i tražit ću da se o navedenom amandmanu glasuje. Dakle u ovom amandmanu, osim digitalnih pismenosti, tražim da se povećavaju sredstva i za medijsku pismenost. Svjesni smo da u ovom vrijeme rastuće pojave informacija, pa i dezinformacija u digitalnom dobu, različitih sadržaja koji dolaze s različitih platforma je nužno medijski opismeniti ljude da bismo razvili jednu svijest o tome koliko je važno imati i tumačiti informacije koje dolaze iz vjerodostojnih izvora. Upravo zato da bismo preživjeli i ovu pandemiju, ali i u budućnosti se mogli snaći u poplavi informacija, onoga što se često kolokvijalno naziva lažne vijesti ili fake news, potrebno je da medijski, ali u ovom digitalnom smislu, opismenimo naš narod, odnosno da izdvojimo dodatna sredstva da bi se ojačale platforme i edukacije toga što je dobar i kvalitetan i provjeren sadržaj, za razliku od onoga koji ne prolazi nikakvu provjeru, ali istodobno da bi se ukazalo i na manipulacije različitim medijskim mehanizmima koji u ime toga da su oni koji imaju primat nad činjenicama, koriste iste te sustave da bi politički zloupotrebljavali platforme i zapravo bili ministri istine. Dakle uz očitu pojavu dezinformacija i lažnih vijesti koja je prisutna, prisutna je i pojava lažnih informatora koji u ime istine cenzuriraju mnoge utemeljene članke. Baš zato da bi se snašli u toj šumi informacija i dezinformacija, potrebno je da radimo na jačanju medijski digitalne pismenosti, stoga ću tražiti da se o ovom amandmanu glasuje.
35. amandman, ista zastupnica, izvolite.
Amandman broj 35. se ne prihvaća budući da nema potrebe za povećanjem sredstava na projektu implementacije e-standarda i daljnje unapređenje sustava elektroničkih usluga. Navedena aktivnost financiranja je iz projekta EU ugovorenim u dodijeli bespovratnih sredstava u kojem su elementi projekta sadržani i sadržajem i troškovima definirani odobreni i potpisani prema trenutno važećem ugovoru.
Izvolite očitovanje.
Ne prihvaćam obrazloženje i tražit ću da se o navedenom amandmanu glasuje. Naime, ovdje sam tražila da se vrati, a ne poveća da se samo vrati prijašnji iznos za stavku implementacija e-standarda i daljnje unapređenje sustava elektroničkih usluga. Naravno kao i prethodni amandmani i ovaj amandman ima za cilj omogućiti pristup najnovijim uslugama i to kvalitetan pristup svim hrvatskim građanima. Podsjetit ću da smo imali priliku prilikom skupljanja popisa stanovništva u prethodnom razdoblju vidjeti koliko nam loše funkcionira moderan sustav prikupljanja potpisa, onaj koji se oslanja na digitalnu tehnologiju stoga mislim da su to stavke na kojima ne smijemo štedjeti i ako već ne možemo izdvojiti dodatna sredstva u proračunu onda barem moramo ostaviti ona sredstva koja smo prethodno izdvajali. Ako nismo bili u stanju bez pada sustava provesti popis stanovništva kako smo onda uopće u mogućnosti ići prema onim kompleksnijim zadacima koji nas očekuju u budućnosti, a bez obzira koliko se vi tome protivili kad-tad doći će i na red ono što mi koji volimo demokraciju već dugo zazivamo, a to je i elektroničko glasovanje i izjašnjavanje o referendumima i sve ostale prednosti ovog digitalnog doba koje se u Hrvatskoj još uvijek nisu implementirale. Tražit da se glasuje.
Idemo dalje, zahvaljujem kolegi Gršiću, kolega Bauk izvolite.
Gospodine predsjedniče dok je još državni tajnik prisutan ako je moguće.
Koja opet forma?
Ma nije povreda Poslovnika, dakle na većem broju stavki Državnog ureda za digitalnu itd., su nam amandmani proglašeni suprotnim Zakonu o proračunu [[Upadica: Dobro.]] iako su zadovoljavali sve one zakonske uvjete koje trebaju. Ja pretpostavljam da se radi o tome da su bile stavke s kojih se ne može skinuti, ali u tom slučaju molim da se ubuduće kod proračuna onda vlada odmah u prijedlogu naznači koje su stavke s kojih se ne može skidati, da ne bude stavljanje amandmana kao igranje Main sweepera da mi ono upiremo i da ne znamo gdje smijemo, a gdje ne smijemo jel. To je moja skromna zamolba. Zahvaljujem.
Dobro, slažem se sa tom primjedbom. Znači za drugi puta da bismo izbjegli onda te situacije zamolit ću predstavnike vlade da nam sugeriraju odnosno da jasno označe o kojim se stavkama radi. Sada u ovom trenutku ne mogu vam tu reći 100% odgovor. Idemo dalje sada, zahvaljujem državnom tajniku, pa pozivam ponovo državnog tajnika Stjepana Čuraja, sada nastavljamo s amandmanima vezanim za Središnji državni ured za demografiju i mlade. 36. amandman Klub zastupnika Centra i GLAS-a. Izvolite.
Zahvaljujem poštovani predsjedniče. Uvažene zastupnice i zastupnici dakle amandman se ne prihvaća. Naime, planirana sredstva su dostatna za ostvarivanje planiranih mjera prije svega imajući u vidu činjenicu o utrošenim sredstavima u '21., dakle nisu potrošena sva sredstva predviđena za ovu godinu tako da onda ne smatramo svrsishodnim povećanje istih od onoga što je predloženo. Također što se tiče umanjenje određenih pozicija za iznalaženje sredstava nije moguće umanjiti predloženu poziciju ovim amandmanom.
Izvolite kolegice Puljak.
Evo poštovani, dakle s ovim amandmanom predvidjeli smo povećavanje sredstava za aktivnost potpora za programe i u programe usmjerene mladima sa 3 miliona na 3 miliona 127 tisuća, na 5 miliona kuna. Obzirom da se demografija mladih vrlo često ističu je li kao prioritet RH svjesni smo evo i nakon ovog popisa stanovništva koliko ćemo izgubiti stanovništva, posebno evo i nakon 2 godine korona krize iz okrenuti prioriteta važno je da država svojim mehanizmima pomaže mlade kroz različite programe koji mogu biti od interesa i koristi. Evo sama činjenica što ste rekli da s ovog programa od prošle godine nisu potrošena sva sredstva zapravo zabrinjava i govori o tome koji su prioriteti ove države. Zbog toga smo evo predložili povećanje iznosa na navedenoj stavci ne bi li na neki način potakli i nove programe, nove planove u ovom smjeru i tražimo da se o ovom amandmanu glasa. Hvala.
37. amandman zastupnik Domagoj Hajduković.
Zahvaljujem. Amandman se ne prihvaća, praktički kao i slijedeći sa istim obrazloženjem da su planirana sredstva dostatna za ostvarivanje mjera i da nisu, činjenica da nisu sva utrošena i ove godine.
Izvolite očitovanje.
Hvala lijepo. Pa ne mogu se složiti sa obrazloženjem. Dakle, često govorimo upravo i u ovom domu o demografiji, govorimo o mladima, govorimo kako je mlade potrebno zadržati u Hrvatskoj, …/nerazumljivo/… će nam popis čije rezultate očekujemo pokazati koliko smo u tome uspješni, ali ja ne moram čekati ni popis da bih mogao ocijeniti kako uspješni baš i nismo. Dakle, povećanje sa 4 i po miliona na 6 i po miliona kuna ove stavke mislim da nije niti bezrazložno, niti nerealna, dapače mislim da je vrlo realna i da je skromna još kakva bi trebala biti, a mladi su posebno osjetljiva skupina u društvu koja siguran sam svi ćete se složiti zaslužuje posebnu pažnju i zaštitu. Kvalitetna politika za mlade je preduvjet za punu uključivanje i ostvarivanje mladih posebno u svezi obrazovanja, stručnog osposobljavanja, rada, rekreacije i zdravog života. U svjetlu činjenice da nam je bitna pozicija mladih u društvu, da se njihov glas čuje kao i da sami sudjeluju u oblikovanju politika i odnosa prema svojoj populaciji te da se kvalitetno ostvaruju u društvu što je preduvjet onda da vjerujem i ostanu u Hrvatskoj držim da je bitno na poziciji politika za mlade u proračun bit da osiguramo dostatna sredstva posebno u sklopu zadržavanja mladih u Hrvatskoj. Dakle, kako sam rekao i s obzirom da nisam u mojoj ocjeni skromno bio i nerealan o ovoj stavci tražim glasanje.
38. amandman zastupnica Sabina Glasovac, izvolite.
Zahvaljujem. Amandman se ne prihvaća, riječ je o istoj poziciji sa istim obrazloženjem kao i prethodni.
Izvolite očitovanje.
Poštovani državni tajniče. Meni je neprihvatljivo vaše neprihvaćanje ovog amandmana, prije svega zato što prihvaćanjem ovog amandmana poslali bismo između ostalog i snažnu poruku Vlade RH mladima. Nažalost, poruka koju sada imamo je da Hrvatska od 2017.g. nema nacionalnu politiku za mlade naprosto nije donesena, stalo se s tim. Drugo, da iako smo potpisnici Europske agende za rad s mladima i bili smo dužni u roku od godinu dana popisati prioritete za rad s mladima, mi to više od godinu dana učinili nismo. Činjenica jednako tako iako je zakonom utvrđena obveza da se savjeti mladih osnivaju u jedinicama lokalne i regionalne samouprave kao savjetodavna tijela čelnika lokalne i regionalne samouprave i da ih se uključi u kreiranje politika upravo oni koji su namijenjeni mladima, broj savjeta mladih se smanjuje. Činjenica jednako tako kada smo dobili pristup eu fondovima znači kada je vaš kolega Marko Pavić bio resorni ministar da je se 28 milijuna kuna namijenjenih programima mladih zapravo taložilo, kiselilo tamo negdje jer niste bili u stanju dvije i pol godine raspisati natječaj. Jedino što od ove Vlade imamo je obećanje donošenja novog Zakona o savjetima mladih koji je naprosto tehničke prirode. Meni je jako žao što vi ne shvaćate zašto mladi ljudi odlaze iz Hrvatske, zato što s njima nitko ne komunicira, zato što imaju dojam da nikoga nije za njih briga i da ih se ne uključuje u određene procese donošenja odluka koje se tiču njih samih. Žao mi je što niste prihvatili ovaj amandman, ali ja ću isto tako inzistirati da se o amandmanu očituje HS.
Amandman br. 39 ponovo ista zastupnica. Izvolite.
Zahvaljujem. Amandman se ne prihvaća, planirana sredstva su dostatna za ostvarivanje planiranih mjera imajući u vidu činjenicu o utrošenim sredstvima iz '21., također planirano smanjenje pozicije nije moguće umanjiti predloženo.
Izvolite očitovanje kolegice Glasovac.
E sad ovo je jako zanimljivo, mojim amandmanom traži se da se sredstva za provedbu mjera obiteljske i populacijske politike povećaju sa negdje oko 5,5 milijuna na 8,3 milijuna što je bila razina koju ste planirali u 2021.g. pa je meni naprosto nejasno, ako je HDZ-u i partnerima jedan od ključnih stupova programskih načela i na ovim i na prethodnim izborima bila upravo obiteljska i populacijska, ali i pronatalitetna politika jasno mi je da kada državi ne ide dobro, kada se mora rezati na određenim stavkama da onda pate na neki način proporcionalno svi. Ali mi nije jasno da u trenutku kada se hvalimo sa nikad boljim proračunom, sa gospodarskim rastom, s rastom BDP-a, sa našim boljim kreditnim rejtingom, sa značajnim sredstvima i milijardama koje će nam stajati na raspolaganju na dolazećem razdoblju pa i sljedeće godine za raznorazne projekte i programe, nije mi jasno kada se u svim gotovo pozicijama svih korisnika ministarstava sredstva značajno povećavaju da vi ste odlučili štedjeti, rezati i odstupati od dosad postignutih standarda upravo na ovim politikama koje se tiču provedbe mjera obiteljske i populacijske politike. Ja od vas ne tražim ništa više nego ako već niste u stanju dati više da barem zadržite onaj standard koji ste planirali, koji ste sami sebi postavili u planu za 2021.g. ne da ga srozavate, a vi na to nažalost ne pristajete i to odbijate. Žao mi je i tražit ću glasanje o ovom amandmanu.
40. amandman zastupnica SElak Raspudić. Izvolite.
Zahvaljujem. Amandman se ne prihvaća uz isto obrazloženje te uz napomenu kako planirano smanjenje sredstava bi onemogućilo redovito izvršavanje preuzeti ugovornih obveza i redovito poslovanje.
Izvolite očitovanje.
Ne prihvaćam obrazloženje i tražit ću da se o navedenom amandmanu glasuje. Nisam čak najbolje ni razumjela vaše obrazloženje jeste malo oprostite možda ne namjerno promumljali što ste htjeli reći da nećete moći normalno poslovati ako odobrite ova sredstva, ako sam dobro razumjela ovo što ste pokušali reći. Dakle, radi se o onome na što svi upozoravamo, a to je da se mora imati novaca barem minimalan iznos sredstava za mjere obiteljske i populacijske politike. Puno je izazova pred nama, vi znate da jedan od najvećih upravo onaj koji se odnosi na demografske politike koji su dugoročan ključ preživljavanja RH, baš zato što su dugoročna, a ne samo kratkoročan ključ one iz perspektive ovih vlada koje gledaju isključivo svoje interese i jedan mandat ispadaju iz vida i ne izdvajaju se dovoljna sredstva. Ne samo da mi trebamo poticati pronatalitetnu politiku, mi trebamo izdvojiti dostatna sredstva da i oni slojevi društva koji se nalaze na bolje plaćenim i zahtjevnijim pozicijama one majke koje obavljaju teške zadatke u društvu imaju priliku dobiti puni iznos plaće kada se odluče na porodiljni dopust, a ne da budu kažnjene kada imaju djecu. To se godinama obećava, a nikada se nije ostvarilo u praksi. Ovo vam je mogao biti poticaj zato, a mogu vas izazvati s obzirom da vidite u kako se nezgodnoj poziciji našao gradonačelnik Tomašević s majkama odgajateljicama kojima je ukinuto njihovo stečeno pravo da ispadnete heroji i izađete u susret tim majkama i pomognete im da premoste ovo teško razdoblje u kojem će de facto biti izbačene na ulicu jer mjesta u vrtićima nema. Stoga ću tražiti da se o amandmanu glasa.
Hvala vam lijepo. 41. amandman zastupnik Domagoj Hajduković. Izvolite.
… [[Govornik naknadno uključen.]] sredstvima u ovoj godini.
Izvolite očitovanje.
Hvala lijepo. Pa ne mogu prihvatiti obrazloženje jel vidim da je radila ona aplikacija izreži-zalijepi. Dakle, ovdje se radi o stavci koje nema u proračunu, ja sam predložio novu stavku koja je postojala doduše, ali više je nema tako da sam očekivao malo ozbiljnije obrazloženje zašto se odbija stavka prevencija nasilja nad i među mladima. Dakle, puno puta smo govorili, sad smo govorili o tome kako su mladi izuzetno osjetljiva skupina, kako su ugrožena skupina i govoreći medicinskim rječnikom kažu da je kuna uložena u prevenciju 4 kune ušteđene u sanaciji. Govoreći iz perspektive mladog života tu ne govorimo samo o novcu, tu govorimo o puno važnijem kapitalu, a to je zdravom odrastanju i formiranju u osobe, u produktivne članove društva koji mogu biti i konstruktivni članovi odnosno pridonositi tom društvu i biti sretni i ostvarivati se. Nažalost, nasilje nad mladima i među mladima je sve učestalije, sve je brutalnije, poprima sve teže oblike i mladi se od njega sve teže oporavljaju. U situaciji kada neke države čak uvode i kategoriju da je buling odnosno nasilje i zlostavljanje među mladima postaje kazneno djelo, mi ne možemo odvojiti ja bih rekao simboličnih 5 milijuna kuna za prevenciju istog, pa mislim da to opet govori nama kakvo smo društvo odnosno kakvu vladu imamo, a posebice u svjetlu rasta BDP-a, sjajnih gospodarskih pokazatelja mi novac koji ćemo uprihoditi ne ulažemo u ono što nam je najvažnije, a to bi trebali biti mladi i zbog toga tražim glasanje.
Amandman 42., zastupnica Sabina Glasovac, izvolite.
Zahvaljujem. Amandman se ne prihvaća sa identičnim obrazloženjem kao i prethodni s obzirom da se radi o istoj stavci.
Izvolite kolegice Glasovac.
Hvala vam lijepa. Poštovani državni tajniče, ovim amandmanom tražim da se za 2 milijuna kuna povećaju sredstva namijenjena prevenciji nasilja nad i među mladima. Svima je nama ovdje jasno ili bi nam trebalo biti zapravo jasno da je prevencija nad, nasilja nad i među mladima ključni mehanizam za razvijanje kulture dijaloga, ne nasilja, međusobnog uvažavanja, poštivanja svačijeg ljudskog dostojanstva i ljudskih prava. Ulaganje u prevenciju danas će rezultirati boljim društvom sutra odnosno društvom lišenom nasilja danas nad mladima, a sutra tih istih mladih kao odraslih osoba u svojim obiteljima i nad, nad drugima. Ono što možemo vidjeti i sad u doba pandemije pokazuju i brojna istraživanja. Jedan od dijelova društva koji je najviše mentalno pogođen i pandemijom, nenormalnim uvjetima obrazovanja, funkcioniranja unutar obitelji, a još dodatno u nekim područjima Hrvatske i potresom su upravo mladi ljudi. To se danas može činiti kao jedan samo obrazovni problem, međutim sutra to može postati ozbiljan javnozdravstveni problem. Kada uzmemo u obzir da evo i jutros su pripadnici jedne navijačke skupine navodno upadali u studentski dom i premlaćivali mlade, mlade studente, kada vidimo da su vrlo često mladi ljudi i djeca žrtve obiteljskog nasilja onda ne znam što nam još treba kao pokazatelj da ono u što zaista trebamo investirati i što je bitno danas da bi nam bilo bolje sutra je upravo sprječavanje odnosno prevencija nasilja nad i među, među mladima. Meni je žao što vi to niste prepoznali jer ja nisam tražila ništa više sredstava nego samo da razinu sredstva koji se traže se vrate na razinu plana 2021.g.. S obzirom da to odbijate ja ću inzistirati na glasanju o ovom amandmnu.
43. amandman, ista zastupnica.
Amandman se ne prihvaća. Dakle, uz obrazloženje kako isto također su planirana dodatna sredstva za ostvarivanje planiranih mjera, pogotovo gledajući kao što ste i sami prethodno rekli da nisu ostvarena u ovoj godini sva odnosno planirana sredstava nisu potrošena, tako da s te strane ne vidimo ostvarivanje planiranih mjera da će se nešto poboljšati povećanjem iznosa koji je već planiran, a s druge strane umanjenje plana SOA-e u navedenom iznosu ugrozilo bi redovno funkcioniranje i obavljanje zadaća agencije što se tiče prijedloga za smanjenja stavke. Zahvaljujem.
Izvolite očitovanje.
Meni je žao što bi mojim predloženim amandmanom kojim sam namijenila negdje oko 18 milijuna kuna više za provedbu mjera demografske politike ugrozilo funkcioniranje SOA-e. Međutim, ja smatram da bi SOA bez tih sredstava mogla preživjeti i međutim bojim se da hrvatsko društvo, a vidjet ćemo to vrlo brzo i po najnovijim službenim podacima Zavoda za statistiku o novom popisu stanovništva, nisam sigurna da imamo više vremena za čekanje. Ja ću vas podsjetiti samo na vaše predizborno obećanje, a tiče se par demografskih između ostalih mjera koje niste ispunili do dan danas, a ne znam kad ćete ako nećete sad kada nam u proračunu ide dobro. Kao što sam već rekla i sami govorite i to je činjenica, to je fakt da nam na raspolaganju stoje značajna sredstava iz fondova EU, da bilježimo značajan gospodarski rast, da nam je kreditni rejting dobar, znači sve se nekako sudeći po vašim riječima u Hrvatskoj raste, razvija, buja. Međutim, bojim se da od toga neće ništa imati mlade obitelji u Hrvatskoj ili one koje to tek namjeravaju postati. Vi ste obećali u svom predizbornom programu ispunjenje primjene mjere roditelj odgajatelj za cijelu Hrvatsku, obećali ste jednako tako delimitiranje roditeljskih naknada neovisno o iznosu plaća koji ste, koji primaju roditelji neovisno o tome radi li se o muškarcu ili o ženi, ništa od toga niste ispunili, a sudeći prema ovom pristupu prema amandmanima koji su okosnica upravo vaše politike kojom ste dobivali povjerenje na izborima bojim se da će sve ostati i dalje na razini lažnih obećanja. Stoga ću tražiti izjašnjavanje o ovom amandmanu.
Sada idemo na 44. amandman, ponovo zastupnica Glasovac, izvolite.
Amandman se ne prihvaća uz isto obrazloženje kao i prethodni.
Izvolite očitovanje.
Hvala lijepa. Tražim 2 milijuna kuna više ovim amandmanom za potpore za programe usmjerene mladima, međutim što sam drugo mogla očekivati od vas nego čuti ponovno odbija se, zapravo kao i za prethodni amandman kada sam tražila veća sredstva za provedbu politike za mlade, ovim tražim veća sredstva za potporu za programe usmjerene mladima. Tražim ih iz razloga zbog toga što naprosto smatram da je poboljšanje i unaprjeđenje kvalitete života mladih od partnerskog uključivanja mladih u procese sudjelovanja u donošenju odluka neformalnog obrazovanja, slobodnog vremena i kulture mladih, volontiranja sudjelovanja u razvoju civilnog društva, informiranja, mobilnosti do osiguravanja kvalitetne i redovite potpore organiziranom sektoru mladih i njegovom djelovanju jedan bitan iskorak kojim možemo pokazati mladim ljudima da nam je do njih stalo, da ih molimo da ne napuštaju Hrvatsku, da imamo sluha za njih i njihove probleme i da im zapravo osiguramo okruženje u kome će oni moći razviti sve svoje potencijale, počevši od obrazovnog sustava, ali i u lokalnoj zajednici, ali i ne samo to nego će se naprosto osjećati uključeno i korisno i da im pošaljemo poruku da Hrvatska bez obzira što to možda u ovom trenutku izgleda može biti mjesto na kojem će oni ostvariti svoje snove i da neće morati ići za svojim snovima negdje van granica Hrvatske. Žao mi je što nemate razumijevanja za to, ja znam da ovo nisu neka sredstva koja bi mogla promijeniti taj sustav prema mladima i njihov optimizam, ali bi bio to jedan mali značajni korak koji bi ukazao da sada kad nam gospodarski ide bolje da imamo sluha i za budućnost, a budućnost su upravo naši mladi. Žao mi je i tražit ću glasanje o amandmanu.
45. amandman zastupnica Selak Raspudić. Izvolite.
Amandman se ne prihvaća uz obrazloženje koje smo već naveli imajući u vidu činjenicu o utrošenim sredstvima za '21.g. smatramo da su planirana sredstva dostatna za ostvarivanje planiranih mjera, također uz isto obrazloženje što se tiče predloženog smanjenja odnosno izvora financiranja.
Izvolite očitovanje.
Ne prihvaćam obrazloženje i tražit ću da se o navedenom amandmanu glasuje. Naime, ono što sam ja ovdje tražila je da se barem vrate sredstva kako su bila naznačena u prethodnom proračunu. Rekla sam sve što je ključno za demografsku politiku u obrazloženju prethodnog amandmana. I vi znate da je ključ preživljavanja našeg mirovinskog i zdravstvenog sustava dugoročno upravo kvalitetna demografska politika. Isto tako imamo jedinstvenu priliku dobiti značajna sredstva iz EU da napravimo jedan dugoročan zaokret u našim politikama, po prvi put se otvara prostor da možemo udahnuti i izdvojiti sredstva koja nisu puko preživljavanje nego će se njihov rezultat osjetiti tek dugoročno. Nažalost, ovim odbijanjem amandman i štednjom na provedbama mjera demografske politike, vi pokazujete da vam to očito nije prioritet. Jedini razlog za to može biti što je efekt dugoročan, a nadam se vi i time i priznajete da ne vidite sebe dugoročno na čelu RH. Stoga ne mogu prihvatiti ovaj amandman da se štedi na mjerama demografske politike i tražit ću da se o njemu glasuje.
46. amandman ista zastupnica. Izvolite.
Amandman se ne prihvaća uz isto obrazloženje s obzirom da se radi o poziciji prevencije nad i među mladima.
Izvolite očitovanje.
Ne prihvaćam obrazloženje i tražit ću da se o navedenom amandmanu glasuje. Potpuno je neprihvatljivo da u uvjetima pandemije se smanjuju sredstva koja se odnose na prevenciju nasilja među mladima. Ne znam jeste li svjesni ali svako treće školsko dijete boji se ući u školski wc, većina djece prijavljuje neki oblik vršnjačkog nasilja, a vršnjačko nasilje raste itekako i u on line sferi. Ono što je osobito poražavajuće i zabrinjavajuće da raste i vršnjačko nasilje među djevojkama odnosno djevojčicama, virtualizacijom naše stvarnosti dolazi do porasta različitih oblika ekstremnih sadržaja koji se kada govorimo o nasilju snimaju i kasnije reproduciraju na društvenim mrežama. Zbog svih navedenih razloga imajući u vidu koliko su djeca stradala tokom ove pandemije jedna je od ključnih stvari u ovom društvu da suzbijemo i to upravo radom na prevenciji nasilje među mladima. Ne samo da nije dovoljno vratiti iznos koji je prethodno bio namijenjen za tu stavku nego je u uvjetima pandemije kojoj još uvijek ne vidimo kraj taj iznos potrebno i povećati. Stoga nikako ne mogu prihvatiti vaše obrazloženje i tražit ću da se o navedenom amandmanu glasuje.
47. amandman zastupnik Franko Vidović. Izvolite.
Amandman se ne prihvaća, budući da s obzirom na cilj nove aktivnosti kojom se predlaže smatramo da će biti ostvarena sukladno mjerama koje se planiraju i sredstvima koji su za njih ostvarena odnosno osigurana, a također što se tiče predloženog smanjenja kao izvora financiranja tu bi samo napomenuo da su upravo napravljene određene racionalizacije troškova državnog proračuna i već smanjene za 3 milijuna kuna ta pozicija što se tiče samog Ministarstva poljoprivrede.
Izvolite očitovanje.
Ne prihvaćam objašnjenje i tražit ću da se o amandmanu glasa. Dakle, Centar za mlade uklapa se u strateško opredjeljenje grada Šibenika koji razvija prostor za visoko obrazovanje i mlade … [[Govornik se ne razumije.]] Osim toga idejni projekt obuhvaća prenamjenu prostora bivše vojarne gdje bi bio smješten društveno sportski sadržaj koji bi obuhvaćao koncertnu dvoranu, sportsko penjačku dvoranu, prostor za radionice i skejt park. Budući da je riječ o različitim sadržajima, ideja je bila međusobno ih povezati kako bi se kroz njihovo ispreplitanje stvorio novi urbani prostor za svakodnevna događanja. U projektu je tako predviđeno formiranje zajedničkog trga u dva međusobno povezana objekta koji jasno razdvaja ta dva objekta, halu i nekadašnju kotlovnicu sportsko penjačka dvorana u budućnosti sa radionicama. Ovaj sadržaj također kompatibilan sa projektom Veteranskog centra u Šibeniku koji se dovršava u neposrednoj blizini na istoj lokaciji, a vaše neprihvaćanje ovoga govori u principu o radu bez ikakvog plana. Dakle, ovo je jednostavno oplemenjivanje te lokacije koja već dugi niz godina nakon rata stoji tako kako stoji, koja je nekad bila vojarna, ali sad je prostor za širenje grada, za društvene djelatnosti, za novu opću bolnicu i slične stvari. Nažalost, evo kod Vlade nema sluha za tako nešto. Tražim glasanje o amandmanu.
48. amandman zastupnik Marijan Pavliček. Izvolite.
Amandman se ne prihvaća, naime već su planirana sredstva za navedenu mjeru povećana sukladno i programu i najavljenom Vladi što se tiče samog povećanja iznosa naknade za roditeljski dopust. Također predloženo smanjenje pozicije kao izvor financiranja ne možemo prihvatiti jel u pravilu bi ugrozilo rad i postojanje Hrvatskih cesta d.o.o. s obzirom da se radi o iznosu 300 milijuna kuna.
Budući da kolege nema glasovat ćemo o navedenom amandmanu. 49. amandman isti zastupnik. Izvolite.
Amandman se ne prihvaća. Naime, ne postoji zakonska osnova za predloženo pravo, a s obzirom na predložene izvore financiranje identično kao u prethodnom amandmanu. Dakle, stoji isto obrazloženje zašto ne možemo s te pozicije.
Dakle, isto tako nema zastupnika, glasovat ćemo o amandmanu. Prelazimo na Hrvatsku vatrogasnu zajednicu i amandmane vezane uz Hrvatsku vatrogasnu zajednicu. Kolega Čuraj ostaje ovdje, pa idemo na amandman broj 50. zastupnika Arsena Bauka.
Amandman se ne prihvaća. Naime, idemo obrnutim redoslijedom Ured predsjednika RH amandman odbija iz razloga što su planirana sredstva namijenjena za podmirenje rashoda za zaposlene Ureda predsjednika RH, za službena putovanja, zakupnine i najamnine, protokolarne poklone, reprezentaciju, odlikovanja te nabavu opreme. Uz to vlada smatra da su osigurana dostatna sredstva za navedenu namjenu sukladno programu rada Hrvatske vatrogasne zajednice za '22. godinu.
Izvolite očitovanje.
Šta je momci frka a? Dakle, meni je inače genijalno da je za ovakvo obrazloženje glasuje i ministar obrane, to je posebno, posebno drago. Dakle, radi se o tome da dužnosnici Vlade RH ustrajno i uporno omalovažavaju rad predsjednika Republike i Ureda predsjednika republike, da ministar obrane konstantno govori o rastrošnosti i korištenju upravo tih sredstava koje ste vi rekli u Uredu predsjednika Republike, a sada vlada odbija amandman da se ta sredstva smanje. Ne samo to, prijetite se s inspektorima, prijetite se da se ne može više koristiti brodovi, da se više ne može koristiti vojska, a na kraju kada dođe prilika da se tom i takovom predsjedniku ovoga napakosti i da se za jednu dobru ovoga namjeru, a to je cesta do vatrogasnog doma osiguraju sredstva onda to vlada odbija. Posebno je zadovoljstvo ovakva interpretacija, ispada da sam sad ja za dom, a vi za Zokija, to je posebno ovoga dobra interpretacija. Dakle, na otoku Braču se sagradio vatrogasni dom do kojeg nema pristupne ceste, sredstvima EU i ako se dom izgradi, a nema ceste neće dobiti dozvolu. Ja se nadam da će vlada pronaći načina da se tih 300 metara nije to puno sagradi, a što se tiče sredstava predsjednika Republike, mante se čorava posla po njegovu je ispalo za Vrhovni sud, po njegovu će ispasti i za sve ostalo i za vojsku i za brigadira, a ovoga, a onda ovo što naplatite Miljaniću on je sa Brača kazni, onda neka se to stavi za cestu. Zahvaljujem.
51. amandman zastupnik Hajdaš Dončić, izvolite.
… [[Govornik naknadno uključen.]] programu rada Hrvatske … [[Upadica: Ne razumije se.]] evo [[Upadica: Radi govornica.]] Dakle, amandman se ne prihvaća, malo je mikrofon daleko, osigurana su dostatna sredstva za navedenu namjenu sukladno programu rada Hrvatske vatrogasne zajednice za 2022. godinu.
Izvolite očitovanje.
Dakle, tražit ću naravno glasanje o ovom amandmanu. Dakle, ove sve amandmane koje podnosim u osobno ime ne u ime kluba su zapravo amandmani mene i Andreja Plenkovića. Taj Andrej Plenković sve obećao kad je bila sjednica vlade dakle prije godinu dana u Krapini, žao mi je što ovdje nema kolege Ante Sanadera koji je predsjednik Hrvatske vatrogasne zajednice jer smatram da osobito u vrijeme krize, pandemije, …/nerazumljivo/… zemljišta, klimatskih promjena je potrebo da Hrvatska vatrogasna zajednica na prostoru bivše kasarne ili vojarne dakle u Oroslavlju se napravi jedno vatrogasno vježbalište. O tome se priča zadnjih 5 godina, znači da je potrebno centralo vatrogasno vježbalište. Dakle, mjesto gdje se onda stvara, dakle ne samo fizički nego ljudski kapital naših vatrogasaca, a ujedno prostor je osiguran. Dakle, to mi je stvarno čudno što ste vi to odbili. Dakle, niste odbili samo mene, odbili ste i Andreja Plenkovića. Tražim glasanje. Hvala.
Hvala vam kolega Čuraj. Idemo sada na amandmane vezane uz MUP, poštovana državna tajnica Irena Petrijevčanin Vuksanović. Samo sekundu se malo zbriše govornica. Hvala vam. Idemo na 52. amandman zastupnica Marija Selak Raspudić. Izvolite.
Zahvaljujem poštovani predsjedniče. Poštovane saborske zastupnice i zastupnici, amandman se ne prihvaća jer se projekt potpore radu i opremanju policije odnosi isključivo na izvor financiranja 52. ostale pomoći, a isti se koristi samo jedino za projekte dogovorene u skladu s davateljem pomoći.
Izvolite očitovanje.
Hrvatska policija radi, a moram reći i živi u doista nezavidnim uvjetima. Hrvatski policajci koji čuvaju i naše živote ovdje na Markovom trgu po zimi se smrzavaju u svojim kontejnerima, a po ljeti se kuhaju. To je jedan mali primjer ljudi pored kojih svakodnevno prolazimo ulazeći u ove velebne dvore, a nad čijim sudbinama se dovoljno ne zapitujemo i za čija se prava dovoljno ne borimo. Ne samo da oni čuvaju naše živote nego policajci danas nemaju pravo na osnovu plaću koja je ispod hrvatskog prosjeka, koja ne prelazi niti 5.000 kuna. Nemaju dovoljnu psihosocijalnu pomoć, a brojni policajci koji upravo dolaze iz Slavonije i iz Dalmatinske zagore osuđeni su na život u neadekvatnim uvjetima u stacionarima. To su sve razlozi zbog kojih doista pogotovo u ovo vrijeme koje je krizno gdje rastu različite sigurnosne ugroze i gdje su na prvoj liniji fronte naši policajci razlog zašto ne smijemo nikako štedjeti na sredstvima koja se odnose na potporu radu i opremanju policije. Nego je to jedan od stavki za koju moramo izdvojiti najviše novaca. Oni koji se brinu za naše živote moraju biti barem financijski potaknuti da taj posao obavljaju na adekvatan način. Stoga ne mogu prihvatiti ovo obrazloženje i tražit ću da se o navedenom amandmanu glasuje.
53. amandman Klub zastupnika zeleno-lijevog bloka, izvolite.
Amandman se ne prihvaća jer su fondovi EU definirani financijskim okvirom EU za točno određene namjene. Tako da izmjena planiranih EU sredstava nije niti dozvoljena, niti je moguća, a namjene su već definirane.
Očitovanje, kolegice.
Zahvaljujem g. predsjedniče. Poštovana državna tajnice, mi se ne slažemo sa vašim objašnjenjem, smatramo da je zbog neprekidnog priljeva osoba u pokretu i na teritoriju RH potrebno ojačati integracijske mehanizme koji bi osigurali što bržu i kvalitetniju uključenost stranaca u naše društvo. Mi živimo u državi iz koje je odljev i odlazak najpotentnije radne snage permanentan i zastrašujuć i zabrinjavajući. Da se samo malo podsjetimo da je ova vlada predvidjela 16 tisuća i 500 kuna za borbu protiv korupcije, a upravo korupcija je ta zbog koje naši ljudi iz ove države odlaze. Za pretpostaviti je da će nažalost taj odlazak se nastaviti u tim dramatičnim brojkama, pa zato još više treba osigurati integraciju stranaca u društvu iz elementarne potrebe za radnom snagom. Evo, pa zbog toga ćemo bez obzira na vaše obrazloženje tražiti glasanje o ovom amandmanu. Zahvaljujem.
54. amandman, isti klub zastupnika, izvolite.
Amandman se ne prihvaća jer proračun MUP-a je sastavljen u skladu sa stvarnim potrebama za funkcioniranje službe, dok projekt sustava civilne zaštite samo financira potrebe ustrojstvenih jedinica, a ne sve potrebe koje se odnosne na civilnu zaštitu i koje se financiraju iz drugih projekata.
Izvolite očitovanje kolegice Rauhar.
Zahvaljujem g. predsjedniče. Dakle, u RH sustav civilne zaštite godinama je zanemarivan, što je de facto i dovelo do njegovog urušavanja. S druge strane sigurnosni izazovi sve više vezani uz klimatske promjene kojima svjedočimo svakodnevno rekla bih i različite elementarne nepogode koje su posljedice tih klimatskih promjena za RH naprosto nema, nemaju spreman sustavni odgovor već te poslove dodjeljuju oružanim snagama ili nekim drugim dionicima koji su trenirani za te vrste izazova. Koncept domovinske sigurnosti pokazao se dosta neučinkovit u odgovoru recimo na korona krizu, na potres, posljedice tj. pomaganje u posljedicama potresa u Zagrebu i okolici, kao i na Baniji, te je potrebno, zaista je potrebno početi graditi jedan snažan sustav civilne zaštite i zato mi predlažemo da se dio sredstava već rezerviran unutar MUP-a preusmjeri u taj, u taj sustav, neophodan sustav civilne zaštite. Zato ne prihvaćamo vaše objašnjenje i tražimo glasanje o ovom amandmanu. Hvala.
55. amandman, opet isti Klub zastupnika zeleno-lijevog bloka, izvolite.
Amandman se ne prihvaća jer se radi o EU projektima i sufinanciranjima vezanim uz civilnu zaštitu, te je iznos planiranih sredstava u skladu sa stvarno utvrđenim projektima.
Izvolite očitovanje.
Zahvaljujem. Ne prihvaćamo objašnjenje. Tražimo glasanje o amandmanu jer kao i u prethodnom amandmanu, ponovit ću, ovim amandmanom se jača, neophodno jača jedan važan sustav, a to je sustav civilne zaštite za koje smo već utvrdili u mnogim situacijama zadnjih 2.g. nije imao adekvatan odgovor na katastrofe koje su nas zadesile. Tražimo to na način da se rezerviraju sredstava za prve projekte novog sustava civilne zaštite i to da se ta sredstva osiguraju iz stavke MUP-a vezane za upravljanje ilegalnim migracijama, da upravo zato budući da civilna zaštita bi mogla učinkoviti doprinijeti upravo i u tom segmentu upravljanja ilegalnim migracijama. Zato tražimo, ponavljam, glasanje o ovom amandmanu. Zahvaljujem.
Idemo na 56. amandman, zastupnik Franko Vidović, izvolite.
Amandman se ne prihvaća jer izgradnja objekta za vatrogastvo ne može biti sastavni dio proračuna MUP-a. S obzirom da vatrogastvo nije sastavni dio MUP-a već Središnjeg državnog ureda za vatrogastvo i pripada razdjelu 039 odnosno Hrvatskoj vatrogasnoj zajednici.
Izvolite očitovanje.
Dakle, ono, ono malo šta ja znam u proračunu stavka može bit bilo gdje ukoliko postoji novca za nju, nije uopće bitno tko će ju vodit. Ne prihvaćam vaše objašnjenje. Dakle, tražio sam projekt, tražio sam novac za projekt koji nije nikakav projekt ni opozicije, ni zelenih, ni crvenih vragova, nikoga. Dakle to je projekt koji je nasušno potreban građanima Šibenika, koji je potreban građanima Šibensko-kninske županije, koji je potreban u konačnici samoj vatrogasnoj zajednici. Sadašnji vatrogasni dom je vrlo ne uvjetan, nalazi se u centru grada, blokiran je sa svim strana, prilikom izlaska na intervenciju vatrogasci svaki put imaju problem, da ne govorim o tome da je on dimenzioniran za postrojbu koja je upola manja od profesionalne vatrogasne postrojbe koja je u Šibeniku, a ona broji 60-tak ljudi, znači dom je rađen za nekakvih 30-tak ljudi kad je rađen, to je bilo davno, davno. Jednostavno postoji već dugi niz godina, postoji projekt i postoji lokacijska mislim da čak postoji i potvrda … projekta odnosno građevinska, ali nažalost nema sredstava za realizaciju. U Šibeniku kao što znate na vlasti je HDZ, nisu vanzemaljci, dakle odbivate projekt vlastite vlasti, ne moj. Ja ovo ne doživljavam nimalo osobno. Tražim izjašnjavanje o amandmanu.
Sada prelazimo na amandmane vezano uz Ministarstvo hrvatskih branitelja. Zahvaljujem državnoj tajnici i pozivam državnog tajnika Darka Nekića. Idemo na amandman br. 57 Klub zastupnika Mosta. Izvolite.
Zahvaljujem. Amandman se ne prihvaća. Predloženim amandmanom nije precizirano za koju aktivnost se traži povećanje, a sredstva su planirana u skladu s potrebama i osigurana i za spomen obilježja i za dogradnju Memorijalnog groblja u Vukovaru i za obljetnice koje su predviđene.
Izvolite očitovanje.
Hvala. Dakle, ovim amandmanom Most traži jedan smiješan iznos dakle milijun kuna za izgradnju jednog spomenika koji bi odgovarao žrtvi i ulozi koju su dubrovački branitelji imali u obrani Dubrovnika od srbočetničke agresije, velikosrpske agresije i koliko je ta obrana Dubrovnika značila u Domovinskom ratu. Brojni dubrovački branitelji i civili su položili svoje života u temelje domovine, nijedna ni druga skupina nemaju primjeren spomenik kojima bi se njima odala počast za taj doprinos slobodi. I ovim amandmanom smo tražili dakle iznos od milijun kuna za izgradnju spomenika civilnim žrtvama Domovinskog pokreta te izgradnju spomenika braniteljima Dubrovnika. Ali evo Vlada za to nema sluha ni osjećaja nažalost i ja tražim glasovanje o ovom amandmanu.
45. amandman Klub zastupnika Centra i GLAS-a. Izvolite.
Amandman se ne prihvaća, sredstva potrebna za provedbu nacionalnog programa temelje se na procjeni ukupnih sredstava potrebnih za isplatu honorara vanjskim suradnicima ministarstva angažiranim u svim županijama na području čitave RH i Grada Zagreba. Također procjena se temelji na sredstvima potrebnim za provedbu zdravstvenog dijela programa u četiri klinička bolnička centra, a prema procjeni samih KBC-a. Slijedom navedenog predloženi iznos sredstava u prijedlogu državnog proračuna dostatan je za nastavak provedbe.
Izvolite očitovanje kolegica Mrak Taritaš.
Hvala lijepo poštovani predsjedniče HS-a. Dakle, molit ću i glasanje o ovom amandmanu to samo uvodno kažem da kasnije ne zaboravim. O čemu je zapravo riječ? Nažalost i danas je mnogim sudionicima Domovinskog rata i dalje potrebna i psihosocijalna i zdravstvena pomoć koja nije uvijek i na vrijeme dostupna. Kad kažem tu rečenicu sigurna sam da nisam rekla ništa novo i da se s tim možemo složiti da je tome tako. Bilo bi neusporedivo bolje da nije tome tako, ali tako je, o tome trebamo voditi računa. Ovdje je riječ o jednim malim sredstvima kojim smatramo da treba povećati iznos koji je namijenjen za tu svrhu i zbog toga me još dodatno žalosti činjenica da ministarstvo koje je Ministarstvo hrvatskih branitelja tako dosta hladno kaže amandman se ne prihvaća jer smatrate da je dovoljno. Ja smatram i mi u klubu Centra i GLAS-a smatramo da nije dovoljno i zato smo se i odlučili za ovaj amandman kao što sam uvodno rekla molim glasanje o istom. Hvala lijepo.
59. amandman isti klub zastupnika. Izvolite.
Amandman se ne prihvaća, naime ministarstvo je planiralo 4 milijuna 600 tisuća kuna u 2022.g. što je dovoljno za postojeći broj korisnika čije se povećanje ne očekuje u narednom razdoblju s obzirom da ministarstvo nije zaprimilo nove zahtjeve za ostvarivanje ovog zakonskog prava.
Izvolite očitovanje, ponovo kolegica Mrak Taritaš.
Hvala lijepo. Dakle, molit ću da glasanje bude i o ovom amandmanu. Ovdje govorimo o Zakonu o pravima žrtava seksualnog nasilja za vrijem oružane agresije na RH u Domovinskom ratu. To je zakon koji je stupio na snagu 2015.g. prema tom zakonu žrtve imaju pravo na psihosocijalnu i zdravstvenu pomoć i na novčanu naknadu. Ona može biti jednokratna u iznosu od 150.000 kuna, ali može biti i pretvorena u mjesečnu rentu. Vlada je predložila smanjenje sredstava po ovoj stavci i mi smatramo da to smanjenje nije opravdano. Žrtve seksualnog nasilja u Domovinskom ratu još se uvijek vode razne sudske postupke, treba im podrška, a vjerovatno još uvijek ima slučajeva koji nisu prijavljeni i čiji status još nije riješen. Dakle, referiramo se na zakon koji je iz 2015., zakon koji je na snazi šest godina, činjenicu da još uvijek se vode i sudski sporovi i sve ostalo, tako da olako smanjenje ove stavke smatramo da nije dobro, smatramo da nije na adekvatan način to riješeno u okviru ovih stavki Ministarstva hrvatskih branitelja i to su razlozi zašto smo se odlučili i za povećanje ove stavke, ali zašto se odlučujemo i molimo da se i o ovom amandmanu glasa. Hvala lijepo.
60. amandman zastupnica Romana NIkolić. Izvolite.
Amandman se ne prihvaća sa istim obrazloženjem kao i kod prethodnog amandmana.
Izvolite očitovanje.
Zahvaljujem predsjedniče Sabora. Poštovani državni tajniče. Pa nisam zadovoljna sa vašim obrazloženjem oko odbijanja ovog amandmana i tražim glasovanje o istom jer u okviru planiranih troškova od 4 milijuna i 600 tisuća kuna predviđena su sredstva za žrtve seksualnog nasilja za vrijeme oružane agresije na RH u Domovinskom ratu. Smatram da je iznos nedostatan za žrtve koje su pretrpile seksualno nasilje i time im se čini još dodatna nepravda. Teško je ponovno izgraditi život nakon nasilja, a reparacije nisu samo pravda u okviru kažnjavanja već je i sastavni dio ponovne izgradnje osobnoga života je dio šireg pojma odgovornosti. Iz svega navedenog tražim glasanje o ovom amandmanu.
Sada je 61. amandman na redu kolega Hajdaš Dončić je predlagatelj. Izvolite.
Amandman ne prihvaća. Ministarstvo hrvatskih branitelja već je financiralo izgradnju Spomen kuće Rudolfa Perešina u iznosu od milijun i 60 tisuća kuna u razdoblju od 2018. do 2020., a ovim prijedlogom proračuna osiguravaju se dodatna sredstva za unutarnje uređenje prema troškovniku znači koji je dostavljen.
Izvolite očitovanje.
Pa nisam baš zadovoljan s vašim odgovorom naravno, ne znam gdje to piše u kojoj stavci Ministarstva branitelja. Dakle upravo tim troškovnicima nedostaje milion 529 tisuća kuna. Sredstva su nađena, ujedno činim i Vladi RH dobro djelo jer sprječavam dakle daljnju kupovinu softvera vidim da imate problema sa tim pa da vam i pomažem da riješite nešto korisno. Hvala, tražim glasanje.
Zahvaljujem državnom tajniku Nekiću. Prelazimo sada na Ministarstvo vanjskih i europskih poslova, pozivam državnog tajnika Zdenka Lucića, izvolite. 62. amandman Klub zastupnika zeleno-lijevog bloka. Izvolite.
Hvala vam. Prijedlog se ne prihvaća jer su planirana sredstva dovoljna.
U ime zastupnika zeleno-lijevoga bloka, poštovana zastupnica Raukar.
Hvala vam, ja nisam gospodina razumjela, ako biste bili ljubazni još jednom reći obrazloženje i mene zaustavit.
Ponovit ću, znači prijedlog se ne prihvaća jer su planirana sredstva dovoljna.
Kakva su? Dovoljna, ok, hvala vam. Mi mislimo da nisu dovoljna jer do sada je RH imala politiku da bude prisutna u međunarodnim oružanim sukobima kroz primarno svojom vojnom komponentom u naravno međunarodnim vojnim misijama. Mi držimo da uz vojne misije je potrebno ojačati i civilno razvojne misije budući da RH ima značajno iskustvo u izgradnji mira u postratnom periodu i ta znanja smatramo da bi trebalo početi dijeliti s ljudima u oružanim sukobima kako bi se nadajmo se ti sukobi riješili i u najmanju ruku smanjili. Zbog toga smatramo da je potrebno ojačati tu komponentu u državnom proračunu i tražimo glasanje o ovom amandmanu. Zahvaljujem.
63. amandman Kluba zastupnika zeleno-lijevog bloka.
Prijedlog se ne prihvaća jer su planirana sredstva dovoljna.
Poštovana zastupnica Raukar Gamulin.
Da, dakle ne prihvaćamo vaše obrazloženje. Potrebno jest zaista povećati sredstva za međunarodnu razvojnu suradnju pri Ministarstvu vanjskih poslova budući da je to snažan vojno politički alat koji može doprinijeti kvalitetnom pozicioniraju RH u međunarodnim odnosima, a koji je do sada bio i kao što vidimo ostao sustavno zanemarivan. Mi smatramo da ga treba ojačati, smatramo da je to u interesu vanjske politike RH i zbog toga ostajemo kod amandmana i tražimo glasanje. Zahvaljujem.
64. amandman Kluba zastupnika zeleno-lijevog bloka.
Prijedlog se ne prihvaća jer su planirana sredstva dovoljna dok se smanjenje u iznosu od milion i pol kuna ne prihvaća jer bi dovelo do nemogućnosti izvršenja.
U ime kluba poštovana zastupnica Gamulin Raukar.
Zahvaljujem gospodine predsjedavajući. Prije svega moram reći da ne prihvaćam uopće vaše birokratske odgovore koji su apsolutno nedostatni i rekla bih gotovo nepristojni u odnosu na amandmane. Ali dobro to je sad tako. I naravno tražimo glasovanje ne prihvaćamo vaše obrazloženje tako suho i birokratsko. Smatramo da je prošlogodišnja aktivnost koja je uvedena u proračun, a vezana je za pomoć progonjenim kršćanima diskriminatorna u odnosu na sve druge progonjene vjerske zajednice te smatramo da ta sredstva treba prenamijeniti na projekte organizacija koje se bave međunarodnim razvojnom, međunarodnom razvojnom suradnjom koje ne selektiraju korisnike prema specifičnoj vjeroispovijedi. Smatramo da bi se sve vjeroispovijedi trebale tretirati jednako i sa istim naravno sredstvima. Zahvaljujem, dakle tražimo glasanje o amandmanu. Hvala.
Hvala, sad prelazimo na ovdje Ministarstva kulture i medija, poštovani državni tajnik Krešimir Partl. 65. amandman Kluba zastupnika Centra i GLAS-a.
Zahvaljujem. Amandman se ne prihvaća. Sredstva za financiranje umjetnika osigurana su na više pozicija u proračunu Ministarstva kulture i medija u skladu sa smjernicama ekonomske i fiskalne politike za razdoblje od 2022. do 2024. godine.
U ime kluba poštovana zastupnica Mrak Taritaš čini mi se jel.
Hvala lijepa poštovani potpredsjedniče Hrvatskog sabora. Poštovani državni tajniče, dakle mi ovim amandmanom predlažemo da sredstva koja su namijenjena za djelatnike u kulturi odnosno potpore samostalnim umjetnicima da budu 8 miliona kuna. Živimo još malo pa će biti 2 godine apsolutno u jednim neprimjerenim vremenima korone ili Covid, vremenima koja su vrlo, vrlo teška za sve nas, a tko prvi stradava u svim tome. Stradavaju sport, stradava kultura, dakle stradavaju sve ono što mislimo da bez toga se može. Mi mislimo da se bez toga ne može. Slobodni umjetnici su izrazito teško pogođeni ovom krizom pandemije koronom i mislimo da one naknade koje su do sada dobili svakako nisu adekvatne i dovoljne i svaka potpora u prijedlogu proračuna koje je postavljena je dobro došla a one su za proračun u 2022.g. ukinuti u potpunosti. Kako mislimo da ćemo napraviti nekakav iskorak ove zemlje koji je važan iskorak i u razvoju i u demokraciji i svega ostalo bez ikakve potpore onima kojima je najpotrebnije, a to su umjetnici, umjetnicama. Stoga tražim i molim da se glasa i o ovom amandmanu. Hvala lijepo.
66. amandman Kluba zastupnika Centra i GLAS-a.
Amandman se ne prihvaća. Sredstva za financiranje poduzetništva u kulturnim i kreativnim industrijama osigurani su u proračunu Ministarstva kulture na izvoru Mehanizam za oporavak i otpornost.
U ime kluba zastupnika poštovana zastupnica Mrak-Taritaš.
Hvala lijepo. Dakle, o čemu je ovdje riječ? Riječ je o tome da su sredstva za poticanje privatne inicijative u kulturnim i kreativnim industrijama upola manji nego što su bili u proračunu za 2021.g., ali u odnosu na '19.g. to smanjenje je i značajno veće. Dakle, mi se nekako u ovom proračunu za 2022.g. u nizu stvari referiramo na ono što je bilo 2019., a kad vidimo ta smanjenja vidimo da se smanjuje zapravo drastično. I stoga smatramo da je to neprihvatljivo jer sigurna sam da se radi o vrlo važnom sektoru koji je ozbiljno stradao u pandemiji koronavirusa. Kad malo vidite neke druge subvencije koje su u nekim drugim stvarima onda mislimo da su, ovaj naš zahtjev za povećanje tih sredstava više nego potrebni iz jednostavnog razloga moramo se okrenuti nekim drugim zemljama i vidjet što su druge zemlje radile i rade dalje svjesne toga tko je sve stradao u doba korone odnosno u doba pandemije i svjesni smo svi toga da naravno prve potpore koje idu idu poduzetnicima, idu onima koji stvaraju vrijednosti, ali ovo su dodatne vrijednosti koje ovakva industrija stvara dakle riječ je o kulturnim i kreativnim industrijama. To je ona dodana vrijednost koja je svakom narodu, koja je svakoj zemlji potrebna i stoga molimo da se glasa i o ovom amandmanu. Hvala lijepo.
67. amandman zastupnice Marije Selak Raspudić.
Amandman se ne prihvaća. Ministarstvo kulture i medija je u 2021.g. provelo javni poziv za provedbu programa potpore male vrijednosti za pomoć pogođenoj industriji kulturnih i umjetničkih događanja za pokretanje i normalizaciju tekućeg poslovanja kao jednokratnu pomoć uslijed aktualne pandemije Covid-19.
Poštovana zastupnica Selak Raspudić.
Ne prihvaćam obrazloženje i tražit ću da se o navedenom amandmanu glasuje. Upravo je problem ovo što ste vi naveli kao obrazloženje, rekli ste da je riječ o jednokratnoj pomoći. Međutim, svima nam je poznato da ovaj virus nije bio jednokratan nego da nas pandemija i dalje prati. Jedan od najpogođenijih sektora svakako je kulturni i umjetnički sektor. Vi ste u planu za 2022. u smislu pomoći za pandemiju izdvojili nula kuna. Ja sam tražila da taj iznos povećate barem na pola milijuna kuna zato što ne samo da je kultura meni kao humanistu izrazito važna jer sam obrazovana na način da sam svjesna da ona nije nadogradnja nego preduvjet izgradnje civiliziranog društva, nego čak i kada razmišljam šire imajući u vidu koliko je stradalo mentalno zdravlje naših građana, koje su sve nus pojave ove pandemije moramo biti svjesni da je kulture u onom aristotelovskom smislu nekakve mogućnosti katarze možda jedini način mentalnog preživljavanja naših građana. Svjesni ste da je uporaba covid potvrda u bitnome ograničila pristup kulturnim događanjima i da su za razliku od šoping centara, za razliku od kafića i svih ostalih, pa čak i industrija zabave, oni jedni od onih koji naši građani trenutno imaju priliku najmanje pohađati. Stoga im je potrebna posebna pažnja i pomoć kako bismo omogućili izgradnji civiliziranog društva, a ne samo njegovu nadogradnju, kako bismo sačuvali mentalno zdravlje naših građana i kako bi preživio jedan sektor koji je presudan za očuvanje svih humanističkih vrijednosti ovog društva.
68. amandman Kluba zastupnika zeleno-lijevog bloka.
Amandman se ne prihvaća. Sredstva za oporavak kulturnog sektora u 2022.g. osigurana su kroz Mehanizam za oporavak i otpornost.
Poštovana zastupnica Raukar Gamulin.
Hvala g. predsjedavajući. Dragi moj državni tajniče, vi vrlo dobro znate činjenicu, činjenicu da je kulturni sektor od početka epidemije dobio slovom i brojkom 4 mjesečne potpore. Prve tri su bile na početku same epidemije, jedna isprovocirana našim potpisivanjem peticije da se tom sektoru pomogne u prvom mjesecu ove godine. Da, vi ste imali različite natječaje, međutim ti natječaji nisu mogli obuhvatiti sve potrebne i vi to isto tako dobro znate kao što znam i ja. Kulturni sektor je bio izrazito diskriminiran u odnosu na gospodarstvo gdje su, dan danas se dobivaju gospodarske potrebe, gospodarske potpore za očuvanje radnih mjesta. Pri tome samostalni umjetnici i nezavisna scena ne možemo reć da su na koljenima, oni su pali puno niže, oni su na svakom rubu siromaštva i ispod tog ruba siromaštva, oni su doista egzistencionalno ugroženi. Zar moramo ponavljati koliko nam je kultura bila važna u lockdownu? Zar moramo ponavljati da su kultura, obrazovanje i znanost temelji svakog društva koji želi prosperitet, koji želi jedan civilizacijski razvoj? Meni je žalosno da ja moram moliti, moliti pomoć za one koji bi trebali biti prvi u fokusu Ministarstva kulture. I zbog toga naravno ostajemo kod ovog amandmana i molim da ponovo promislite u Ministarstvu kulture, pomoć nezavisnoj kulturi i samostalnim umjetnicima u vremenu kad [[Upadica: Hvala.]] epidemija nije završila nego se novi soj pojavio [[Upadica: Hvala lijepa, hvala lijepa, tražite glasovanje?]] je naprosto neophodna. Zahvaljujem.
Tražite glasovanje?
Molim?
Tražite glasovanje?
Tražim glasovanje da i će u Ministarstvo kulture prihvatiti amandman.
69. amandman zastupnice Marije Selak Raspudić.
Amandman se ne prihvaća. Ministarstvo kulture i medija je u 2021. godini na pozicije mjere potpora kulturnom sektoru uslijed pandemije korona virusa osiguralo sredstva radi potpore kulturi uslijed epidemije. Sredstva za oporavak sektora u 2022. godini osigurana su kroz mehanizam za oporavak i otpornost.
Poštovana zastupnica Selak Raspudić.
Ne prihvaćam obrazloženje i tražit ću da se o navedenom amandmanu glasuje. Prethodnom amandmanu obrazložila sam zašto nam je kultura bitna, ali kada mi ovdje govorimo o kulturi moramo postaviti pitanje što je kultura točno u Ministarstvu kulture. Ove godine imali smo priliku slaviti nevjerojatnih 500 godina Marulićeve Judite i umjesto da kao svaka civilizirana nacija proglasimo godinu Marulićeve Judite jer ćemo čekati još 500 godina za ovakvu iduću nevjerojatnu obljetnicu, a ne treba vam govoriti što radi Italija s Danteovom obljetnicom u istom trenutku mi smo se odlučili za jednu načelnu godinu čitanja. Kada je ministrici predloženo da ovo ipak bude godina Marulićeve Judite s obzirom da je riječ o obljetnici koju ne možemo zaobići i koja se neće ponoviti, za razliku od godine čitanja koja je izrazito važna i koja može biti ipak svaka godina, ona je to odbila da ne bi u toj hiperinflaciji obljetnica izgubilo se značenje ikoje od njih. Pa smo mi umjesto da njegujemo i afirmiramo svoju kulturnu baštinu, temelje našeg jezika i identiteta odlučili preskočiti u ovom ključnom političkom smislu 500-tu obljetnicu Marulićeve Judite. I ja se sada nažalost ne mogu čuditi da vi uslijed ove pandemije odbijate dati potporu kulturnom sektoru što je ono što sam vas ja ovdje tražila kada eto i ta sama kultura, čak i ova najveća imena nisu naišla na dovoljnu pažnju uslijed resornog ministarstva za vrijeme trajanja ove pandemije. Ne mogu prihvatiti ovo obrazloženje, kulturi treba pomoć uslijed pandemije i tražit ću da se o ovom amandmanu glasuje.
70. amandman zastupnika Siniše Hajdaš DOnčića.
Amandman se ne prihvaća. Sredstva za financiranje programa izgradnje, rekonstrukcije, adaptacije i opremanje kulturne infrastrukture osigurana su proračuna Ministarstva kulture i medija. Dodatna sredstva za ulaganja u kulturnu infrastrukturu osigurana su dijelom iz mehanizma za oporavak i otpornost i dijelom kroz višegodišnji financijski okvir.
Poštovani zastupnik Hajdaš DOnčić.
Hvala, da dijelom pitanje je gdje će taj dijelom taj novac završiti pošto jasnog plana nema. Dakle, ovo je vrlo jednostavno gdje grad Donja Stubica daje dakle svoj prostor, znači gdje javni i civilni sektor grada Donje Stubice želi surađivati kako bi ostvarili platformu za njegovanje kulturnog identiteta na području Donje Stubice gdje se uključuje zapravo projekt stup kluba, stup kulture gdje se dovršava obnova kulturnog dobra dakle Fellerova zgrada i gdje dobiva se jedinstveni prostor za kulturno djelovanje civilnog i javnog sektora. Kao što rekoh, Donja Stubica daje svoju imovinu, daju za inovativni karakter kulture i kreativne industrije gdje bi se spojila zapravo multimedijalna dvorana sa smještajem za 10-tak osoba, smještaj eksponata za djecu, spomen soba obitelji Feller, escape room, prvi kat Udruga Kajkavijana, dakle koja još uvijek i Krapinsko-zagorskoj županiji nema svoj prostor osobito koji je važan sa prostorom arhive i vanjski vrt koji bi bio u skladu sa tradicijskim biljkama Donje Stubice. Tako da ne mogu prihvatiti vaše obrazloženje jer se radi o 5 miliona kuna kao prvoj fazi koja bi riješila stvaranje centra za interkulturne i međugeneracijsko povezivanje, a ponovo kažem kao i svima činim vam uslugu jer vam skidam 5 miliona kuna sa materijalnih rashoda, rashodima za uslugom znate da imate uvijek problema sa softverima. Hvala.
71. amandman Kluba zastupnika zeleno-lijevog bloka.
Amandman se ne prihvaća. Sredstva za financiranje programa zaštite i očuvanja kulturne baštine osigurana su u proračunu Ministarstva kulture i medija, a dodatna sredstva su osigurana iz mehanizma za oporavak i otpornost i kroz višegodišnji financijski okvir.
Poštovana zastupnica Raukar Gamulin.
Zahvaljujem gospodine potpredsjedniče. Poštovani državni tajniče, svi smo upoznati sa činjenicom da je 200-tinjak hrvatskih klasičnih filmova dugometražnih na celuloidnoj traci ugroženo jednostavnom činjenicom kemijskog nestajanja. Na to su upozoravali velikani hrvatskog filma kao što je Krsto Papić na svojoj smrtnoj postelji prije 10-tak godina, ove jeseni Rajko Grlić svojim javnim apelima ministrici kulture. Ne moram naglašavati da su svoj filmski fond, svoju filmsku baštinu sredili, uredili i restaurirali svi u našem susjedstvu znači govorim o Srbiji, govorim o Makedoniji, govorim naravno o Sloveniji, govorim o Albaniji, o EU ne moram niti govoriti. Dakle, ponavljam ukoliko se ne izdvoji 15 milijuna za restauraciju 200-tinjak hrvatskih klasičnih filmova na celuloidnoj traci oni će nepovratno i nepopravljivo nestati. Ja mislim da se to ne smije, naprosto ne smije dozvoliti. I zbog toga tražim da se o ovom amandmanu glasa i tražim i molim da Ministarstvo kulture shvati da je jedna od primarnih akcija što se tiče zaštite kulturnih dobara iz jednostavnog razloga što ćete upravo vi biti odgovorni ako to ne stane, a nestat će jer su kemijski procesi nezaustavljivi. Tražimo glasanje o amandmanu.
72. amandman Kluba zastupnika Mosta.
Amandman se ne prihvaća. Ministarstvo kulture i medija u skladu sa zakonom o financiranju javnih potreba u kulturi raspisuje javni poziv. Prijavljene programe razmatraju i vrednuju vijeća za pojedine djelatnosti. Ako je program sanacija podruma Dioklecijanove palače prijavljen na natječaj bit će razmotren i donijet će se odgovarajuća odluka. Također napominjemo kako se izmjenom i dopunom Zakona o zaštiti očuvanja kulturnih dobara omogućila i alokacija sredstava eu fondova za obnovu Dioklecijanove palače kao i mogućnost ostvarivanja dodatnih prihoda od upravljana podrumima koji se mogu reinvestirati u obnovu kulturnih dobara na području grada Splita.
U ime kluba poštovani zastupnik Grmoja.
Hvala. Evo kao što je kolegica Selak Raspudić pričala o sramotnom odnosu Ministarstva kulture prema jednoj tako važnoj obljetnici Judite i Marka Marulića takav je odnose i prema Dioklecijanovoj palači i podrumima kao jednom od najznačajnijih resursa grada Splita, nezaobilaznoj točki u sklopu turističke posjete Dioklecijanovoj palači i povijesnoj jezgri grada Splita. Najavljuje se stalno nekakva priprema strateškog projekta, to do sada nije dalo rezultata, instalacije su dotrajale, česte su poplave, curenje vode kroz svodove čiji dijelovi mjestimično otpadaju te dominira opći dojam zapuštenosti i nebrige. Znači mi smo predložili da se osiguraju financijska sredstva za sanaciju, ali evo Ministarstvo kulture za to nažalost nema sluha i evo ne znam što možemo napraviti uopće da bi iti jedan naš amandman bio prihvaćen. Vjerojatno je ovo samo pokazatelj te neskrivene mržnje kojoj svjedočimo i posljednjih dana na društvenim mrežama HDZ-a gdje se mene spominje više nego Franju Tuđmana. Ne čudi me da me se spominje više nego Andreja Plenkovića budući da je Andrej Plenković zalutao u HDZ, ali evo čudi me da me se spominje više nego Franju Tuđmana i ovi odbijanje ovih svih amandmana su zapravo pokazatelj tog jednog odnosa da vi niti jedan od amandmana koje smo mi predložili, a gotovo ih je 200 niste u stanju prihvatiti, dakle koji idu korist zaštite naše kulturne baštine, infrastrukture naših građana dakle vi to sve odbijate. Hvala.
Tražite glasovanje.
Tražim glasovanje.
73. amandman poštovanog zastupnika Hajdaš Dončića.
Amandman se ne prihvaća. Sredstva za financiranje programa zaštite i očuvanje kulturne baštine osigurana su u proračunu Ministarstva kulture i medija u skladu sa smjernicama ekonomske i fiskalne politike za razdoblje od 2022.-2024.g. iz izvornih sredstava kao i iz Fonda solidarnosti EU, Mehanizma za oporavak i otpornost i kroz Višegodišnji financijski okvir.
Poštovani zastupnik Hajdaš Dončić.
Hvala. Dakle, isto ko i prošli puta kažem puno oslonca na tzv. eu sredstva, tko zna kako će to završiti. Dakle, ovdje se radi o projektu koji je povezan sa Hušnjakovom, a to je stvaranje centra kulturne baštine Krapinska vremena, dakle moderne tehnologije, edukacije, radionice, radi se o iznosu od 3 milijuna kuna za što postoje sva potrebitna sredstva. I opet kao što kažem pomaže HDZ-u i svima vama, opet skidamo 3 milijuna kuna za usluge, a znate da vam sa softverom ne ide dobro. Hvala.
Tražite glasovanje. Da. 74. amandman zastupnika Marina Miletića.
Amandman se ne prihvaća, isti odgovor kao i za prethodni amandman.
Zastupnik Miletić nije ovdje pa moramo o njemu glasovati. 75. amandman poštovanog zastupnika Željka Lenarta.
Amandman se ne prihvaća. Ministarstvo kulture i medija procjenjuje moguće rizike nastale u slučaju da korisnici zajmova neće biti u mogućnosti izvršavati svoje obveze, a radi osiguravanja plaćanja potencijalnih obveza koje mogu nastati temeljem izdanih jamstava te na temelju toga planirana su sredstva za razdoblje od 2022.-2024. Program je odobren od strane Europske komisije kao državna potpora gospodarstvu u aktualnoj epidemiji covid-19.
Poštovani zastupnik Lenart.
Hvala lijepo. Nažalost uloga Restauracijskog zavoda nije dovoljno prepoznata u javnosti, ali ni od strane Vlade jer njegov značaj je nezamjenjiv u muzejskoj djelatnosti i pripremni arheoloških nalazišta. S obzirom da smo mi turistička zemlja i da je vrlo bitno što više nalazišta istražiti i postaviti kao muzejske postave, smatram da povećanjem sredstava bi se to potaknulo, no međutim nažalost nije se dovoljno vidjela ta potreba i evo tražim glasovanje za ovaj amandman. Hvala.
76. amandman zastupnika Željka Lenarta.
Amandman se prihvaća u izmijenjenom obliku. Amandman se prihvaća u izmijenjenom obliku tako da isti glasi: „Sukladno čl. 38. Zakona o proračunu u prijedlogu Državnog proračuna RH za 2022.g. i projekcijama za '23. i '24.g. u posebnom dijelu u okviru razdjela 055 Ministarstvo kulture i medija, aktivnost Programi hrvatske knjižnice za slijepe izvore financiranja 11 opći prihodi i primici, podskupina računa 323 rashodi za usluge povećavaju se u 2022.g. za 60.000 kuna tako da iznosi 87.704 kuna i podskupina računa 412 nematerijalna imovina povećava se u 2022.g. za 40.000 kuna tako da iznosi 89.050 kuna. Sredstva u iznosu 100.000 kuna osigurat će se smanjenje u okviru razdjela 055 Ministarstvo kulture i medija, kapitalnog projekta Programi izgradnje, rekonstrukcije, adaptacije i opremanje kulturne infrastrukture.“.
Poštovani zastupnik Lenart. Prihvaćate tako?
Evo zahvaljujem u ime svih slijepih i slabovidnih osoba što ste prihvatili ovih 100 tisuća kuna što će bitno pomoć u njihovom životu i važnosti te knjižnice za slijepe jer bez obzira na razvoj elektronske industrije, informatike i tih pomagala knjižnica za slijepe je vrlo bitna kako bi oni i dalje ostali sposobni čitati i kako bi mogli na taj način se educirati. Hvala.
Hvala. Dakle, tako izmijenjeni amandman postaje dio ovaj proračuna. 77. amandman Kluba zastupnika IDS-a.
Amandman se ne prihvaća. Ministarstvo kulture i medija u skladu sa Zakonom o financiranju javnih potreba raspisuje javni poziv za financiranje. Prijavljene programe razmatraju … [[Govornik se ne razumije]] vijeća za pojedine djelatnosti u skladu sa Zakonom o kulturnim vijećima. Ako je program rekonstrukcije zgrade zavičajnog muzeja Poreštine prijavljen na natječaj bit će razmotren i donijet će se odgovarajuća odluka.
U ime kluba poštovana zastupnica Nemet.
Zahvaljujem. Predložena su sredstava znači za rekonstrukciju zgrade zavičajnog muzeja Poreštine – Museo del territorio parentino. Obnova zavičajnog muzeja Poreštine jedna je od glavnih projekata kulturne politike grada Poreča koji se odvija kroz nekoliko faza. Sredstva bi trebala biti u suradnji sa državom utrošena u rekonstrukciju. Ne prihvaćamo obrazloženje i tražimo da se o ovom amandmanu glasa.
78. amandman Kluba zastupnika IDS-a.
Amandman se ne prihvaća. Isti odgovor kao i na prethodi amandman.
Poštovana zastupnica Nemet.
Zahvaljujem. Ovim amandmanom se traže sredstva za Kuću istarskih kaštela, posjetiteljsko interpretacijski centar. Kuća istarskih kaštela predstavlja nastavak cjelovitih višegodišnjih projekata revitalizacije i umrežavanja tematskih i kulturnih ruta na području Istarske županije. Kako je riječ o značajnim sredstvima potrebno je da se u financiranje ovog projekta uključi država. Nismo zadovoljni sa obrazloženjem i tažimo glasanje.
79. amandman Kluba zastupnika IDS-a.
Amandman se ne prihvaća. Isto obrazloženje kao i za prethodni amandman.
Poštovani zastupnik Daus.
Hvala lijepa g. potpredsjedniče. Tražimo svakako glasanje o tom amandmanu. Radi se o Centu izvrsnosti Grimaldi, jednom lijepom projektu, započeo pred nekih 5.g. 2016. gdje bi se okupljali svi mladi talentirani učenici i studenti s područja cijele Istre sa mentorima iz zemlje i svijeta i gdje se jedna urušena zgrada stare škole na prekrasnom istarskom vidikovcu već zapravo sanirala, nedostaje još tih 500 tisuća kuna, pa da zaokružimo cijeli, cijeli proces. Ponavljam, volili bi da se, želimo da se glasa, al voljeli bi da se još nađe malo sluha i da se pokuša popratit taj projekat. Hvala lijepa.
Hvala. 80. amandman Kluba zastupnika IDS-a.
Amandman se ne prihvaća. Isti odgovor kao i za prethodni amandman.
U ime kluba poštovani zastupnik Daus.
Hvala lijepa. Radi se o rekonstrukciji starogradske jezgre grada Labina, prekrasno arhitektonsko zdanje iz doba Venecije i Austrije gdje je potrebna kompletna rekonstrukcija starogradske jezgre, sva podzemna infrastruktura i sredstva su nešto veća koja ne može samo grad Labin ni Istarska županija popratiti financijski i zbog toga se i zatražila pomoć države. To je zaštićeno kulturno dobro zapravo RH. Takva dobra u svijetu su čak i na razini recimo u Francuskoj i Italiji kao svjetska kulturna baština. Cilj je i nama da dođemo do te razine sa prekrasnim srednjovjekovnim gradićima u Istri i Labin je jedan takav i žao nam je što se nije prepoznalo bar s nekim sredstvima i tražimo glasanje o ovom amandmanu.
81. amandman Kluba zastupnika IDS-a.
Amandman se ne prihvaća. Isti odgovor kao i za prethodni amandman.
U ime kluba poštovani zastupnik Daus.
Hvala lijepa. I dalje smo u Labinu iako naslov ovog amandmana asocira na nešto drugo. Zgrada velikog kupatila u Labinu je zapravo dio nasljeđa, industrijskog nasljeđa rudarskog Labina. Cilj je da se zapravo dopeljuju još više dovedu kreativne industrije u sam, u sam grad Labin. To bogato industrijsko nasljeđe idealna je prilika za privlačenje novih kreativnih industrija. Zgrada tog bivšeg rudarskog kompleksa, bivšeg tog velikog kupatila bi se pretvorila u prostor koji bi zapravo služio kao hap kreativnih industrija za cijelu Istarsku županiju. I svakako tražimo da se glasa o ovom amandmanu.
82. amandman Kluba zastupnika IDS-a.
Amandman se ne prihvaća. Isti odgovor kao i za prethodni amandman.
U ime kluba poštovani zastupnik Daus.
Hvala lijepa. Pa i moj, neću reć isti, ali sličan je odgovor. Žao nam je što se nije prepoznalo i dalje smo u Labinu kod zgrade starog kina, zgrada sagrađena tamo između Prvog i Drugog svjetskog rata za doba Kraljevine Italije u Labinu. U tijeku su čak i pripreme za otvaranje i Srednje umjetničke škole u tom prostoru. Cilj je zapravo energetski obnoviti zgradu starog kina. Kako je riječ o značajnom iznosu potrebno je da se uključi i država u ovo financiranje, a tražimo glasanje o ovom amandmanu.
83. amandman Kluba zastupnika IDS-a.
Amandman se prihvaća u izmijenjenom obliku. Budući da se sanacije Eufrazijeve bazilike u Poreču odvija sukladno utvrđenim višegodišnjim planom obnove sklopa Eufrazijeve bazilike u suradnji Ministarstva kulture i medije, Porečke i Pulske biskupije, te Hrvatskog restauratorskog zavoda ovaj amandman se prihvaća u izmijenjenom obliku tako da isti glasi: Sukladno čl. 38. Zakona o proračunu u prijedlogu Državnog proračuna RH za 2022.g. i projekcijama za 2023. i '24.g. u posebnom dijelu u okviru razdjela Ministarstvo kulture i medija aktivnosti i programi Hrvatskog restauratorskog zavoda izveo je financiranje 11 opći prihodi i primici, podskupina računa 323, rashodi za usluge povećava se u 2022.g. za milijun kuna, tako da iznosi 14 milijuna 159 tisuća 602 kune. Sredstva u iznosu milijun kuna osigurat će se smanjenjem u okviru razdjela 055 Ministarstvo kulture i medija, aktivnosti i program zaštite očuvanje kulturne baštine izveo je financiranja 11 opći prihodi i primici, podskupine računa 382 kapitalne donacije, tako da je u 2022.g. iznosi 20 milijuna i 900 tisuća kuna.
U ime kluba zastupnika, poštovana zastupnica Nemet.
Poštovani, djelomično smo onda zadovoljni sa vašim odgovorom. Prihvaćamo izmijenjeni amandman i ne tražimo da se o njemu glasa, međutim moramo podsjetiti da je kluba IDS-a podnio 57 amandmana u vrijednosti od 1,5 milijarde kuna. Za ovaj amandman smo tražili 2,5 milijun kuna, odobrili ste nam milijun. Naravno želja je da se ta sredstva u 2022. godini tako i utroše a ne da ostanu samo mrtvo slovo na papiru. Hvala.
Hvala. Znači prihvaćate tako izmijenjeni tekst i postaje sastavni dio. 84. amandman zastupnika Franka Vidovića.
Amandman se ne prihvaća. Ministarstvo kulture i medija je u skladu sa Zakonom o financiranju javnih potreba u kulturi raspisuje javni poziv za financiranje programa u kulturi. Prijavljene programe razmatraju do jedne riječi za pojedine djelatnosti u skladu zakonom u … [[Govornik se ne razumije.]] riječima. Ako je program obnova zgrade HNK-a u Šibeniku prijavljena na natječaj, bit će razmotren i donijet će se odgovarajuća odluka.
Poštovani zastupnik Vidović.
Nisam zadovoljan sa obrazloženjem i tražim glasovanje o amandmanu. Naime grad Šibenik svoje prvo kazalište dobio je 1870. godine. Od tada je prošlo mnogo godina, 150 godina, to kazalište je stradalo već tijekom Domovinskog rata, dakle '91. godine je dobilo pogodak u krovište, nakon toga je renovirano, nemojte me sad uzet točno za riječ ali mislim '93. i od tada više ga nitko nije ni taka. Napominjem isto tako da se to kazalište, zgrada kazališta nalazi na … [[Govornik se ne razumije.]] glavnog gradskog trga koji je nedavno uređen i da ta zgrada praktički vapi za obnovom jer ona nije samo slika lokalne zajednice obzirom da nosi pridjev HNK, ona je slika i ove države. Ako nam je slika tako loša, nije nam ni država u sjajnom stanju. Dakle, ja sam tražio nekakva minimalna praktički sredstva, to je projekt gradske vlast na kojem gradska vlast radi i vjerujem da će kandidirati za neke europske fondove itd., ali bez obzira na to, mislim da bar bi gesta bila od strane državne vlasti da se takav projekt koji je kapitalan za grad Šibenik uvrsti u državni proračun, ali Bože moj, ako vi ne želite, vi ne odbijate mene, odbijate ljude koji su pripadnici HDZ-a koji upravljaju gradom. Hvala vam.
Tražite glasovanje? [[Upadica sa strane]] 85. amandman zastupnice Sanje Radolović.
Amandman se ne prihvaća. Isto obrazloženje kao i za prethodni amandman.
Poštovana zastupnica Radolović.
Zahvaljujem, potpredsjedniče Hrvatskog sabora. Pa evo ja moram reći da je meni uistinu žao na ovom sramotnom obrazloženju budući da ono što zapravo uzdiže Pulu kao i veliku većinu naših hrvatskih gradova jest povijesno i kulturno nasljeđe a nažalost upravo je država ta koja ne brine o svojim spomenicima kulture. Ja vas molim da još jedanput promislite jer onda je lokalna zajednica ta koja mora stavljat u svoje proračune obnovu spomenika kulture kao što je i ovo stepenište mornaričke crkve kao jedan vrlo vrijedan spomenik u samom gradu Puli i uzimamo onda drugima budućim mogućim korisnicima gradskih proračuna novce, ne radi se o velikom iznosu, radi se svega o 500 000 kuna sredstava, vidjeli smo da crkva ima na raspolaganju jako puno novaca u ovom državnom proračunu i mislim da vam 500 000 kuna ne bi trebalo se smatrati nikakvim prevelikim opterećenjem.
Tražite glasovanje? [[Upadica sa strane]] 86. amandman zastupnika Siniše Hajdaš Dončića.
Amandman se ne prihvaća. Sredstva za financiranje programa izgradnje rekonstrukcije, adaptacije i opremanja kulturne infrastrukture osigurani su u proračunu Ministarstva kulture i medija.
Poštovani zastupnik Hajdaš Dončić.
Dakle, zaključno, nijedan amandman koji se tiče ulaganja u kulturne sadržaje i kulturu na području Krapinsko-zagorske županije dakle Vlada Andreja Plenkovića nije prihvatila. Dakle, ovdje se radi o revitalizaciji kino dvorane u Pregradi, dakle gdje je grad Pregrada 2019., dakle već sami krenuli sa određenom rekonstrukcijom i stvarno mi nije jasno, dakle radi se o iznosu o 5 milijuna kuna, kako to ne možete naći u proračunu Ministarstva kulture, dao sam vam prijedlog kao što dajem i svaki puta prijedlog, pomažem vam, ponovno dakle smanjivam materijalne rashode i materijalne rashode za usluge, dakle nemate problema sa softverom, smanjivam za 5 milijuna kuna i predlažem da to investirate u izgradnju kino dvorane u Pregradi, zapravo adaptaciju i tražim naravno, glasovanje. Hvala.
87. amandman zastupnika Domagoja Hajdukovića i Romane Nikolić.
Amandman se ne prihvaća. Ministarstvo kulture u skladu sa Zakonom o financiranju raspisuje javni poziv, programe … [[Govornik se ne razumije.]] vijeća. Ako je ovaj program osvjetljenje đakovačke katedrale prijavljen na natječaj, bit će razmotren i donijet će se odgovarajuća odluka.
Poštovani zastupnik Hajduković.
Hvala lijepo. Ovo je amandman koji podnosim iz godine u godinu, ima uvijek isti odgovor, nažalost i isto obrazloženje, ali to govori o centralnoj vlasti a govori i o lokalnoj vlasti. Naime, valjda nikom nije stalo da đakovačka katedrala, taj biser istoka Hrvatske koja je građena između 1866. i 1882. bude osvijetljena kako to i zaslužuje. … [[Govornik se ne razumije.]] valjda županiji niti gradu ili županija u gradu već nizu ciklusa na vlasti isti HDZ koji je na vlasti i ovdje, nikome nije u interesu osim kolegice Nikolić i mene. Ja shvaćam vas sa jedne strane kada kažete da raspišete natječaj o javnim potrebama, to sve stoji, ali kažem, ovo govori i činjenica da ga moram podnositi iz godine u godinu govori i o centralnoj vlasti a i o toj lokalnoj vlasti jer gradonačelnik i župan očito 6, 7, 8 godina koliko već podnosim ovaj amandman, nisu u stanju prijaviti nešto ove važnosti na natječaj Ministarstva kulture. Inače samo nekoliko riječi o katedrali, gradio ju je veliki biskup i mecena Strossmayer, kažem arhitektonski je biser istoka Hrvatske zajedno sa osječkom konkatedralom, ako govorimo, a puno govorimo o kontinentalnom turizmu o privlačenju naših posjetitelja itd., mislim da bi u mom skromnom mišljenju ovakav jedan projekt bi itekako pomogao kulturnom, kulturnom, turističkom, kulturno turističkoj ponudi našeg kraja, ali isto tako jednu ljepoticu arhitektonsku bi pomogao bi joj da zasvijetli u jednom novom svjetlu. Molio bih glasanje o amandmanu.
Sada idemo na dio Ministarstva poljoprivrede, poštovani državni tajnik Šime Mršić. 88. amandman Kluba zastupnika MOST-a.
… [[Govornik naknadno uključen.]] ne prihvaća …/nerazumljivo/… redovno poslovanje Ministarstva poljoprivrede planirana su racionalno u skladu sa dosadašnjom praksom te je naglasak stavljen na provedbu mjera iz EU fondova kao i na interventne mjere za pomoć sektorima čije je poslovanje ugroženo krizom izazvanom pandemijom Covid-19. Planirana sredstva dostatna su za provedbu poljoprivredne politike Vlade RH.
U ime kluba poštovani zastupnik Grmoja.
Hvala. Dakle, mi smo ovim amandmanom predložili u državnom proračunu osigurati sredstva za izgradnju azila za životnije na području Dubrovnika i Dubrovačko-neretvanske županije. Dakle, ovo je jako bitno i jako važno pitanje i žao mi je dakle što niste iznašli sredstva za to i što evo niste imali sluha za ovaj naš amandman. Tražim glasovanje.
89. amandman zastupnika Mire Bulja.
Amandman se ne prihvaća. Obrazloženje isto kao i za prethodni amandman.
Zastupnika Bulja nema pa ćemo morati o tome glasovati. 90. amandman zastupnice Vesne Vučemilović.
Amandman se prihvaća u izmijenjenom obliku. Sukladno Članku 38. Zakona o proračunu i Prijedlogu državnog proračuna za '22. godinu te projekcijama za '23. i '24. godinu u posebnom dijelu u okviru razdjela 060 Ministarstvo poljoprivrede glave 06005 Ministarstvo poljoprivrede u programu upravljanja poljoprivredom, ribarstvom i ruralnim razvojem povećava se aktivnost međunarodna promocija hrvatske poljoprivrede i drvoprerađivačke industrije, izvor financiranja 11 opći prihodi i primici, podskupina računa 323 rashodi za usluge za 600.000 kuna u '22. godini tako da iznosi milijun kuna. Sredstva za povećanje ove aktivnosti osiguravaju se smanjenjem rashoda u posebnom dijelu državnog proračuna RH za '22. godinu te projekcijama za '23. i '24. godinu u okviru razdjela Ministarstva poljoprivrede te ukupno iznose 26,4 milijuna kuna.
Poštovana zastupnica Vučemilović.
Hvala lijepa predsjedavajući i lijepi pozdrav svim prisutnima [[Upadica: Dakle, amandman se prihvaća u izmijenjenom obliku.]] ja se zahvaljujem evo što je i hrvatska vlada prepoznala upravo poljoprivredu i drvoprerađivačku industriju kao jedan potencijal. Zahvaljujem se u ime svih mojih Slavonaca i Baranjaca koji od te poljoprivrede i drvnoprerađivačke industrije žive. Svi znamo da oni su jedan od najotpornijih dijelova našeg gospodarstva. Robni izvoz je u ovoj pandemiji bio daleko najbolji i nekako najotporniji dio gospodarstva koji nije trpio takav preveliki pad kao npr. izvoz usluga. Ali isto tako bez pomoći na ovom izuzetno zahtjevnom europskom tržištu ne možemo očekivati neke pomake. Tako da evo ja se zahvaljujem još jednom i naravno prihvaćam ovo što je vlada predložila.
Hvala lijepo. Dakle, prihvaća se u izmijenjenom obliku. 91. amandman zastupnika Željka Lenarta.
Amandman se ne prihvaća. Sredstva u iznosu od 2 milijuna kuna na stavci za sufinanciranje rada uzgojnih udruženja dostatna su za provedbu programa u '22. godini.
Poštovani zastupnik Lenart.
… [[Govornik naknadno uključen.]] sredstva jer uzgojna udruženja predstavljaju temeljni okvir za čuvanje postojećih i autohtonih pasmina i pasmina bitnih za RH. Povećanjem ovog iznosa bio bi dodatan poticaj za širenje uzgoja ovakvih pasmina jer potrebno je poticati i sačuvati ove aktivnosti radi čuvanja tradicije i radi širenja znanja na mlađe osobe. S obzirom da imamo popriličan broj autohtonih pasmina, kako konja tako svinja i drugih životinja smatram da Ministarstvo poljoprivrede, a nedavno je i ministrica sama rekla da i samo udruživanje slabo ide pa evo niste se baš puno tu potrudili. 2 milijuna kuna bi znatno popravilo situaciju u ovom sektoru. Tražim glasovanje. Hvala.
92. amandman poštovane zastupnice Sabine Glasovac.
Amandman se ne prihvaća. Navedena sredstva su dostatna za provedbu spomenutih aktivnosti.
Poštovana zastupnica i potpredsjednica Sabina Glasovac.
Hvala lijepa. Zanimljivo, ovim amandmanom tražim da vratite novac namijenjen razvojnim projektima za područje Slavonije, Baranje i Srijema koji ste u prijedlogu ovog proračuna smanjili za čak 20 milijuna kuna u odnosu na plan koji ste sami predložili prije točno godinu dana u ovom Hrvatskom saboru. Puna su vam usta Slavonije, Baranje i Srijema. Prvi je Plenković ne prođe ma ne znam mjesec dana da ne kaže da je Slavonija posebno područje od njegovog interesa i ulaganja Vlade RH. Svjesni valjda činjenice da je to jedan od najzapuštenijih područja RH, područje sa najnižom stopom zaposlenosti i područje s najvećim odljevom stanovništva. Ali ovo samo pokazuje kako vi zapravo jedno mislite, drugo govorite, a treće radite jer da tome nije tako onda ne biste smanjivali sredstva sa 70 na 50 milijuna kuna, a ako ste već u tome pogriješili pa vas ja u tome pokušavam ispraviti i reći vam ne, ali vaša politika nije takva. Vi ste rekli da ćete u Slavoniju, Baranju i Srijem posebno ulagati, a onda vi kažete ne, vi niste u pravu, vaš amandman se odbija. Ne odbijate vi moj amandman nego vi ovim odbijanjem amandmana dajete pljusku Slavoniji, Baranji i Srijemu i vrlo jasno pokazujete da ono što govorite niste spremni pokazati u najvažnijem dokumentu koji pokazuje politiku i politički smjer Vlade RH, a to je državni proračun. Meni je zbog toga žao, ovo je neopravdano i ovo je nepravedno prema cijeloj Slavoniji, Baranji i Srijemu i tražit ću od zastupnika da se izjasne o ovom amandmanu unatoč činjenici da vi ne želite pomoći Slavoniji, ja vjerujem da će HS biti spreman pomoći Slavoniji, Baranji i Srijemu.
Dakle, o tome ćemo glasovati. 93. amandman zastupnika Siniše Hajdaš Dončića.
Amandman se ne prihvaća. Sredstava planirana u financijskom planu Ministarstvo poljoprivrede za razdoblje 2022.-2024. za provedbu Nacionalnog programa školski medni dan su dostatna.
Poštovani zastupnik Hajdaš Dončić.
Pa vidite dakle dio gdje bi se uzeo novac je zapravo podrška radu predsjednika Vlade RH koji ima milijun 870 tisuća 750 kuna pošto je premijer izvanredan i izvrstan, dakle ja smatram da njemu ta podrška uopće nije potrebna, a na ovaj način sa dodatnih milijun 870 tisuća kuna mi bi Nacionalni program školski medni dan proširili i na učenike drugih razreda, ne samo na prvih jer smatram da je izrazito važno za revitalizaciju potporu pčelarima kojih ima u svim županijama i regijama u Hrvatskoj, potporu dizajnu, potporu tako kažemo školskom sustavu, djeci, osobito prvim, drugim razredima da im se prikaže, pokaže i da svakom jedna mala teglica meda. Dakle, novac može biti osiguran jer Andreju Plenkoviću za podršku ne treba ništa. Hvala. Tražim glasanje.
94. amandman zastupnika Željka Lenarta.
Amandman se ne prihvaća, Ministarstvo poljoprivrede je planiralo sredstva za navedenu namjenu financijskim planom za razdoblje 2022.-2024., a dodatna sredstva će se osigurati u budućem razdoblju u skladu s iskazanim interesom.
Poštovani zastupnik Lenart.
Zahvaljujem. Obrazloženje ne zadovoljava s obzirom da situacija u poljoprivredi je poprilično loša, poljoprivredni proizvođači se teško probijaju na tržište zbog velikog uvoza, zbog prodaje strane robe u stranim trgovačkim centrima. Smatram da proširenje financijske mogućnosti radi unapređivanja poljoprivrednih klastera povećalo bi konkurentnost domaćih proizvođača na domaćem i inozemnom tržištu i ostvarili bi veće i bolje preduvjete za učinkovitije korištenje domaćih resursa. Udruživanje poljoprivrede je na niskom nivou i svako odbijanje dodatnih sredstava za ovo je korak unazad u hrvatskoj poljoprivredi. Hvala.
Tražite glasovanje. … [[Upadica se ne razumije.]] 95. amandman zastupnika Željka Lenarta.
Amandman se ne prihvaća. Program potpore braniteljskim zadrugama u poljoprivredi i visini od 1,5 milijuna kuna planirana su u skladu s dosadašnjim iskazanim interesom.
Poštovani zastupnik Lenart.
Zahvaljujem. Kao i sve zadrugarstvo tako i braniteljsko zadrugarstvo je u stagnaciji zbog nedovoljne potpore države zadruge posustaju svode se na jedno, dva ili tri člana i ne doprinose povećanju poljoprivredne proizvodnje pogotovo za ovu braniteljsku populaciju koja svoje naslijeđene probleme iz rata na ovaj način na neki način anulira i smatram da treba značajnije podržati braniteljske zadruge u značajnijem iznosu. Hvala. Tražim glasovanje.
96. amandman zastupnika Željka Lenarta.
Amandman se ne prihvaća. Na predmetnoj proračunskoj aktivnosti planirana su dostatna financijska sredstva za nastavak provođenja Nacionalnog programa praćenja ostataka pesticida u hrani.
Poštovani zastupnik Lenart.
Zahvaljujem. Smatram da planirani iznos od milijun kuna u 2022.g. je nedovoljan, minimum u svrhu održavanja javnog zdravlja i održavanja imidža RH kao zemlje proizvodnje zdrave hrane s obzirom da velikim uvozom uvozimo svašta, a monitoring na ostatke pesticida u hrani u Hrvatskoj je poprilično loš. Svjesni smo toga i svjedočimo da se svašta prodaje na hrvatskom tržištu, pogotovo u stranim lancima i da taj monitoring nije dovoljan. Povećanje sredstava po pitanju monitoringa ostataka pesticida u hrani koja se prodaje u RH, pogotovo posebno u onoj koja se uvozi, koja je u Europi daleko više opterećena pesticidima nego što je to u RH bio bi nužan za zdravlje pučanstva u RH. Hvala. Tražim glasovanje.
97. amandman zastupnika Željka Lenarta.
Amandman se ne prihvaća. Program je sufinanciran od strane Europske komisije u iznosu do 75% te su financijska sredstva planirana na izvoru 55D.
Poštovani zastupnik Lenart.
Zahvaljujem. Znači pogoršana je situacija u europskim opskrbnim lancima s obzirom da je značajna ovisnost Hrvatske u prehrani stanovništva je u uvozu, nalažu se značajne ubrzanje aktivnosti u dijelu zaštite bilja u cilju povećanja produktivnosti proizvodnje u RH. Ja sam već nekoliko puta ovdje govorio i u svojim obraćanjima rekao da smo mi na korak do glasi, što će se uskoro tako i pokazati s obzirom da imamo problem danas već sa umjetnim gnojivima koji će eskalirati ovoga proljeća. Isto tako bi nam se mogao desiti problem vezan uz zaštitna sredstva jer proizvodnje hrane u ovom obimu bez zaštitnih sredstava nema, tako da treba uložiti i u ovom segmentu više novaca nego što država trenutno planira. Hvala. Tražim glasovanje.
98. amandman zastupnice Marije SElak Raspudić.
Amandman se ne prihvaća. Za provedbu najvećeg djela aktivnosti predviđenih planom za sprječavanje i smanjenje otpada od hrane, osigurana su EU sredstva iz Nacionalnog plana za otpornost i oporavak.
Poštovana zastupnica Selak Raspudić.
Ne prihvaćam obrazloženjem i tražit ću da se o navedenom amandmanu glasuje. Naime, vama je taj fond otpornosti i oporavka, odnosno plan otpornosti i oporavka i EU sredstva postao joker za odbijanje svih amandmana. Mi nemamo europski proračun nego imamo hrvatski proračun u kojem moramo odrediti i sredstva raspodijeliti za ključne stavke a onda možemo dodatno ta sredstva povećati kroz EU fondove. Ja sam tražila da se poveća za milijun kuna iznos stavke smanjenje nastanka otpada od hrane i doniranja hrane. U Hrvatskoj godišnje se baci 75 kg po osobi hrane. 53% otpada svjetskog od hrane nastaje upravo u EU kućanstvima a otprilike se 1/3 hrane na svijetu koja se proizvede baci. Tome problemu je itekako izložena i Hrvatska. Već godinama se govori o kreiranju banki hrane i vi ih iz godine u godinu prebacujete, premda imate i studiju izvedivosti na iduću godinu i nikako da taj problem riješite. U vrijeme opće nestašice, u vrijeme zavidne inflacije, upravo je osiguranje mehanizama koji će omogućiti smanjenje otpada od hrane i doniranja hrane, jedna od ključnih stavki koja će omogućiti Hrvatskoj da prehrani njezine siromašnije građane. Stoga nikako ne mogu prihvatiti da se na ovoj stavci štedi i da se neće izdvojiti sredstva te ću tražiti da se o navedenom amandmanu glasuje.
99. amandman zastupnika Željka Lenarta.
Amandman se ne prihvaća. Sredstva planirana na stavci unaprjeđenja lovstva, smanjenje rizika od divljači, naknadi štete dovoljna su za provedbu planiranih aktivnosti u 2022.
Poštovani zastupnik Željko Lenart.
Zahvaljujem, poštovani potpredsjedniče. Državni tajniče, vi ste svjedok ako pratite što se dešava sa populacijom divljih svinja i evo, došle su nam i u centar Zagreba. Ne znam, cijelo vrijeme se ministarstvo pravi gluho i slijepo po pitanju šteta koje nastaju na usjevima u ruralnim krajevima, pogotovo u područjima recimo kao Banovina i Slavonija gdje je manja naseljenost, gdje je šteta od divljih svinja i druge divljači izuzetno velika i nikada ne bude u pravom obimu nadoknađena bez obzira na pokušaje seljaka da se obrane od svega toga i da naplate svoju štetu jer ih uredno izigravaju i lovačka društva ali ponekad i osiguravateljske kuće. Često puta su ljudi i neuki, ne znaju prave načine na koji uz osiguranje sudskih dokaza doći do svoje štete. Mi ovdje predlažemo tj. ja, 10 milijuna kuna više za nadoknadu, za pravu nadoknadu štete poljoprivrednim proizvođačima jer ukoliko neće dobivati štetu, jednostavno će napuštati poljoprivrednu proizvodnju na malim imanjima u takvim rubnim krajevima, tako da s ovim novcima bi se trebalo preventivno smanjiti populaciju divljih svinja, znamo da lovno-gospodarske osnove nisu stvarne onakve kakve jesu u prirode, da se one zbog različitih interesa prikazuju drugačije, znači masu je ovdje problema odnosno lovac-seljak, evo ja sam i lovac i seljak, pa znam kakva je šteta i kako se neka lovačka društva odnose, pogotovo mogu reć Hrvatski lovački savez koji ima svoja lovišta prema ljudima kojima se radi šteta iz njihovih lovišta, godinama traju sudski procesi. Povećanje naknade štete se mora izuzeti i učiniti taj napor. Tražim glasovanje. Hvala.
100. amandman zastupnice Vesne Vučemilović.
Amandman se ne prihvaća. Zakonom o šumama i Pravilnikom o postupku za ostvarivanje prava na sredstva iz naknade za OKFŠ-a za izvršene radove u šumama, propisan je postupak i način ostvarivanja prava i način korištenja sredstava naknade za korištenje OKFŠ-a.
Poštovana zastupnica Vučemilović.
Hvala vam lijepa. Tražim da se glasuje o amandmanu iz više razloga. Naime, nadovezat ću se na kolegu Lenarta, ja sam tražila da se sa pozicije unaprjeđenje lovstva i smanjenje rizika od divljači i naknade štete, smanje sredstva jer su ona višestruko veća nego što stu bila prethodnih godina. Naime, 2020. su iznosila 16 milijuna 780 850 kuna, a ove godine je to daleko više, nekih 61 milijun kuna. S druge strane, OKFŠ su nešto što smo mi smanjili, mi smo taj parafiskalni namet u jednoj od onih poreznih reformi smanjili. A podsjetit ću vas da se upravo iz tih sredstava također jedan odvaja za razminiranje minski sumnjivih područja koja su još uvijek značajna, samo u Osječko-baranjskoj županiji, odakle ja dolazim, imamo još uvijek 12,7 km2 površina koje su minski sumnjiva područja i realizacija znači plana protuminskog djelovanja je za 2020. iznosila 14,9 km2, za 2021. do 24. 11. svega 4,9 km2 i iduće godine će se očistiti od mina 2,6 km2. Podsjetit ću vas da je 2023. godina godina kada bi trebali očistiti znači sva sumnjiva područja i očistiti ih od mina, ovim tempom mi to definitivno nećemo napraviti i definitivno ukoliko ili na ovoj ili na nekim drugim pozicijama ne povećamo sredstva, žalosno je da i 30 godina nakon rata mi još uvijek ćemo imati područja [[Upadica Reiner: Tražite glasovanje?]] koja su minski sporna i sumnjiva. Tražim da se glasuje. Hvala.
111. amandman zastupnice Anke Mrak-Taritaš. 101., oprostite, 101. amandman zastupnice Anke Mrak-Taritaš.
Amandman se ne prihvaća. Obrazloženje isto kao i za prethodni amandman.
Poštovana zastupnica Mrak-Taritaš.
Hvala lijepo poštovani državni tajniče. Naravno, tražit ću glasanje o ovom amandmanu. Vi ste vrlo olako ovaj amandman odbili i ja tu nemam nikakvih dilema, dakle uvijek amandmane od oporbe se olako odbiju, ali me zanima kako ćete to objasniti premijeru Vlade RH, g. Andreju Plenkoviću. Naime, ne tako davno, u Glasgowu je naš premijer olako, kao što vi olako ove amandmane odbijate je rekao na samitu da će Hrvatska do 2030. zasaditi ni više ni manje nego milijun stabala. Dakle, imamo 9 godina za to. Ako godišnje se sadi 111 111 stabala da bi premijer svoje obećanje mogao održati, za to vam je potrebno dakle mi smo se interesirali, zvali smo da pitamo koliko je jedno stablo, pa koliko košta sađenje i sve ostalo, otprilike 25 milijuna kuna. Dakle, imamo tu sad jedan problem. Problem se sastoji u tome, ili se vi olako ovaj amandman odbili ne čitajući ga pa ćete morati jednog dana premijeru Plenkoviću reći da ste olako odbili i da nema novaca za sadnju stabala i to što je on u Glasgowu rekao, malo se šalio ili je situacija još drastičnija, odnosno da je naš premijer Plenković kad je bio u Glasgowu, kao što ima običaj, kad prođe granicu i kad hoda Europom i svijetom, olako je obećati. Pa što je obećati pa ne napraviti? Dakle samo mogu biti te dvije istine, ili je premijer Plenković olako obećao ili ste vi olako amandman odbili i nema sredstva za sadnju stabala pa me baš zanima kako ćemo tih milijun stabala osigurati da se zasadi do 2030. g. Naravno, tražim glasanje o ovom amandmanu. Hvala lijepo.
102. amandman, zastupnika Željka Lenarta.
Amandman se ne prihvaća. Planirana sredstva za 2022. g. u iznosu od 4 524 700 kuna dovoljna su za provođenje programa i aktivnosti koji obuhvaća plan rada u 2022. g. unutar navedene proračunske aktivnosti.
Poštovani zastupnik Lenart.
Zahvaljujem. U ovom amandmanu tražim da se pojača kontrola kvalitete stočarskih proizvoda. Svi oni ljudi koji su imali svoju svinju i znaju kako izgleda prirodno meso pa kada dođu u mesnicu i vide ono što se uveze i u uvaža, vide jako dobro razliku. Nažalost većina ljudi to ne zna i jednostavno nije svjesna onoga s čime se hrani, koliko je loša kvaliteta. Ovime bi se kontrola kvalitete stočarskih proizvoda pojačala, ona je bitan element sustava kontrole znači i ... [[Govornik se ne razumije.]] i kvalitete mesa i meda i na ovaj način bi se pojačanom kontrolom neposredno moglo utjecati na preveliki uvoz loše robe, a zbog čega mi danas u Hrvatskoj, tj. poljoprivredni proizvođači ne mogu prodati svoju robu. Danas poljoprivredni proizvođači imaju problema sa prodajom tovne junadi, imaju problema sa prodajom svinja, imaju problema sa proizvodnjama koje nismo dostatni niti blizu, čak niti pola više, imamo problema sa mlijekom, a uvozimo jako lošu i nekvalitetnu robu. Borimo se, evo, dvije godine sa pandemijom, govorimo o strašnosti te pandemije, a na drugi način porast broja tumora i situacija kod oboljenja raznih kod stanovništva koji su utjecani sa nekvalitetnom hranom punom i antibiotika i ostalih rizoida loših tvari, tu ne želimo pojačati kontrolu jer očito bismo presjekli neke lance uvoza i onoga, lance koje su lobiji složili kako bi mogli zarađivati abnormalna sredstva. Podržite ovo, pomoći ćete hrvatskim seljacima [[Upadica: Hvala.]] A ukoliko ne podržite [[Upadica: ...]] nerazumljivo/... Tražite glasovanje?/... ... [[Govornici govore istovremeno, ne razumije se.]] Hvala. Tražim glasovanje.
103. amandman, zastupnika Željka Lenarta.
Amandman se ne prihvaća. Aktivnost opremanja ustrojstvenih jedinica Hrvatske agencije za poljoprivredu i hranu planirano je u iznosu 10 935 000 kuna. Planirana sredstva za '22. g. odnose se na opremanje za potrebe cijele Agencije te planirani iznos osigurava provođenje plan nabave dugotrajne imovine.
Poštovani zastupnik Lenart.
Zahvaljujem. Hrvatska agencija za poljoprivredu i hranu ima značajnu ulogu u poljoprivrednim istraživanjima, zaštiti bilja i tla, sjemenarstvu, rasadničarstvu, vinogradarstvu, vinarstvu, uljarstvu, voćarstvu, povrćarstvu, mogao bih nabrajati još. Znači kontroli kvalitete svih tih roba i načina uzgoja. S obzirom da smo mi turistička zemlja, da je vrlo bitno kakva je gastronomska ponuda u RH kao turističke zemlje, dodanu vrijednost koje bi naši poljoprivrednici mogli iskorištavati kroz turizam, nažalost, evo, Ministarstvo poljoprivrede nikako da uvidi, nikako da ne uvidi onu staru mantru da treba povezati zeleno i plavo, da treba pomoći onim oblicima, tj. institucijama koje to rade pa tako, eto ni agenciji u kojoj radi mnogo i agronoma i ostalih ljudi koji bi trebali unaprijediti i razvoj poljoprivrede, jednostavno za to nema dosta novca, a novac trošimo na sasvim bezvezne stvari koje nam u ovom trenutku nisu potrebne. Hvala lijepa. Tražim glasovanje.
104. amandman, zastupnika Bože Petrova.
Amandman se ne prihvaća. Planirana sredstva za 2022. g. dovoljna su za provođenje programa i aktivnosti koji obuhvaća plan rada za 2022. g. unutar navedene proračunske aktivnosti.
Zastupnika Petrova nema pa ćemo o tome morati glasovati. 105. amandman, zastupnika Domagoja Hajdukovića i Romane Nikolić.
Amandman se ne prihvaća. Nastavno na navedeno, planirana sredstva u 2022. g. u okviru izvora financiranja opći prihodi i primici iznose 27,4 milijuna kuna, što je za 17,5 milijuna kuna više u odnosu na tekući plan '21. g. Navedena sredstva su dostatna za redovno poslovanje, kao i za ulaganje u izgradnju ergele.
Zastupnik Hajduković.
Hvala lijepo. Pa ne mogu prihvatiti obrazloženje, naime, ovo je isto amandman koji ponavljam iz proračuna u proračun i dobivam otprilike isto, ali ako govorimo o državnoj ergeli, ergeli Lipik i Đakovo, ja se ovdje posebno referiram na Đakovo tada vam mora prinijeti pažnju da govorimo o jednoj vrlo staroj instituciji u Hrvatskoj, vrlo je jedinstvena. I da u svjetlu onoga kad govorimo o revitalizaciji kontinentalnog turizma odnosno posebno revitalizaciji istočne regije ovom slučaju Slavonije trebamo razmišljati u smjeru turističke ponude, kulturne ponude u ovom slučaju. Ta ponuda bi objedinila i čuvanje naše baštine u ovom slučaju našeg konja odnosno lipicanera. Stoga mislim da su ova sredstva više nego simbolična. Reći ću vam i zašto. Idite malo u Dalmaciju, pa idite tu po Zagrebu, pa idete u Zagorje, pa idete u Međimurje i pitajte ljude uopće jesu li čuli za ergelu u Đakovu, jesu li čuli za ergelu u Lipiku, znaju li to što, što ta ergela radi i znaju li zašto je važna, znaju li tko su poznate osobe koje su i dan danas vrlo bitne i u političkom i međunarodnom životu koje su je posjetile. Odgovore uglavnom dobiti nećete, dobit ćete polovične odgovore. Možda su čuli, pojima nemaju itd., itd. Prema tome, 5 miliona kuna uzimajući u obzir svakodnevno funkcioniranje ergele smo smatrali realnima za daljnju promociju da je to simbolički iznos posebice ako govorimo o revitalizaciji istoka Hrvatske i ako govorimo o unapređivanju kontinentalnog turizma. Isto tako drago mi je reći i to ću reći ovdje javno da bilježimo određena povećanja u iznosu za rad ergele međutim smatramo ih nedovoljnima, a to su usklađivanja maltene sa inflacijom i mislimo da bi ovaj bio simbolički doprinos. Zbog toga tražimo glasanje.
106. amandman zastupnika Željka Lenarta.
Amandman se ne prihvaća. Predložena aktivnost već je sadržana unutar aktivnosti općekorisne funkcije šuma kroz koju se radovi obnove šuma, podizanja novih šuma, konverzije i sanacije šuma financiraju iz sredstava naknade za korištenje općekorisnih funkcija šuma i redovnog prihoda javnog šumoposjednika.
Poštovani zastupnik Lenart.
Zahvaljujem poštovani državni tajniče. Evo mi smo u ovom amandmanu tražili posebnu stavku koja bi se zvala obnova šumskih područja gdje bi se predvidio iznos od 3 miliona i 800 tisuća kuna. Svjedoci smo klimatskih promjena, velikih kišnih količina kiše koje padaju i ovih poplava koje se pojavljuju tamo gdje se nisu pojavljivale. Sve je to pomalo posljedica prekomjerne sječe hrvatskih šuma. Vidimo da se i EU uključila u prekomjernu sječu hrvatskih šuma i istraživanje toga. S obzirom da već toliko šuma je posjećeno, a premalo se ulaže u obnovu šumskih područja pa tako i obnovu urbanih šuma gdje bismo i na taj način pokušali smanjiti CO2 otisak koji Hrvatska ima. Šume koje su posjećene potpuno znači dovršni sijek gdje više nije ostalo niti jedno stablo vrlo teško se obnavljaju, vrlo teško se šume obnavljaju recimo u Lonjskom polju Amorfa invazivne vrste, teško se obnavljaju na brdskim područjima zbog nagle, velikih količina vode i bujica koje odnose sve pred sobom. A RH nije predvidjela povećanje sredstva za obnovu hrvatskih šuma. Znamo koliko su šume bitne i za pitku vodu i za čisti zrak, ali i za ostale funkcije, korisne funkcije koje nam šume pružaju, stoga predlažem da se glasa o ovom amandmanu jer ovo je bitno za Hrvatsku, RH i za stanovništvo RH. Hvala.
107. amandman zastupnika Željka Lenarta.
Amandman se ne prihvaća. Sredstvima planiranim na navedenoj proračunskoj poziciji tijekom prethodne 2 godine financirano je više državnih de minimis potpora kao i projekti infrastrukture za potrebe razvoja poljoprivrede, prehrambeno prerađivačke i drvno prerađivačke industrije. S obzirom da je u financijskom planu Ministarstva poljoprivrede za 2022. godinu na ovoj poziciji planiran iznos od 20 milijuna kuna u skladu s prijedlogom zastupnika Lenarta ministarstvo će pokrenuti javni poziv za financiranje razvojnih projekata za područje Banovine te će iste financirati iz navedenih sredstava.
Poštovani zastupnik Lenart.
Zahvaljujem. Meni je drago da ćete potaknuti financiranje no međutim ja sam želio da se ovdje za Banovinu poveća iznos s obzirom da imamo projekt Slavonija, a imamo i projekt Banovina koji je polako pred propašću nakon razornog potresa, a prije razornog potresa je također bila teška situacija na Banovini pogotovo po pitanju poljoprivrede. Pa opet se vraćamo na one divlje svinje koje su tamo radile štetu i dan danas rade, koje nisu sanirane i koje nisu riješene. Znači poljoprivreda na Banovini je u izumiranju. Sa poljoprivredom na ruralnim područjima odlaze i mlađi ljudi, ali polako odlaze i stariji i ovih 6 miliona kuna dodatnih što tražimo ovdje kroz ovaj amandman za Banovinu je jedna mrvica od onoga što bi trebalo kako bi se ta područja sačuvala koliko toliko naseljena ili postavljam pitanje da li ona trebaju biti raseljena pa možemo tamo, tj. da se možda može Hrvatska tamo skladišti nuklearni otpad čak ne ni svoj možda i nečiji drugi kao što se otpad po Hrvatskoj već vozi, a pogotovo po Sisačko-moslavačkoj županiji o čemu sam već govorio nekoliko puta ovdje. Tražim glasovanje o ovom amandmanu.
Sad ćemo ići na dio Ministarstva regionalnog razvoja i fondova EU, poštovani državni tajnik Velimir Žunac. 108. amandman zastupnice Boške Ban Vlahek.
Hvala lijepo. Poštovani, amandman se ne prihvaća. Temeljem iskustava u proteklih 5 godina te komunikacije koju redovito imao s korisnicima planirana sredstva u proračunu u Ministarstvu regionalnog razvoja i fondova EU dostatna su za predloženu namjenu i nema u ovom trenutku potrebe za povećanjem istih.
Poštovana zastupnica Ban Vlahek.
Zahvaljujem uvaženi. 13. srpnja 2021. premijer Plenković otvorio je novi postav Riznice Međimurja u Čakovcu. Citirat ću premijera upravo s ovog otvorenja. Želim zahvaliti svima koji su dali svoj doprinos ovom fenomenalnom projektu. Ovo je još jedna potvrda koliko je članstvo Hrvatske u EU korisno jer je projekt s 85% financiran europskih sredstvima i predstavlja jedan od najvidljivijih i najkvalitetnijih europskih projekata. Pomoći ćemo, naravno da projekt zaslužuje državnu pomoć, to su troškovi gdje je probijena financijska konstrukcija i rekao sam i na sastanku sa županom da ćemo pomoći. Nećemo mi ignorirati projekt koji je ovako lijep i važan, naći ćemo sredstva za to. Eto, to je bio citat premijera Plenkovića na samom otvorenju, vjerujem da ćemo u nekom narednom razdoblju, ja ću i dalje podnositi amandman za ovaj projekat, nadam se da će ispuniti rečeno na samom otvorenju. Hvala vam lijepa.
Tražite glasovanje? 109. amandman, zastupnika Nikole Grmoje.
Amandman se ne prihvaća. Temeljem iskustva iz proteklih godina, planirana sredstva u proračunu Ministarstva dostatna su za predloženu namjenu.
Poštovani zastupnik Grmoja.
... [[Govornik naknadno uključen.]] Tražim glasovanje.
Tražite glasovanje? Hvala. 110. amandman, poštovane zastupnice Sabine Glasovac.
Amandman se ne prihvaća. Temeljem iskustva iz proteklih godina te komunikacije s korisnicima, planirana sredstva u proračunu Ministarstva regionalnog razvoja i fondova EU dostatna su za predloženu namjenu i nema u ovom trenutku potrebe za povećanjem istih.
Poštovana zastupnica i potpredsjednica Sabina Glasovac.
Hvala vam lijepa. Tražim ovim amandmanom povećanje iznosa sredstava za vodoopskrbu otoka sa 18 milijuna na 20 milijuna kuna. Svi smo mi svjesni da zapravo najveći, jedan od najvećih problema, ne samo za život stanovništva na otocima, nego i za gospodarsku djelatnost zapravo nemogućnost spajanja na javnu vodoopskrbnu mrežu i vjerujem da bi se ovim amandmanom, bez obzira što je vaša procjena da su ova sredstva dostatna, zapravo pojačale potpore samim kućanstvima ili manjim gospodarskim subjektima. Zapravo je nepošteno u RH da imamo ovako neujednačene uvjete opskrbe vodom na otocima i na kopnu, kada uzmemo u obzir da recimo, u gradu Zagrebu se nešto manje od 50% vode gubi u sustavu, u Zadru čak i više, negdje oko 67%, u jednoj općini u Zadarskoj županiji, Gračacu ti gubici dosežu čak do 91%, ako je sudeći prema istraživanju koje je provela Udruga poreznih obveznika Lipa i mislim da bi se usvajanjem ovog amandmana, povećanjem ovih sredstava za naknade kućanstvima, za opskrbu vodom zapravo podigao taj dosegnuti standard koji ionako nije zadovoljavajući i međutim, vi to odbijate, a moje je pravo da tražim glasanje zastupnika i zastupnica o samom amandmanu i to ću i učiniti. Hvala vam.
111. amandman, zastupnice Sabine Glasovac.
Amandman se ne prihvaća. Temeljem iskustva iz proteklih godina te komunikacije s korisnicima, smatramo da su planirana sredstva u proračunu Ministarstva regionalnog razvoja i fondova EU dostatna za predloženu namjenu.
Poštovana zastupnica i potpredsjednica Glasovac.
Ovim amandmanom tražila sam 2 milijuna kuna više za poticanje otočnog gospodarstva, ali eto, vaš odgovor je identičan kao i kod mog prethodnog amandmana kojim sam tražila 2 dodatna milijuna kuna za vodoopskrbu otoka, međutim, vi kažete eto da u razgovoru s korisnicima ste zaključili da su ta sredstva dostatna. Pa evo, mene zapravo to čudi jer nemali broj puta u medijima imamo prilike čuti kako se upravo stanovnici otočnih područja, ali i gospodarstvenici s otočnih područja žale kako se ne ulaže dovoljno u otoke i kako Vlada RH, ne samo ova, da budem poštena i iskrena, nego i mnoge druge, zapravo nisu pokazale znatniji interes da poboljšaju ondje gdje to mogu standard života na otocima. Međutim, razlika između prethodnih vlada i ove vaše Vlade je u tome što sada zaista novca u proračunu ima. Otočani razumiju kada novca nema, ali jednako tako, ja ne mogu, evo, vjerovati vašem obrazloženju, nisam zadovoljna njima jer oni glasovi koji dopiru, ne samo do mene nego do sveukupne javnosti su pomalo kontradiktorni s ovim što vi kažete da su oni sa svime zadovoljni i da njima ne treba ništa više po pitanju, posebno po pitanju kad govorimo o ova 2 elementa, to je vodoopskrba, odnosno pomoć kućanstvima u dostupnosti vode, ali isto tako i u poticanju gospodarstva. Stoga ću tražiti glasovanje.
Sada idemo na dio Ministarstva prostornog uređenja, graditeljstva i državne imovine, poštovani državni tajnik Željko Uhlir. 112. amandman, Kluba zastupnika zeleno-lijevog bloka.
112. amandman se ne prihvaća i to iz razloga, s obzirom da će se pozivi za energetsku obnovu objavljivati u 2022. g. te uzevši u obzir da korisnici bespovratnih sredstava trebaju provesti nabave i izvesti radove da bi im sredstva bila isplaćena, predviđena sredstva su dostatna za financiranje projekata energetske obnove u '22. g. sukladno planiranim aktivnostima.
U ime kluba poštovana zastupnica Raukar Gamulin.
Zahvaljujem g. potpredsjedniče. Ne prihvaćamo vaše argumente. Naime, značajan dio obnove stambenog fonda pogođenog potresom potrebno je zaista ujedno i energetski obnoviti i važno je osigurati mehanizme istovremenog financiranja i obnove zgrada, kako bi se osigurala učinkovitost potrošnje javnih sredstava. Uz to je potrebna široka energetska obnova na području čitave RH, s obzirom da je sektor zgradarstva jedan od ključnih sektora za zelenu tranziciju, za smanjenje emisija i dostizanje ciljeva Europskog zelenog plana. Dopustite da izrazim određene sumnje u odnosu na fond koji je, kojem je, ako se ne varam, pao natječaj upravo zbog IT problema. Čudno, baš taj ... [[Govornik se ne razumije.]] svuda provlači, dakle ne možemo biti sigurni da će ti natječaju uspijevati u fondu, a mislim da je dobro gospodarenje, da se obnova i energetska učinkovitost rade istovremeno kako bi se sredstva najbolje moguće iskoristila, tako da ostajemo kod amandmana i tražimo glasanje. Zahvaljujem.
113. amandman, Kluba zastupnika HNS-a, HSU-a i nezavisnih zastupnika.
Amandman se prihvaća.
Time postaje sastavni dio proračuna. 114. amandman zastupnice Katarine Peović.
Amandman se ne prihvaća. Fond za obnovu u ovom trenutku nema potrebu za povećanjem sredstava, a ukoliko se tijekom naredne godine utvrdi potreba za istima, fond će obnovi i pristupiti sukladno čl. 5.a Zakona o obnovi koji mu omogućava sljedeće aktivnosti.
Poštovana zastupnica Peović.
Zahvaljujem. Stvarno je fascinantno da nema potrebe za više sredstava. Fond za obnovu tražili smo 500 milijuna više za sanaciju šteta uzrokovanih potresom na području Grada Zagreba i okolice. Ja ću podsjetiti da je 1962.g. potres pogodio Makarsku, vlasi su u roku od 10 dana organizirale svu potrebnu pomoć da se obnove oštećeni objekti, nisu pitali niti vlasništvo, niti čije su kuće niti su tražili povijesni pregled vlasništva i važna je isključivo bila sigurnost ljudi. Čitava obnova je bila završena za negdje oko godinu dana, a mi danas evo 60 godina kasnije u 21. stoljeću tehnološki u miljama naprednijem sustavu znači skoro dvije godine nakon zagrebačkog i godinu dana nakon petrinjskog potresa nismo se makli s mrtve točke. Jedva da je išta obnovljeno, gotovo čitav proces je prepušten samim ljudima uz neefikasno sporu i nedostatnu financijsku pomoć države. Obnova, napomenut ću sporo napreduje ne samo na terenu nego i u administraciji, najvećim dijelom zato što nisu osigurane dostatna sredstva iz državnog proračuna pa se zahtjevi za povratom sredstava odbijaju zbog za samo obnovu nevažnih birokratskih sitnica, a ljudi za to vrijeme padaju u sve veće siromaštvo, dugove, kredite kako bi osigurali sebi kroz nad glavom. Znači važno je povećati sredstva kako bi se te birokratske prepreke i uklonile. Ljudi koji nemaju ušteđena financijska sredstva za obnovu odustaju, mnogi odustaju od početka radova, obeshrabreni su iskustvima susjeda i poznanika iako su sve odradili po proceduru, ne dobivaju povrat novčanih sredstava i pitanje kada će ih dobiti. Znači ako bi se proces obnove financirao s više sredstava brže bi bilo i efikasnije [[Upadica Reiner: Tražite glasanje?]] provedeno i tražit ćemo da se o ovom amandmanu glasa.
115. amandman Kluba zastupnika Mosta.
Amandman se ne prihvaća i to stoga što sredstva za komunalno uređenje osiguravaju se pri Ministarstvu prostornog uređenja, graditeljstva i državne imovine u razdjelu Unapređenje stanovanja i komunalnog gospodarstva te jedinice lokalne samouprave imaju mogućnost svake godine javiti se na natječaj i aplicirati za dodjelu sredstava uređenje komunalne infrastrukture pod jednakim uvjetima za sve.
U ime kluba poštovani zastupnik Grmoja.
Hvala. Dakle, ovim amandmanom smo tražili da se osigura ukupno 30 milijuna kuna za sanaciju starog mosta u Sisku, dakle evo žalosno je da ne samo da se ne vodi dovoljno brige o Banovini koja je nakon ratnih stradanja sad pogođena i ovim potresom nego se ne vodi uopće računa o kulturnoj baštini na tom području i to je ono što nas žalosti. Dakle, kada gledamo ukupno kako ide obnova i na Banovini i ovdje u Gradu Zagrebu da zapravo je pitanje hoćemo li i ona sredstva koja smo dobili iskoristiti dakle europska sredstva ne možemo nikako biti zadovoljni. A onda kada vidimo državni tajničke da odbijate i ove amandmane koji idu u korist zaštite te kulturne baštine, naravno da ne možemo biti sretni i tražim glasovanje o ovom amandmanu.
116. amandman Kluba zastupnika IDS-a.
Amandman se ne prihvaća i to iz razloga što Ministarstvo prostornog uređenja i graditeljstva i državne imovine odnosno bivše Ministarstvo državne imovine je dalo ovu povijesnu zgradu koja je ujedno i kulturno dobro u Istarskoj županiji na korištenje bez naknade. Ministarstvo je ujedno dalo suglasnost Istarskoj županiji za početak uređenja zgrade, a s obzirom da Istarska županija koristi veći dio zgrade i da je ista dana na korištenje bez naknade smatramo da Istarska županija treba sudjelovati u rekonstrukciji obnove zgrade.
Poštovani zastupnik Lerotić.
Poštovani državni tajniče. Točno, riječ je o zgradi admiraliteta u Puli i riječ je o državnoj nekretnini koja je dana na upravljanje Istarskoj županiji. Međutim, isto tako treba istaknuti da Istarska županija redovito ima troškove održavanja koje sama sanira i troškove određene sanacije zgrade. Međutim, mi smo još 2020.g. odnosno Istarska županija je uputila zahtjev za sufinanciranjem znači da dio troškova pokrije što Istarska županija, što država s obzirom da kao što ste rekli točno je dana na upravljanje 30 godina, a nakon 30 godina što će biti. A ponavljam, riječ je o nekretnini u vlasništvu RH. Mogu na kraju samo navest da je ovo još jedan dobar primjer lošeg upravljanja državnom imovinom od strane države.
Tražite glasanje. 117. amandman zastupnika Siniše Hajdaš Dončića.
Amandman se ne prihvaća iz razloga jer se sanacija klizišta ne može planirati bez provedenih postupaka utvrđivanja svih relevantnih činjenica o konkretnom klizištu, procjeni ugroženosti, uspostavom monitoringa klizišta te izrade potrebnih elaborata i projekata bez kojih osnova se ne može procijeniti očekivani potrebni iznos za sanaciju klizišta. Ministarstvo je planiralo sredstva za uspostavu monitoringa u sljedećoj godini.
Poštovani zastupnik Hajdaš Dončić.
Zadovoljan s vašim odgovorom zato jer i ŽUC ili jedinica lokalne samouprave upravo ima ovo sve što ste naveli, dakle ovdje se traži 500.000 kuna ne traži se više za zaštitu i obnove cestovne infrastrukture koje su nastali djelovanjem klizišta u Općini Lobor, dakle ne gledamo politički u mjestu Vojnovec Loborski. Tražim glasanje o ovom amandmanu. Hvala.
118. amandman zastupnika Siniše Hajdaš Dončića.
Amandman se ne prihvaća iz istih razloga kao i raniji amandman jer se sanacija klizišta ne može planirati bez svih prethodnih postupaka.
Poštovani zastupnik Hajdaš Dončića.
A ja vam ponavljam dakle je sve prethodno planirano i nabavljeno i napravljeno i da se traži milijun i pol tisuća kuna za sanaciju klizišta u Općini Tuhelj i ponovo se skidaju troškovi rashodi za usluge da ne pogriješite u softveru.
119., tražite glasanje. 119. amandman zastupnika Siniše Hajdaš Dončića.
Amandman se ne prihvaća iz razloga jer se sanacija klizišta ne može planirati ukupno bez provedenih svih prethodnih postupaka, a u slijedećim godinama se planiranju sredstva za provođenje monitoringa.
Poštovani zastupnik Hajdaš Dončić.
Baš za ovaj, hvala, baš za ovaj amandman možete pitati vašeg stranačkog kolegu ako ste još uvijek u HNS-u, načelnika općine Gornja Stubica da on ima apsolutno za sve. Dakle, radi se o sanaciji klizišta u općini Gornja Stubica u Humu Stubičkom znači gdje bi se obnovila cijela cestovna infrastruktura i okolno zemljište. I ponovno radi se o iznosu od 500.000 kuna, pola miliona kuna. I ponovo vam pomažem da ne trošite za usluge i za sofver.
Tražite glasovanje?
Uvijek.
120. amandman zastupnika Siniše Hajdaš Dončića.
Amandman se ne prihvaća. Iz istih uvjeta treba ispuniti prethodne uvjete, a za slijedećim godinama se planira provoditi monitoring klizišta.
Poštovani zastupnik Hajdaš Dončić.
Pa evo ponovno vam govorim, dakle sanacija klizišta u općini Marija Bistrica, zaštita i obnova cestovne infrastrukture radi se o iznosu od milion kuna u mjestu Globočec, značaj Marije Bistrice je svima nadam se ovdje ono poznat osobito iz nazovimo to vjerskog turizma ili iz nekih drugih stvari kako tko želi i ponovo se radi o rashodima za usluge, dakle koje bi se smanjile u sektoru gospodarstva glava 32, dakle za milion kuna i ponovo vam pomažem da ne nabavljate nepotrebne softvere. Hvala.
Tražite glasanje?
Tražim glasanje.
Hvala. Idemo na dio Ministarstva mora, prometa i infrastrukture, poštovani državni tajnik Alen Gospočić. 121. amandman Kluba zastupnika MOST-a.
Hvala gospodine predsjedniče. Amandman se ne prihvaća. Ministarstvo je za naredno trogodišnje razdoblje planiralo sredstva za podmirenje očekivanih rashoda temeljem postojećih i budućih ugovornih i ostalih obveza. Ministarstvo financija, Porezna uprava je u svom prijedlogu proračuna za '22. godinu i projekcijama za 2023. i '24. planirala sredstva temeljem realno iskazanih potreba za sredstva koja bi se osigurala nesmetanim radom tijela. Smanjenje rashoda onemogućilo bi izvršenje poduzetih i planiranih obveza.
U ime kluba poštovani zastupnik Grmoja.
Hvala. Dakle, mi smo predložili ovdje znači amandman kojim tražimo da se rashodi smanjuju dakle kako bi se osigurala sredstva za izradu projektno tehničke dokumentacije za uređenje komunalnih vezova i ostale pripadajuće infrastrukture, lijeve i desne obale Rijeke Dubrovačke i ne mogu zapravo vjerovati da jedan ovakav amandman odbacujete, ne želite ga prihvatiti ali ne čudi. Kao što sam rekao sve amandmane koje smo dali, koliko god oni išli u korist naših građana, u korist poboljšanja i infrastrukture dakle evo vi iz nekog razloga odbacujete i tražim glasovanje.
122. amandman zastupnika Marina Miletića.
Amandman se ne prihvaća. U prijedlogu državnog proračuna za '22. godinu s projekcijama za '23. i '24. godinu u stavci 065 Ministarstvo mora, prometa i infrastrukture rashodi se povećavaju za 150.000 kuna i iznose 10 miliona 229 tisuća 448 kuna i 867 kuna. Sukladno Članku 38. Zakona o proračunu prijedloga državnog proračuna za '22. godinu s projekcijama za '23. i '24. godinu pod stavkom Ministarstva financija 02515 Porezna uprava, A541000 administracija upravljanja eurozone je 232 rashodi za usluge rashodi za smanjenje u iznosu od 89 89 miliona 57 tisuća 393 kune na iznos od 88 miliona 907 tisuća 393 kune.
Zastupnika Miletića nema pa ćemo o tome glasovati. 123. amandman zastupnika Bože Petrova.
Amandman se ne prihvaća. U svrhu poboljšanja prometnih tokova na području grada …/nerazumljivo/… društvo Hrvatske ceste d.o.o. priprema slijedeće projekte. Projekt rješavanja prolaza državne ceste kroz središte grada Metkovića, studijskom, studijom varijantnih rješenja prolaska državne ceste D8 kroz središte grada Metkovića. Izvršena je analiza mogućih rješenja prolaze državne ceste D9 kroz središte grada Metkovića, izvršena je analiza mogućnosti poboljšanja prometnog stanja denivelacijom državne ceste D9 na dijelu od, dijelu kod Trga kralja Tomislava gradnjom podvožnjaka, a sve u zadnje, zadanim uvjetima guste izgrađenosti središta grada. Ugovorena je izrada idejnog rješenja sa elaboratom o zaštiti okoliša te idejnim projektima i ishođena lokacijske dozvole za projektnu rekonstrukciju raskrižja državne ceste D8 i D9 u gradu Opuzenu. Ministarstvo financija, Porezna uprava je u svom prijedlogu proračuna za '22. godinu i projekcijama za '23. i '24. godinu planirala sredstva na temelju realno iskazanih potreba za sredstva, sa sredstvima koja bi se osigurao nesmetani rad tijela smanjenjem rashoda onemogućilo bi se izvršenje preuzetih i planiranih obveza.
Poštovani zastupnik Petrov.
Poštovani državni tajniče, ja se sjećam zadnjih par godina od kako je gradonačelnik iz iste vladajuće stranke koju mi imamo sada na razini države od tog trenutka u Metković nitko ne dolazi osim se prošetati za vrijeme maratona lađa. A do 2017. obećavali su sve. Dakle, da smo tražili lansirnu rampu Space Shuttlova za Mars vjerojatno bismo je dobili odnosno vi biste došli dolje i obećali je. Imali smo prolaz svih mogućih ministara i predsjednika vlade nekoliko puta za vrijeme lokalnih izbora 2017. Od tada ni traga ni glasa. A objašnjenje koje ste vi danas dali je isto objašnjenje kopirano od prošlih godina. Znači denivelaciju koju danas spominjete spominjali ste prošle godine. Mi uopće ne govorimo o denivelaciji, mi govorimo o drugome mostu, a denivelacija vam neće riješiti problem iz razloga što imate 500 metara dalje granični prijelaz koji isto niste riješili koji vam ide u slijedećem amandmanu. I ne možete riješiti problem bez drugoga mosta, koje ste by the way obećali. I to ste obećali i to su vaši predstavnici obećali. A ja dok god sam ovdje u saboru neću vam ovo prestat spominjat. Svaki državni proračun dobit ćete ovaj amandman pa barem da podsjetim na vaše laži, na vaša prazna obećanja. I tu ne mislim konkretno gospodine na vas, vi izvršavate ono što im se kaže, ali ja tu mislim na one koji su glavni, oni koji donose odluke, oni koji su bili 3 puta u Metkoviću i svaki put to obećali. Mislim na predsjednika vlade, mislim na ministra prometa, mislim na gradonačelnika Metkovića, sve iz iste linije, iz iste stranke [[Upadica: Hvala.]] 100 puta obećali [[Upadica: Tražite glasovanje?]] i slagali. Naravno.
124. amandman zastupnika Bože Petrova.
Amandman se ne prihvaća. Hrvatske ceste su u sklopu sporazuma s Hrvatskim vodama izradile prometno rješenje nakon čega je Ministarstvo gospodarstva i održivog razvoj donijelo rješenje o potrebi izrade studije utjecaja na okoliš s izradom glavne ocjene koje bi izradile Hrvatske vode. Nakon dobivanja rješenja o prihvatljivosti za okoliš nastavit će se s daljnjim aktivnostima. Ministarstvo financija, Porezna uprava je u svojem prijedlogu proračuna za '22. i 20 i projekcijama za '23. i '24. godinu planirala sredstva temeljem realno iskazanih potreba sredstvima kojima bi se osigurao nesmetan rad tijela. Smanjenje rashoda onemogućilo bi izvršenje preuzetih i planiranih obveza.
Poštovani zastupnik Petrov.
Nadam se da će netko tko gleda ovo moći preslušati unazad što ste rekli kao objašnjenje. A da sažmemo sve nećete ništa napraviti. Dakle, građani Metkovića ne mogu očekivati barem ne dok ste vi na vlasti da će se riješiti uopće pristup graničnom prijelazu. Glavnom graničnom prijelazu u dolini Neretve. Prijelazu udaljenom 500 metara od jedinoga mosta koji spaja dvije obale rijeke Neretve, u centru Metkovića. To je ono što ste vi rekli. Znači nećete ništa napraviti. I ovo je isto amandman koji smo predložili prošle godine i vaše objašnjenje je gotovo pa identično kopirano koje ste dali prošle godine. A kada bi se potrudio vjerojatno bi identično bilo od prije 2 godine. Ja ću vas tjerati, vas kao ministarstvo. Isto kao i za prošli amandman u vezi mosta, drugog mosta u Metkoviću. Da svaki put kad izađete za tu govornicu da se trebate sramiti, ali ne vi konkretno gospodine, ne mislim na vas, mislim na one koje vi predstavljate i na sve laži i na sve neistine i na sva prazna obećanja koja ste dali ljudima. To ljudi dolje gledaju i oni to moraju znati. Dakle nećete se moći sakriti. Ni gradonačelnik, ni ministar, ni predsjednik vlade dokle god sam u Hrvatskom saboru ovo ću vam nabijati na nos. Ili ćete napraviti ili ćete svake godine slušati isto. Laži, laži, laži cijelo vrijeme, eto to je politika. To je vaša politika od 2017. i zato ćete je svaki put dobit serviranu pred Božić, pa da svi ljudi za Božić mogu u kući u svojim domovima komentirati [[Upadica: Tražite, tražite glasovanje?]] što ste lagali. Naravno da tražim glasovanje.
125. amandman Klub zastupnika MOST-a.
Amandman se ne prihvaća. Hrvatske ceste su ugovorile izradu kompletne projektne dokumentacije za projekt Vučevica koji obuhvaća čvor na D8 do čvora Vučevica na autocesti A1. U tijeku je dobivanje potrebnih dozvola za granju dionice od sjevernog portala tunela Vučevica do spoja na čvoru Vučevica u dužini 400 metara i građevinskog dijela dionice na čvoru na D8 do sjevernog portala tunela Kozjak u čijem sastavu je tunel Kozjak. Po završetku započetih aktivnosti te dobivanju građevinskih dozvola započet će se sa izgradnjom. Državni inspektorat je u svom prijedlogu proračuna za '22. godinu i projekcijama za '23. i '24. godinu planirao sredstva temeljem realno iskazanih potreba kako bi se osigurao nesmetan rad inspektorata. Smanjenjem sredstava onemogućilo bi se redovno izvršenje preuzetih ugovornih obveza i redovno poslovanje.
U ime Kluba MOST-a poštovani zastupnik Grmoja.
Dakle, tražili smo ovim amandmanom zapravo za Split i Dalmaciju željeli smo upozoriti na važnost ovog projekta i ovaj projekt je već predstavljen dakle institucijama, projektna dokumentacija je spremna iz županije Splitsko-dalmatinske dakle poručuju da jednostavno evo se radi zapravo o najvažnijem projektu. Predviđeno je da se tunel gradi u dužini od 2,5 km i glavni tunel će imati 2 vozne trake i u odnosu na spoj na autocestu Split kao drugi po veličini grad u RH nema odgovarajuće rješenje. Stanovnici Dalmatinske i Kliške zagore dobili bi ovim perspektivu razvoja ostanka na tom području, a Splitu bi ovo omogućilo bolju prometnu povezanost. Ali evo iz nekog razloga ovo se ne želi prihvatiti. Hvala, tražim glasovanje.
126. amandman zastupnice Vesne Vučemilović.
Amandman se ne prihvaća. Rekonstrukcijom, rekonstrukcija nerazvrstanih županijskih i lokalnih cesta nije u nadležnosti Ministarstva mora, prometa i infrastrukture, ali moram napomenuti za svake godine u mjesecu prosincu ministarstvo rebalansom državnih proračuna tj. uštedama unutar svog razdjela osigurava određena sredstva koja bi se dodijelila županijskim upravama za ceste pa je tako ove godine osigurano iznos od 99 miliona kuna.
Poštovana zastupnica Vučemilović. Imamo vezu? Da li nas čujete poštovana zastupnice Vučemilović? Očito nas ne čuje. Možemo šta učiniti tehnički sa time da nas zastupnica čuje? Da li nas čujete? Sad je više ni ne vidimo.
Da, čujem.
Dobro onda. Evo izvolite onda poštovana zastupnice Vučemilović.
Hvala … [[Govornica se ne čuje.]] Jel se čujemo?
Jeste čuli objašnjenje odbijana ili niste čuli?
Ne nisam, pa ako možete.
Onda ćemo ponoviti, ponovit ćemo kako ne, naravno.
Poštovana zastupnice. Rekonstrukcija nerazvrstanih, županijskih i lokalnih cesta nije u nadležnosti Ministarstva mora, prometa, infrastrukture, ali moram napomenuti da svake godine u mjesecu prosincu ministarstvo rebalansom državnog proračuna tj. uštedama unutar svog razdjela osigurava određena sredstva koja se dodjeljuju županijskim upravama za ceste pa je tako ove godine osigurano 99 milijuna kuna.
Poštovana zastupnica Vučemilović.
Hvala lijepa na objašnjenju. Činjenica je da se kod nas u županiji radi dosta veliki infrastrukturni projekti vezano za onaj dio koridora VC u Baranji koji bi se trebao spojiti sa mađarskom granicom i dosta se ulaže u ceste, ali isto tako je činjenica da je cijeli niz tih nerazvrstanih cesta u jako lošem stanju, ovdje se radi o projektu od nekih pet milijuna kuna. Općina Erdut je općina koja je u Domovinskom ratu pretrpjela značajna oštećenja i relativno mala općina koja nema svojih sredstava i evo ja apeliram da se pronađu ta sredstva kako bi se napravio spoj te ceste i rekonstrukcija Podunavlje-Erdut jer se radi i o području koje je turistički dosta značajno i dosta ulaže u razvoj ruralnog turizma, tako da to ne bi bilo samo za lokalno stanovništvo nego isto tako i za turiste koji posjećuju brojna događanja kao što su … [[Govornik se ne razumije.]] itd. poznata Vinarija erdutska i evo ja ipak molim da se o ovom amandmanu glasuje. A vodit ću računa, hvala na informaciji vezano za rebalans i na županijsku razinu.
Hvala. 127. amandman zastupnice Boške Ban Vlahek.
Amandman se ne prihvaća. Projekt DC3 nije planiran u financijskom razdoblju 2014.-2020., izrada programske dokumentacije i definiranje područja djelovanja za financijsko razdoblje 2021.-2027. je u tijeku te će po odobrenju istih planirati novi projekti. Sukladno odredbi Zakona o željeznicama čl. 18. st. 1. točka 1. osiguravaju se sredstva za financiranje željezničke infrastrukture predviđenim iznosom sredstava planirana je i prioritetna izgradnja i neophodno investicijsko održavanje određenih željezničkih pruga, čime će se doprinijeti povećanju kvalitete željezničke infrastrukturne mreže u RH. Slijedom navedenog svako smanjenje predviđenog iznosa na proračunskoj stavci A754029 nekada u cijeni goriva za HŽ Infrastrukturu d.o.o. moglo bi ugroziti sigurnost željezničkog prometa u RH.
Poštovana zastupnica Ban Vlahek.
Poštovani državni tajniče. U potpunosti se slažem moglo bi ugroziti, ali moglo bi ugroziti i mještane mog kraja Međimurja. Državna cesta DC3 na dionici između Čakovca i Varaždina većim dijelom prolazi kroz naseljeno područje, a najkritičnije dionice predstavljaju centri naselja Nedelišće i Puščine gdje je prisutna potpuna izgrađenost s obje strane ceste s velikim brojem pretežito kućnih priključaka. Sve navedeno znatno smanjuje sigurnost odvijanja prometa na postojećoj cesti što dovodi do potrebe za izmještanjem državne ceste DC3 odnosno izgradnjom obilaznice Nedelišća i Puščina, pri tome osnovni razlog predviđenog zahvata predstavlja izbjegavanje kritične dionice prolaza kroz naseljena mjesta i područje tj. sigurnosni aspekt o kojem upravo vi sad pričate. Izgradnjom obilaznice znatno bi se smanjio ukupni promet na postojećoj cesti, a posebice onaj tranzitni. Izgradnjom i korištenjem obilaznice naselja Nedelišće i Puščina izbjegla bi se sadašnja kolizija tranzitnog i lokalnog prometa koja nepovoljno utječe na razinu prometne usluge i sigurnosti sudionika u prometu, stoga vas lijepo molim glasanje o ovom amandmanu. Hvala.
128. amandman zastupnice Sanje RAdolović. Izvolite državni tajniče.
Aha, obrazloženje za 128 [[Upadica Reiner: Da.]] Amandman se ne prihvaća. Sredstva za financiranje usluge izrade projektno tehničke dokumentacije za obnovu i modernizaciju željezničke pruge u Istri planirana su u planu investicija društva HŽI za razdoblje od 2021.-2025. na investicijskoj poziciji 5,9 studija investicije i tehnička dokumentacija. Također ravnopravan položaj suverenitet i opstanak hrvatskog naroda u BiH nacionalni je i strateški interes RH. Stabilna, funkcionalna i sigurna BiH moguća je jedino uz ostvarivanje Ustavom BiH. Utvrđivanje jednakopravnosti hrvatskog naroda u BiH i jačanjem položaja hrvatskog naroda i osiguravanjem uvjeta za njihov održiv opstanak u BiH štiti se i osigurana nacionalna sigurnost i stabilnost RH te sigurnost i stabilnost prostora EU, jača se hrvatski gospodarski i ekonomski razvoj BiH je najveći vanjskogospodarski partner izvan EU s kojim RH ostvaruje robnu razmjenu. U tom smislu kroz ovu aktivnost Središnjeg državnog ureda za Hrvate izvan RH, RH pruža pomoć u području u obrazovanja, kulture, znanosti i zdravstva u BiH te pomaže jačanju civilnog društva osnaživanjem mladih, osnaživanjem mladih, obnova i izgradnja. Poticaj BiH putem ove aktivnosti usmjereni su u razvoj cjelokupnog društva dodatnim naglaskom na hrvatski narod.
Hvala lijepa. Poštovana zastupnica Radolović.
Zahvaljujem. Moram reći da ste me stvarno malo i nasmijali, mene i kolegicu do mene ovoga vi ste zapravo u svom obrazloženju 99% toga meni objašnjavali stavku s koje sam skidala zašto ovoga sam skidala sa stavke kojom je predviđena 49,5 miliona kuna za Hrvate izvan lijepe naše iako je prethodnih godina ta stavka bila 25 miliona kuna. Nemam ništa protiv toga da se potpomaže zajednicama Hrvata izvan lijepe naše ali ne u ovolikom iznosu i na uštrb stanovnika u Hrvatskoj. Budući da vi meni niste objasnili zašto ne želite dati novac za modernizaciju i projektno tehničku dokumentaciju rekonstrukcije željeznica u Istri, ja ću vama objasnit što nama u Istri to znači. Pod broj jedan, stanovnici Istarske županije višestruko nekoliko puta višestruko uplaćuju novaca u državni proračun nego što im se vraća. Pod broj dva, zar nije tragikomično da spadamo u statistički jednu od najrazvijenijih regija i županija u cijeloj Europi, a vi kad iz Pule se ukrcate na vlak za 10 km se iskrcavate jer ne postoji željeznička pruga, ne postoje vlakovi i ne postoji uopće koridor kojim vi možete doći od Pule do Zagreba. Putovanje mješovite namjene dakle autobus i vlak iz Pule do Zagreba vam traje 12 sati. Paralelno u Italiji koja je nama susjedna s kojom graničimo se razvija Hyperloop vlak kojim će se dostići brzina između Verone i Trsta 260 km na sat i putovanje će trajati svega 30 minuta. Ovim amandmanom tražim još jednom, naravno tražim i glasanje obavezno da još jedanput porazmislite da li mi stanovnici Istarske županije zaslužujemo biti građani drugog reda, višestruko uplaćivati u državni proračun, a da nam ostavljate onda mrvice na stolu.
129. amandman Kluba zastupnika Centra i GLAS-a.
Amandman se ne prihvaća. Sredstvima su, sredstva su osigurana temeljem projekcija te dosadašnjim pokazateljima o broju stipendista koji udovoljavaju kriterijima raspisanog natječaja. Natječaj je usmjeren na učenike i studente koji svojim zalaganjem i radom pokazuju volju i interes završiti školovanje i nastaviti tradiciju izvrsnosti hrvatskih …/nerazumljivo/… koji su u potpunosti u svijetu. U daljnjim aktivnosti vezano za izgradnju višenamjenskog kanala Dunav Sava potrebna je izrada nove studije utjecaja na okoliš sukladno naputku Jaspers tima koji predstavlja koji predstavlja zajedničku pomoć za potporu projektima u EU regijama te su sredstvima, sredstva planirana u iznosu koji je nužan za navedeno.
Poštovana zastupnica Mrak Taritaš u ime kluba.
Hvala lijepo poštovani potpredsjedniče Hrvatskog sabora. Sa iznimnim zanimanjem sam slušala vaše obrazloženje zašto se ovaj amandman ne prihvaća. Molit ću glasanje o ovom da to ne zaboravim reći, ali zaista živimo u jednoj zemlji koja je vrlo neobična. Dakle, s jedne strane mi temu kanala Dunav Sava imamo u dokumentaciji, ja sam ga prvi put sam se susrela 1893. za vrijem Austrougarske koji je planirao izgradnju tog kanala i taj kanal Dunav Sava mi imamo cijelo vrijeme planiranu izgradnju. I sad vi kad gledate projekciju proračuna za 2023. i 2024. tamo predviđate za taj kanal 100.000 kuna. Kad netko predviđa stavku 100.000 kuna, 50.000 kuna to znači da ne želite da vam stavka umre ali po njoj nećete ništa raditi. S ove 4 miliona kuna što ste planirali za 2022. i što ste važno rekli da vam je ona potrebna za novu procjenu utjecaja na okoliš, a nova procjena utjecaja na okoliš treba jer je zadnja rađena tamo '96., '97. od tad su se propisi promijenili ne znam koliko puta, tih 4 miliona kuna vam nije dostatno. Dakle, taj kanal Dunav Sava vam se tamo nalazi, ostala vam je ova, ovih 4 miliona od nekih bivših vremena. I sad umjesto da to prenamijenimo za obrazovanje da zaista pokažete da vam je važno stipendiranje učenika i srednjih škola i pomorskih fakulteta i da želite daljnju orijentaciju Hrvatske ko pomorske zemlje jer kad gledate neke druge stavke vašeg proračuna tamo se vidi ta velika ulaganja u infrastrukturu vezanu uz pomorstvo, ja vas pitam tko će vam tamo raditi. Dakle, s jedne strane to stipendiranje kažete dosta, s druge strane kažete kanal Dunav Sava moramo raditi procjenu utjecaja na okoliš, nećete raditi ni jedno ni drugo. Petljate i s jednim i s drugim stoga lijepo molim glasanje o ovom amandmanu.
130. amandman zastupnice Vesne Vučemilović.
Amandman se ne prihvaća. Predviđeni iznos na stavci A5703 34 upravljanje i organizacija reguliranje željezničkog prometa dostatan je za podmirenje svih rashoda sukladno zakonskim obvezama koji se iz iste planiranju financirati. Slijedom navedenog nema potrebe za predloženim povećanjem iznosa.
Poštovana zastupnica Vučemilović.
Hvala lijepa. Naime naše Hrvatske željeznice ako ćemo krenuti razgovarati o njima onda mi definitivno ove 2 minute nisu dovoljno poglavito stanje Hrvatskih željeznica u Slavoniji i Baranji gdje vam vlak na pojedinim dionicama vozi 20 km na sat, a recimo od Osijeka do Koške 60 km na sat i to mi zovemo brzi vlak. K tome dodajte još cijeli niz pružnih prijelaza koji nisu sigurni u smislu da imaju uopće siguran prijelaz za pješake. Ovo što sam ja tražila, znači radi se i vezano je za izgradnju sigurnog prijelaza za pješaka preko cestovno-željezničkog prijelaza u Našičkom Markovcu. Na toj dionici, znači preko tog prijelaza, prelaze djeca koja pohađaju osnovnu školu od 1. do 4. razreda u Našičkom Markovcu svaki dan minimalno 2 puta i mi nismo kao država u stanju već godinama riješiti da ta djeca imaju siguran prijelaz preko željezničke pruge. Onda nas ne mora čuditi što imamo malo-malo i smrtne slučajeve i razno razne nesretne slučajeve gdje se takve stvari događaju na našim kružnim prijelazima prečesto i činjenica je da već evo, drugi puta dajem ovaj amandman, drugi puta se odbija i taj pružni prijelaz i dalje stoji takav kakav je, nesiguran za pješake, a znači ne samo odrasle, već i djecu i to onu koja idu u 1., 2., 3. i 4. razred osnovne škole. Ako mi kao država to nismo u stanju napraviti, moramo se zapitati onda kakva smo mi država. I tražim glasovanje o ovom amandmanu. Hvala.
131. amandman, zastupnice Sanje Udović.
Amandman se ne prihvaća. U skladu s čl. 24 Zakona o izmjenama i dopunama Zakona o prijevozu u cestovnom prometu, do sklapanja ugovora o javnim uslugama u cestovnom prijevozu, prijevozu učenika, srednjih škola i financiranje obavlja se u skladu sa zakonom koji se uređuje odgoj, obrazovanje osnovnim i srednjim školama s pozicija ministarstva nadležnog za obrazovanje. Na posebnoj stavci Ministarstvo mora, prometa i infrastrukture su planirana i dodatna sredstva za prijevoz i financiranje određenih kategorija otočnog stanovništva koji imaju pravo na povlašteni cestovni prijevoz u iznosu od 28 500 000 kn koji će nakon sklapanja ugovora o javnim ... [[Govornik se ne razumije.]] biti dio sredstva za sufinanciranje javne usluge. Predviđeni iznos na stavci A761011-poticanje željezničkog prijevoza putničkog prijevoza, neophodan je za podmirenje svih rashoda koji proizlaze iz ugovorne obveze RH o financiranju, odnosno obavljanju javne usluge od općeg gospodarskog interesa u javnom željezničkom prijevozu. Slijedom navedenog, svako umanjenje predviđenog iznosa utjecalo bi na smanjenje opsega i kvalitete usluge javnog željezničkog putničkog prijevoza u RH.
Poštovana zastupnica Udović.
Zahvaljujem potpredsjedniče. Nisam zadovoljna s vašim obrazloženjem s obzirom da je Odlukom Vlade RH o iznosima sufinanciranja i mjerilima i kriterijima za sufinanciranje javne usluge u cestovnom prometu predviđeno sufinanciranje javne usluge u cestovnom prijevozu putnika koja je ugovorena između JLS-a odnosno regionalne samouprave i prijevoznika u razdoblju '21.-'27. g. u godišnjem iznosu utvrđenom u državnom proračunu RH do najviše 428 116 733 kune. Sufinancirati se može maksimalno 75% iznosa javne usluge koju je ugovorila jedinica područne (regionalne) samouprave, a ugovorom o javnoj usluzi mora se osigurati prijevoz redovitih učenika srednjih škola i otočni prijevoz putnika. Naime, predloženi iznos osiguranih sredstava u Državnom proračunu za '22. g. nije prihvatljiv jer se opet ponavlja praksa prijenosa nadležnosti, ali isto tako, bez prijenosa potrebnih sredstava. Naime, bez osiguranja sredstava u cijelosti u državnom proračunu, uspostava ove usluge putem ugovora nije realna. Slažem se da nije potrebno skidati sa pozicije koju sam ja navela, ali s obzirom kako Zakon o proračunu nalaže poziciju koju ćemo umanjiti, fer je jedino predložiti poziciju unutar nadležnog ministarstva, stoga je ona i predloženo na način kakav jest. Evo, tražit ću glasovanje. Hvala.
132. amandman, Kluba zastupnika Mosta.
Amandman se ne prihvaća. Iz Operativnog programa konkurentnost i kohezija 2014.-2020. u sklopu specifičnog cilja 7 i 1, povećanje dostupnosti naseljenih otoka za njihove stanovnike, Županijske lučke uprave Vela Luka potpisan je ugovor o dodjeli bespovratnih sredstava 29.7.2019. g. za projekt izgradnje pomorskog putničkog terminala Vela Luka. Projektom je planirano premještanje luke iz centra Vela Luke u novi pomorsko-putnički terminal na prostor ispred bivše tvornice Jadranka s ciljem povećanja kapaciteta u obalnom linijskom prijevozu i smanjenjem zakrčenosti luke. U sklopu projekta izgradit će se 3 veza za javni promet u potrebnim pratećim parkirališnim prostorima za korisnike luke. Ukupna vrijednost projekta iznosi 111 232 917 kuna, dok ukupan iznos bespovratnih sredstava iznosi 90 813 774 kune. Umanjenje plana SOA-e u navedenom iznosu ugrozilo bi redovno financiranje i obveze ... [[Govornik se ne razumije.]] Agencije za zaštitu nacionalne sigurnost RH.
U ime kluba, poštovani zastupnik Petrov.
Poštovani. Kao što ste rekli, iznimno je bitno da otok Korčula, odnosno zapadna obala otoka Korčule u Vela Luci ima adekvatne kapacitete trajektnog pristaništa jer tamo je inače je promet preko 400 000 putnika, 50 000 automobila godišnje, a trenutno ne udovoljavaju uvjetima. A ja ću sad podsjetiti, vi ste rekli da za razdoblje od 2014. do 2020., a to je bilo, ima godinu dana, su izdvojena sredstva. Da ste 2019. potpisali ugovor, ali niste rekli da ste išta dosad napravili. Znate šta ste napravili? Vire vam šipke iz mora u Vela Luci već 6 godina i to je to. Pa evo, ja sam za to rekao, možda vam 100 milijuna kuna nije dovoljno, možda vam treba još 80 jer znate kako ste dodjeljivali tamo projekte? Došla vam je jedna tvrtka, prijavila se na natječaj, uredno dobila natječaj, oborili su joj natječaj, znate zašto, jer nije dobro uvezala dokumentaciju a onda je taj isti natječaj dobila druga tvrtka, čiji je koliko sam čuo, otac jednoga ministra odnosno ministrice bio. A znate kako su obavili posao vrijedan 450 000 kuna za te šipke? Uzeli su obični kist i bojali dva tjedna i zato su dobili 450 000 kuna. I to je bilo svo ulaganje u trajektno pristanište do danas u Vela Luci. Vi meni ovdje pričate o stotinama milijuna kuna za razdoblje koje je isteklo, morate otić do Vela Luke. Pripremite se inače za slijedeći put za amandmane Mosta i molim vas, budite up to date. Ovo nema smisla. Tražim glasovanje.
133. amandman Kluba zastupnika Mosta.
Amandman se ne prihvaća. Ministarstvo mora, prometa i infrastrukture u državnom proračunu na aktivnosti A 570219, izgradnja sanacije i rekonstrukcije objekta pod gradnjom lukama otvorenog za javni prometa od županijskog i lokalnog značaja te modernizaciju, obnovu i izgradnju ribarske infrastrukture ima osigurana sredstva u iznosu 90 milijuna kuna, od čega je 15 milijuna planirano na kontu 3632 kapitalne pomoći unutar općeg proračuna koji će se namijeniti za projekte sufinanciranja, sanacije i rekonstrukcije pomorskog dobra u općoj uporabi. Jedinice lokalne samouprave predlagači su projekta i nositelji svih investicijskih aktivnosti pri realizaciji prometnih projekata, Kroz navedeni postupak očekujemo da će općina Smokvica kandidati predloženi projekt na sufinanciranje. Sredstva direkcije za korištenje službenih zrakoplova Vlade RH namijenjena su za podmirenje rashoda za zaposlene djelatnike direkcije, za stručno usavršavanje tehničkog osoblja i pilota, za podmirenje avio troškova, za podmirenje troškova servisiranja i osiguranja službenog zrakoplova, za podmirenje troškova obveznih pretplata na letačkoj dokumentaciju te ostalih rashoda potrebnih za redovito poslovanje direkcija.
U ime kluba, poštovani zastupnik Petrov.
Poštovani, otok Korčula, mjesta Brna je mjesto sa izrazitim turističkim potencijalom. I zaista treba uređenje šetnica i plaža. I u odnosu na vaših 15 milijuna, ne znam koliko milijuna koje vi spominjete i razbacujete se, ovdje mi nismo tražili toliko, tražili smo gotovo 15 puta manje. A onda iz ovoga ja čitam slijedeće. Vi smatrate da su načelnici i gradonačelnici na otoku Korčuli nesposobni jer oni kako vi kažete, trebaju prijaviti a čim traže od nas da prijavljujemo amandmane na državni proračun, ili su nesposobni po vašim riječima povući te novce koje tako spominjete ili ovo što vi govorite nije istina. Inače, ne bi davali amandmane na državni proračun. Ja mislim da nisu nesposobni, mislim da su itekako sposobni. E sad vi trebate otić u svoje ministarstvo i njih pitati, molim vas, recite mi što se događa? Zašto općina Brna već nekoliko godina za redom traži državne amandmane na državni proračun da bi joj se dodijelilo milijun kuna ako kod vas stoji preko 15 milijuna kuna i nikako ih ne dodjeljujete? Općina Smokvica je tražila te novce, tražila je upravo na način na koji ste vi spomenuli i nisu dobili. Ja vam moram reći, nisu dobili te novce. Pa ne bi tražili amandmane na državni proračun da imaju ikakve izglede dobiti. Pa vas molim, otiđite u svoje ministarstvo i provjerite ovo. I ako se dogodi neki problem u administraciji, otkočite ga. Tražim glasovanje.
134. amandman Kluba zastupnika IDS-a.
Amandman se ne prihvaća. Tražena izrada projektne dokumentacije ne može se pokrenuti dok se ne provede prostorno-prometno-građevinska obrada koridora. Umanjivanjem plana SOA-e o navedenom iznosu ugrozilo bi redovno funkcioniranje i obavljanje zadaća agencije u zaštiti nacionalne sigurnosti RH.
U ime kluba zastupnika, poštovani zastupnik Daus.
Hvala lijepa, gospodine potpredsjedniče. Uvaženi državni tajniče, radi se o državnoj cesti, o državnoj D302, dakle nije nerazvrstana, nije lokalna, nije županijska jer najčešće to bude … [[Govornik se ne razumije.]] zašto se ne financiraju ceste. Traži se milijun i pol, točno ste rekli, za izradu projektne dokumentacije i to je cca čini mi se nekih 10-ak kilometara od čvora Istarskog ipsilona u Baderni do Poreča. Znamo ča Poreč znači ovoj zemlji i u turizmu a samim time i u prihodima u državni proračun. I ako grad Poreč sa svojom stručnom službom priprema puno stvari, da bi učinilo bolje grad Poreč, Istarsku županiju, RH, onda je normalno da očekuje da može država za državnu cestu sufinancirati izradu projektne dokumentacije. Radi se o četverotračnoj zapravo cesti, u perspektivi u budućnosti jer je Istra auto destinacija, Poreč većinu svojih gostiju koji dolaze, dolaze automobilima, autobusima, dakle cestovnim prometom i od čvora Baderne do Poreča stvara se velika gužva i čep na ulazu u grad Poreč i mislim da kod takvih amandmana koji imaju svoje pokriće i svoj sadržaj bi trebalo pristupiti malo konkretnije, ponavljam za državnu cestu nije nerazvrstana lokalna, županijska, za državnu cestu očekuje se od države da osigura financijska sredstva za izradu za početak projektne dokumentacije. Pa ako to uključuje i prostorno-plansku obradu koridora, da se i to uvrsti u državni proračun. Svakako tražimo glasovanje.
135. amandman Kluba zastupnika IDS-a.
Amandman se ne prihvaća. Zgrada na adresi Obala maršala Tita 17 koja je u vlasništvu RH Ministarstvo mora, prometa i infrastrukture koristi temeljem čl. 2. Zakona o načinu raspodjele nekretnina, sredstava, prava i obveze dosadašnjih zajednica općina za potrebe smještaja ispostave Lučke kapetanije Pula u Poreču i pri tome je samo jedan od korisnika navedene nekretnine. Sukladno pozitivnim propisima RH Ministarstvo mora, prometa i infrastrukture je nadležno isključivo za održavanje prostora koje koristi za što su u državnom proračunu osigurana dostatna sredstva. Umanjenjem plana SOA-e u navedenom iznosu ugrozilo bi se redovno funkcioniranje i obavljanje zadaća agencije u zaštiti nacionalne sigurnosti RH.
Poštovana zastupnica Nemet izvolite.
Zahvaljujem. Evo kao što ste naveli riječ je o zgradi koja je u vlasništvu RH, koja je derutna, koja narušava vizuru grada Poreča, pogotovo kada imamo činjenicu da je grad Poreč renovirao 6000 m2 svoje obale i šetnice. Zgrada pod hitno treba rekonstrukciju bez obzira tko je trenutno koristi. Smatramo da se o tome treba povesti računa i stoga tražimo da se glasa o ovom amandmanu. Hvala.
Hvala vama. Dobar dan svima. 136. amandman Kluba zastupnika IDS-a.
Amandman se ne prihvaća. Rekonstrukcija nerazvrstanih županijskih i lokalnih cesta nije u nadležnosti Ministarstva mora, prometa i infrastrukture, ali moram napomenuti da svake godine u mjesecu prosincu ministarstvo rebalansom državnog proračuna tj. uštedama unutar svog razdjela osigurava određena sredstava koja se dodjeljuju županijskim upravama za ceste, pa se tako ove godine osigurao iznos od 99 milijuna kuna. Umanjenjem plana SOA-e u navedenom iznosu ugrozilo bi redovno funkcioniranje i obavljanje zadaća agencije za zaštitu nacionalne sigurnosti RH.
Hvala lijepo. U ime Kluba IDS-a poštovani zastupnik g. Daus, izvolite.
Hvala lijepo g. potpredsjedniče. Uvaženi državni tajniče, sad čujemo da se ne sufinanciraju nerazvrstane, lokalne i županijske, prije smo čuli da se ne sufinanciraju ni države, pa čujemo da se u mjesecu prosincu nađu neka sredstva, pa mjesec smo prosinac bez obzira što je prošli proračun, pa može se iskoristit ovoga i ta sredstva. Radi se zapravo o jednoj cesti koja povezuje naselje Rabac, nekad malo ribarsko mjesto koje je ekspandiralo po turizmu, danas u danu zna u turističkoj sezoni sa svojim gostima imat preko 12 tisuća ljudi, cesta koja ga povezuje sa Labinom, a samim time i sa svim drugim mjestima i dalje s Europom je stara cesta proširena još za doba Austrije, vijugava po uzbrdici, jedina alternativa je da se izbjegnu prometni kolapsi na ulazu u Rabac jer to stvarno zna biti jako problematično u špici sezone. Svatko od nas tko je dole bio zna kako to izgleda. Dakle, jedino rješenje je da se preko gornjeg Rabca napravi alternativni cestovni pravac. Očekujemo malo više, malo više ovoga sluha kod takvih stvari jer ponavljam to su mjesta koja doprinose punjenju proračuna, državnog proračuna RH, minimum što očekuju onda ljudi u tim mjestima da se dio novca vrati ne za bilo šta nego za ponovno za infrastrukturu koja će je dodatno oplemenit i tako ponovno i generirat PDV i stvarat nove vrijednosti u društvu. Tražim da se glasa o ovom amandmanu. Hvala.
Hvala lijepa. 137. amandman Kluba zastupnika IDS-a.
Amandman 137. se ne prihvaća, a odgovor je isti kao iz prethodnog amandmana.
U ime kluba poštovani zastupnik Daus, izvolite.
Hvala lijepo. Neću odgovorit isto, ali ću odgovorit slično, a ovdje je zapravo još jedan malo složeniji problem. Radi se o srednjovjekovnom gradu Labinu odnosno njegovoj starogradskoj jezgri koja je napravljena još tamo za doba Venecije i kasnije malo širena, jedina prometnica koja prolazi do turističkih naselja Sveta Marina, Ravni, Duga Luka, prolazi kroz starogradsku jezgru grada Labina. Da znate kako to izgleda u turističkoj sezoni ili kako to izgleda tijekom zime, proljeća i jeseni kad se izvode građevinski radovi, pa prolaze tamo teški kamioni onim usponom koji je od kaldrme i kroz sam centar stare jezgre Labina i zbog toga se dalo, nije bez razloga, zbog toga se je i ovaj amandman predao kako bi se pokušalo jednim dugogodišnjim projektom koji iskreno se nadaju Labinjanke i Labinjani da će jednog dana biti riješen, ali za to nam treba pomoć države, dakle dugogodišnjim projektom da se zaobiđe starogradska jezgra grada Labina, rastereti promet kroz stari grad i omogući protočnost cestovnog prometa prema turističkim naseljima u labinskom zaleđu uz obalu, istočnu obalu istarskog poluotoka. Tražimo glasanje o ovom amandmanu.
Hvala vam lijepa. Amandman 138. Kluba zastupnika IDS-a.
Amandman se ne prihvaća. Za projekte gradnje infrastrukture na aktivnosti A570219 izgradnja sanacija i rekonstrukcija objekata podgradnje u lukama otvorenog za javni promet od županijskog i lokalnog značaja, te modernizacija, obnova i izgradnja ribarske infrastrukture ovog ministarstva osigurana je u iznosu od 90 milijuna kuna, od čega je 75 milijuna kuna planirano na kontu 3821 kapitalne donacije neprofitnih organizacija, a koji će se namijeniti za projekte koji se prijave na poziv ministarstva i koji budu vrednovani prema utvrđenim kriterijama. Kroz taj postupak očekujemo da će Lučka uprava Rovinj kandidirati predloženi projekt za sufinanciranje. U aktivnosti A545058 opća potpora osiguravanja osiguravaju se sredstva potrebna za razne potporne zadaće, aktivnosti koje omogućavaju redovito funkcioniranje Ministarstva obrane. Uz navedeno se sredstva u ovoj aktivnosti ne mogu umanjivati.
Hvala vam lijepa. U ime kluba IDS-a, poštovana zastupnica Nemet.
Zahvaljujem. Ovim amandmanom su se tražila sredstva za potporu Lučkoj upravi Rovinj za sanaciju obalnog zida u luci Valdibora. Projektom sanacije djela luke otvorene za javni promet Valdibora u Rovinju predviđeno je saniranje postojećeg obalnog zida te uskog pojasa partera operativne obale. Tražimo glasanje po ovom amandmanu.
Hvala lijepa. Amandman 139 Kluba zastupnika IDS-a.
Amandman se ne prihvaća. Za projekte gradnje infrastrukture na aktivnosti A 57029 izgradnja, sanacija i rekonstrukcija objekata pod gradnje u lukama otvorenih za javni promet od županijskog i lokalnog značaja te modernizacija, obnova i izgradnja ribarske infrastrukture ovog ministarstva, osigurana je u iznosu od 90 milijuna kuna, od čega je 75 milijuna kuna planirano na kontu 3821 kapitalne donacije neprofitnim organizacijama a koje će se namijeniti za projekte koji se prijave na poziv ministarstva i koji budu vrednovani prema utvrđenim kriterijima. Kroz taj postupak očekujemo da će Lučka uprava Pula kandidirati predloženi projekt za sufinanciranje. Umanjenje plana SOA-e u navedenom iznosu, ugrozilo bi redovno funkcioniranje i obavljanje zadaća agencije u zaštiti nacionalne sigurnosti RH.
Hvala vam lijepa. U ime Kluba zastupnika IDS-a, poštovana zastupnica Katarina Nemet, izvolite.
Zahvaljujem. Riječ je o poziciji potpora Lučkoj upravi Rovinj za izgradnju sjevernog lukobrana na otoku Sv. Katarina. Projektom je planirana izgradnja lukobrana približne nadmorske dužine od 152 metra. Ne slažemo se sa vašim obrazloženjem i tražimo glasanje po ovom amandmanu. Hvala.
Hvala lijepa. Slijedeći amandman 140, Kluba zastupnika IDS-a.
Amandman se ne prihvaća a odgovor je odnosno obrazloženje isto kao iz prethodnog amandmana.
U ime Kluba zastupnika IDS-a, poštovana zastupnica Nemet, izvolite.
Zahvaljujem. Riječ je o potpori o Lučkoj upravi Rovinj za izgradnju južnog lukobrana na otoku Sv. Katarina. Projektom je planirana izgradnja lukobrana približne nadmorske dužine od 183 metra. Ne slažemo se sa vašim obrazloženjem i tražimo glasanje. Hvala.
Hvala vama. Amandman 141 Kluba zastupnika IDS-a.
Amandman se također ne prihvaća a obrazloženje je isto kao iz prethodnih amandmana.
U ime Kluba zastupnika IDS-a, poštovana zastupnica Nemet.
Zahvaljujem. Riječ je o potpori o Lučkoj upravi Poreč za izgradnju putničkog terminala u luci Poreč. Na južnom djelu luke Poreč predviđa se izgradnja djela operativne obale i gata za premještanje djela međunarodnog linijskog i izletničkog prometa. Nismo zadovoljni sa vašim odgovorom, tražimo glasanje.
Amandman broj 142 Kluba zastupnika IDS-a.
Amandman se ne prihvaća jer je obrazloženje objašnjeno u ranijim amandmanima.
U ime Kluba zastupnika IDS-a, poštovana zastupnica Nemet.
Zahvaljujem. Riječ je o potpori o Lučkoj upravi Rabac za izgradnju lukobrana. Rabac je naselje na is točnoj obali Istre koje jedino nema tako izgrađen lukobran, što pričinjava ogroman problem budućem razvoju navedenog naselja. Nismo zadovoljni s vašim odgovorom i tražimo glasanje. Hvala.
Hvala vam lijepa. Klub zastupnika IDS-a, amandman 143.
Amandman se prihvaća. Za projekte gradnje infrastrukture na aktivnosti A 57029 izgradnja, sanacija i rekonstrukcija objekata pod gradnje u lukama otvorenih za javni promet od županijskog i lokalnog značaja te modernizacija, obnova i izgradnja ribarske infrastrukture ovog ministarstva, osigurana je u iznosu od 90 milijuna kuna, od čega je 75 milijuna kuna planirano na kontu 3821 kapitalne donacije neprofitnim organizacijama a koje će se namijeniti za projekte koji se prijave na poziv ministarstva i koji budu vrednovani prema utvrđenim kriterijima. Kroz taj postupak očekujemo da će Lučka uprava Pula kandidirati predloženi projekt za sufinanciranje. U aktivnosti A 545049 opskrba materijalima, sredstvima i planiran su sredstvima na kontinuiranu opskrbu materijalnim sredstvima svih klasa i uslugama kojima omogućuju redovno funkcioniranje postrojbi OS-a te planskoj i učinkovito upravljanje zalihama zbog kontinuiteta u opskrbi. Opskrba … [[Govornik se ne razumije.]] sredstvima potrebna je radi očuvanja sposobnosti OS-a, u čuvanju suvereniteta i cjelovitosti RH i preuzetim obvezama u međunarodnoj i obrambenoj suradnji, dok se navedena sredstva u ovoj aktivnosti ne mogu umanjiti.
Hvala vam lijepo. U ime Kluba zastupnika IDS-a poštovani zastupnik Marin Lerotić.
Hvala, potpredsjedniče. Poštovani državni tajniče, ovaj lukobran za što smo tražili sredstva je sagrađen još za vrijeme Austrougarske i od tada nije bio saniran. Ove iznose koje ste vi rekli odnosno napomenuli da će biti u mogućnosti povući je naprosto nisu i neću biti dostatna niti za saniranje jednog lukobrana jer mi smo tu tražili oko 70 milijuna i 500 000 kuna, što je po nekim procjenama vrlo skroman iznos jer navodno za sanaciju cijelog lukobrana bi trebalo u ovom trenutku i 100 milijuna kuna s obzirom da on štiti cijeli pulski akvatorij a znamo i gledali smo u zadnjim tjednima i mjesecima neke najave šta bi se moglo dogoditi s Pulom ali tu je bila i Rijeka i Split i neki drugi obalni gradovi zbog klimatskih promjena koje se događaju da bi pojedini dijelovi grada mogli i poplaviti u nekom, ne znam 50, 100 godina, smatramo da je ovo iznimno bitan projekt za Puku i Istarsku županiju i s obzirom da ga niste prihvatili, u srijedu o njemu možete glasati malo drukčije pa sa se nadam da ćete to i učiniti.
Tražite glasovanje? [[Upadica sa strane]] Hvala. Amandman 144 Kluba zastupnika IDS-a.
Amandman se također ne prihvaća a obrazloženje je dato i isto kao i u prethodnom amandmanu.
Obrazloženje će također isto dati zastupnik Lerotić.
Da, neće biti isto, međutim prošle godine kada smo predlagali praktički iste amandmane, taj iznos s kojim vi raspolažete, koliko ste rekli, nekih 90 milijuna kuna ako se ne varam, mislim to realno nije dostatno niti za sanaciju jednog lukobrana, a kamoli išta više. Ovim projektom odnosno ovim amandmanom htjeli smo urediti područje odnosno četiri zgrade od kojih bi prva zgrada imala ugostiteljsku namjeru. Drugu, zgrada je zapravo upravna zgrada lučke uprave, treće je kongresni centar zgrada pomorskih agenata turističkih agencija, ali i zgrada namijenjena veslačima i sportskim klubovima odnosno sve više-manje gospodarske namjene koje bi naravno i punile državni proračun te smatramo da bi ovaj amandman trebalo uvažiti i tražimo glasovanje.
Hvala vam lijepa. Amandman 145. Kluba zastupnika IDS-a.
Amandman se također ne prihvaća. Za projekte gradnje infrastrukture na aktivnosti A570219 izgradnja, sanacija i rekonstrukcija objekata podgradnje u lukama otvorenog za javni promet županijskog i lokalnog značaja te modernizacija, obnova, izgradnja ribarske infrastrukture ovog ministarstva osigurana je u iznosu od 90 milijuna kuna od čega je 75 milijuna kuna planirano na kontu 3821 kapitalne donacije neprofitnim organizacijama, a koje će se namijeniti za projekte koji se prijave na poziv ministarstva i budu vrednovani prema utvrđenim kriterijima. Kroz taj postupak očekujemo da će Lučka uprava Pula kandidirati predloženi projekt na sufinanciranje. Umanjenje plana sigurno obavještajne agencije u navedenom iznosu … bi redovno funkcioniranje i obavljanje zadaća agencije u zaštiti nacionalne sigurnosti RH.
U ime Kluba zastupnika IDS-a poštovani zastupnik Lerotić. Izvolite.
Evo vezano za sredstva koja imate tu ste naveli 90 milijuna kuna, 75 će ići putem natječaja, samo ovaj amandman težak je 35,5 milijuna kuna, znači vi ste u državnom proračunu osigurali sredstva za dva do tri ovakva projekta što je definitivno nerazvojno, neplanski i ha ne znam više ni šta bi rekao, to smo govorili i protekli tjedan kad smo raspravljali o proračunu i gotovo je nejasno za šta sve ova država troši sredstva, a za one bitne ključne projekte naročito kada govorimo o priobalnim sredinama koje donose i značajna financijska sredstva u BDP-u naprosto novaca nema i ne planira se osigurati. Tražimo glasovanje.
Hvala lijepa. Amandman 146. Kluba zastupnika IDS-a.
Amandman se također ne prihvaća, a obrazloženje je kao iz ranije objašnjenog amandmana.
U ime Kluba zastupnika IDS-a poštovani zastupnik Lerotić.
Ovim amandmanom mi smo predložili da se osiguraju sredstva da se uredi postojeća lučica, izgradnja stotinjak vezova od kojih je 40% nautičkih, a 60% komunalnih. Lučica je smještena između dvije uređene luke pod nazivom Bunarina i Delfin. Uređenje iste dovelo bi do uređenja više kilometarskih nautičkih poteza na kojem bi postojala mogućnost razvoja dodatnih sadržaja, a kako je riječ o značajnom iznosu potrebno je da se u financiranje ovog projekta uključi i država te da se osiguraju sredstva u državnom proračunu i tražimo glasovanje.
Hvala lijepa. Amandman 147. Kluba zastupnika IDS-a.
Amandman se također ne prihvaća, a obrazloženje su data kao i u ranijim obrazloženjima.
U ime Kluba zastupnika IDS-a poštovani zastupnik Lerotić. Izvolite.
Ovim amandmanom koji smo predložili i koji je vrijedan 6 milijuna i 700 tisuća kuna predvidjeli smo sa se u državnom proračunu osiguraju sredstva za izgradnju nove luke sa 50% nautičkih i 50% komunalnih vezova. Lučica je produžetak dosadašnje luke Bunarina, uređenje bi dovelo do povećanja sigurnosti postojećih vezova, a povećao bi se i broj korisnika lučica. Izgradnja je planirana u dvije faze od kojih prva obuhvaća izgradnju vlaobrana i postavljanje plutajućih pontona, dok je druga faza namijenjena izgradnji sanitarnih čvorova i prostora za nautičare te smatramo kako je vrlo bitna i tražimo glasovanje.
Hvala lijepa. Amandman 148. Kluba zastupnika IDS-a.
Amandman se ne prihvaća, za projekte gradnje infrastrukture na aktivnosti A570219 izgradnja, sanacija i rekonstrukcija objekata podgradnje u lukama otvorenog za javni promet županijskog i lokalnog značaja te modernizacija, obnova, izgradnja ribarske infrastrukture ovog ministarstva osigurana je u iznosu od 90 milijuna kuna od čega je 75 milijuna kuna planirano na kontu 3821 kapitalne donacije neprofitnim organizacijama, a koje će se namijeniti za projekte koji se prijave na poziv ministarstva i budu vrednovani prema utvrđenim kriterijima. Kroz taj postupak očekujemo da će Lučka uprava Pula kandidirati predloženi projekt na sufinanciranje. U aktivnosti A545042 opremanje, modernizacija tehničkim sredstvima planirana su sredstva za opremanje naoružanjem i opremom za potrebe ispunjavanja misija i zadaća oružanih snaga u očuvanju suvereniteta i cjelovitosti RH i preuzetih obveza u međunarodnoj obrambenoj suradnji. Opremanje materijalno tehničkim sredstvima provodi se radi unapređenja materijalnog elementa sposobnosti potrebnih za provedbu dodijeljenih zadaća svih grana i postrojbi oružanih snaga te za dostizanje deklariranih sposobnosti snaga koje RH preuzela u okviru sastava kolektivne obrane. Zbog navedenog se sredstva na ovoj aktivnosti ne mogu umanjivati.
Poštovani zastupnik Lerotić u ime Kluba zastupnika IDS-a.
Poštovani državni tajniče, smatram da su sredstva kao i u prijašnjim pozivima jednostavno nedostatna, 90 milijuna kuna naprosto nije dovoljno da se sve potrebe u RH da se osigura mogućnost da se problemi koji imamo riješimo. Ja sam siguran da će se lučka uprava prijaviti na navedeni natječaj odnosno za fond, a evo nadam se da će ministarstvo prihvatiti i da će dodijeliti sredstva. Molim glasovanje.
Hvala lijepa. Amandman 149. Kluba zastupnika IDS-a.
Također amandman se ne prihvaća, za projekte gradnje infrastrukture na aktivnosti A570219 izgradnja, sanacija i rekonstrukcija objekata podgradnje u lukama otvorenog za javni promet županijskog i lokalnog značaja te modernizacija obnova i izgradnja ribarske infrastrukture ovog ministarstva osigurana je u iznosu od 90 milijuna kuna, od čega je 75 milijuna kuna planirana na kontu 3821 kapitalnih donacija neprofitnim organizacijama, a koji će se namijeniti za projekte koji se prijave na poziv ministarstva i budu vrednovani prema utvrđenim kriterijama. Kroz taj postupak očekujemo očekujemo da Lučka uprava Umag - Novigrad, kandidirati predloženi projekt na sufinanciranje. U aktivnosti A545049 opskrba materijalnim sredstvima planirana su za sredstva za kontinentalnu opskrbu materijalnim sredstvima svih klasa i uslugama koje omogućuju redovno funkcioniranje postrojbi oružanih snaga, te plansko i učinkovito upravljanje zalihama zbog kontinuiteta u opskrbi. Opskrba ubojitim sredstvima potrebna je radi očuvanja sposobnosti oružanih snaga, u očuvanju suvereniteta i cjelovitosti RH i preuzetim obveza u međunarodnoj obrambenoj suradnji. Zbog navedenog se sredstva u ovoj aktivnosti ne mogu umanjivati.
Hvala lijepo. U ime kluba zastupnika IDS-a poštovana zastupnica Katarina Nemet, izvolite.
Zahvaljujem. Riječ je o potpori Lučkoj upravi Umag - Novigrad za izgradnju lukobrana i postavljanje pontonske konstrukcije u Luci Dajla-Belveder. U lučkom području Luke Dajla-Belveder omogućeno je vezanje plovila samo na plutačama. Izgradnjom lukobrana i postavljanjem pontonske konstrukcije dobiva se 60 komunalnih i ribarskih vezova koji bi rasteretili luku Novigrad. Nismo zadovoljni s vašim odgovorom i tražimo glasovanje. Hvala.
Hvala i vama. Slijede 3 amandmana zastupnice Boške Ban Vlahek. Prvi amandman br. 150..
Amandman se ne prihvaća. Rekonstrukcija nerazvrstanih županijskih i lokalnih cesta nije u nadležnosti Ministarstva mora, prometa i infrastrukture, ali moramo napomenuti da svake godine u mjesecu prosincu ministarstvo rebalansom državnog proračuna tj. uštedama unutar svog razdjela osigura određena sredstva koja se dodjeljuju županijskim upravama za ceste, pa je tako ove godine osiguran iznos od 99 milijuna kuna. Sredstva na aktivnosti K260345 su namijenjena kupnji stanova za bivše nositelje stanarskog prava, potrebe uređuje Državni ured za obnovu i stambeno zbrinjavanje. Kako su potrebe daleko veće od osiguranih sredstava nije moguće smanjenje istih. Zbog navedenih sredstava na ovoj aktivnosti ne mogu se umanjivati.
Hvala lijepa. Poštovana zastupnica Boška Ban Vlahek, izvolite.
Zahvaljujem. Državni tajniče, ne znam, imam dva vrlo slična amandmana, pa ću prvo početi sa rekonstrukcijom prometnica u naselju Donji Vidovec. Drago mi je da ste rekli da su sredstva osigurana u Županijskoj upravi za ceste, pa ćemo se onda i obratiti njima, ali evo čisto jedno kratko objašnjenje. Na području općine Donji Vidovec provedena je aglomeracija Donja Dubrava odnosno izgrađena je kanalizacijska mreža za fekalne vode po cijelom naselju Donji Vidovec. Za provođenje projekta potrebna su financijska sredstva u iznosu od 3,5 milijuna kuna, a s obzirom da ste rekli da to možemo se javiti ŽUC-u, tako ćemo i napraviti. Hvala vam lijepa. Tražim glasanje svakako.
Hvala vam lijepa. Amandman 151. zastupnice Boške Ban Vlahek.
Također se ne prihvaća, a obrazloženje je dano u prethodnom amandmanu.
Poštovana zastupnica Boška Ban Vlahek, imate riječ.
Zahvaljujem. Vrlo slično sam i ja dala, ali ovaj puta ću reći za Pribislavec. To je naselje i općina u Međimurskoj županiji, nalazi se neposredno izvan Čakovca, sjedišta najvećeg grada Međimurske županije i on je zapadni dio tog dijela i u osnovi povezan s najistočnijim dijelom grada. Prilikom rekonstrukcije cesta, ceste su pokrpane i vape za obnovom, pa ćemo isto napraviti kao i u prošlom amandmanu, ali ja svakako tražim glasanje o istom. Hvala vam lijepa.
Hvala vam. Amandman 152. iste zastupnice.
Amandman se također ne prihvaća, a obrazloženje je isto kao i u prethodna dva amandmana.
Poštovana zastupnica Boška Ban Vlahek, izvolite.
Treći puta isto. Očito ja imam danas prezentaciju Međimurske županije. Ovaj puta se radi o Općini Sveta Marija u kojoj se također radila sanacija cesta. S obzirom da općina mora se zadužit za taj maksimalni iznos od oko 8 milijuna kuna što im predstavlja veliki problem, vjerujem da će nam odobriti preko ŽUC-a. Stoga hvala, ali ja svakako tražim glasanje o amandmanu.
Hvala vam lijepa. Amandman 153. poštovane potpredsjednice sabora gđe. Sabine Glasovac, izvolite.
Amandman se ne prihvaća. Za novu trasu Šibenik-Drniš-Knin ishođena je alokacijska dozvola međutim Hrvatske ceste su krenule u rekonstrukciju postojeće državne ceste koja će osigurati bolju prometnu povezanost Drniša i Knina. Planirana sredstva Vlade RH namijenjena su za podmirenje telekomunikacijskih i komunalnih troškova, održavanje zgrade Banski dvori i opreme, nabavu tiskovina, najam opreme, sistematske preglede državnih službenika, provođenje zaštite na radu, usluge čišćenja, podmirenje udjela u direktnim troškovima korištenja usluga zračnog prijevoza direkcije za korištenje službenog zrakoplova sukladno čl. 3. Uredbe o direkciji za korištenje službenih zrakoplova, popratne troškove provedene konstrukcijske obnove, te nastavno cjelovite obnove zgrade Banski dvori.
Hvala. Poštovana potpredsjednica sabor gđa. Sabina Glasovac, izvolite.
Zahvaljujem g. potpredsjedniče. Poštovani državni tajniče, nakon čini mi se negdje oko 20.g. obećanja da će se konačno pokrenuti projekt brze ceste Šibenik-Drniš-Knin ja od vas danas dobivam obrazloženje koje mi zapravo govori da idete, da ste kao krenuli u prvu od 11 faza, ali da očito će to ići puževim korakom. Ja inzistiram na ovom amandmanu i s planom da se izdvoji 12 milijuna kuna za početak realizacije ovog projekta, konkretno za projektnu dokumentaciju. Mislim da ne treba posebno naglašavati u ovom trenutku kolika je važnost zapravo početka realizacije ovog projekta za zapravo cijeli ne samo prometni nego i gospodarski razvoj Šibensko-kninske županije. Jednako tako i za demografsku obnovu šibenskog zaleđa, a posebno u područjima Drniša i Knina, ali i snažniji razvoj gospodarstva u cijeloj Šibensko-kninskoj županiji. Čekati se više ne može, naprosto i pred ove lokalne izbore ponovno se reklo ide se, kreće se, međutim, ja od vas danas ponovno čujem da dinamika apsolutno se ne može nazvati dinamikom jer zapravo sve skupa stoji, stoga ću tražiti, odnosno tražim i inzistiram na glasanju o ovom amandmanu.
Hvala lijepa. Amandman 154 [[Upadica: Amandman se …]] zastupnika Franka Vidović. Izvolite.
Amandman se ne prihvaća. Temeljem odredbi Zakona o plovidbi i lukama unutarnjih voda, rekonstrukcija odmorišta s vidikovcem Smrčnjak nije u nadležnosti javne ustanove Lučke uprave Sisak. U Prijedlogu Državnog proračuna RH za 2022. g. i projekcijama za '23. i '24. g. unutar razdjela 60 glave 06005 Ministarstva poljoprivrede na proračunskoj aktivnosti A568000 administracije i upravljanje u okviru skupine konta 323 rashodi za usluge, planirana su sredstva za radove rashode ministarstva. S obzirom na potrebe racionalizacije troškova državnog proračuna i maksimalno usmjeravanje sredstava hrvatskim poljoprivrednicima, sredstva za naredno proračunsko razdoblje su planirana u iznosu manjem od 3 milijuna kuna od tekućeg plana za 2021. g.
Hvala vam lijepa. S obzirom da zastupnika Vidovića nema, o amandmanu ćemo glasovati. I tako smo došli do kraja ovog dijela. Hvala vam lijepa poštovani državni tajniče. Nastavljamo sa dijelom u ingerenciji Ministarstva gospodarstva i održivoga razvoja, poštovani državni tajnik Mario Šiljeg. Izvolite, samo da malo dezinficiramo sukladno epidemiološkim mjerama. Amandman 155. poštovanog zastupnika Marina Miletića.
Hvala lijepo g. potpredsjedniče HS-a, dakle amandman se ne prihvaća. Sredstva za financiranje projektne dokumentacije za obnovu planinarskog doma Risnjak već su osigurana iz Fonda za zaštitu okoliša i energetsku učinkovitost, nakon projektiranja će se vidjeti kolika su sredstva su potrebna za samu obnovu te je planirano osigurati njihovo sufinanciranje iz fondova EU, a od čega je javna ustanova Nacionalni park Risnjak.
Hvala vam lijepa. Kako nema zastupnika Miletića, o amandmanu ćemo glasovati. Amandman 156. poštovane zastupnice Sanje Radolović.
Amandman se ne prihvaća. Naime, kroz projekt Novo ruho Brijuna obnovljeni su objekti na otoku Mali Brijun, a preduvjet za obnovu hotela na Velom Brijunu je rješavanje vodovoda i odvodnje, za što se pripremaju projekti. Hvala.
Hvala vama. Poštovana zastupnica Sanja Radolović. Izvolite.
Zahvaljujem poštovani potpredsjedniče HS-a, državni tajniče. Pa ja vjerujem da i vi sami znate da cjelokupan politički vrh voli se prešetavati po ljepotama Nacionalnog parka Brijuni, međutim, ja vjerujem da i osobno predsjednika hrvatske Vlade g. Plenkovića sram kada mora sve te delegacije dovoditi, kad ih zapravo dočeka jedno ruglo u vidu hotelskih kapaciteta. Naravno da je lijepo kada sredstva i prihodi od ulaznica i ostalih aktivnosti koje se provode na području Nacionalnog parka Brijuni kaplju u državni proračun, međutim, mislim da bi minimum korektnosti bio da se nakon 30 godina napokon krene i ulagati u sve hotelske kapacitete. Podsjetit ću da je bilo formirano i povjerenstvo na državnoj razini koje je trebalo odlučiti upravo o smjeru razvoja hotelijerstva na Brijunima, međutim, spomenuto povjerenstvo nije proizvelo niti jednu stranicu A4 papira vezano za smjer razvoja hotelijerstva na području samog Nacionalnog parka Brijuni. Istovremeno i stručnjaci u hotelijerstvu, ali i svi zaposlenici NP Brijuni koji se bave tim dijelom aktivnostima na Brijunima kažu da bi 20 milijuna eura, odnosno nekakvih 150 milijuna kuna bio dostatan iznos za dovođenje barem razine tih hotela na nekakvu optimalnu razinu, ne savršenu kakva bi trebala biti, ali za obnovu 3 hotela, Neptun, Istra i Karmen koji su pod strogom konzervatorskom zaštitom. To što ste rekli stoji, da se moraju riješiti dakle prvotno problemi s vodom, kanalizacijom, strujom i pristupnom infrastrukturom, dakle internim prometnicima, međutim, mi to slušamo već 30 godina. Ja zaista mislim da je krajnje vrijeme, ovo je jedan dakle od, ovo je jedna od aktualne problematike, kao što sam maloprije govorila i o problematici željeznice u Istre, mi i o željeznici u Istri, ali i obnovi NP Brijuni u Istri slušamo već 30 godina i mislim da je krajnje vrijeme da se toj problematici počne napokon pristupati sustavno, a ne da se stavljaju kapljice, pohvalan projekt Novo ruho Brijuni, ali on zaista u bitnome neće, ovoga, obnoviti sve smještajne kapacitete na području [[Upadica: Vrijeme.]] samog nacionalnog parka.
Tražite glasovanje? Hvala vam lijepa. Amandman 157. poštovane zastupnice Vesne Vučemilović.
Amandman se ne prihvaća. Naime, državni hidrometeorološki zavod ne slaže se s prijedlogom budući da su iskazana financijska sredstva na ovom razdjelu u posebnom dijelu Državnog proračuna RH za 2022. g. i projekcijama za '23. i '24. g. dostatna za potrebne državne mreže, za trajno praćenje kvalitete zraka i nisu potrebna povećanja. Hvala lijepo.
Obrazlaganje amandmana, dr. Vesna Vučemilović, izvolite.
Hvala lijepa i ukoliko su dostatna, e onda ja molim da DHMZ provede 2 mjerenja zbog učestalih pritužbi od strane stanovnika Našica i Donjeg Miholjca sukladno njihovom cjeniku, jedno mjerenje je 500 000 kuna, zato sam i tražila da se ova stavka poveća za milijun kuna kako bi se u dva grada u Osječko-baranjskoj županiji u kojoj se nalaze postrojenja koja su ozbiljni onečišćivači, ustanovilo treba li napraviti fiksnu mjernu stanicu ili možda nabaviti mobilnu mjernu stanicu koja bi pratila onda kvalitetu zraka jer u Osječko-baranjskoj županiji, vjerovali ili ne, ali ipak još uvijek ima industrije i to industrije koja je ozbiljan onečišćivač zraka kao što je npr. cementara, koja između ostalog u Zoljanu u blizini Našica, koja između ostalog koristi RDF kao pogonsko gorivo, zatim bioplinsko postrojenje u Donjem Miholjcu koje koristi također, komunalni otpad koji je pomiješan sa biootpadom što uzrokuje značajne probleme za stanovnike toga područja i ono što se mora napraviti to je vidjeti što napraviti s tim, a to ne možemo bez mjerenja. Znači Državni hidrometeorološki zavod bi morao napraviti ta dva mjerenja jer jednostavno dok to ne napravimo ne znamo da li nam tu trebaju. Mi ovdje u županiji imamo svega dvije mjerne stanice u gradu Osijeku i jednu u Kopačkom ritu, a tamo de facto ni nema neke ozbiljnije industrije osim Saponije, šećerana je zatvorena i nama trebaju mjerne stanice u mjestima koje sam navela, stoga tražim da se glasuje o ovom amandmanu. Hvala.
Hvala vama Amandman 158. poštovanog zastupnika Marina Miletića.
Amandman se ne prihvaća, naime iako je prijedlog da se poveća iznos rashoda na stavci zaštita prirode, sadržaj amandmana se odnosi na prikupljanje biorazgradivog otpada koji se ne planira u okviru ove aktivnosti. Hvala.
Hvala vama S obzirom da nema poštovanog zastupnika Miletića o amandmanu ćemo glasovati. Amandman 159. zastupnice Ružice Vukovac.
Amandman se ne prihvaća, naime planirana sredstva u proračunu dostatna su za sve predviđene mjere unutar razdjela mjere za poticanje, istraživanja razvoja inovacija te nije potrebno povećati sredstva na navedenoj aktivnosti. Hvala.
Hvala vama. Gospođa Vukovac nije nazočna i o ovome ćemo glasovati. Amandman 160. poštovanog zastupnika Ante Kujundžića.
Amandman se ne prihvaća, naime za navedenu lokaciju izdana je suglasnost na sanacijski program tvorničkog kruga bivše tvornice Ferolegura Dugi Rat sukladno kojim je planirano da odložena troska ostaje ili se koristi za odgovarajuću namjenu na samoj lokaciji. Sukladno odredbama Zakona o zaštiti okoliša razmotrit će se primjena navedenog sanacijskog programa, uključujući i moguće troškove sanacije tek po jasno definiranim troškovima bit će moguće odrediti izvore financiranja. Hvala.
Hvala vam. Gospodina Kujundžića nema pa ćemo i o ovom amandmanu glasovati. Amandman 161. zastupnika Mire Bulja.
Amandman se ne prihvaća, sukladno odredbama Zakona o zaštiti okoliša razmotrit će se primjena navedenog sanacijskog programa i mogući izvori financiranja sukladno tome. Hvala lijepo.
Zastupnik Bulj nije ovdje pa ćemo i ovom amandmanu glasovati. Amandman 162. Kluba zastupnika Centra i GLAS-a.
Ispričavam se samo sekundu. Evo ga, ispričavam se. Amandman se ne prihvaća, za navedenu lokaciju izdana je suglasnost također na sanacijski program tvorničkog kruga bivše tvornice Ferolegura i sukladno tome planirano da odložena troska na terenu ostaje ili se koristi za odgovarajuću namjenu na samoj lokaciji. Hvala lijepo.
Hvala vama. U ime Kluba Centra i GLAS-a poštovana zastupnica PUljak. Izvolite.
Poštovani. Kao što sam rekla već i u ranijoj komunikaciji u javnosti očito ne razumijete o čemu se radi. Dakle, ovdje smo tražili da se doda nova pozicija u Ministarstvu gospodarstva i održivog razvoja, a to je sanacija otpada tvornice Dugi Rat, obzirom da je na taj sanacijski program o kojem govoriti dužni su bili sanirati do kraja 2019.g. Nakon tog datuma obaveza saniranja opasne troske je prešla dakle po zakonu na ministarstvo. Ministarstvo je dalje trebalo poduzeti korake da to sanira, kasnije možda to naplatiti od investitora, međutim do dana današnjega ništa se dogodilo nije pa smo stoga da na neki način spasimo i obraz ministarstvu koje je dužno po zakonu to obaviti predvidjeli ovu točku u državnom proračunu. Evo dakle tražimo da se o ovoj točci glasa. Hvala.
Hvala vama. Amandman 163. Kluba zastupnika zeleno-lijevog bloka.
Amandman se ne prihvaća. Vlada RH ne prihvaća ovaj amandman iz razloga što su na mjerodavnoj poziciji Referentni centar za tematsko područje mora i stalni sustav praćenja i promatranja Jadrana na temelju programa rada Referentnog centra za more za 2022.g. osigurana sredstva za dogovorene aktivnosti u iznosu šest milijuna kuna te ih smatramo dovoljnima. Hvala.
Hvala vama. U ime Kluba zastupnika zeleno-lijevog bloka dr. Kekin. Izvolite.
Hvala vam puno. Dakle, Vlada RH donijela je 19.3. odluku o donošenju Akcijskog programa Strategije upravljanja morskim okolišem i obalnim područjem koja se zove Sustav praćenja i promatranja za stalnu procjenu stanja Jadranskoga mora. Financijska sredstva za provedbu sustava praćenja i promatrana osigurana su u državnom proračunu, ali trenutno nisu dovoljna. Jadransko more poglavito njegov sjeverni dio ugrožen je globalnim zatopljenjem te ima duplo veći stupanj zagrijavanja od ostatka Mediterana. Jadransko more je osjetljiv i rani pokazatelj za antropogene utjecaje i reakcije morskog eko sustava na klimatske promjene, Jadransko more vruća je točka bioraznolikosti u Jadranskom moru već postoji dug i opsežen set ekoloških podataka visoke rezolucije i to uvelike zahvaljujući Hrvatskom nacionalnom monitoring projektu Jadran. Predlažemo da se sredstva osiguraju sa stavke Administrativna potpora sveučilištu obrane i sigurnosti, budući da je prilikom predstavljanja konačnog prijedloga zakona kojim je navedeno sveučilište osnovano Vlada naglasila da za osnivanje sveučilišta neće biti potrebna dodatna proračunska sredstva, a sada se ta sredstva pojavljuju u proračunu Ministarstva obrane. Molimo glasanje.
Hvala lijepa. Sljedeći amandman 164. Kluba zastupnika zeleno-lijevog bloka. Izvolite.
Amandman se ne prihvaća uz obrazloženje koje je identično prethodnom.
Obrazloženje amandmana poštovana zastupnice Kekin. Izvolite.
Hvala. Ovim amandmanom osigurat će se nabava novog broda za istraživanje Jadrana. Treba istaknuti da je Vila Velebita istraživački brod koji pokriva Sjeverni Jadran te je jedan od glavnih alata u provedbi plana zapravo najstariji istraživački brod cijele europske flote i ima preko 70 godina dok je europski prosjek oko 20 godina. Stoga je neophodno u što skorijem roku izgraditi novi brod troškovi za nabavku novog broda predloženog imena Kraljica Jelena 1 iznosit će 5 milijuna. Time će se značajno povećati kvaliteta istraživanja tog bitnog eko sustava, te će se garantirati kontinuitet najopsežnijeg dugoročnog istraživanja mora u EU. Molimo glasanje.
Hvala vam lijepa. Amandman 165. Kluba zastupnika zeleno-lijevog bloka.
Amandman se ne prihvaća uz obrazloženje koje je identično prethodnom.
Poštovana zastupnica Kekin, izvolite.
Hvala. Ovim amandmanom oformit će se autonomni mjerni sustav koji sakuplja podatke gotovo u stvarnom vremenu, te koji su javno dostupni za Jadransko more u svrhu sigurnosti prometa na moru, kao i praćenju stanja okoliša. Ovaj sustav od ključne je važnosti za pravovremeno motrenje utjecaja klimatskih promjena na Jadransko more. Nismo zadovoljni obrazloženjem i molimo glasanje.
Hvala vam lijepa. Poštovani g. Šiljeg vi ste gotovi.
Hvala.
Hvala vama. Slijedi set amandmana na Ministarstvo znanosti i obrazovanja, poštovani državni tajnik Stipe Mamić će obrazlagati stav ministarstva i vlade. Idemo redom, amandman 166. zastupnika Marina Miletića, izvolite.
Hvala lijepo poštovani g. potpredsjedniče, uvažene dame i gospodo saborski zastupnici. Amandman se ne prihvaća zato što navedeno povećanje od 10 milijuna kuna je uvećanje projekcije proračuna za 2023.g. na razdjelu ministarstva, a predložena sredstva su dostatna za trenutno planirane aktivnosti. Hvala.
Poštovani zastupnik Miletić nije nazočan, pa ćemo o amandmanu glasovati. Amandman 167. Kluba zastupnika Centra i GLAS-a.
Amandman se ne prihvaća jer su sredstva predviđena u novoj financijskoj perspektivi strukturnih fondova uz sredstva predviđena u prijedlogu državnog proračuna za 2022.g. dostatna i omogućuju nastavak ulaganja u kontinuiranu provedbu obrazovnih reformi. Hvala.
Hvala. … [[Govornik se ne razumije]] poštovana zastupnica Puljak, izvolite.
Poštovani, dakle ovim amandmanom predvidjeli smo povećavanje vrijednosti aktivnosti za provedbu kurikularne reforme. Kurikularna reforma nije provedena u opsegu u kojem je bila u originalu zamišljena, niti je zaživjela unutar obrazovnog sustava. Značajno smanjenje proračuna za tu namjenu posljednjih godina značilo je zapravo i efektivna odustajanja od reforme. Zbog toga predlažemo stavke i nastavak provedbe kurikularne reforme i tražimo da se o ovom amandmanu glasa. Hvala.
Hvala vama. Amandman 168. Kluba zastupnika Centra i GLAS-a.
Amandman se ne prihvaća. Predložena sredstva su dostatna za planirane aktivnosti u 2022.g.. Ministarstvo kontinuirano sufinancira izvan nastavne aktivnosti u srednjim školama. Aktivnosti se financiraju sa nekoliko opozicija unutar proračuna ministarstva.
Hvala. Poštovana zastupnica Marijana Puljak, izvolite.
Poštovani, evo još jedna stavka koju mislimo da se zapravo nedovoljno, nedovoljno potiče, dakle poticanje izvan nastavnih aktivnosti u srednjim školama i visokoškolskom obrazovanju. Izvan nastavne aktivnosti su važan dio odgojno obrazovnog procesa i na razini srednjeg i visokog obrazovanja, pomažu usmjeravanju učenika i studenata ovisno o pojedinačnim interesima i razvoju specifičnih vještina i znanja. Smatramo je li da se do sada ne ulaže dovoljno, predlažemo povećanje i tražimo glasanje. Hvala.
Hvala lijepa. Amandman 169. zastupnice Katarine Peović.
Amandman se ne prihvaća. Na pozicijama rashodi za zaposlene je predložena masa plaća u dostatnom iznosu temeljem trenutno ugovorenih materijalnih prava zaposlenika. Ujedno se naglašava da su plaće u posljednjih nekoliko godina u sustavu porasle za više od 20%.
Hvala. Obrazlaganje amandmana poštovana zastupnica Peović.
… [[Govornik naknadno uključen]] oduzme, dakle to je komemoracija da se dodijeli u svrhu povećanja plaća u obrazovanju jer nam je očito obrazovanje potrebno da bismo shvatili da ova komemoracija nema pretjeranog smisla. No iako vi niste taj amandman prihvatili on će prije ili kasnije morati biti zapravo prihvaćen zato što je austrijska vlada predložila zabranu okupljanja u Bleiburgu. Taj je prijedlog donesen na temelju ekspertize koju je izradila skupina stručnjaka koju je iniciralo tamošnje Ministarstvo unutrašnjih poslova. Ekspertiza je opsežno elaborirana na 110 stranica. Ugledni njemački list sažeo je preporuku, citiram, da se očito najveći skup fašista u Europi koji se uz dvije iznimke zbog korone održava svake godine u svibnju u Koruškoj više ne održava, barem ne u dosadašnjem obliku, kraj citata. Time su nakon nekoliko 10-ljeća toleriranja zapravo austrijske vlasti odlučile stati na kraj masovnim manifestacijama desnog ekstremizma na kojima i naš predsjednik sabora ako to kolegice i kolege niste upratili naziva ustaše i domobrane, a inače su tamo bili … [[Govornik se ne razumije]] i četnici hrvatskom vojskom. Ovime ćemo zapravo tražiti iz godine u godinu da se ova stavka oduzme od našeg proračuna, ali isto tako ćemo upozoravati zašto je nekom uopće potrebno da nakon 76.g. u naš proračun uvodi nove stavke revizionističkog tipa, ovo nije jedina jel, pa mi smatramo da je to zato što se ima cilj poistovjetiti boljoj i pravednijoj, i da je bolje i pravednijeg društva sa apsolutno totalitarističkim idejama kako bi bolje i pravednije društvo danas bilo nemoguće oformiti [[Upadica: Vrijeme]] i na kojem i danas [[Upadica: Hvala vam]] totalitarnom društvu rade [[Upadica: Vrijeme]] ljudi oni koji rade na reviziji … [[Govornik se ne razumije]]
Amandman 170. Kluba zastupnika Centra i GLAS-a.
Amandman se ne prihvaća. Planirana sredstva su dostatna za dodjelu maksimalnog broja nagrada za životno djelo i maksimalnog broja godišnjih nagrada, znači jedne nagrade za životno djelo i 10 godišnjih nagrada, državne nagrade tehničke kulture Faust Vrančić, kao i dvije nagrade za životno djelo i 15 godišnjih nagrada, nagrade Ivan Filipović. Hvala.
U ime Kluba zastupnika Centra i GLAS-a poštovana zastupnica Puljak, izvolite.
Dakle ovim amandmanom predvidjeli smo povećanje vrijednosti i aktivnosti državnih nagrada za izuzetne rezultate u obrazovanju i tehničkoj kulturi. Obzirom da je poticanje izvrsnosti važan dio obrazovnog procesa smatramo da je nužno povećati ovaj fond nagrada za sve one koji ostvaraju vrhunske rezultate u obrazovanju i tehničkoj kulturi. Poruka države mora biti da će na svakom koraku stajati i poticati one koji ulažu u trud i postižu izvanredne rezultate. Na kraju krajeva, često govorimo o izvrsnosti, često govorimo o zemlji znanja, često govorimo da želimo poticati izvrsnost, a onda na kraju kad to trebamo pokazati nekakvim konkretnim potezima, ti potezi izostaju. Evo, tražit ćemo glasanje.
Hvala lijepa. Amandman 171 Kluba zastupnika Centra i GLAS-a.
Amandman se ne prihvaća. Sredstva su za provedbu psiho-socijalne potpore osigurana u državnom proračunu te se financiraju kroz dvije aktivnosti unutar istog, kao i EU fondova o intersektorskoj suradnji s tijelima državne uprave i javnim ustanovama i organizacijama civilnog društva.
Hvala. Poštovana zastupnica Puljak, izvolite.
Amandman kojim smo predvidjeli povećanje vrijednosti aktivnosti prevencija nasilja i ovisnosti sa 5 milijuna na 10 milijuna kuna. Prevencija nasilja i ovisnosti važan je zadatak odgojno-obrazovnog sustava ili posebno, evo sada u ovim trenucima, svjesno smo da i u doba pandemije i doba ove krize imamo i statistički povećanje nasilja u obitelji i povećanje, govorimo stalno i o mentalnom zdravlju i nacije i mladih. Opasnost od ovih problema s vremenom se i povećava, je li, neovisno o krizi u kojoj se nalazimo. Zbog toga smatramo da predviđena sredstva sada u proračunu nisu dostatna za uspješno provođenje programa i predlažemo povećanje i tražimo, evo, glasanje o amandmanu.
Hvala. Amandman 172. zastupnika Domagoja Hajdukovića.
Amandman se ne prihvaća uz odgovor kao na prethodni amandman.
Hvala vam lijepo. Obrazloženje, poštovani zastupnik Domagoj Hajduković, izvolite.
Hvala lijepo g. potpredsjedniče. Dakle opet, već sam o tome govorio u ovom Saboru, ali govoreći medicinskim rječnikom, kuna uložena u prevenciju je 4 kune ušteđeno u sanaciji. Kada govorimo o našem obrazovnom sustavu, o populaciji koja je vrlo izložena nasilju, ovisnosti, tada mislim da je iznos od 4 300 000 kuna više nego simbolička. Ako uzmemo koliko po zadnjem popisu imamo stanovništva, to je otprilike kuna po stanovniku. Sad je to i više, naravno, budući da smo vjerojatno pali ispod 4 milijuna stanovnika, ali iznos od 10 milijuna kuna, odnosno 9 300 000 kuna smatram realnim, smatram provedivim i smatram nužno potrebnim jer govorimo često o zaštiti mladih, prevenciji nasilja, prevenciji ovisnosti, itd., ako ozbiljno ne uložimo u taj sustav, ako tu ne pokažemo odgovornost, bojim se da meritorno sa ove govornice nitko iz vladajućih koji će podržati ovakav proračun, ne može govoriti. Zbog toga tražim glasanje.
Hvala. 172 amandman Kluba zastupnika Centra i GLAS-a.
Amandman se ne prihvaća jer sukladno Zakonu o tehničkoj kulturi i Uredbi o kriterijima za utvrđivanje korisnika i načina raspodijele dijela prihoda od igara na sreću, sredstva Hrvatskoj zajednici tehničke kulture i nacionalnim savezima isplaćuju se u visini ostvarenih prihoda od igara na sreću sukladno uredbi koja definira raspodjelu.
U ime kluba zastupnika Centra i GLAS-a poštovana zastupnica Puljak. Izvolite.
Poštovani evo, ovim amandmanom predvidjeli smo povećanje vrijednosti aktivnosti poticaj Hrvatskoj zajednici tehničke kulture. Smanjenje sredstava Hrvatskoj zajednici tehničke kulture za 10 milijuna kuna u proračunu za '21. g. naškodilo je provođenju raznih STEM programa u cijeloj Hrvatskoj, edukacijama i natjecanjima koje zajednica provodi među mladim učiteljima i učenicima. Zbog toga što je i Prijedlog proračuna za '22. predviđa gotovo jednak takav smanjeni iznos, predlažemo povećanje ili barem povratak na izvršenje iz 2020. g. Dakle tražimo glasanje o amandmanu. Hvala.
Hvala lijepa. Amandman 174 Kluba zastupnika Centra i GLAS-a. Izvolite.
Amandman se ne prihvaća uz odgovor kao na prethodni amandman uz napomenu da se radi o isključivo financiranju lutrijskim sredstvima, neovisno o planiranoj visini pozicije u proračunu. Ukoliko prihod bude veći, onda i korisnici dobivaju veća sredstva, tako da ovo ovako je kao što je predloženo.
Hvala. Poštovana zastupnica Marijana Puljak. Izvolite.
Evo, svejedno, bez obzira na obrazloženje i dalje inzistiramo ili tražimo glasanje na tome da se povećaju sredstva za poticaje udrugama za izvaninstitucionalni odgoj i obrazovanje mladih. Isto tako, važan dio odgojno-obrazovnog procesa i da bi te udruge mogle sustavno preuzimati svoj dio posla, mora postojati sigurnost i predvidivost financiranja i zbog toga tražimo da se glasa o ovom amandmanu. Hvala.
Hvala vama. Amandman 175 poštovanog zastupnika Domagoja Hajdukovića. Izvolite.
Amandman se ne prihvaća uz isto obrazloženje kao prethodna dva amandmana.
Poštovani zastupnik Domagoj Hajduković, izvolite.
Hvala lijepo poštovani potpredsjedniče, pa ne mogu prihvatiti ovakvo obrazloženje posebno kada stalno i od ministra i od predsjednika Vlade slušamo o prednosti razvijanja STEM područja. U isto vrijeme su nam poticaji za krovnu organizaciju tehničke kulture u Hrvatskoj takvi kakvi jesu. Mislim da je to udruga, odnosno krovna zajednica udruga, odnosno Saveza tehničke kulture koji itekako može doprinijeti daljnjem razvoju tehničke kulture koji već rade jako puno i bez čije predanosti i entuzijazma, kako pojedinaca, tako i onih koji su zaposleni, ali tako i onih koji se bave tehničkom kulturom okupljeni u različitim savezima, već odavno naša tehnička kultura ne bi sličila onome na što sliči danas odnosno, kolegice i kolege, ako napravimo omjer koliko smo kuna uložili u našu tehničku kulturu i koliko dobivamo nazad, taj omjer višestruko veći u povratu. Prema tome, mislim da je povećanje sredstava za 5 milijuna kuna više nego simbolički, tu je bilo nekog unaprjeđenja odnosno povećanja sredstava, to svakako moram pohvaliti i pozdraviti, to je nešto što uvijek učiniti, ali mislim da su one i dalje na simboličkoj razini i da bi ovo povećanje zapravo značilo kao poticaj i priznanje zajednici tehničke kulture na njihovom dobrom poslu, da ga nastave raditi i dalje i da netko i stoji iza tih njihovih rezultata, odnosno da ih vrednujemo i želimo unaprijediti. Zbog toga tražim glasanje.
Hvala lijepa. Amandman 176. poštovane zastupnice Sabine Glasovac.
Amandman se ne prihvaća uz obrazloženje kao na prethodnih nekoliko amandmana.
Poštovana potpredsjednica Hrvatskog sabora, Sabina Glasovac, izvolite.
Hvala vam lijepa. Poštovani državni tajniče pretpostavljam da se ovaj dio da je obrazloženje jednako kao i prethodnim amandmanima da su predviđena sredstva dostatna. Međutim ja ovim amandmanom tražim otvaranje nove stavke u proračunu, a to je stručna pedagoško psihološka pomoć učenicima osnovnih i srednjih škola. Naime, zašto? I posljednja istraživanja koja su provođena pokazala su, jesmo na istom amandmanu, jesmo na 176 [[Upadica: Da, da poticaji udruga, lutrijska sredstva.]] ispričavam se meni je došlo do zbrke u mojim amandmanima. Dobro ok [[Upadica: Pratim vas, ovo se samo može zaključiti da je previše amandmana.]] da, dosta sam ih napisala 30, ali nije baš normalno da se u njima izgubim. Ne bih to trebala s ovim iskustvom. Dobro, u redu. Vaše obrazloženje je da smatrate da su sredstva dostatna za poticaj udrugama za izvannastavni, izvaninstitucionalni odgoj obrazovanje djece i mladih, a moje je pravo da se s vama ne složim. Smatram da sredstva nisu dostatna, da bi trebalo ovaj ipak uložiti dodatni, dodatni napor pogotovo sada kada nam u proračunu ide bolje u toliko više što manje-više na svim proračunskim korisnicima pa i na stavkama vidimo puno značajnije, proporcionalnije ja ću to tako reći povećanja nego li je to slučaj u ovome tijelu. Mislim da je podrška civilnom društvu i njihovim programima izvaninstitucionalnog odgoja i obrazovanja značajna. Žao mi je što to ne prepoznajete i tražim glasanje o svom amandmanu. I hvala na ispravku što ste me vratili na pravi put [[Upadica: Molim.]]
Hvala vama, oće to kod ovakve gužve. Amandman 177. poštovane zastupnice Marije Selak Raspudić.
Amandman se ne prihvaća. Predložena sredstva dostatna su za planirane aktivnosti u 2022. godini. Planirana sredstva za osiguranje provedbe hrvatske nastave u inozemstvu financiraju se iz proračunske aktivnosti prethodno navedene kao i A577012 obrazovanje djece i hrvatskih građana u inozemstvu. Hvala.
Hvala i vama gospođe Selak Raspudić nema pa ćemo o amandmanu glasovati. Amandman 178. Kluba zastupnika Centra i GLAS-a.
Amandman se ne prihvaća. Ministarstvo znanosti i obrazovanja kontinuirano sufinancira aktivnosti vezane uz rad s darovitima i talentiranima učenicima i studentima. Financira se s nekoliko pozicija, A579004 A577130i kroz partnerske projekte financirane iz europskih fondova u intersektorskoj suradnji s tijelima državne uprave i javnim ustanovama i organizacijama civilnog društva. Hvala.
Hvala vama. Poštovana zastupnica Puljak u ime Kluba zastupnika Centra i GLAS-a, izvolite.
Poštovani, dakle ovdje smo ovim amandmanom tražili podizanje vrijednosti ako imamo za poticanje programa rada s darovitim učenicima i studentima kao i maloprije kad sam govorila i o izvrsnosti hrvatski obrazovni sustav premalo pažnje i resursa posvećuje radu s darovitim učenicima i studentima. Smatramo da je potrebno povećati novac koji se izdvaja za takve programe kako bismo na vrijeme i kvalitetno razvili i koristili potencijale darovitih učenika i studenata kako nam evo ne bi se na kraju dogodilo da svi ti daroviti učenici, studenti, odlaze evo u druge zemlje jer im ne posvećujemo dovoljno pažnje. Iako se iznos u posljednjoj godini povećavao smatramo da je i dalje nedovoljan i zato smo predložili ovaj amandman i tražimo da se o njemu glasa. Hvala.
Hvala vam lijepa. Amandman 179. istog kluba.
Amandman se ne prihvaća na navedenoj aktivnosti osiguravaju se sredstva za provedbu javnih poziva kojima se osigurava provođenje posebnih programa nacionalnih manjina i provedba ljetnih škola za pripadnike nacionalnih manjina. Osiguranje predloženog iznosa predviđeno je na temelju provedbe programa unutar nekoliko godina te su se sredstva pokazala dostatnima. Hvala.
Hvala vama. Poštovana zastupnica Marijana Puljak, izvolite.
Evo unatoč vašem obrazloženju dakle ovim amandmanom smo tražili da se povećaju posebni program odnosno sredstva za posebne programe obrazovanja za provođenje programa nacionalnih manjina. Unutar hrvatskog sustava obrazovanja potrebno je snažnije poticati te programe, raditi na tome da se ti programi prošire kako bi se omogućilo čuvanje i njegovanje vlastitog identiteta nacionalnih manjina. Zbog toga smatramo je li da je sredstva potrebno povećati i tražimo glasanje o amandmanu. Hvala.
Hvala vam. Amandman 180. poštovanog zastupnika Domagoja Hajduković.
Amandman se ne prihvaća. Ministarstvo znanosti i obrazovanja kontinuirano sufinancira aktivnosti vezane uz rad s darovitim i talentiranim učenicima i studentima. Financira se s nekoliko pozicija te kroz partnerske projekte financirane iz europskih fondova u intersektorskoj suradnji i s tijelima državne uprave, javnim ustanovama i organizacijama civilnog društva. Hvala.
Obrazlaganje amandmana poštovani zastupnik Domagoj Hajduković. Izvolite.
Hvala lijepo gospodine potpredsjedniče. Poštovani državni tajniče, e sad vidite udruge civilnog društva su u nekim segmentima jako dobri i poželjni, a u drugima nisu. Pa ćete tako recimo u radu sa darovitim učenicima govoriti kako ste puno dali odnosno da dajete neka sredstva kroz nevladine organizacije, a u drugima ćete reći ne, ne, ne, te nevladine organizacije ne treba poticati. Dakle, malo uskačete sami sebi u usta, ne govorim o vama državni tajniče nego općenito o vladi. To je s jedne strane. A s druge strane tu se moram složiti sa kolegicom Puljak prije mene. Rad sa darovitim učenicima je izuzetno podcijenjen u našem školskom sustavu i to tvrdim kao netko tko dolazi iz tog sustava, tko je radio u tom sustavu. Dakle, jako puno naglaska stavljamo na druge segmente rada, a rad sa darovitim učenicima, njihovo poticanje i razvijanje često zapostavljamo. Ne često nego uvijek. Dakle, često je malo eufemizam u ovom smislu. I ako govorimo o 2 milijuna kuna koja su na ovoj poziciji pa makar i sa drugih pozicija odlazila druga sredstva to vam govori o nekakvih tipa 20-tak, 30-tak kuna po darovitom učeniku. Smatramo li da je 20 kuna simbolički iznos? Pa nije ni simbolički kolega, pa to kupite jedan set flomastera i gotovo je. Da ne govorimo o darovitim učenicima u srednjoj školi gdje je sredstva i nastava za takve učenike i izvannastavne o čemu ću kasnije govoriti zahtijevaju puno, puno više. Dakle, ovo je na simboličkoj razini ako nam je BDP u porastu i ako su gospodarski pokazatelji tako sjajni onda ne vidim zašto u našoj budućnosti u darovite učenike ne bi ulagali više opet sa simboličkih 11 milijuna kuna, a ne dva što bi opet bilo ne znam 100 kuna po učeniku što je i dalje malo. Zbog toga tražim glasanje.
Hvala. Amandman 181. poštovane potpredsjednice Glasovac, koncentrirajte se.
Amandman se ne prihvaća uz obrazloženje kao na prethodni amandman uz napomenu da smo u zadnjih nekoliko godina podizali sredstva na poziciji koja financira rad darovitih učenika što sami i prepoznajemo i s druge strane pripremamo nove projekte koji će se financirati iz Europskog socijalnog fonda i ISF-PLUS.
Obrazloženje poštovana potpredsjednica Sabina Glasovac.
Hvala lijepa. Uh što ste me iznenadili time što ovaj odbijate amandman. Zapravo to je danas ono … [[Govornik se ne razumije]] ono odbija se, odbija se, odbija se, sredstva su dostatna. Ne znam jeste li učinili puno po pitanju unaprjeđivanja rada s darovitim učenicima i studentima jer u ovoj stavci su i studenti. Međutim, ono što znam jest da prethodnica g. Fuchsa gđa. Blaženka Divjak je učinila apsolutno sve da izmasakrira cjelovitu kurikularnu reformu koja uopće nije trebala izgledati tako kako je izgledala. Zašto to govorim? Zato što je se ona ponašala kao da je u šoping centru, pa je uzela iz cjelovite kurikularne reforme samo njene dijelove, ali je pri tome zaboravila ono bogatstvo sustava, a to su darovita djeca i djeca s teškoćama u razvoju. Zato ja ne mogu prihvatiti vaš zapravo argument da se ulagalo, da su se povećavala ulaganja u rad s darovitim učenicima jer ono što je trebalo učiniti nije učinjeno, a to je da se u cjelovitoj kurikularnoj reformi jednakom dinamikom u kom su ušle u nekom trasiranju da se time pokrije ono kako je to bilo zamišljeno i djeca s teškoćama u razvoju i daroviti učenici. I zbog toga sam i napisala ovaj, ovaj amandman zato jer smatram da naš sustav obrazovanja, a to je prepoznala i strategija čiji sastavni dio je cjelovita kurikularna reforma i zapravo da je sustav podređen i prilagođen prosjeku i da svi oni koji od sustava traže više ili ga ne mogu pratiti u tom nekakvom prosjeku oni su zapravo u tom sustavu nevidljivi, a smisao obrazovnog sustava je da u svakom djetetu prepozna njegove mogućnosti i izvuče maksimum iz njih. Stoga vi imate pravo reći da izdvajate dovoljno i da se to povećava, a ja imam pravo reći da to ne da nije dovoljno nego zapravo se na tom području nije učinilo gotovo pa ništa i zbog toga ću tražiti odnosno tražim i inzistiram na glasanju o amandmanu.
Amandman 182. poštovanog zastupnika Željka Lenarta.
Amandman se ne prihvaća uz obrazloženje kao na prethodne amandmane uz jednu dodatnu napomenu da je i ekspertna radna skupina zadnjih dana ili je donijela ili je u fazi donošenja smjernica za rad sa darovitim učenicima.
Poštovani zastupnik Lenart, izvolite.
Zahvaljujem poštovani potpredsjedniče. Djeca su budućnost zemlje, tako bi svaka nova, svaka normalna država rekla, a kaže da daroviti učenici i studenti su nositelji budućeg hrvatskog modernog društva, naprednog hrvatskog društva. No nažalost hrvatska država to tako ne promišlja, ni gleda. Slijedom istog potrebno je preusmjeriti proračunske resurse i proširiti postojeće kapacitete kako bismo usmjerili i omogućili darovitoj mladeži, da ponovim to, darovitoj ne zlatnoj mladeži nego darovitoj mladeži da unaprijedi hrvatsko društvo. Stjepan Radić je još prije 100.g. govorio da je samo obrazovan čovjek slobodan čovjek i da jao si ga onome tko čeka kruha iz tuđe torbe, a upravo u Hrvatskoj radimo sve, sve baš naopako o tome. Mi danas imamo jako mnogo učenika koji završavaju srednju školu da ne znaju čitati tablicu množenja, to je hrvatska realnost. Malo se raspitajte i pogledajte i isprobajte, pa ćete vidjeti da je tako. A ono što imamo darovitih učenika i onih koji žele više od ostalih, više od prosjeka, o njima ne vodimo dovoljno brigu, oni su prepušteni svojim roditeljima da oni pokušavaju ulagat u njih što više mogu i onda se čudimo kada se oni pokupe sa stvarima koferom i odu negdje u Irsku, u Njemačku gdje ih čekaju široko raširenih ruku jer takvi daroviti su u nedostatku i u tim zemljama. No međutim oni prepoznaju, pa barem preuzimaju one koji su po svjetonazoru njima najbliže, a mi ćemo vjerojatno se mučit sa nekakvim drugim kulturama, tako da nam neće tko imati nositi nove tehnologije koje svaki dan sve brže dolaze. Tražim glasovanje, hvala.
Amandman 183. Kluba zastupnika Centra i GLAS-a, izvolite.
Amandman se ne prihvaća. Ovdje se opet radi o lutrijskim sredstvima koja se mogu planirati i izvršavat sukladno onome koliko se ostvare, a dodatno ono što bismo napomenuli da su ta sredstva dodatno osigurana kroz novi projekt putem Europskog socijalnog fonda za ovu školsku godinu i ugovoreno je u iznosu od 171 milijun 14 tisuća 294,6 kuna. Hvala.
U ime Kluba zastupnika Centra i GLAS-a poštovana zastupnica Puljak, izvolite.
Poštovani, tražili smo ovim amandmanom povećanje vrijednosti za pomoćnike u nastavi za djecu s teškoćama u razvoju. Imaju danas ti pomoćnici potpuno neriješeni status, vrlo mala primanja i svake školske godine svjedočimo problemima i nedostatku sredstava koja bi osigurala da sva djeca kojima je to potrebno dobiju pomoć kako bi mogla uspješno sudjelovati u nastavi i savladati svo potrebno nastavno gradivo. Zbog toga smo evo predložili povećanje ovih sredstava i tražit ćemo glasanje o ovom amandmanu. Hvala.
Hvala vama. Amandman 184. zastupnice Katarine Peović.
Amandman se ne prihvaća uz obrazloženje kao na prethodni. Hvala.
Poštovana zastupnica Peović, izvolite.
Zahvaljujem. Šta je problem s pomoćnicima u nastavi za djecu s poteškoćama? Znači riječ je o pomoćnicima koji su izuzetno važni za inkluziju djece s teškoćama u redovne razrede. No problem je s njima da su oni na prekarnim ugovorima o radu i vidimo kroz ove vaše projekcije, znači i ove godine ste nešto povećali za 6 milijuna kuna taj iznos za pomoćnike u nastavi u projekcijama mislite povećavati taj iznos evidentno još i više, no neopravdano je da se taj iznos za bitnu cifru ne poveća već sada u ovoj korona kriznoj godini jer je riječ o jednoj od najosjetljivijih skupina u društvu djeci s poteškoćama za koju se brine skupina koja je i sama u poteškoćama da to tako kažem, znači to su ljudi koji su na prekarnim ugovorima u radu. Oni ne uživaju prava iz kolektivnog ugovora za osnovne i srednje škole, nisu zaposleni u školi nego oni imaju čak iznose mjesečne manje od minimalne plaće nekad. Znači oni su u potpuno neprihvatljivom radnom statusu već desetljećima i takvi ljudi koji zapravo svoju egzistenciju ne mogu nikako osigurati oni pomažu jednoj od najosjetljivijih društvenih skupina. Zato je izuzetno važno da ove godine dignemo taj iznos, a ne da ga dignemo u projekciji i ko zna da li ćemo taj iznos bitno dignuti. Zato smo mi tražili povećanje od 20 milijuna kuna i to bi bilo povećanje koje bi ipak bilo bitnije ono što ste vi zapravo ponudili nije dovoljno. Zašto su naši pomoćnici u nastavi u dodatno lošem statusu nego što bi to možda bili u nekoj zapadnoeuropskoj zemlji? Zato što su naši ugovori o radu vrlo niski, a mi smo u Europi prema tim prekarnim ugovorima o radu na prvom mjestu i znači umjesto da smanjujemo te prekarne ugovore o radu tamo gdje je to najpotrebnije [[Upadica Škoro: Vrijeme.]] mi zapravo taj status prolongiramo. Tražit ću da se glasa o ovom amandmanu.
Hvala lijepa. Amandman 185. poštovane zastupnice Vesne Vučemilović.
Amandman se ne prihvaća uz obrazloženje kao i na prethodni.
Obrazloženje, poštovana zastupnica Vučemilović. Izvolite.
Hvala lijepa. Ja sam bila nešto skromnija od kolegice Peović tražila sam također za pomoćnike u nastavi pet milijuna kuna jer mi moramo biti svjesni da oni rade za 2,5 tisuće kuna mjesečno i u 6. mjesecu nitko nema prekid radnog odnosa, ni kuharica, ni spremačica pa rade u školi, ni domar, ni učitelji samo pomoćnici u nastavi imaju prekid radnog odnosa i onda se u 9. mjesecu oni moraju ponovno javljati na natječaj. I postavlja se jedno vrlo ozbiljno pitanje, budući da oni rade sa djecom koja imaju teškoće u razvoju može se i događa se situacija da djeca se svake godine moraju ponovo prilagođavati na novog pomoćnika u nastavi. Budući da se radi o djeci koja imaju teškoće u razvoju ne moram uistinu ići u neke detalje da vam kažem koliko je to za njih stresno. Oni imaju problema i bez toga i oni nikada ne znaju da li će u 9. mjesecu imati istog pomoćnika u nastavi ili će se morati ponovno prilagođavati na novu osobu i mislim da je krajnje vrijeme bilo na ovim pozicijama ili bilo iz sredstava eu fondova da se riješi status pomoćnika u nastavi kako u 6. mjesecu oni ne bi imali prekid radnog odnosa i kako bi tu djeci koja imaju teškoće u razvoju osigurali da barem od 1. do 4. i od 5. do 8. razreda imaju istog pomoćnika u nastavi kako bi lakše usvajali gradivo. I naravno tražim da se o ovome amandmanu glasuje. Hvala.
Amandman 186. zastupnika Marijana Pavličeka.
Amandman se ne prihvaća uz odgovore kao i na prethodni uz jednu malu napomenu, niti je to projekt koji se financira desetljećima niti pomoćnici u nastavi sudjeluju u obrazovnom procesu, oni nisu ti koji sudjeluju i zamjenjuju, asistiraju u tom dijelu samim nastavnicima. Ali naravno da su jako bitni u cijelom kontekstu asistiraju i pomažu djeci. Hvala.
Zastupnika Pavličeka nema pa ćemo o amandmanu glasovati. Amandman 187. poštovane potpredsjednice HS-a gospođe Sabine Glasovac.
Amandman se ne prihvaća, predložena sredstva dostatna su za planirane aktivnosti u 2022.g. Ministarstvo znanosti i obrazovanja kontinuirano putem javnog poziva sufinanciraju izvannastavne aktivnosti u osnovnim školama, aktivnosti se financiraju s nekoliko različitih pozicija. Hvala.
Poštovana potpredsjednica Glasovac, izvolite.
Hvala lijepo. Pa da imali smo prilike vidjeti da se izvannastavne aktivnosti financiraju s nekoliko različitih pozicija jer maloprije smo raspravljali o takvim amandmanima koje ste sve onako po kratkom postupku odbili. To je evo sad slučaj naravno i sa ovim. Ja ću još jednom napomenuti da sredstava za izvannastavne aktivnosti naprosto nikad dosta. Izvannastavne aktivnosti su iznimno bitne za kvalitetno provođenje slobodnog vremena samoj djeci samih učenika koji kroz izvannastavne aktivnosti zapravo podižu svoj i nekakav kulturni i stvaralački razvoj same ličnosti uz one odgojno obrazovne sadržaje koji se nekako standard samog obrazovnog sustava. Meni je žao što vi ne prihvaćate ovaj prijedloga da se sredstava na ovoj aktivnosti povećaju za samo milijun kuna, to vama nije puno, to je jedna mala kap koja teče u ovom cijelom slapu, a toj djeci sigurno bi značilo puno pogotovo u ovom vremenu kada se pomalo vraćamo u normalno, kad su se djeca vratila u škole kada više nisu prisiljena biti u svojim domovima i pohađati on line nastavu, znači vratila su se u taj društveni život škola, utoliko bi bilo značajnije i bitnije da se upravo u sljedećoj godini ako nam se nastavi ovaj trend, a nadamo se da hoće fizičke nastave što je više moguće obogati i život škola kroz izvannastavne aktivnosti koje će doprinijeti i mentalnom zdravlju djece i što lakšem suočavanjem sa posljedicama svih kriza koje su ih zadesile od covid krize pa do potresa u pojedinim područjima na koje nismo imuni ni mi odrasli, a za djecu je to iznimno, iznimno rizično. Evo hvala lijepo, nije mi drago da ste odbili ovaj amandman, tražim glasanje.
Hvala vam lijepa. Amandman 188. Kluba zastupnika Centra i GLAS-a.
Amandman se ne prihvaća uz obrazloženje kao na prethodni. Hvala.
U ime Kluba zastupnika kluba Centra i GLAS-a poštovana zastupnica Puljak. Izvolite.
Poštovani. Još jedan amandman kojim smo pokušali povećati sredstva za poticanje izvannastavnih aktivnosti, ovaj put u osnovnoj školi. Kao što sam i ranije rekla izvannastavne aktivnosti su jako važne treba poticati djecu da se bave nekom od aktivnošću izvan same školske nastave. Smatramo da se ne ulaže dovoljno i zato ćemo tražiti glasanje o ovom amandmanu. Hvala.
Hvala vama. Amandman 189. zastupnika Domagoja Hajdukovića.
Amandman se ne prihvaća. Predložena sredstva dostatna su za sve planirane aktivnosti u 2022. godini. Ministarstvo kontinuirano putem javnog poziva sufinancira izvannastavne aktivnosti u osnovnim školama. Aktivnosti se financiraju s nekoliko različitih pozicija. Hvala.
Poštovani zastupnik Domagoj Hajduković. Izvolite.
Hvala lijepo gospodine potpredsjedniče. Jednostavno ne mogu se složiti sa ovom konstatacijom. Znate li koliko ima osnovnih škola u Hrvatskoj? I kada podijelite ovaj iznos sa brojem škola dobit ćete da otprilike 100-tinjak, 150, 200 kuna dobiva svaka škola po svim izvannastavnim aktivnostima u svojoj školi. To ne da je neprihvatljivo. Posebno neprihvatljivo u sustavu u kojem učitelji su često primorani doslovno kupovati kredu, papire, kolaž papir itd. I nemojte mi reći da nije tako državni tajniče. Dolazim iz tog sustava, jako dobro znam ako želite raditi išta što je malo kreativnije izvan okvira nastave, čak i u okvirima nastave često to morate financirati sami. I zbog toga kada govorimo o kvalitetnom obrazovanju i osnovnoškolskom obrazovanju da bi ga iskoristili u potpunosti to ne podrazumijeva samo kvalitetan nastavni proces po propisanom sadržaju. To podrazumijeva i kvalitetne izvannastavne aktivnosti dakle, od sporta do kreativnih radionica, do različitih sekcija, grupa, zadruga itd., itd. Naravno jedan dio financiraju jedinice lokalne samouprave no opet kao sustav koji financira država ovo je jednostavno neprihvatljivo 200 kuna. Evo neka bude 200 i to sam rekao jako puno po osnovnoj školi to je jako malo. Ovo je izuzetno bitan aspekt rada odgojno-obrazovnih institucija za socijalizaciju učenika, za poticanje njihovih aktivnosti kao i za učenje kroz rad i slijedom navedenog tražio bih glasovanje o ovom spomenutom.
Hvala vam lijepa. Poštovane kolegice i kolege, poštovani državni tajniče na traženje informatičara Hrvatskoga sabora napravit ćemo stanku od 10 minuta. Nastavit ćemo točno u 16 sati i 10 minuta. Hvala vam. STANKA U 16.00 SATI [[NASTAVAK NAKON STANKE U 16,10 SATI]] Poštovane kolegice i kolege, nastavljamo sa radom. Amandman 190 poštovane zastupnice Sabine Glasovac.
... [[Govornik naknadno uključen.]] perspektivi strukturnih fondova u sredstva predviđena u prijedlogu Državnog proračuna za 2022. g. omogući nastavak ulaganja u kontinuiranu provedbu obrazovnih reformu te su ista dostatna za sve planirane aktivnosti. Ujedno bih napomenuo da je unutar Nacionalnog plana oporavka i otpornosti za sustav obrazovanja i znanosti predviđeno i osigurano 7,5 milijardi kuna, kao što će se financirati mnogi drugi projekti iz redovne financijski omotnice sljedećeg Višegodišnjeg financijskog okvira. Hvala.
Hvala vama. Poštovana potpredsjednica Glasovac, izvolite.
Hvala lijepa. Državni tajniče, najavljuju se u ovom Proračunu veliki infrastrukturni projekti koje podržavam. Ulaganje, prije svega u osnovnoškolske infrastrukturne projekte kako bi se osigurala cjelodnevna nastava u školama i to je nešto što, oko čega treba postojati u Hrvatskoj konsenzus. Međutim, kada izgradimo te objekte onda je pitanje tko će u njima raditi i kakva nastava će se provoditi. Znači ja smatram da paralelno sa velikim infrastrukturnim investicijama treba raditi i na onome što već imamo spremno, a to je cjelovita kurikularna reforma kao i jedan od bitnih dijelova Strategije obrazovanja, znanosti i tehnologije. Zašto sam predložila da se u ovom Proračunu sredstva za provedbu kurikularne reforme povećaju za 10 milijuna kuna? Zato što se posljednje dvije godine na njoj naprosto nije radilo zbog toga što smo se svi našli u novo normalnim odnosno nenormalnim okolnostima, a prije toga 4 godine, što sam već rekla u jednom obrazloženju na prethodni amandman, prema kurikularnoj reformi ponašalo se kao prema nekakvom stelaži u šoping centru gdje se iz nje uzimalo ono što se nekome sviđalo odnosno ministrici sviđalo, odbacivalo ono što joj se nije sviđalo. Stoga ja smatram da ministarstvo treba ubaciti u 5. brzinu i treba nadomjestiti sve ono što je propušteno svih ovih godina i voditi računa o tome da se cjelovita kurikularna reforma, onako kako je zacrtana i provodi. Mislim za to, da za to nisu dovoljna planirana sredstva i zbog toga ću tražiti glasanje o ovom amandmanu.
Hvala. Amandman 191. poštovanog zastupnika Domagoja Hajdukovića. Izvolite.
Amandman se ne prihvaća. Predložena sredstva dostatna su za sve planirane aktivnosti u '22. g. kao i kod prethodnih obrazloženja te aktivnosti se financiraju s nekoliko aktivnosti s time da nastavno na ovaj prethodni amandman obrazovne reforme podrazumijevaju ulaganja u ovo projekt cjelodnevne nastave, uključuje upravo mnoge ekstra kurikula aktivnosti kao i novu strukturu rada unutar sustava cjelodnevne nastave do 15 sati, a ekstra kurikula aktivnosti će se raditi od 15 do 17. Hvala.
Poštovani zastupnik Domagoj Hajduković, izvolite.
Hvala lijepo g. potpredsjedniče. Pa isto kao i kod amandmana za osnovnu školu. Neću se složiti kada govorimo o visokom obrazovanju i srednjim školama, mislim da su izvannastavne aktivnosti još važnije upravo zbog ovoga odgojnog elementa koji imamo u, odnosno kojeg bi barem trebali imati u sustavu obrazovanja te zbog toga ću tražiti glasanje o istom amandmanu. Hvala vam lijepo.
Hvala vama. Amandman 192. Kluba zastupnika Mosta.
Amandman se ne prihvaća. S predmetne aktivnosti financiranju se isključivo najprioritetniji objektu u kojima je ugrožena sigurnost učenika i zaposlenika, a za kapitalne investicije u osnovnim i srednjim školama planirana su sredstva u Nacionalnom planu oporavka i otpornosti koja do 2026. g. ukupno iznosi 2 837 000 000 kuna te će se javni pozivi raspisati u prvoj polovici sljedeće godine. Hvala.
O ovom amandmanu ćemo glasovati. Amandman 193. zastupnica Boška Ban Vlahek. Izvolite.
Amandman se ne prihvaća uz odgovor kao na prethodni. Hvala.
Poštovana zastupnica Boška Ban Vlahek, izvolite.
Hvala lijepa. Ja imam 2 veoma slična odnosno amandmana s istim iznosom i s istog područja, ali objasnit ću. Znači Osnova škola sv. Marija je jedno od rijetkih osnovnih škola je jedna od rijetkih osnovnih škola u Međimurskoj županiji koja nema sportsku dvoranu, a nema ni uvjete za jednosmjensku nastavu. Ove godine je započela prva faza izgradnje sportske dvorane u vrijednosti otprilike 5 milijuna kuna koju financira Međimurska županija, a potrebno je izaći još dodatnih 8 milijuna. Rekli ste da će to biti u Nacionalnom planu oporavka i otpornosti, prošli puta kad sam pitala, bilo je da će se nekakva sredstva osigurati preko ministarstva tako da tražim glasanje o ovom amandmanu.
Hvala lijepa. Amandman 194. iste zastupnice.
Amandman se ne prihvaća uz odgovor kao na prethodni. Znači samo za osnovne škole je predviđeno 2 milijarde 280 milijuna kuna i bit će prilika javni poziv. Glavni fokus tog poziva će biti upravo da se poveća broj osnovnih škola koje će raditi u jednoj smjeni. Hvala.
Poštovana zastupnica Ban Vlahek, izvolite.
Hvala lijepa. Ovaj puta se radi o školi u Donjem Mihaljevcu koja spada u Osnovnu školu Sv. Marija, kako se radi o sigurnosti djece i djelatnika, a ne izvođenjem navedenih radova i mogućnost samog zatvaranja područne škole koja je žila kucavica naselja Donjeg Mihaljevca vjerujem da će se njezina kompletna rekonstrukcija uvrstiti tih 8 milijuna da li je to bilo u plan oporavka ili u proračun bez obzira s koje pozicije. Tražim glasanje o amandmanu. Hvala.
Hvala vama. Amandman 195. poštovane zastupnice Ban Vlahek.
Amandman se ne prihvaća uz obrazloženje kao i za prethodni. Hvala.
Poštovana zastupnice Ban Vlahek, izvolite.
A meni je jako drago, …/nerazumljivo/… moje amandmane, baš imamo jednu šetnju Međimurjem. Ovoga projekt, mislim da se to radi o projektu dogradnje zgrade područne škole u Donjem Vidovcu. Znači opet smo u Donjem Međimurju ta područna škola bi trebala imati jednosmjensku nastavu i trebalo bi dograditi i tražila sam sredstva za početak realizacije rekonstrukcije područne škole, ali kao što ste vi dali svoj odgovor tako i ja tražim glasanje o ovom amandmanu.
Ovo je vaših 8 minuta. Slijedeći amandman također vaš 196., izvolite državni tajniče.
Amandman se ne prihvaća uz obrazloženje kao i za ove prethodne. Čekamo javni poziv i svi će imati priliku javit se.
Poštovana zastupnica Boška Ban Vlahek.
Eto u ovom amandmanu nisam tražila puno, tražila sam milion i 500 tisuća za školsku zgradu Donja Dubrava za energetsku obnovu koja je izgrađena '83. godine tako da ću moliti glasanje o amandmanu. Hvala.
Hvala. Amandman 197. poštovanog zastupnika Mišela Jakšića.
Amandman se ne prihvaća uz obrazloženje kao na prethodni. Hvala.
O amandmanu ćemo glasovati, poštovanog zastupnika nema. Amandman 198. Kluba zastupnika MOST-a.
Amandman se ne prihvaća uz obrazloženje kao i u ovim prethodnim amandmanima.
I o ovom amandmanu ćemo glasovati. Amandman 199. je zastupnika Mire Bulja.
Amandman se ne prihvaća uz obrazloženje kao za prethodni. Hvala.
Hvala vama i o njemu ćemo glasovati, odnosno amandmanu, ne o Bulju. Amandman 200. zastupnice Sanje Radolović.
Amandman se ne prihvaća uz obrazloženje kao i za ove prethodne amandmane. Hvala.
Poštovana zastupnica Sanja Radolović, izvolite.
Zahvaljujem još jednom. Dakle, danas je Glazbena škola Ivana Matetića Ronjgova Pula jedna od najvećih glazbenih škola u Hrvatskoj. Pohađa ju preko 500 učenika i broji 60 nastavnika i ostalog osoblja. Treba reći da sada djeluju u skučenim uvjetima budući da su morali napustiti monumentalnu zgradu u Smareljinoj ulici koja zahtjeva dakle prvo izradu projektno tehničke dokumentacije i to je bila intencija mog amandmana da se sa milion kuna izradi idejno rješenje, glavni izvedbeni projekt, projekt opreme, a sa preostalih milion kuna da se krene u početnu fazu građevinsko obrtničkih radova, a sve kako bi se dakle mogli osigurati uvjeti za sufinanciranje iz EU fondova ukoliko opet bude sredstava za sufinanciranje kroz energetsku obnovu ili sredstva za kulturnu baštinu. Također htjela bih vam samo ukazati na jednu činjenicu, vi stalno govorite da nam odbijate amandmane zbog toga što će biti to financirano ili sufinancirano kroz NPO, ja mislim da bite kao resorno ministarstvo trebali malo ukazati dakle jedinicama lokalne i regionalne samouprave, tu pritom mislim prvenstveno na jedinice regionalne samouprave budući da sve što se bude trebalo sufinancirati iz NPO-a vezano za osnovno i srednje školstvo morat će biti stavljeno na neki način ili u županijske razvojne strategije ili u županijske proračune. Vi znate da imamo različitih političkih situacija na području Hrvatske i mislim da bi resorno ministarstvo kao jedan odgovoran akter i sudionik trebalo dakle i kontaktirati sve jedinice lokalne i regionalne koje imaju intenciju javiti se za sufinanciranje rekonstrukcije, dogradnju ili izgradnju škola budući da je poziv već objavljen i za zajam Svjetske banke na vašim stranicama, a jako malo o tome znaju jedinice lokalne dakle osnivači škola i mislim da je već prošlo ne 5 do 12 nego da je već 12 i 5 po tom pitanju.
Tražite glasovanje? Glasovanje tražite?
Naravno.
Dobro. Amandman 201. zastupnice Sanje Radolović.
Amandman se ne prihvaća kao i u prethodni uz isto obrazloženje uz malu dopunu da i osnovna škola u Fažani, kao i glazbena kao i bilo koji drugi projekt u Međimurju, Slavoniji, Dalmaciji ili bilo gdje će imati priliku se prijaviti na javne pozive koji će uslijediti, a pored ostalog i projekta dokumentacija će biti prihvatljiv trošak. Hvala.
Zastupnica Sanja Radolović.
Evo, baš mi je drago da ste to rekli. Amandman se odnosio dakle na izgradnju Osnovne škole Fažana gdje je SDP nekoliko puta pokušao samo u županijski proračun uvrstiti izradu projektno tehničke dokumentacije. Budući da je Istarska županija osnivač te navedene škole međutim kako biva situacija u našoj županiji, a tako i u ostatku Hrvatske upravo ovo što sam vam maloprije govorila. Politička situacija je takva da županijska vlast ne želi staviti u proračun niti sufinanciranje projektno tehničke dokumentacije. Sada se kroz par dana očekuje u Istarskoj županiji izglasavanje županijskog proračuna, a niti početni korak za osnovnu školu navodim ovdje Fažana kao i druge škole nije stavljen, niti projekcije proračuna pa mene zanima kako vi to planirate onda da ćemo mi to moći isfinancirati NPO-a. Dakle, nećemo ispuniti osnovne zakonske preduvjete za to.
Jel i ovo naravno, znači naravno pišite. Dobro, amandman 202. iste zastupnice, izvolite.
Amandman se ne prihvaća uz ova ista obrazloženja kao i za prethodne, a evo još samo jedna napomena usput odgovaram na pitanja. Znači sufinanciranja nema, NPO je 100%-tno sufinanciranje tako da se to u rebalansima osnivača županija, gradova koji će predlagat bez problema može predložiti. Hvala.
Zastupnica Radolović, izvolite.
Zahvaljujem. Ja ću malo iskoristit priliku za repliku, ok, NPO-om kažete da će biti financiran 100%, ali što je sa onim zajmom ona 30 milijardi što se digao na račun sredstava Ministarstva znanosti što je upravo objavljen javni poziv koji ide paralelno sa MPO-om Dakle, mi smo se obvezali u Nacionalnoj razvojnoj strategiji da ćemo sa pitanjem našeg školstva doći sa tisuću i 400, tisuću 96 sati da ćemo doći na 4 tisuće nastavnih sati i to ćemo rekli smo financirati 100% iz MPO-a i dijelom iz sufinanciranja zajma Svjetske banke. Dakle, neće svi moći ući u program MPO-a jer za to jednostavno nema sredstava za dogradnju školskih dvorana, blagovaonica, knjižnica i svega ostaloga da treba da bi mi ispunili te preduvjete. Ovaj amandman se odnosio na sredstva za opremanje umaške srednje škole koja je sama gdje je Grad Umag zaista sam snosio veliki rizik gdje opet Istarska županija nije htjela uskočiti sa 1 lipom sufinanciranja, gdje su sami izradili projektno-tehničku dokumentaciju, gdje su izgradili cijelu srednju školu na 3000 metara kvadratnih na 3 etaže koja će zasigurno biti jedna od najmodernijih u državi i naravno sada im nedostaju sredstva za opremanje, koja, to treba također reći da nam je opremanje veliki problem u cijelom sustavu financiranje EU projekata kao i na … mehanizmima gdje se financira visoki rok bau itd. Mi imamo problem zbog toga što nam do sada opremanje u školama nije bilo eligible. Dakle, ja ne znam da li će to biti i nadam se da hoće kroz MPO. Ali to bi zaista trebalo vidjeti kroz naše operativne programe i jako dobro to ispregovarati.
Hvala vam. Jel' tražite glasovanje možda? … [[Upadica se ne razumije.]] Hvala vam lijepa. Amandman 203. zastupnika Marijana Pavličeka.
203 ili 204?
203.
203 dobro. Amandman se ne prihvaća uz obrazloženje kao i za prethodne amandmane. Znači za naglasit je još jedanput 7 i pol milijardi od čega 4 i pol za infrastrukturu samo iz MPO-a. Paralelno se pripremaju i programira sljedeći … u kojem se očekuju ostala sredstva. Svjetska banka i model je nešto što je primarno za soft mjere i kao ESEF što smo prethodno govorili. Hvala.
O ovome ćemo glasovati. Zastupnik Marijan Pavliček uložio je i amandman 204. Izvolite.
Amandman se ne prihvaća uz isto obrazloženje kao na prethodni amandman.
Onda ćemo i o njemu glasovati. Amandman 205 također gospodina Marijana Pavličeka.
Ne prihvaća se uz obrazloženje kao na prethodnom.
I o njemu ćemo glasovati. Amandman 206 zastupnice Marije Selak Raspudić.
Amandman se ne prihvaća. Nacionalnim planom oporavka i otpornosti predviđene su znatne promjene ne samo u programu predškole, već i u ostalim programima za djecu od dobi od 3 godine starosti do polaska u školu. Stoga su sredstva za predškolski odgoj i obrazovanje za naredno razdoblje osigurana kroz sredstva Nacionalnog plana oporavka i otpornosti u iznosu od milijardu i 620 milijuna kuna te su dostatna za planirane aktivnosti, a dodatno će biti osigurana i sredstvima kohezijske politike. Hvala.
Hvala vama. Poštovana zastupnica dr. Marija Selak Raspudić izvolite.
Ne prihvaćam obrazloženje i tražit ću da se o navedenom amandmanu glasuje. Dakle danas cijeli dan slušamo o tome da će se problemi riješiti sredstvima koja će biti dodijeljena za Nacionalni plan oporavka i otpornosti. Čovjek bi pomislio da mi uopće nemamo proračun u Republici Hrvatskoj, nego jedino što imamo i na što možemo računati su sredstva iz EU fondova što je potpuno netočno. Jer kolika god ona bila a i pitanje je kolika će biti ovisno o tome što ćemo povući ona su i dalje manji dio našeg proračuna. Stoga je zapravo riječ o jednom joker obrazloženju, jednoj isprici koja pokušava zamagliti činjenicu da vi u određene stvari ne želite ulagati. Konkretno ja sam ovdje tražila da se dodijele sredstva za odgoj i naobrazbu djece u programima predškole da se povećaju za 4 milijuna kuna. U čemu je stvar? Riječ je o dobro poznatom problemu. Dakle Hrvatskoj itekako nedostaje odgojitelja u dječjim vrtićima. Procjene su da nam nedostaje oko 2 do 3 tisuće odgojitelja, a to je uz obzir da nije niti dovoljan broj djece uključen uopće u predškolski sustav dakle 82% trebali bi imati minimalno 92%. Pa možete zamisliti koliko nam onda doista nedostaje odgojitelja da bi imali kakav takav kadar u vrtiću koji je sposoban obrazovati i baviti se našim predškolcima. Dakle, ni na kojoj razini predškolski odgoj u Hrvatskoj ne funkcionira u skladu sa standardima i ja ću vas moliti da se o ovom amandmanu glasuje.
Amandman 207 zastupnika Mire Bulja.
Amandman se ne prihvaća uz obrazloženje kao i na prethodni uz dopunu da pored ove infrastrukture i tih milijardu i 620 milijuna ima puno aktivnosti koje se planiraju. Znači pitanje održivosti i jednog modela financiranja u MPO-u jasno piše do kraja drugog kvartala 23. godine se mora donijeti taj model. Isto tako imamo pitanje priuštivosti, financiranje i pomoć onim roditeljima koji neće moći sami osigurati putem ISF-a MPO jamči gradnju 22500 novih mjesta za vrtićku djecu, kao i preuzimanje indikatora na koji smo se obvezali da ćemo obuhvat podići na preko 90%. Hvala.
Hvala vama. O ovom amandmanu ćemo glasovati. Amandman 208 zastupnice Romane Nikolić.
Amandman se ne prihvaća. Na aktivnosti na Ministarstvo znanosti i obrazovanja osigurana su sredstva za djecu s teškoćama u razvoju, a u skladu sa planiranim promjenama osigurana su i sredstva za stvaranje preduvjeta za veću uključenost djece s teškoćama u sustav ranog predškolskog odgoja i obrazovanja. Hvala.
Poštovana zastupnica Romana Nikolić.
Zahvaljujem potpredsjedniče Sabora. Ostajem pri amandmanu i tražim glasanje. Smatram da sredstva nisu dostatna jer radi se diskriminacija prema djeci sa poteškoćama u razvoju što je vrlo znači sudjelovanje u ranom predškolskom odgoju i obrazovanju korisno je za svako dijete, a posebno je za djecu u nepovoljnom položaju i stoga smatram da su sredstva nedostatna i tražim povećanje. Hvala.
Hvala vama. Amandman 209 poštovane zastupnice Anke Mrak Taritaš.
Amandman se ne prihvaća. Rashodi za zaposlene u osnovnoškolskom obrazovanju su predloženi u dostatnom iznosu temeljem trenutno ugovorenih materijalnih prava zaposlenika. Ujedno napominjemo da su plaće posljednjih nekoliko godina porasle svim zaposlenicima u sustavu za više od 20%. Hvala.
Hvala vama. Poštovana zastupnica Anka Mrak-Taritaš, izvolite.
Hvala lijepa poštovani potpredsjedniče HS. Poštovani državni tajniče, ja mislim da vam je poznata činjenica da imamo na snazi jedan vrlo ružan virus koji se zove Covid-19, nadam se da vam je poznata ta činjenica. I nedavna istraživanja instituta za društvena istraživanja koji su pohvatili 27 tisuća učenika, 417 stručnih suradnika i 4796 učitelja i nastavnika pokazala je da je pandemija negativno ili izrazito negativno utjecala na život većine učenika, njihovu motivaciju i mentalno zdravlje. Posebno zabrinjavajuće što je istraživanje pokazalo da su u značajnom porastu depresivne i anksiozna stanja kod učenika, te fobije i strahove. Pri tome treba imati na umu i oni učenici koji se nalaze na područjima koji su zadešeni potresima gdje sasvim sigurno imaju posljedice i niz traumatičnih događaja. Jednako tako nadam se da vam je poznato da imamo na snazi iz 2008.g. državni pedagoški standard koji kaže da osnovnoškolski i srednjoškolski sustav odgoja i obrazovanja traži i određeni broj zaposlenika koji je vezan uz broj učenika, a koji bi pomogli učenicima u takvim stanjima. Istraživanje jedne udruge koja se zove „Psihološko proljeće“ pokazalo je da čak 233 osnove škole zapošljavaju manji broj stručnih suradnika od propisanog pri čemu psihologa zapošljava samo 43% škola. Dakle ja se državni tajniče nadam da je ovo vama sve poznato. Nadam se da je uloga i zadaća ministarstva da pomognu djeci u takvim situacijama i ovim amandmanom mi samo smo htjeli osigurati sredstva da bi mogli zaposliti i djelatnike koji bi mogli pomoći našoj djeci u osnovnoj, a vezan je dalje i amandman uz srednje škole [[Upadica: Vrijeme]] i molim vas da se o ovom amandmanu glasa.
Hvala. Amandman 210. poštovane zastupnice Boške Ban Vlahek.
Amandman se ne prihvaća o NPOO-u. Jedna od ključnih ulaganja u odgojno obrazovnom sustavu je upravo kao što sam spomenuo izgradnja dodatnih 22.500 mjesta u predškolskim ustanovama koje bi trebali realizirat do 2026.g., a kojima bi se u ranom i predškolskom odgoju i obrazovanju u dobi od 3.g. do polaska u školu povećao obuhvat sa postojećih 76,3 na 90%. Znači za ovu investiciju osigurano je milijardu i 620 milijuna kuna. Očekujemo raspisivanje javnog poziv u narednih 60 dana. Pozicija je EU izvor, ovaj iznos predstavlja planirani projicirani iznos koji će se ugovoriti i potrošiti slijedeće godine. Ukoliko on kojim slučajem bude veći to nije nikakav problem tada u tom slučaju povećavati jel to takve pozicije dozvoljavaju. Hvala.
Poštovana zastupnica Boška Ban Vlahek, izvolite.
… [[Govornik se ne razumije]] koliko ste nabrojili taj NPOO danas ja ne znam dal bute vi imali dosta novaca za sve ovo kaj mi tražimo. Međutim, generalni problem svega ovog što sam ja tražila oko dječjih vrtića je popunjenost dječjih vrtića i kapacitet istih jer djeca iz svojih naselja, svojih općina, svojih gradova idu u druga naselja okolna, što predstavlja generalno problem za roditelje koji moraju voziti. S obzirom da će sve to biti osigurano u NPOO-u vjerujem da ćemo ta sredstva na neki način i osigurati u suradnji s vama i da ćemo olakšati roditeljima vrtićke dane. Hvala.
Tražite glasovanje? Okej, hvala. Amandman 211. poštovane zastupnice Boške Ban Vlahek.
Amandman se ne prihvaća uz obrazloženje kao i prethodni. Hvala.
Izvolite gđo. … [[Govornik se ne razumije]]
Hvala vam lijepa. Moram samo reći da se slažem sa kolegicama i Selak Raspudić i sa kolegicom Radolović, da bi zaista trebalo JLS obavijestiti o navedenom jer sad u nekakvim razgovorima oni nisu uopće znali da bi se mogli javljati na takav natječaj, tako da vas molim i apeliram na to da ipak odradite nekakve sastanke, nekakve edukacije, bilo što da lokale, JLS to znaju. Hvala.
Amandman 212. je poštovane potpredsjednice Sabine Glasovac.
Amandman se ne prihvaća. Opet NPOO-om predviđene su znatne promjene u sustavu predškolskog odgoja i obrazovanja za koje je ukupno osigurano 4,5 milijarde kuna, te su planirana sredstva dostatna. Vezano uz pozive za vrtiće prije mjesec i pol dana smo poslali dopise i najavili poziv svim općinama i gradovima, zatražili ih da iskažu interes u različitih 9 Excel šitova. Oni su to do 15.11. dostavili i interes koji su iskazali nije veći od planiranog broja mjesta za koji smo javili. I sad temeljem tog interesa će se raspisati kriteriji. Hvala lijepo.
Amandman 213. je poštovane zastupnice Romane Nikolić. Oprostite, o amandmanu ćemo glasovati, gđe. Glasovac nema tu. Amandman 213., izvolite, ispričavam se.
Amandman 213. se ne prihvaća uz odgovor kao i na prethodni. Hvala.
Poštovana zastupnica Romana Nikolić.
Ostajem pri amandmanu i tražim glasanje jer tu sam tražila naknadu troškova zaposlenih. Osim što postoji veliki, veliki broj kapaciteta vrtića tako i postoji velika potreba za zapošljavanje djelatnika u tim institucijama radi što kvalitetnije provedbe sustava predškolskoga odgoja i obrazovanja djece.
Hvala lijepa. Amandman 214. poštovane zastupnice Marije Selak Raspudić.
Amandman se ne prihvaća. Od 2006.g. kada je za opremanje knjižnica bilo osigurano 210 tisuća kuna, a prije toga nula kuna 2015. sredstva za navedenu namjenu sustavno se povećavaju, te je predloženi iznos dostatan za planirane aktivnosti u ovoj godini.
Poštovana zastupnice Selak Raspudić, izvolite.
Ne prihvaćam ovo cinično obrazloženje i tražit ću da se o navedenom amandmanu glasuje. Pa znate da se nalazimo u godini čitanja, mogli ste bar eto simbolički ovaj amandman prihvatiti da pokažete da nešto i mislite učiniti u praksi kada već promovirate knjige. Naime, ja sam tražila da se za milijun kuna poveća stavka opremanja osnovnoškolskih knjižnica obveznom lektirom i stručnom literaturom. Procjene su da po učeniku treba godišnje nabavljati minimalno pola do dvije knjige, a mi ispunjavamo otprilike sa sadašnjim sredstvima nekih 40% tih potreba. Netko ciničan ustvrdit će da srećom djece u školama ima sve manje, pa prema tome ne morate toliko izdvajati za tu stavku, a netko malo promućurniji reći će možda i da je popis lektire fleksibilan odnosno napravljen tako da je malo obveznih naslova upravo zato da vi ne biste morali izdvajati tolike novce za opremanje školskih knjižnica. Doista neki od nas su odrasli i u školskim i u izvanškolskim knjižnicama i to je jedno od ključnih mjesta u razvoju djeteta, a danas se djeca kada se radi o lektiri najmanje mogu osloniti na školske knjižnice i njihovi su roditelji primorani trčati okolo po cijelom gradu da bi pribavili one naslove koji se nalaze na obveznom popisu. Takvo nešto je nedopustivo u zemlji koja voli proglasiti čak i godinu čitanju. Stoga ne mogu prihvatiti ovo vaše obrazloženje koje i samo po sebi nije dovoljno precizno jer ste rekli tek samo za vaše planirane aktivnosti, a možemo samo nagađati koje su to ako ih uopće ima i tražit ću naravno da se o navedenom amandmanu glasuje. Da, želimo više lektire u školskim knjižnicama jer one za to i služe, a možda onda bude i više djece u tim istim knjižnicama, pa i u našim domovima.
Amandman 215 poštovane zastupnice Anke Mrak Taritaš.
Amandman se ne prihvaća jer su planirana sredstva dostatna za sve planirane aktivnosti. Hvala.
Poštovana zastupnica Anka Mrak Taritaš izvolite.
Hvala lijepo poštovani potpredsjedniče Hrvatskoga sabora, poštovani državni tajniče nastavit ću tamo gdje sam stala vezano uz osnovnoškolsko obrazovanje. Dakle, prema podacima iz e-matice Ministarstva znanosti i obrazovanja trenutno psihologa zapošljava 47% osnovnih, te 55% srednjih škola. Ono što nas upozoravaju iz Udruge Psihološko proljeće da ministarstvo svake godine zapošljava pripravnike. To znači da svake godine određeni broj psihologa ulazi u školski sustav, ali veliki broj ih jednako tako svake godine i izlazi zato što vrlo mali broj škola nakon završetka pripravništva raspisuje natječaj za radno mjesto psihologa. Dakle, psihologa u školama ste potpuno zaboravili. Ove zadnje dvije godine su nam pokazale kakvo nam je stanje, pokazale su nam i stanje i u osnovnim školama. U srednjim školama je jednako tako dramatično. I umjesto da malo razmislite, promislite i odlučite se ipak za model u kojem ćete razumno i racionalno na određeni broj učenika omogućiti da se psiholozi zapošljavaju vi ovako hladno kao da nismo imali Covid odnosno kao da ga još uvijek nemamo, kao da nismo imali potres vi vrlo hladno i nekako ne čini mi se ni s najmanjom dozom empatije odbijate ovaj amandman. Ono što je važno za reći da veliki broj djece uopće nema pristup psihološke pomoći. Naime, u Hrvatskoj je jedan psiholog na svakih 925 učenika. Čini mi se da je stanje kada je o tome riječ zaista alarmantno i ovakav jedan vaš hladni odgovor govori o tome da uopće ne razmišljate o ovom problemu. Hrvatska i svijet se suočila sa novim načinom življenja i tom novom načinu življenja traži i neke promjene i u vašem ministarstvu i stoga tražim glasanje i o ovom amandmanu.
Hvala vam lijepa. Amandman 216 zastupnice Boške Ban Vlahek.
Amandman se prihvaća u izmijenjenom obliku. Amandman se prihvaća u izmijenjenom obliku tako da isti glasi: „Sukladno članku 38. Zakona o proračunu, Prijedlogu Državnog proračuna Republike Hrvatske za 2022. godinu i projekcijama za 23. i 4. u posebnom dijelu u okviru razdjela 0.80 Ministarstvo znanosti i obrazovanja povećava se kapitalni projekt K578064 Centar za odgoj i obrazovanje Čakovec, izvor financiranja 11, opći prihodi i primici pod skupina računa 421 građevinski objekti za iznos od 6 milijuna kuna u 22., 2022. godini iznosi 7 milijuna i 900 tisuća kuna. Sredstva za povećanje ove aktivnosti osiguravaju se smanjenjem rashoda u posebnom dijelu Državnog proračuna Republike Hrvatske za 22. s projekcijama 23. i 4. u okviru razdjela 0.80 Ministarstvo znanosti i obrazovanja sa aktivnosti A580037 javni međumjesni prijevoz učenika srednjih škola, izvor financiranja 11, opći prihodi i primici podskupine računa 363 pomoć unutar općeg proračuna za 6 milijuna kuna u 22. godini. Isti iznosi 277 milijuna 210 tisuća 210 kuna.
Poštovana zastupnica Boška Ban Vlahek jel' vas ovo zadovoljava?
[[Govornica nije uključena, ne razumije se]] zahvaliti jer je konačno ovaj apel kojeg sam uputila i premijeru Plenkoviću nekako došao do odjeka i mislim da su sa današnjim danom kada su čuli djelatnici, roditelji, skrbnici čuli da su ova sredstva za Centar za odgoj i obrazovanje odobrena srca su im puna. Tako da hvala još jednom i nadam se da ćete pratiti sav ovaj razvoj škole i izgradnju nove školske zgrade jer kao što uvijek ističem sve nas na kraju povezuje isti zajednički cilj. To je da djeca sa poteškoćama postanu djeca mogućnosti i stoga hvala lijepa. Prihvaćam.
Hvala lijepa. Amandman 217 poštovane zastupnice Marije Selak Raspudić.
Amandman se ne prihvaća. Predložena sredstva dostatna su za planirane aktivnosti za osiguranje prijevoza učenika srednjih škola s teškoćama u razvoju koja se planiraju i izvršavaju na temelju detaljne analize, potrebe za svaku školsku godinu. Hvala.
Poštovana zastupnica Marija Selak Raspudić, izvolite.
Dakle tražila sam da se poveća stavka standard učenika s posebnim potrebama na iznos 8 milijuna 590 tisuća kuna. Naravno da je riječ o jednoj od skupina koje zahtijevaju našu posebnu pažnju i da općenito kada govorimo o njihovim potrebama bilo prijevoza, bilo nastave mnogi problemi ostaju neriješeni. Jedan od najvećih problema je svakako uopće pronaći osobe koje će im omogućiti da dođu do svojih osnovnoškolskih ustanova i da unutra mogu biti dio nastavnog procesa. Primjerice pomoćnici u nastavi koji bi ih trebali u kvalitetnijim odgojno-obrazovnim sustavima pratiti od doma do škole jedni su od onih koje je najteže naći na tržištu što je jasno zašto. Jer je njihov standard potpuno neuređen. Dakle, osim što dobivaju isključivo ugovore na određeno što se ti natječaji raspisuju u trenutku kada je već odavno trebalo biti poznato hoće li raditi i što im je potrebna detaljna edukacija da bi mogli obavljati tako zahtjevnu zadaću, a što su sve problemi na koje se uopće ne odgovara već godinama zanemarivanjem ovih politika ovo što nećete izdvojiti za prijevoz učenika s poteškoćama u razvoju samo je nastavak takve vaše politike, mislim da bismo kao društvo mogli učiniti puno više za djecu s poteškoćama u razvoju, stoga ću tražiti da se o ovom amandmanu glasuje.
Hvala lijepa. Amandman 218. zastupnice Sabine Glasovac.
Amandman se ne prihvaća, sredstva za obrazovanje odraslih povećana su u zadnje dvije godine te su dostatna za planirane aktivnosti. Hvala.
O ovom amandmanu ćemo glasovati. Amandman 219. poštovane zastupnice Marije SElak Raspudić.
Amandman se ne prihvaća, planirana sredstva su dostatna neovisna o predloženom smanjenju i to ponajviše poradi činjenice da je u izračun potrebnih sredstava uzet u obzir kontinuirani pad broja učenika u prijevozu kao i zbog činjenice i donošenja zaključka Vlade RH o prihvaćanju pilot projekta besplatnog javnog željezničkog prijevoza djece učenika osnovnih i srednjih škola na područje cijele RH, a koji će se financirati iz proračuna Ministarstva mora, prometa i infrastrukture. Hvala.
Dr. Selak Raspudić, izvolite.
Ne prihvaćam obrazloženje iz dva razloga, prvi je što ste se upravo pohvalili činjenicom da pada broj učenika koji trebaju prijevoz što znači da se pogotovo iz naših ruralnih sredina ljudi iseljavaju što je porazno i što pokazuje da nema sustavne demografske politike u RH i sigurno nije nešto s čime biste se trebali hvaliti u ovoj situaciji. A drugo, sama ideja pilot projekta po definiciji ne zvuči kao nešto obećavajuće, zvuči kao nešto što će možda u budućnosti biti rješenje. Pa imajući to u vidu mislim da se na ovoj stavci, stavci međumjesnog javnog prijevoza za učenike prije nego što realizirate taj pilot projekat i prije nego što ga doista uvedete kao standard za sve učenike nikako ne smije štediti. Mi smo o ovome već razgovarali jer sam vam sličan amandman ponudila na rebalansu proračuna, dala sam vam konkretan primjer jednog malog mjesta Runovići u Dalmatinskoj zagori koje je u tom trenutku bilo ucijenjeno od autoprijevoznika zato što nisu imali dovoljno sredstava da osiguraju prijevoz za svoje učenike do škole. I da, to se može događati zato što ta sredstva načelno nisu osigurana kao što bi trebala biti i to je onaj problem s kojim se susreću ruralne sredine. A to što ga vi ne rješavate, dovodi do onoga što vi navodite kao razlog zbog kojeg vi to ne trebate rješavati, a to je da nema dovoljno učenika na tim mjestima i da se oni iseljavaju. Ja vas molim da ne okrećete očima dok govorim, mislim da postoje nekakvi standardi pristojnog komuniciranja za vrijeme dok mi iznosimo svoju obranu amandmana, a znate to je inače naše zakonom i statutom zajamčeno pravo koliko vam god ne bilo drago slušati ovo obrazloženje, a vjerujem po vašem izrazu lica da je ono doista pogodilo u bit. Da, želimo da građani RH imaju priliku živjeti sa jednako kvalitetnim standardom u bilo kojem i najmanjem mjestu RH [[Upadica Škoro: Vrijeme.]] i da se njihovi [[Upadica Škoro: Vrijeme.]] đaci mogu voziti do svojih škola. Hvala vam. Tražim da se glasuje.
Hvala vam lijepa. Nije, dopustite nije statut nego poslovnik. Amandman 220. zastupnice Boške Ban Vlahek.
Amandman se ne prihvaća za kapitalne investicije u osnovnim i srednjim školama su planirana sredstva iz NPOO-a koja do kraja 2026. iznose 2 milijarde 837 milijuna kuna te će se javni pozivi raspisati u prvoj polovici sljedeće godine, pored navedenih sredstava u budućem višegodišnjem financijskom okviru za razdoblje 2021.-2027. bit će raspoloživa dodatna značajna sredstva za različite projektne aktivnosti. Hvala.
Poštovana zastupnica Boška Ban Vlahek.
Hvala lijepo. Ovaj puta radi se o osnovnoj školi Nedelišće koja je najveća općina u Međimurskoj županiji, jedna od najvećih u RH. Zgrada u kojoj se odvija trenutno nastava ni na koji način ne zadovoljava standarde pa stoga je i potrebno izgraditi novu što je naravno skup projekt pa ju ne mogu samostalno obaviti niti županije niti općina kao takve. Kako realizacija tako velikih projekata nije moguća sukladno najavama Ministarstva znanosti i obrazovanja da će se u pripremanju osnovnih škola za odvijanje cjelodnevne nastave angažirati svi raspoloživi izvori sredstava, u prvom redu one u kojima odlučuje ono samo odnosno Vlada RH i dalje tražim da se glasa o ovom amandmanu. Hvala lijepa.
Hvala vam lijepa. I o amandmanu 219. gospođo Selak Raspudić ćemo glasovat? Ok. Amandman 221. zastupnika Nikole Grmoje.
Amandman se ne prihvaća, strateški pristup ministarstva da se za unapređenje sustava visokog obrazovanja u najvećoj mogućoj mjeri koriste raspoloživa sredstva iz eu fondova. Do sada je u studentske domove uloženo ukupno preko milijardu i 500 milijuna kuna, a u tijeku je izrada novih programskih dokumenata za sljedeću financijsku perspektivu te očekujemo da će se ovakvi projekti moći financirati u budućem razdoblju. Hvala.
Gospodin Grmoja nije ovdje pa ćemo o amandmanu glasovati. Još jedan amandman istog zastupnika amandman 222.
Amandman se ne prihvaća, predložena sredstva dostatna su za planirane aktivnosti ujedno odlukom ministarstva u iznosu subvencija i kvotama za subvencionirano stanovanje osigurano je potpuno pokriće troškova stanovanja studentima s potresom pogođenih područja kojima su nekretnine na adresi njihova prebivališta oštećene u potresu, a označene kategorijom N1, N2 neupotrebljivo. Hvala.
I o ovom amandmanu ćemo glasovati. Amandman 223. poštovane zastupnice Marije Selak Raspudić.
Amandman se ne prihvaća, predmetni projekt je imao za zadaću pomoći mladim znanstvenicima u vrijeme kada su u poslovnim bankama bile visoke kamatne stope što danas nije slučaj zahvaljujući kontinuiranom rastu kreditnog rejtiga RH i smanjenju kamatnih stopa za sve naše građane. Predložena sredstva su dostatna za pokriće svih obveza po programu stambenog kreditiranja koji je završen davne 2008.g.
Marija Selak Raspudić, izvolite.
Ne prihvaćam obrazloženje i tražit ću da se o navedenom amandmanu glasuje. Naime, jedna od rijetkih pozitivnih politika, stambenihpolitika koja se ticala privlačenja najkvalitetnijih kadrova u znanost bila je upravo ona niskih kamata na stanove tako da se oni mogu stambeno zbrinuti, ali prema vlastitom izboru, dakle da mogu izabrati nekretninu, dobiti nisku kamatu i onda tako početi svoj život uz plaće koje su inače za asistente i znanstvene novake bile niske prema standardu čak i prosječne plaće. Nažalost, ta politika nije naišla na kontinuitet što smatram itekako pogrešnim jer su i danas iz perspektive mladih ljudi najkvalitetnijih obrazovnih kadrova koje želimo zadržati u znanosti te kamate su i dalje previsoke. Ono čemu se okrenulo i što smatram duboko pogrešnim je politika biranja lokacija i to često vrlo neprivlačnih na kojima se izgrađuju zgrade, a onda se te asistente ili znanstvene novake, naše mlade obrazovne kadrove prisiljava ako žele državnu ili gradsku pomoć da kupuju iste te stanove na lokaciji koju je netko drugi za njih izabrao. Koliko je ta lokacija i ta politika dobra najbolje pokazuje činjenica da su isti ti stanovi kasnije zbog nedostatka interesa onih kojima su trebali biti namijenjeni završavali kao nagrade u našim časopisima na nagradnim igrama. Dakle, mislim da se ovakvom tipu politika koji će osigurati stambeno zbrinjavanje obrazovnim kadrovima i time privući ostanak mladih u znanosti, što će biti ujedno i razvojni motor društva treba poticati, treba za njega izdvojiti više novaca, a i sličnu razvojnu politiku dalje produbiti i planirati u budućnosti. Tražit ću da se glasuje.
Vrijeme, hvala vam. Amandman 224. zastupnice Sabine Glasovac.
Amandman se ne prihvaća. U kontekstu izjednačavanja pristupa visokom obrazovanju putem financijske operacije dodjela stipendija studentima nižeg socioekonomskog statusa već 5-tu akademsku godinu dodjeljuje se izravna financijska potpora studentima putem 10 tisuća državnih stipendija godišnje za studente nižeg socioekonomskog statusa, te dodatnih 400 stipendija godišnje za posebne skupine studenata koje se financiraju isključivo iz državnog proračuna. Hvala.
O amandmanu ćemo glasovati. Amandman 225. Kluba zastupnika Mosta.
Amandman se ne prihvaća uz isto obrazloženje kao za prethodni.
U ime Kluba zastupnika Mosta poštovana zastupnica Selak Raspudić, izvolite.
Ne prihvaćamo obrazloženje. Naime, tražili smo da se izdvoji dodatnih 3 milijuna kuna za studente slabijeg socioekonomskog statusa odnosno da im se povećaju stipendije i tražit ćemo da se o tom amandmanu glasuje. Svjedoci smo u posljednje vrijeme osobito diskriminacijske politike upravo prema studentima koja sigurno pogađa one najslabijeg socioekonomskog statusa. Primjerice u Hrvatskoj cijepljenje nije obavezno, nije obavezno za sve osim za studente koji su za razliku od njihovih profesora na mnogim fakultetima zbog nedosljedne politike stožera koji je taj vrući krumpir prebacila na sveučilišta i pojedine fakultete primorani sami plaćati testiranja. Studenti su prvi sada na liniji fronte i žrtveno janje vaših nedosljednih i diskriminatornih politika koje su najmanje epidemiološke. Dakle, prisutan je očit udar na studentski standard, prisutan je pritisak koji je nedopustiv s obzirom na činjenicu da cijepljenje nije obavezno jer je protudemokratski vršiti direktne ili indirektne metode prisile dok to nije zakonom tako propisano. I upravo su tu na udaru studenti, a najviše studenti slabijeg socioekonomskog statusa. Oni više o tome hoće li se ili neće cijepiti nemaju izbora. Ovo je samo jedan od primjera kako vi, kakve su vaše politike prema studentima i jedan od očitih i trenutnih razloga zašto se ta stavka mora povećati tako da bi oni kao i svi mi privilegirani profesori imali izbor što je i njihovo ustavom i zakonom zajamčeno pravo jer se zakon još uvijek po tom pitanju nije promijenio. Da, tražit ću da se o ovom amandmanu glasuje.
Hvala. Amandman 226. zastupnice Sabine Glasovac.
Amandman se ne prihvaća uz obrazloženje kao i na prethodni.
Hvala. O amandmanu ćemo glasovati. Amandman 227. zastupnice Marije Selak Raspudić.
Amandman se ne prihvaća. Namijenjena sredstva su dostatna za sudjelovanje nacionalnih stručnjaka u radnim skupinama za provedbu bolonjskog procesa i radnim skupinama Europske komisije vezane za visoko obrazovanje, za nacionalne radne skupine i događanja usmjerena za unaprjeđenje sustava visokog obrazovanja kao i za nacionalnu provedbu projekata i inicijativa. Hvala.
Poštovana zastupnica Marija Selak Raspudić, izvolite.
Ne prihvaćam obrazloženje i tražit ću da se o navedenom amandmanu glasuje. Naime, tražila sam da se za razvoj visokog obrazovanja rashod poveća za 3 milijuna kuna i da ukupno iznosi 3 milijuna 723 tisuće kuna. Ne znam jeste li vi svjesni, ali na mnogim našim fakultetima reformski procesi odnosno prilagodba i kojem sustavu nije u praksi nikada dovršena. Dakle, na papiru mi možda imamo neke sustave kao što su 3+2 itd., no u praksi oni nisu zaživjeli odnosno te reforme da bi doista funkcionirale pogotovo na razini razmjene studenata Erazmus projekta i tome slično mi bismo morali itekako prilagoditi i taj standard podignuti. Danas imamo situaciju da nominalno dobivamo studente iz različitih zemalja koji idu po Erazmus programu, a onda niti imaju što slušati, niti su sigurni da će svoje bodove dobiti jer nema nekakve komunikacije između naših sveučilišta i onih inozemnih, a sve onda ostaje na dobroj volji nastavnika. Stoga je doista mizeran ovaj iznos koji ste vi predvidjeli za stavku razvoja visoke znanosti i obrazovanja i smatram da bismo u praksi imali jedan sustav koji je otvoren prema svima i koji se može koristiti na način kako je zamišljen tako da bit će granice unutar cijele Europe kada govorimo o obrazovanju moramo još puno puno sredstava izdvojiti. Tražit ću da se glasuje.
Hvala lijepa. Amandman 228. Kluba zastupnika Centra i GLAS-a, izvolite.
Amandman se ne prihvaća. U prijedlogu proračuna je predloženo povećanje za 55% u odnosu na prethodnu godinu što je dostatan iznos za pružanje financijske potpore redovne djelatnosti i znanstvenih i znanstveno stručnih udruga, te odvijanju programa po … [[Govornik se ne razumije]] znanosti. Hvala.
U ime Kluba zastupnika Centra i GLAS-a poštovana zastupnica Marijana Puljak.
Poštovani, ovim prijedlogom našeg amandmana, dakle predložili smo povećanje pozicije potpore znanstvenim udrugama i programima popularizacije znanosti. Zašto mislimo da je to važno u ovom trenutku? Dakle povjerenje u znanost i njeno razumijevanje u Hrvatskoj je na žalost na vrlo niskim granama. Dakle, to nije specifičnost samo Hrvatske. Na žalost to je trend gotovo u cijelom svijetu. Posebno zabrinjavajuće u situaciji u kojoj se borimo protiv pandemije novog virusa kada je važnije no ikad da se znanost i metode znanstvene spoznaje što više približe općoj javnosti. Problem koji imamo posebno je vidljiv evo i u raspravama o tome vrijedi li se ili ne vrijedi cijepiti. Zato predlažemo da se pojača znanstvena potpora za znanstvene udruge i programe popularizacije znanosti u proračunu i to za milijun kuna. Tražit ćemo glasanje o ovom amandmanu. Hvala.
Hvala. Amandman 229. zastupnice Katarine Peović.
Amandman se ne prihvaća. Sredstva u državnom proračunu za programsko financiranje javnih i visokih učilišta su dodatno planirana putem nacionalnog plana oporavka i otpornosti kao dio jednog cijelog reformskog paketa vezanog uz visoko obrazovanje i znanost. Znači planirano je dodatnih 490 milijuna kuna koja će biti ekstra manji za programsko financiranje i dodatno će postati mogućnost za sve one koji će zaključiti po novom modelu financiranja programske ugovore da financiraju i kapitalne investicije za potrebe svojih visokih učilišta ili javnih instituta u iznosu od 450 milijuna kuna. Hvala.
Poštovana zastupnica Katarina Peović, izvolite.
Zahvaljujem. U svakom slučaju uopće ukupno izdvajanje za znanost u Hrvatskoj je potpuno nedostatna. Znači europski prosjek je negdje 2,1% BDP a u Hrvatskoj tek 1,1%. Nacionalni plan oporavka i otpornosti sigurno neće tu magičnu brojku prijeći. Tražili smo znači da se poveća izdvajanje za programsko financiranje javnih visokih učilišta zato što se sredstva koja su predviđena proračunom za 2022. godinu već su u startu manja za 30 milijuna kuna, znači od prethodnih godina, a predviđenih onom odlukom Vlade o programskom financiranju javnih i visokih učilišta u RH. No i taj prvotni iznos, znači koji je bio prisutan je trebalo dodatno uvećati kako bi se u konačnici postiglo između ostalog i to je ono što stalno ponavljamo u potpunosti znači oslobađanje participacije svih studenata na javnim učilištima u Hrvatskoj. Znači, potrebno je uvesti besplatno obrazovanje za krajnjeg korisnika na svim razinama, znači od dječjih vrtića do doktorata i tu bih se svakako složila sa kolegicom koja je rekla da je upravo ovo što svjedočimo u javnom prostoru kao pokret protiv cijepljenja, refleksija HDZ-ove politike desetljetne i to prema visokom obrazovanju u Hrvatskoj, iako se takve poruke, anti vakserske poruke čuju i od nekih visoko obrazovanih. One jako dobro hvataju kod nas korijene upravo zbog devastacije obrazovanja i onda skepse prema bilo kakvoj znanosti i znanstvenosti koja se propagira od HDZ-a. Tražit ću da se o amandmanu glasa.
Hvala. Amandman 230. poštovane zastupnice Marije Selak-Raspudić.
Amandman se ne prihvaća. U okviru ove aktivnosti planirana su sredstva za pokriće troškova povezanih sa izradom, tiskom i opremom doktorske disertacije u visini do najviše 3500 kuna, te sredstva za sufinanciranje troškova školarine za zaposlenike javnih, visokih učilišta zaposlenih na suradničkom radnom mjestu asistenta a koji su radi izvršenja zakonske obveze dužni upisati, redovito pohađati poslije diplomski sveučilišni studij, doktorski studij, a sve u skladu sa obvezama iz kolektivnog ugovora. I ove godine su sredstva bila planirana u većem iznosu ali se nisu izvršila i znači da će biti dostatna i za sljedeću godinu. Hvala.
Poštovana zastupnica Selak-Raspudić. Izvolite.
Dobivat ćemo obrazloženje i tražit ću da se o navedenom amandmanu glasuje. Naime, u čemu je stvar. Ja sam tražila da se povećaju stipendije i školarine za doktorski studij, barem da se doda još 800 000 kuna na planiranih tek 700 000 kuna. Naime, sustav stipendiranja, doktorata u Hrvatskoj gotovo uopće da ne postoji. Da, vi ste ovdje planirali sredstva samo za one koji će biti u toj privilegiranoj poziciji da postanu asistenti na fakultetima. Međutim, mnogi od njih, recimo ja sam platila polovicu svog doktorskog studija i zaradila sam je sama, a to vam je bilo 10 000 kuna po semestru. Tko si to može priuštiti? Ne uđu svi odmah u sustav visokog obrazovanja, nisu svi privilegirani da ikada budu asistenti, ne samo da postanu u polovici svog doktorskog studija, nego ikada. I zašto bi takvi kadrovi bili zakinuti ukoliko su dovoljno dobri za besplatne doktorske studije. Meni je potpuno nevjerojatno da razvijene zemlje poput Finske mogu omogućiti gotovo svima besplatne doktorate, a da Hrvatska nikada nije razvila sustav stipendiranja doktorskih studija koji bi bio dostupan onima koji su izvan institucija. Dakle, kvalitetnim studentima koji se nisu uspjeli zaposliti na fakultetima, a možda će se jednog dana zaposliti, a možda i neće. Ali će tim svojim znanjem doprinijeti RH na nekom drugom mjestu. I mi bismo to sigurno trebali poticati. Zašto se nikad nismo otvorili u tom smjeru ostaje otvoreno pitanje, ali njegove posljedice da, svi društveno osjećamo jer smo time zbog činjenice da su doktorski studiji itekako preskupi izgubili mnoge kvalitetne studente koji nikada nisu imali privilegiju odlučiti se na taj najvažniji korak u smislu najvišeg obrazovanja. Da, tražit ću da se glasuje.
Hvala. Amandman 231. zastupnice Sanje Radolović.
Amandman se ne prihvaća. Sredstva u državnom proračunu za programsko financiranje kao što sam malo prije govorio osigurana i planirana u iznosu od 490 milijuna kuna. Pored toga je planirano da svi oni koji budu zaključili program sigurno će imati mogućnost aplicirati na dodatnih 450 milijuna kuna za infrastrukturne potrebe, a projekat koji vi predlažete, sa kojim smo jako dobro upoznati mornarička bolnica, sveučilište Juraj Dobrila u Puli jednim velikim dijelom se već financira iz … mehanizma i mi smo u pregovorima sa sveučilištem o eventualnim dodatnim potrebama. Hvala.
Poštovana zastupnica Sanja Radolović, izvolite.
Drago mi je da ste u pregovorima i nadam se da će pregovori i uspješno završiti upravo zbog činjenice što nama ništa zaista neće značiti sredstva iz MPO-a. Vi to i sami dobro znate. Tu zapravo je lokalna politika je uskočila ustanovi kojoj je zapravo država osnivač i ustupila joj je sredstva iz EU fondova u visini čak prvo 13 milijuna kuna i sada dodatnim pozivom još 30 milijuna kuna koja su prvotno bila predviđena za razvoj ITU projekata urbanog područja Grada Pule. Međutim, lokalna politika je ponavljam tu prepoznala da zapravo sveučilište kao takvo kao nekakav centar prijenosa znanja prema privatnom sektoru, industriji, prema javnom sektoru treba dobiti ta sredstva. I zaista se nadam da će netko u ministarstvu to prepoznati da će se osigurati 6,9 milijuna kuna jer inače i sami znate neće biti moguće povući ta sredstva. Propast će dakle 45 milijuna kuna. I moram priznati da mi je zaista nevjerojatno kako je na snazi ta nekoordiniranost samih ministarstava međusobno. Dakle, s jedne strane Ministarstvo regionalnog razvoja i fondova Europske unije spušta ta sredstva iz EU fondova, moli da se sredstva povuku, a s druge strane onda imamo Ministarstvo znanosti i obrazovanja koje ne sufinancira projekte iz EU fondova. Mi dakle iz znanstvene zajednice i djelatnosti visokog obrazovanja već smo nekoliko puta upozoravali da ono što je prijeko potrebno nama u sustavu znanosti i visokog obrazovanja također je nekakav fond za sufinanciranje EU projekata kakav imaju jedinice lokalne samouprave u vrijednosti 750 milijuna kuna. Mislim da takvo nešto bi resorno ministarstvo trebalo omogućiti i nama u sustavu znanosti i visokog obrazovanja.
Hvala lijepa. Amandman 232. zastupnice Sanje Radolović.
Amandman se ne prihvaća uz odgovor kao na prethodni. Hvala.
Poštovana zastupnica Radolović, izvolite.
Sveučilišne knjižnice zapravo institucije koje su uvijek u nekakvom zrakopraznom prostoru. Kada se obraćamo Ministarstvu znanosti i obrazovanja kaže gledajte mi financiramo plaće i sve to, ali zapravo to bi trebalo biti pod Ministarstvom kulture. Kada se obraćamo za sredstva Ministarstvu kulture kažu pa gledajte vi se financirate iz razdjela Ministarstva znanosti i obrazovanja. Dakle, sveučilišne knjižnice ne samo u Puli, uz izuzetak ove u Zagrebu sveučilišne knjižnice su danas jednostavno predane njihovi objekti infrastrukturni su predane propadanju. Dakle, mi se u Puli konkretno suočavamo sa zgradom koja je monumentalna, koja je dakle sagrađena 1908. godine kao državna pučka škola gdje je točno 314 tisuća svezaka knjiga, gdje koriste građani žitelji cijele Istarske županije. Obratili smo se za sufinanciranje projekta energetske obnove Ministarstvu znanosti i obrazovanja, nema sredstava. Obratili smo se Ministarstvu kulture, nema sredstava. Čak smo se štoviše javili i na poziv Fonda za zaštitu okoliša i energetsku učinkovitost gdje su bila osigurana sredstva od milijun kuna, od 10 milijuna kuna, ali znate na koji model? Naravno koji jedini postoji očito na snazi za EU fondove u Hrvatskoj to je model najbrži prst, pa su tako projekti koji su se za obnovu kulturne baštine javili po metodologiji najbržeg prsta, poziv je otvoren u 9.00, zatvoren je u 9.01 minutu. Pametnome dosta.
Tražite glasovanje? … [[Upadica se ne razumije.]] Da. Amandman 233. zastupnice Sanje Radolović.
Amandman se ne prihvaća uz obrazloženje kao na prethodni. S tim da smo upoznati s teškoćama u kojima se nalazi objekat Filozofskog i Fakulteta za odgojno-obrazovne znanosti i vodimo naravno razgovore sa upravom Sveučilišta i tražimo rješenja kako vidjeti i iz kojih izvora to isfinancirati.
Poštovana zastupnica Sanja Radolović izvolite.
Zahvaljujem još jednom. Prvo što moram reći, dakle svi amandmani koje sam podnosila gdje sam skidala stavke nisam ih bezveze ni nasumično skidala. Ovdje predlažem smanjenje stavke za održavanje informacijskog sustava Carinske uprave budući da on iznosi 127 milijuna kuna bez ikakvog obrazloženja za što će toliki novac za održavanje informacijskog sustava Carinske uprave. Isti princip i model se provodi i za informatizaciju Porezne uprave u ovogodišnjem proračunu. Zaista očito da će se ta afera softver prelijevati iz ministarstva u ministarstvo ali o tom potom. Tako da, zgrada Filozofskog fakulteta u Puli zaštićeno je kulturno dobro u vlasništvu Sveučilišta Jure Dobrila u Puli. Izgrađeno je 1907. godine i pod strogom je konzervatorskom zaštitom. Ista priča kao i sa Sveučilišnom knjižnicom, obratili smo se resornom ministarstvu, Ministarstvu kulture i Fondu za zaštitu okoliša i energetsku učinkovitost. Ono na što ja vas apeliram je da kao resorno ministarstvo uspostavite nekakvu koordinaciju i sa Ministarstvom kulture i sa Ministarstvom regionalnog razvoja i fondova Europske unije jer mi smo već u nekoliko navrata i kao saborski odbor što stalno tamo napominjem na Odboru za EU fondove i na Odboru za obrazovanje da opet u operativnim programima visoko obrazovanje zapravo ne stoji nigdje kako po pitanju obnove naše kulturne baštine, a tako i po pitanju naše cjelokupne nastavne, sportske infrastrukture koja nam nedostaje. Jedino što se stavilo kao i u prethodnim prepisalo se iz prethodnih operativnih programa to je onaj investicijski prioritet jedan za znanstvenu infrastrukturu. Ali ja ponavljam, sustav znanosti i visokog obrazovanja nije samo znanost. Fali nam dakle i obnova kulturne baština, fali nam i obnova nastavne infrastrukture, fali nam i obnova sportske infrastrukture koje nemamo.
A glasovanje nam fali isto? … [[Upadica se ne razumije.]] Ok. Amandman 234. zastupnika Mišela Jakšića.
Amandman se ne prihvaća uz obrazloženje kao na prethodni. Hvala.
O ovom amandmanu ćemo glasovati. Amandman 235. Kluba zastupnika Centra i Glasa.
Amandman se ne prihvaća. Osiguran je dostatan iznos za redovito financiranje te je pored toga u Nacionalnom planu oporavka i otpornosti osiguran iznos izravna dodjela u iznosu od 100 milijuna kuna 650 tisuća 73 kune cijelih 79 za projekt Hrvatske seizmološke službe u sklopu kojeg će se financirati nabava opreme seizmografa, akcelografa i druge aktivnosti. Hvala.
U ime Kluba zastupnika Centra i Glasa poštovana zastupnica Puljak izvolite.
Poštovani evo bez obzira na vaše obrazloženje tražimo da se o ovom amandmanu glasa. Dakle, tražili smo da se poveća vrijednost pozicije za redovno … [[Govornik se ne razumije]] seizmološke službe. U važnost te službe je li ne trebamo posebno naglašavati posebno u godinama kad smo bili svjedoci potresima. Vlada je u ovom proračunu predložila smanjenje navedene stavke unutar proračuna, a evo mi tražimo povećanje i tražimo da se o tome glasa. Hvala.
Amandman 236. poštovane zastupnice Marije Selak Raspudić.
Amandman se ne prihvaća. Kroz ove aktivnosti se financira trošak školarina za asistente zaposlene na javnim znanstvenim institutima, kao i trošak izrade i opreme doktorskih dizertacija, te su planirana sredstva dostatna kao što sam već prethodno bio obrazlagao za visoka učilišta. Hvala.
Dr. Selak Raspudić, izvolite.
Ne prihvaćam obrazloženje i tražit ću da se o navedenom amandmanu glasuje. Prethodno smo razgovarali o doktorskim studijima, sada razgovaramo o školarinama za poslijediplomske studije kao takve i tražila sam da se ta stavka poveća za 545 tisuća kuna, da sada iznosi minimalno okruglih milijun kuna. Neću ponavljati sve ono što sam prethodno rekla, a to je da nam doista treba visoko obrazovanog kadra i da trebamo poticati mlade i omogućiti im da se priključuju poslijediplomskim i doktorskim studijima. Taj sustav u Hrvatskoj nismo nikada razvili, još uvijek postoji mogućnost da se predomislite, pa da barem ovakvim izdvajanjem za te stavke potaknete nekolicinu najboljih da ostanu u tim sustavima. Volite se dičiti stem područjem, volite naglašavati da ćete ulagati u njega, a to vam je jedna od ključnih odredbi i u onome što ste vi kao Ministarstvo znanosti i obrazovanja ponudili u planu oporavka i otpornosti. Međutim, ja ću vas podsjetiti da su to oni koje je najteže zadržati u sustavu znanosti i obrazovanja jer im se nude brojne mogućnosti u poslovnom svijetu izvan njega. I baš zato njima treba omogućiti da imaju besplatne poslijediplomske i doktorske studije svima onima koji nisu još zaposleni, a za koje se nadamo da će jednom biti dio tog istog sustava. Tražit ću da se o amandmanu glasa.
Hvala. Amandman 237. iste zastupnice.
Amandman se ne prihvaća. Projekt, radi se o projektu koji se financira iz Europskog gospodarskog prostora, financijskog mehanizma za razvoj '14.-'21.. Ukupan iznos bespovratnih sredstava iznosi 3 milijuna 529 tisuća 412 eura, te navedeni iznos nije moguće uvećati jer je isti definiran ugovorom o dodjeli bespovratnih sredstava. Hvala.
Poštovana zastupnica Marija Selak Raspudić, izvolite.
Dakle, tražila sam da se poveća navedeni iznos za milijun kuna za unaprjeđenje jednakih mogućnosti u obrazovanju za učenike s teškoćama u razvoju. Razumijem ukoliko doista ne možete zbog ograničenja projekta povećati taj iznos, no kada su takve stvari u pitanju mislim da biste ih trebali jasno naznačiti unutar samog proračuna jer mi ne možemo znati da ste vi limitirani takvom stavkom, pa onda ispada da nema smisla da predlažemo amandmane na određene stavke. Znači molim vas da idući put napravite plan proračuna na način da su nama dostupne ovakve informacije. Ja ću sada prihvatiti vaše obrazloženje i neću tražiti da se o navedenom amandmanu glasuje, ali ja ovdje moram prihvatiti vaše obrazloženje umjesto da imam na papiru činjenice koje mi govore da su sredstva planirana i ograničena nekim projektom zbog čega se ne mogu doznačiti dodatna sredstva za ovu izrazito važnu stavku, a to je jednake mogućnosti u obrazovanje za učenike s teškoćama u razvoju.
Hvala vam. Amandman 237. je povučen. Amandman 238. zastupnice Sabine Glasovac.
Amandman se ne prihvaća. Sredstva su povećana u odnosu na 2019.g., u '20. i '21.g. održani su svi stručni skupovi planirani programom rada i katalogom stručnih skupova Agencije za odgoj i obrazovanje. Obzirom na uvjete rada za vrijeme trajanja pandemije uzrokovane virusom Covid-19 i ograničenja broja sudionika na skupovima u živo održavanje skupova u '22.g. planirano je pretežito u … [[Govornik se ne razumije]] okruženju, što umanjuje potrebna sredstva za njihovo održavanje, a što znači da će se broj skupova moći povećat kao i opseg stručnog usavršavanja. Hvala.
O amandmanu ćemo glasovati. Amandman 239. Kluba zastupnika zeleno-lijevog bloka, izvolite.
Amandman se ne prihvaća. Sredstva za provedbu aktivnosti vezanih uz provedbu sadržaja i aktivnosti vezanih uz građanski odgoj i obrazovanje u osnovnim školama dostatno su osigurana nekoliko aktivnosti unutar prijedloga ovog proračuna. Hvala.
U ime Kluba zastupnika zeleno-lijevog bloka, poštovana zastupnica Gamulin Raukar, izvolite.
Zahvaljujem g. predsjedavajući. Ne prihvaćamo vaše obrazloženje. Dakle, već dugi niz godina građani RH se javno zalažu za uvođenje građanskog odgoja u naše škole kao obaveznog predmeta jer nedostatak sustavnog provođenja građanskog odgoja u obrazovanju rezultira nepripremljenošću naših mladih za, za aktivno učestvovanje, sudjelovanje u demokratskim procesima, što smatramo neophodnim. Smatramo neophodnim da naša djeca upoznaju i nauče sustav demokratskih i ljudskih sloboda i prava, kao i mehanizme njihove zaštite, od prava na osobno dostojanstvo do prava na odgovarajući životni standard, da nauče da imamo pravo na slobodu misli, govora, udruživanja, da imamo pravo na rad i odgovarajuću plaću za obavljeni posao, da nauče kako smo svi jednaki pred zakonom, da imamo pravo biti različiti i drugačiji, da nas nitko nema pravo ni mučiti ni ponižavati. Dakle, trebaju naučiti da u Hrvatskoj postoji trodioba vlasti kao što je npr. da je pravosuđe neovisno od politike kao i državno odvjetništvo unutar tog istog pravosuđa. Dakle, trebaju naučiti elementarne demokratske principe i to je potrebno zato da bismo izgrađivali bolje, solidarnije i pravednije društvo. Uvođenje građanskog odgoja je prvi imperativ, zato ostajemo kod ovog amandmana i tražimo glasanje. Zahvaljujem.
Hvala vama. Amandman 240. Kluba zastupnika zeleno-lijevog bloka.
Amandman se ne prihvaća. Sredstva za državne stipendije planirana su u dostatnom iznosu u odnosu na broj prijava i broj studenata koji ispunjavaju uvjete za dodjelu, pored toga, pored ovih redovitih stipendija ministarstvo planira u budućoj financijskoj omotnici putem ISF plus osigurati i stipendije za sva deficitarna nastavnička zanimanja kako bi povećalo interes za upis istih. Hvala.
Poštovana zastupnica Urša Raukar Gamulin. Izvolite.
Zahvaljujem g. predsjedavajući. Moram priznati da je vaša nezainteresiranost u čitanju obrazloženja tolika da vas ništa nisam razumila, pa ću bez obzira na to reć, poznato je da je evidentno visok postotak nestručno zastupljene nastave prirodoslovlja, naročito matematike. Poznata je činjenica da nam nedostaju profesori matematike kako u osnovnim tako i u srednjim školama, što je u suprotnosti sa proklamiranim ciljem podizanja prirodoslovne i matematičke pismenosti u NPOO-u. Zato je potrebno pokrenuti ovaj program stipendiranja kako bi se povećao interes za navedene studije i označila i osnažila kadrovska osnovica obrazovnog sustav za matematiku i prirodoslovlje. Dobar vam tek. Tražim glasanje o amandmanu. Zahvaljujem.
Hvala vama. Amandman 241. Kluba zastupnika Mosta.
Amandman se ne prihvaća, kao što smo već prethodno govorili u NPOO-u osigurano je i predviđeno milijardu i 620 milijuna kuna kojim će stvoriti infrastrukturne pretpostavke za veći obuhvat djece u ranom predškolskom odgoju, pored toga se radi cijeli niz drugih mjera i aktivnosti koje će se financirati pored NPOO-a i iz sljedećeg VFO-a. Hvala.
U ime Kluba zastupnika Mosta poštovana zastupnica Selak Raspudić.
Ne prihvaćam obrazloženje i tražit ću da se o navedenom amandmanu glasuje. Opet smo na NPOO džokeru koji će riješiti sve naše problem samo ne znamo ni kada ni koje će to konkretno vrijeme riješiti nego će on načelno se koristiti za nekakve infrastrukturne projekte u ovom slučaju dječje vrtiće. Ono što sam ja tražila bilo je vrlo konkretno i moglo je sada jasnim i nedvosmislenim obećanjem povećati kvalitetu života na jednom otoku, otoku Korčuli. Naime, tražila sam da se doda nova postavka rekonstrukcija DV „Bambi“ Smokvica koji rashodi iznose milijun kuna tako ukupni rashodi iznose 105 milijuna 228 tisuća 960 kuna. Znači tražilo se da se osiguraju sredstva za rekonstrukciju DV „Bambi“ u mjestu Smokvica što bi svakako poboljšalo kvalitetu života na otoku. Naime, ovo nije tek tako zgrada vrtića je rađena pedesetih godina u raspadu je i potrebna joj je hitna rekonstrukcija. Mislim da bi takve stvari trebale biti briga ovog proračuna i naše Vlade, a da ne možemo za sve konkretne probleme naših građana, a revitalizacija otoka sigurno nam je svima prioritet bar je o tome bilo riječi kada smo govorili o Zakonu u otocima, ne može se prebacivati tek tako na taj magični NPOO, stoga ću tražiti da se o ovom amandmanu glasuje.
Hvala. Amandman 242. Kluba zastupnika Mosta.
Amandman se ne prihvaća, predloženi projekt se ne financira putem Ministarstva već putem Središnjeg ureda za demografiju i mlade te upućujemo da se aplicira na njihove alokacije i pozive. Hvala.
Hvala vama. Poštovana zastupnica Selak Raspudić.
Dakle, tražili smo da se ovim amandmanom osiguraju sredstva za izgradnju 10 modernih dječjih igrališta u našim najsiromašnijim općinama Dalmatinskog zaleđa, Splitsko-dalmatinskoj, Šibensko-kninskoj županiji i to u mjestima Šopot, Kruševo, Čista Velika, Lozovac, Sonković, Konjevrate, Cista Provo, Blato na Cetini, Lovreč i Zagvozd. Iako su se nerazvijeni dijelovi naše zemlje posljednjih godina polako počeli gasiti i sve je manje novorođene djece, a uz to sve je više iseljavanja mladih obitelji, to ne znači da ne treba ulagati u one koji su ipak ostali na ovom području i stvarati bolje uvjete za buduće generacije. Djeca koja žive u ruralnim i nerazvijenim područjima traju imati barem iste minimalne uvjete za bezbrižnu i sigurnu igru kao djeca u gradovima i razvijenijim mjestima. Vrijednost ove investicije je iznos koji treba osigurati u državnom proračunu 2 milijuna kuna, stoga ćemo tražiti da se o ovom amandmanu glasuje.
Hvala vam. Slijedi nam 12 amandmana Kluba zastupnika IDS-a, prvi je amandman 243. Izvolite g. državni tajniče.
Amandman se ne prihvaća, kao što smo već nekoliko puta obrazlagali, izgradnja vrtića, rekonstrukcija i opremanje po postojećim propisima je u nadležnosti jedinica lokalne samouprave pored svega toga zbog reformskih aktivnosti koje su vezane uz cjelovitu obrazovnu reformu milijardu i 620 milijuna kuna će biti na javnom pozivu koji će se raspisati u sljedećih 60 dana. Hvala.
Poštovana zastupnica Katarina Nemet. Izvolite.
Zahvaljujem. Riječ je o demografskoj mjeri izgradnje DV „Vinež“ u Labinu za to bi predviđena sredstva bila 6 milijuna kuna i Vinež je jedno od tri najveća naselja na području grada Labina u blizini se nalazi brzorastuća Poslovna zona Vinež gdje radi preko tisuću ljudi. Stoga u planu je izgradnja dječjeg vrtića, smatrali smo da je ovaj amandman neophodan u smislu suradnje jedinice lokalne samouprave i države. Nismo zadovoljni s vašim objašnjenjem i tražimo glasanje po ovom amandmanu. Hvala.
Hvala. Amandman 244. Kluba zastupnika IDS-a.
Amandman se ne prihvaća, unutar NPOO-a planirani iznos od 2 milijarde 280 milijuna kuna iz kojih će se financirati ovakvi projekti za koncepciju jednosmjenske nastave odnosno cjelodnevne nastave i dodjeljivat će se u pozivu koji će se raspisati u prvoj polovici sljedeće godine. Hvala.
U ime Kluba IDS-a poštovani zastupnik Marin Lerotić. Izvolite.
Poštovani državni tajniče. Tražimo glasovanje naravno po amandmanu, smatramo da se trebalo izdvojiti ovdje 20 milijuna kuna kako bi se srušio dio postojeće osnovne škole, dogradio i rekonstruirao već postojeći kako bi se stvorili minimalni tehnički uvjeti i kako bi škola mogla funkcionirati u najboljem mogućem sustavu. Ponavljam tražimo glasovanje.
Vama amandman 245. istog kluba.
Amandman se ne prihvaća. Ista je tematika pa isto obrazloženje kao i za prethodni. Hvala.
Poštovani zastupnik Lerotić, izvolite.
Ovdje je riječ o 7 miliona kuna vezano za Osnovnu školu u Savičenti, nažalost vidimo da sluha nema. Govoriti da će biti novaca iz Fonda za oporavak i otpornost vidimo kako to sve skupa teče, nismo baš nešto pretjerano optimistični stoga danas za Svetog Nikolu za djecu loše vijesti iz Zagreba.
Tražite glasovanje? Amandman 246. Kluba zastupnika IDS-a.
Amandman se ne prihvaća. Ja mislim da su to izvrsne vijesti da smo osigurali 4,5 milijarde kuna koje se trebaju potrošiti u slijedeće 4,5 godine u cijeloj RH. Mi ne govorimo o pojedinačnim projektima, tako da svi će imati priliku prijaviti. To su izvrsne vijesti za našu djecu, pa evo baš i danas na Svetog Nikolu. Hvala.
Poštovani zastupnik Marin Lerotić.
Izvrsno je s obzirom da je već prošla godina da nismo raspisali niti jedan natječaj, zaista izvrsno. Ovim tempom bit će sigurno puno bolje, omotnica će proći i vidjet ćemo šta smo iskoristili, nadam se da ravnatelji fondova neće odlaziti kao što je već jedan otišao.
Amandman 247. Kluba zastupnika IDS-a.
Amandman se ne prihvaća uz isto obrazloženje kao i za prethodni.
Poštovani zastupnik Deus.
Hvala lijepa. Poštovani državni tajniče ovdje se radi o Osnovnoj školi Vladimira Gortana u Žminju, u Žminju jednoj simpatičnoj općini s nekoliko tisuća stanovnika, punoj djece, punoj mladih i gdje bi bila dobra jedna pomoć države da im se pomogne učiniti ono što žele, a to je i višenamjenska sportska dvorana, vanjska igrališta, dogradnja, nadogradnja škole, rekonstrukcija. Žminj je već desetljećima zapravo sa svojim mladima, sa osnovnoškolcima gaji baštinu tog kraja, čuva običaje i stvarno jedna sredina koju bi bilo dobro da država ovoga malo pomogne jer općina kao takva ne može 50 miliona kuna sama pronaći. I bez obzira na ove natječaje koje spominjete i nedavno su bili rezultati za vrtiće pa nisu baš se pokazali najbolji, puno njih je ostalo u Hrvatskoj ispod crte, ja mislim da čak iz Istre prošao ni jedan u zadnjoj, na zadnjim natječajima. Tako da, da ovoga u takvim situacijama očekujemo malo više, malo više finese, malo više pomoći, ne mora to biti cijeli iznos, ali da se pomogne pa da se ide kroz više godina da se pokuša učiniti, tražimo glasanje da naravno.
Hvala vam, ispričavam se što sam rekao Deus, Daus, ispričavam se Deus day. Amandman 248. Kluba zastupnika IDS-a.
Amandman se ne prihvaća uz isto obrazloženje kao na prethodni.
Poštovana zastupnica Nemet, izvolite.
Zahvaljujem. Riječ je o amandmanu u vrijednosti od 34 milijarde kuna. Osnovna škola Vladimir Nazor Vrsar, dogradnja, nadogradnja i rekonstrukcija postojeće školske zgrade s izgradnjom dvodijelne sportske dvorane školske. Nismo zadovoljni obrazloženjem tražimo glasanje.
Hvala. Amandman 249. istog kluba.
Amandman se ne prihvaća. Evo još jednom bi samo naglasio da je to inače nadležnost osnivača županija i gradova. Vlada je ovo prepoznala kao veliki potencijal, osiguralo se 2,5 milijardi kuna koje se trebaju utrošiti u slijedećih 4,5 godine. Hvala.
Poštovana zastupnica Katarina Nemet.
Zahvaljujem na obrazloženju. Riječ je Osnovnoj školi – Scuola elementare Mate Balota Buje, smatramo da je su sredstva koja smo predložili potrebna i tražimo glasanje na ovaj amandman. Hvala.
Hvala. Amandman 250. Kluba zastupnika IDS-a.
Amandman se ne prihvaća uz isto obrazloženje kao za prethodni.
Poštovani zastupnik Emil Daus, izvolite.
Hvala lijepa. Radi se o Osnovnoj školi Petra Studenca u Kanfanaru u ovom amandmanu. Evo u Kanfanaru primjer je da uopće ne po političkoj liniji predlažem amandmane, u Kanfanaru je načelnik pravi čovjek, dobar čak je i član stranke koja u vladajućoj većini u ovom saboru i ovoga 20 miliona kuna je planirano, sam iznos sredstava za obnovu Osnovne škole Petra Studenca i ko i prije da se ne ponavljam očekivali smo da će se pronaći bar koji milion da se pomogne u prvoj fazi i započinje sa rekonstrukcijom same škole u Kanfanaru. Tražimo glasanje o ovom amandmanu.
Hvala. Amandman 251. Kluba zastupnika IDS-a.
Amandman se ne prihvaća uz isto obrazloženje kao na prethodni.
Poštovani zastupnik Emil Daus.
Ovdje je malo, trebalo ipak imati malo više sluha. I prije 2 godine isti amandman sam ovdje obrazlagao u saboru. Gimnazija i strukovna škola Jurje Dobrile u Pazinu pravna je slijednica prve hrvatske gimnazije u Istri. I nije bez razloga njen naziv Jurje Dobrile po ocu hrvatskog narodnog preporoda u Istri i možda smo mi i motivniji koji smo je pohađali i svi istarski Hrvati koji su ponosni na tu ustanovu, ali i da stavimo sve to sa strane, to je jedna od najcjenjenijih srednjoškolskih ustanova u RH i već nekoliko godina se nalazi u prijedlogu amandman od 10 miliona kuna da se pomogne nadogradnju škole i da se uspije u jednoj od najcjenjenijih hrvatskih srednjih škola, gimnazija konačno sprovesti nastavu u jutarnjoj, u jednoj smjeni. Apeliram ako postoji negdje mogućnosti da se stvarno pomogne ovo je gimnazija na ponos cijele Hrvatske. Hvala lijepo, tražim glasanje.
Hvala. Amandman 252. Kluba zastupnika IDS-a.
Amandman se ne prihvaća. Naglašavam po postojećim propisima u predmetnoj nadležnosti osnivača. Ministarstvo će sukladno reformskim procesima u razdoblju '21.-'27. nastojati omogućiti financiranje obrazovne infrastrukture iz EU sredstava s ciljem podizanja prostornih i drugih uvjeta odgojno obrazovnog rada. Hvala.
U ime Kluba zastupnika IDS-a, poštovani zastupnik Emil Daus.
Hvala lijepa. Strukovna škola Eugena Kumičića u Rovinju jedina je škola u Istarskoj županiji koja obrazuje učenike za zanimanje vodoinstalater, dakle majstori kojih sve više nedostaje, među rijetkima je koji obrazuju učenike u zanimanjima po jedinstvenom modelu obrazovanja u strojarstvu i elektrotehnici. Želja je zapravo odvojit sektore strojarstva, brodogradnje, metalurgije i elektrotehnike računarstva s obzirom da su sva ta zanima deficitarna. Svakako bi za područje Istre bilo dobro imati još jedan razredni odjel s deficitarnim zanimanjima, odvajanjem posebno strojarstva, posebno elektrotehnike po preporuci koju objavljuje HZZ, oni to i jesu vodoinstalatere, elektromehaničar, elektroinstalater kojeg se želi uvest, pa je potreba za prostorom itekako potrebna. Što se tiče strukovne škole Eugena Kumičića u Rovinju predviđen je iznos u amandmanu od 12 milijuna kuna za rekonstrukciju, dogradnju i nadogradnju postojeće školske zgrade. To je opremanje i uređenje okoliša. Tražimo glasanje po ovom amandmanu.
Hvala. Amandman 253. Kluba zastupnika IDS-a.
Amandman se ne prihvaća uz isto obrazloženje kao na prethodni.
Poštovani zastupnik Lerotić, izvolite.
Poštovani državni tajniče, ovim amandmanom smo htjeli osigurat adekvatan smještaj za pulsku gimnaziju i glazbenu školu Ivana Matetića Rongova i škole primijenjenih umjetnosti i dizajna u Puli kako bismo nastavili radove rekonstrukcije, adaptacije, dogradnje i nadogradnje postojeće školske zgrade. Predvidjeli smo formiranje društvenog centra u Puli u tzv. žutoj školi u kojoj su trenutno smještene navedene 3 škole. Projekt se treba provoditi u 3 faze. Vrijednost ovog amandmana je 35 milijuna kuna koje naravno dobiti nećemo. Tražimo glasovanje.
Hvala lijepa. I evo i 12. u ovom nizu amandmana IDS-a, amandman 254.
Amandman se ne prihvaća uz obrazloženje kao na prethodni. Hvala.
Poštovani zastupnik Lerotić, izvolite.
Da, također ovim amandmanom u okviru proračuna Ministarstva znanosti i obrazovanja htjeli smo da se doda nova pozicija za regionalni centar kompetentnosti u Puli za smještaj škole za turizam i ugostiteljstvo i trgovinu da se osiguraju sredstava za rekonstrukciju, dogradnju i nadogradnju postojeće zgrade, te za opremanje i uređenje okoliša. Vrijednost amandmana je 20 milijuna kuna. Smatramo da Istarska županija kao predvodnik hrvatskog turizma, kao netko tko ogromna sredstva zarađuje upravo u toj djelatnosti zaslužuje takav jedan ozbiljan i kvalitetan regionalni centar kako bi se još svi skupa ne samo Istra već i Hrvatska dodatno pozicionirali na turističkoj karti Europe, ali država za to sluha nema. Tražimo glasovanje.
255. amandman koji je podnio Klub zastupnika Centra i GLAS-a, izvolite.
Amandman se ne prihvaća. Ministarstvo znanosti i obrazovanja podržava provedbu istraživanja vezanih uz javnozdravstvene izazove koje provode i financiraju Ministarstvo zdravstva i HZJZ na temelju čijih se preporuka i smjernica pripremaju i provode preventivne aktivnosti vezane uz specifične i javnozdravstvene izazove s kojima se susreću djeca i mladi. Hvala.
Poštovana zastupnica Marijana Puljak, izvolite.
Poštovani, ovim amandmanom tražili smo da se u Ministarstvu i obrazovanja doda nova pozicija Istraživanje o ishodima programa zdravlje s iznosom od 450 tisuća kuna. O čemu se radi? Mislim da vam obrazloženje nije dobro pogodilo smisao ovog amandmana. Naime, nakon zajedničke sjednice 3 saborska odbora o temi spolnog uznemiravanja čuli smo od ministra kako će Ministarstvo znanosti i obrazovanja pokrenuti istraživanje o rezultatima usvajanja gradiva iz među predmetne teme zdravlje, posebno fokusirano na teme vezane za seksualno obrazovanje odnosno seksualno nasilje. Kako ne vidimo tu stavku u proračunu ministarstva onda smo ovim amandmanom predložili uvođenje te posebne pozicije kojim bi se financiralo to istraživanje je li na reprezentativnom uzorku učenika osnovnih i srednjih škola, njihovih učitelja, stručnih suradnika o razini usvojenih znanja iz tog područja jer do dana danas ne znamo kako se ti programi iz među predmetne teme, teme zdravlja jesu li usvojeni i s kojom razinom. Dakle, trebali bi ga provesti neovisne institucije, znanstvenici sa sveučilišta ili znanstvenih instituta, te u istraživanju prikupiti i potrebe učenika, ali i odgojno obrazovnih radnika i škola vezano za tu temu. Dakle evo tražimo da se o amandmanu glasa. Hvala.
Hvala vama. Amandman 256. poštovane zastupnice Anke Mrak-Taritaš.
Amandman se ne prihvaća. Rješavanje pitanje menstrualnog siromaštva će se koordinirat u suradnji s Ministarstvom zdravstva, Ministarstvom financija, Središnjim državnim uredom za demografiju i mlade i po potrebi bilo kojim drugim resorom. Hvala.
Hvala vama. O amandmanu ćemo glasovati Amandman 257. poštovanog zastupnika Siniše Hajdaša Dončića.
Amandman se ne prihvaća. Osnovni elementi digitalizacije svih škola su pokriveni projektom e-škola druga faza koji se financira sredstvima EU fondova. Karnet je zadužen, naša ustanova za digitalizaciju pretercionalnog obrazovanja i svaka županija se jednako tretira. Hvala.
Poštovani g. Hajdaš Dončiću, izvolite.
Hvala. Dakle, tražit ću glasanje o tom amandmanu. Dakle, ne tretira se svaka županija jednako, dakle ovdje se radi o iznosu od 100 tisuća kuna, što je zapravo, šta da kažem, kap u moru, kikiriki na razini cjelokupnog proračuna od 165 milijardi kuna vjerojatno dakle 100 tisuća kuna za dio hibridne nastave, za ulaganje u informatičku opremu za jednu osnovnu školu u općini Bedekovčina … [[Govornik se ne razumije]] Brestovcu Orehovičkom uz Stjepana Radića, dakle loše, loše. Tražim glasanje.
Hvala lijepa. Amandman 258. istog zastupnika.
Amandman se ne prihvaća. Za ovakve projekte u okviru NPOO-a planiran je iznos od 2 milijardi i 280 milijuna kuna sukladno propozicijama javnog poziva koji će uslijedit u prvoj polovici slijedeće godine. Svi će se moć prijaviti vezano za potrebe koje se navode u ovom amandmanu. Hvala.
Izvolite.
Da, i tu ću tražit glasanje. Dakle kao što rekoh većina vaše priče Vlade RH se svodi na plan oporavka jel na način javljanje, javljanje, javljanje, znamo koliko smo uspješni tj. neuspješni u korištenju EU sredstava. Dakle, ovdje se radi o OŠ „Ljudevit Gaj“ Krapina, dakle Krapina je kao centar Krapinsko-zagorske županije u nadogradnji škole i tu se traži zapravo iznos od 5 milijuna kuna za podizanje digitalnih kompetencija svih učenika i učitelja i kroz kompletnu digitalizaciju odgojno obrazovnog procesa. Podsjetio bih ljude da je OŠ „Ljudevit Gaj“ druga škola po broju učenika u Krapinsko-zagorskoj županiji, trenutno ju pohađa 582 učenika i škola je zapravo jedna od najstarijih izgrađenih škola u Krapinsko-zagorskoj županiji u sjevernom dijelu Hrvatske, dakle izgrađena je 1911.g., prostorno je ograničena i time bi se zapravo nadogradio prostor koji je u skladu s potrebama učenika. A ponavljam, novac se skida iz Ministarstva financija, administracija i upravljanje, materijalni rashodi, rashodi za usluge s 5 milijuna kuna jer time činimo zapravo tj. čini dobro djelo Vlade RH da opet ne zaglibite u nekoj aferi softver. Hvala.
Amandman 259. zastupnika Siniše Hajdaša Dončića. Izvolite.
Amandman se ne prihvaća, to je slično kao ovaj amandman koji smo maloprije govorili, znači osnovni elementi digitalizacije svih škola 100%-no su pokriveni drugom fazom projekta e-škole koji provodi u suradnji sa ministarstvom CARNET. Hvala.
Riječi vam se pozlatile, no kao i za prethodna dva obrazloženja kažem da je ponekad dobro imati stavku u proračunu, osobito koje se odnosi na cijelu razinu regionalne samouprave tj. digitalizaciju osnovnih i srednjih škola Krapinsko-zagorske županije i ponovo pomažem vama i g. Andreju Plenkoviću jer ponovo skidam 5 milijuna kuna materijalni rashodi, tj. rashodi za usluge da se opet ne dogodi slučaj softver tri. Hvala, tražim glasanje.
Hvala vam. Molim vas samo mi dajte da vam dam riječ ništa drugo.
Kako?
Da vam dam riječ ništa samo da opravdam svoje postojanje.
Ispričavam se.
Sve u redu. Amandman 260. poštovanog zastupnika Siniše Hajdaša Dončića.
Amandman se ne prihvaća, ovakvih amandmana je bilo jako puno, znači kapitalne investicije u području osnovnog školstva 2 milijarde i 280 milijuna kuna na raspolaganju u sljedeće 4,5 godine, raspis javnog poziva na koji će moći aplicirati u prvoj polovici sljedeće godine. Hvala.
Izvolite poštovani zastupniče.
Hvala lijepa. Dakle, Petrovsko je jedna mala općina u bivšoj zajednici općina Krapina to je jedna od osnovnih škola koja nema sportsku dvoranu, dakle ne bi vjerovali načelnik je iz HDZ-a, ali to sada trenutno nema veze i ovdje se zapravo traži 10 milijuna kuna u korist škole tj. u korist Krapinsko-zagorske županije za početak projekta izgradnje školske sportske dvorane za što postoji građevinska dozvola. Ali ponavljam, možda stvarno kroz neke od ovih projekata se oni mogu javiti, ali ipak tražim glasanje. Hvala.
Hvala vama. I još jedan amandman poštovanog zastupnika Siniše Hajdaša Dončića, amandman 261.
Amandman se ne prihvaća, ovdje se radi o vrtiću, prijedlog amandmana je prihvatljiva operacija znači osigurano milijardu 620 milijuna kuna javni poziv će bit raspisan u sljedećih 60 dana na koji će se sve općine i gradovi moći prijaviti. Hvala.
Izvolite poštovani zastupniče.
Hvala. Tražit ću također glasanje, ne radi se samo o izgradnji ili dogradnji vrtića nego se radi zapravo rekonstrukcija tj. prenamjena dijela zgrade Doma kulture u Općini Hrašćina koja zapravo graniči sa Varaždinskom županijom, jedna mala ruralna općina ima tisuću i pol stanovnika i zapravo iznos od 9 milijuna kuna bio bi dostatan za taj cijeli projekat. Tražim glasanje, ali o tom po tom. Hvala.
Hvala vama. Amandman 262. poštovanog zastupnika Bože Petrova.
Amandman se ne prihvaća, iz razloga što je sukladno dostupnim informacijama gradnja predmetne škole već u tijeku najvećim dijelom financiraju osnivač škole, s druge strane smanjenje u iznosu od 22 milijuna kuna na aktivnosti A77046 dovelo do bi do nemogućnosti izvršavanja preuzetih obveza. Hvala.
Poštovani zastupnik Božo Petrov. Izvolite.
Poštovani državni tajniče. Postoji … konstatacija, to je u tijeku to nije u tijeku, a vi koristite ono između sukladno mojim informacijama, dakle vi ne znate jel u tijeku, ali je zgodno reći da je u tijeku pa onda nećemo mi komentirati dalje jer onda amandman nije potreban. Jel u tijeku ili nije u tijeku? Ne znate.
Ja znam, ne mogu vam odgovarat.
Ne vi ste rekli sukladno vašim informacijama.
Da.
E sad ja vas molim [[Upadica Mamić: Informacija u ministarstvu.]]
Molim vas ne možemo ovako.
U amandman koji smo predložili je da se na kraju uvede jednosmjenska nastava u gradu Koprivnici, pa evo ja vas molim da dobro provjerite vaše informacije. I neću reći da vam vjerujem jer niste se do sad iskazali ne mislim sad vi kao osobno, ali mislim vaše ministarstvo da bi vam netko trebao vjerovati, ali mi nemao što drugo nego zamoliti da još jednom provjerite do sutra. Naravno da ćemo tražiti glasovanje po ovom amandmanu, ali mislim da bi gradu Koprivnici i onda tako i svim drugim općinama i gradovima u Hrvatskoj sukladno vašem planu Strategiji obrazovanja trebalo omogućiti jednosmjensku nastavu i u tom smjeru ide i ovaj amandman, pa bi vas molio da ga prihvatite. Ako ga ne želite prihvatit tražim da se glasuje o njemu, a vi u međuvremenu provjerite vaše sukladne informacije. Hvala.
Amandman 263. poštovane zastupnice Sabine Glasovac.
Amandman se ne prihvaća, sredstva za provedbu aktivnosti vezane u osiguranje psihosocijalne potpore učenicima osnovnih i srednjih škola osigurana su u dostatnom iznosu na nekoliko različitih pozicija ovog proračuna. Hvala.
O amandmanu ćemo glasovati. Amandman 264. iste zastupnice.
Amandman se ne prihvaća, sredstva za provedbu aktivnosti vezanih uz provedbu sadržaja aktivnosti vezanih uz građanski odgoj i obrazovanje u osnovnim školama osigurana su u na nekoliko različitih pozicija ovog prijedloga proračuna kao i kroz partnerske projekte financirane iz eu fondova u intersektorskoj suradnji s tijelima državne uprave i javnim ustanovama i organizacijama civilnog društva. Hvala.
S obzirom da zastupnica Glasovac nije ovdje i o ovom amandmanu ćemo glasovati. Amandman 265. poštovanog zastupnika Domagoja Hajdukovića.
Amandman se ne prihvaća, predložena sredstva za provedbu izvannastavnih aktivnosti vezanih uz programe tehničke kulture dostatna su za planirane aktivnosti u 2022.g. Ministarstvo kontinuirano sufinancira izvannastavne aktivnosti u osnovnim školama s nekoliko različitih pozicija unutar državnog proračuna. Hvala.
Hvala vama. Oprostite, očitanje poštovani zastupnik Domagoj Hajduković.
Hvala lijepo poštovani predsjedniče. A kolega državni tajniče, sredstva su dovoljna, to sam puno puta čuo ali kad govorimo o STEM-u, kada govorimo o tehničkoj kulturi, kada govorimo o puno stvari u okviru sustava obrazovanja to je daleko dovoljno. Imajte na umu kolegice i kolege još malobrojni prisutni ovdje, kada govorimo o tehničkoj kulturi to znači 35 sati godišnje. To vam je 1 sat tjedno. Znači 35 tjedana ima školska godina. Što to znači? Što to znači? Da će naša djeca znati doslovno kako izgleda žarulja i to je otprilike domet te tehničke kulture. Ako govorimo o STEM-u, ako govorimo o djeci koja će upisivati tehničke škole, ako govorimo o studentima koji će studirati tehničke znanosti onda je to ne nedovoljno, to je porazno loše. I dobro možemo razumjeti da kurikulumi moderni zahtijevaju možda manje tehničke kulture iako se ja ne bih složio u nastavnom programu, ali onda je minimum onoga što možemo osigurati su izvan nastavne aktivnosti koje uključuju tehničku kulturu. Znači za one koji žele se razvijati u tom smjeru da mogu. Sa znači nula kuna u ovom proračunu mislite li da je to dovoljno, ja ne mislim. Ako mislite da je 200 kuna po školi godišnje za izvan nastavne aktivnosti govorim o osnovnim školama dovoljno, ja ne mislim da je to dovoljno i za tehničku kulturu i za sve ostale izvan nastavne aktivnosti koje bi trebale biti poticane od strane države. Stoga, ako hoćemo STEM državu, ako hoćemo STEM studenta, ako hoćemo tehnički osviještenu mladež onda trebamo podržati ovaj amandman i zbog toga tražim glasanje. Hvala lijepo.
Hvala, vrijeme. Amandman 266. zastupnika Domagoja Hajduković.
Amandman se ne prihvaća. Ministarstvo već niz godina radi na usklađivanju obrazovnog sustava s potrebama tržišta rada. U tu svrhu provodi se niz aktivnosti i inicijativa kako bi se prikupili podaci o zapošljivosti osoba s diplomom i istražili preduvjeti za razvoj europskog sustava praćenja osoba s kvalifikacijom u strukovnom i visokom obrazovanju. Pored toga predviđeno je i daljnje korištenje sredstava iz europskih fondova u programskom razdoblju '21.-'27. Hvala.
Poštovani zastupnik Domagoj Hajduković, izvolite.
Hvala lijepa potpredsjedniče. Ključna godina ovo godinama radi na, ali godinama rezultate ne vidimo. Hrvatski kvalifikacijski okvir je sustav koji se treba godinama razvijati graditi, rasti baš da bi zadovoljio potrebe tog istog tržišta i ne samo tržišta nego i korisnika ajde recimo to tako odnosno svih građanki i građana koji ga trebaju koristiti koji trebaju biti uključeni u njega i koji trebaju putem njega vrednovati svoje neformalno obrazovanje. Međutim, taj napredak ne vidim, barem ga ja ne vidim. Evo sad vi mene ispravite ako griješim. A kako sam rekao dolazim iz tog sustava. Znači Nacionalni kvalifikacijski okvir ne ispunjava one zadaće koje smo mu zadali. A zadaće su upravo to znači vrednovanje van institucijskog obrazovanja. Tu onda možemo govoriti o volontiranju, tu možemo govoriti o izvannastavnim aktivnostima, tu možemo govoriti o vještinama stečenim neformalnim putem, recimo putem izviđačkog saveza itd., itd., ali činjenica je da taj sustav nije zaživio kako treba, da ga mi ne vrednujemo kako treba, da ga poslodavci ne prepoznaju, a zadaća ministarstva bi trebala biti upravo to. Znači dajemo tu dodanu vrijednost da poslodavci prepoznaju, da to bude neka dodana vrijednost na tržištu rada jer to je zapravo poanta. Zbog toga mislim da bi 5 miliona kuna bilo neki minimalni iznos kojem bi mogli raditi kako bi zaista ostvarili te zadane ciljeve koje ja ne vidim da su ostvareni i zbog toga tražim glasanje.
Amandman 267. poštovanog zastupnika Domagoja Hajdukovića.
Evo, hvala lijepo. Znači amandman se ne prihvaća. Već smo imali taj isti amandman nekoliko puta sukladno Uredbi o lutrijskim sredstvima ona predefinira iznos neovisno o tome koliko mi planirali. Ako se manje ostvari, manje će se potrošiti, ako se više ostvari, postoji mogućnost da se više potroši. Kako su pomoćnici u nastavi vrlo važni, važan prioritet vlade i ministarstva mi smo za ovu školsku godinu osigurali novi projekt i ugovorili u iznosu većem od 171 milion kuna. Hvala.
Poštovani gospodine Hajdukoviću, izvolite.
Hvala vam lijepo poštovani potpredsjedniče. Samo ću se pridružiti kolegicama i kolegama prije mene koje su rekle da smatramo to nedovoljnim. Praksa će pokazati naravno. Ja se nadam da su sredstva koja ste predvidjeli dovoljna. Ovi pomoćnici u nastavi nisu samo neko koga trebamo i imamo kao ispomoć ili kao privremenu mjeru. To bi trebalo postati nešto trajno tim više što djeca s poteškoćama u razvoju jedino tako mogu dosegnuti i pratiti recimo to tako zahtjeve nastave koja je njima ionako prilagođena, ali ako ih želimo integrirati u razrede koji nastavu pohađaju po uobičajenom programu, ako i želimo postići taj momenat socijalne integracije onda su ovi pomoćnici itekako bitni. Onda su oni vitalne zapravo jer nastavnik u razredu od 25 učenika ako imate prilagođene programe, ako imate posebne programe odnosno individualne programe teško da se može još fokusirati na neka učenike sa teškoćama u razvoju i zato tu pomoćnici su od izuzetnog značaja. Govorili su o tome kolegice i kolege prije, neki su učenici naviknuti na svoje pomoćnike jako je bitno i očuvati ih u sustavu, a uostalom bitno je i za te same pomoćnike koji neki od njih naravno taj posao ne shvaćaju kao privremeni. Prema tome, mislim da bi ovaj opet simbolički iznos od 5 miliona kuna itekako tu bio bitan. No, vidjet ćemo što će praksa pokazati, vidjet ćemo i evaluirati do slijedećeg rebalansa koji će biti vrlo brzo mom mišljenju što će i kako će to ići, no bez obzira na to tražio bih glasanje o ovom amandmanu.
Hvala lijepa. Amandman 268. zastupnika Franka Vidovića.
Amandman se ne prihvaća. Znači obnova škole u Vrpolju kod Šibenika kao i svi drugi projekti moći će aplicirati na poziv koji će bit raspisan u prvoj polovici slijedeće godine u iznosu i u visini 2 milijarde 280 milijuna kuna. Hvala.
O amandmanu ćemo glasovati. Amandman 269. poštovanog zastupnika Mire Bulja.
Amandman se ne prihvaća uz obrazloženje kao i na prethodni.
Hvala vam lijepa. I o ovom amandmanu ćemo glasovati. I evo posljednji u nizu amandmana na vaše ministarstvo, poštovana zastupnica Marina Opačak Bilić, amandman 270.
Amandman se ne prihvaća uz isto obrazloženje kao i ovaj prethodni.
Poštovana zastupnica Marina Opačak Bilić, izvolite.
Hvala lijepo. Jel se čujemo?
Čujemo se, izvolite.
Pa evo, moram reć da sam doista razočarana što ovaj amandman nije prihvaćen, pa makar evo i sa nekakvim umanjenim sredstvima jer vjerujem da ste mogli barem djelomično prihvatit sredstva koja bi bila dovoljna za osnovnu, hitnu i onu najosnovniju obnovu. Što se tiče škole koja je predmet amandmana imali smo je priliku vidjet u medijima i to sa naslovima gdje djeca i učitelji po njoj vjerovali vi to ili ne u 21. stoljeću love glodavce. Smatram da je predloženi iznos mizeran u odnosu na silna trošenja u državnom proračunu i doista sam evo vjerovala da ćete prepoznat važnost ovog ulaganja kojim bi se osigurala sredstva za potpunu rekonstrukciju … [[Govornik se ne razumije]] OŠ „Ljudevita Gaja“ u Sičicama čime bi i djeci omogućili školovanje u adekvatnom prostoru i kojim bi se ostvarili nužni uvjeti za odgoj i obrazovanje. Evo doista ne mogu razumjet da ste vlada hvali projektom Slavonija dok paralelno odbija uložit u obnovu škole u Slavoniji. Kao što sam rekla, škola je u pre lošem stanju i spomenut ću da sa zidova opada žbuka, da sa dimnjaka pada cigla, a dodatno sa krova prijeti crijep, što dovoljno govori koliko je škola opasna za boravak i da navedeni uvjeti ne mogu zadovoljit potrebe adekvatnog boravka u školi, a osim što je evo izostalo djelovanje županije po pitanju prijave za projekte energetske obnove, sada evo izostaje i uloga države. Smatram da i ova djeca zaslužuju školu 21. stoljeća. Stoga tražim glasanje i posebno apeliram na zastupnike iz Brodsko-posavske županije i 5. izborne jedinice da pruže osmjeh na lice ovoj djeci barem kao dar na današnji blagdan. Hvala.
Hvala vama. Poštovani državni tajniče Mamiću, prošli smo kroz vaših 104. amandmana, a sada je na redu set amandmana na Ministarstvo rada, mirovinskog sustava, obitelji i socijalne politike, poštovani državni tajnik Dragan Jelić, kad ste spremni možemo krenuti.
Može.
Hvala vam lijepa. Amandman 271. poštovane zastupnice Katarine Peović.
Poštovani predsjedavajući, poštovane saborske zastupnice i zastupnici. Amandman se ne prihvaća. Znači obveza isplate korisnicima predmetnih mirovina proizlazi iz Zakona o invalidskom i mirovinskom osiguranju koji je bio na snazi do 31. prosinca '98. i sadašnjeg Zakona o mirovinskom osiguranju. Sukladno tome planirana sredstva unutar razdjela mirovine hrvatske domovinske vojske su planirani u iznosu od 20 milijuna kuna za 2022.g.. Prema navedenim propisima koji su doneseni u skladu sa načelom stečenih prava osigurava se korištenje mirovina ostvarenih prema prijašnjim propisima o mirovinskom osiguranju i usklađivanje prema važećem Zakonu o mirovinskom osiguranju. Što se tiče Agencije za osiguranje radničkih tražbina, te aktivnosti osiguranja radničkih tražbina u slučaju stečaja poslodavaca iznos koji je planiran od 28 milijuna i 185 tisuća 176 kuna je dostatan temeljem dobre gospodarske situacije i očekivanog porasta BDP-a procjena je da će planirani iznos biti dovoljan za potrebe isplate radničkih tražbina u slučaju stečaja poslodavaca u 2022.g.. Hvala.
Poštovana zastupnica Katarina Peović, izvolite.
Zahvaljujem. Teško da je dovoljan, stvarno teško da je dovoljan. Znači radnice Kamenskog i radnice Diokija već pa mogu reć 10-ljećima traže svoje radničke tražbine. Radnice Kamenskog su dobile tek 15% svojih tražbina, znači teško da je dovoljno. A za hrvatsku javnost, zahvaljujući zakonodavcima iz redova HDZ-a svi radnici u Hrvatskoj već 30.g. izdvajaju za mirovine pripadnika tzv. hrvatske domovinske vojske. Ta vojska pod tim imenom nije nikada postojala. No naziv je odabran s obzirom da bi u javnosti prije svega međunarodnoj dodjeljivanje mirovina vojnicima NDH, ustašama i domobranima izazvalo neke reakcije i probleme. Pravo na mirovinu su ovime dobili i pripadnici primjerice crne legije ili čuvari ustaških koncentracijskih logora i to ne samo pravo na mirovinu, pripadnicima te nepostojeće hrvatske domovinske vojske, točnije ustašama domobranima zakon je omogućen i status ratnih vojnih invalida s pripadajućim beneficijama. Zakon izrijekom bez inzistiranja na ikakvoj istrazi odbacuje i sudske presude pripadnicima oružanih snaga NDH za njihovo postupanje tijekom Drugog svjetskog rata. Stoga u tom zakonu stoji, citiram, ratni vojni invalid je osoba kojoj je organizam oštećen za najmanje 20% zbog rane ili ozlijede koju je dobila u sastavu hrvatske domovinske vojske mobilizirane od 17. travnja '41. do 15. svibnja '45. odnosno do puštanja iz zarobljeništva iako je s tim u vezi bila pravomoćno osuđivana nakon 15. svibnja '45.. Ja znam da je jako popularno da zastupnici i zastupnice, pogotovo u svojim izbornim jedinicama daju amandmane za škole, pa onda za neke domove zdravlja, pa se onda skupljaju glasovi na tome da ti baš svojoj izbornoj jedinici daješ nešto malo više novaca iako bi trebala postojat neka komparativna analiza, a naš je zadatak [[Upadica: Vrijeme]] da neracionalne stvari primjećujemo [[Upadica: Vrijeme]] u tom proračunu. Tražit ću da se o amandmanu glasa.
Hvala lijepa. Amandman 272. Kluba zastupnika SDP-a.
Amandman se ne prihvaća. Na poziciji razdjela 086 Ministarstva rada osiguravaju se sredstva isključivo za djelatnosti socijalne skrbi stoga nije moguće osigurati sredstva za djelatnost odgoja i obrazovanja u obrazovnim ustanovama. Kao što ste čuli kolegu Mamića ovaj problem će se rješavat koordinacijom više ministarstava. Hvala.
Poštovana zastupnica Marić, izvolite.
Hvala lijepa. Poštovani državni tajniče, nevjerojatno kako prebacujete lopticu s jednog na drugo ministarstvo. Nismo zadovoljni vašim obrazloženjem i tražimo da se o ovom amandmanu glasa. Svi morate biti svjesni u vladi da je u RH trećina žena prisiljena štedjeti na higijenskim ulošcima i tamponima jer su im preskupi pa kupuje manje kvalitetne proizvode, a neke si ih uopće ne mogu niti priuštiti. Vrlo je porazna činjenica da u 21. stoljeću jedan dio djevojaka izostaje iz škola upravo iz ovih razloga, a nije im nepoznat pojam ni korištenje starih krpa, novina ili toaletnog papira kao zamjenskih proizvoda za higijenske potrepštine. Nedopustivo je to za bilo koje društvo, ponižavajuće za bilo koje živo biće i štetno za održavanje minimalnog higijenskog i zdravstvenog minimuma. Međutim, hrvatski porezni sustav i dalje tretira higijenske potrepštine za žene koje su im potrebne tijekom menstrualnog ciklusa upravo kao luksuz, a ne kao osnovnu životnu potrebu jer inače porezna stopa ne bi bila 25% nego niža, a Vlada RH je nedavno odbila oporbeni prijedlog da se smanji porez na 5%. Problem menstrualnog siromaštva nije političko niti svjetonazorsko pitanje, a ne smanjivanjem poreza Vlada se postavlja diskriminirajuće prema ženskom dijelu populacije. Nekoliko jedinica lokalne samouprave među prvima Varaždin, Rijeka, Krapinsko-zagorska županija gdje je SDP na vlasti uz još nekoliko gradova i škola i županija osiguralo je proračunska sredstva za higijenske potrepštine no ne možemo ovisiti samo o tome. Upravo Vlada RH ima zadatak osigurati sufinanciranje higijenskih uložaka u svim obrazovnim ustanovama. Stoga smo ovim amandmanom željeli osigurati sredstva za opskrbljivanje školskih ustanova dovoljnim zalihama menstrualnim higijenskih potrepština za učenice svih škola u Hrvatskoj. Hvala.
Hvala vama. Amandman 273. poštovanog zastupnika Nikole Grmoje.
Amandman se ne prihvaća, na razdjelu 086 Ministarstva rada planirana sredstva unutar nadležnosti razdjela sustava obitelji i socijalne politike dostatna su za procijenjene i planirane rashode za razdoblje od 2022.-2024.
Hvala lijepa. O amandmanu ćemo glasovati. Amandman 274. poštovanog zastupnika Siniše Hajdaša Dončića.
Amandman se ne prihvaća, sredstva na aktivnosti skrb za djecu, mladež i odrasle osobe drugi osnivači planirana su u skladu sa proračunskim razdobljem od tri godine te su za isto razdoblje izrađene projekcije temeljem kojih se u 2022. povećavaju za 22 milijuna 457 tisuća i 256 kuna, a u 2023.g. predviđa se značajnije povećanje sredstava zbog primjene nove metodologije za izračun cijena socijalnih usluga. Hvala.
Poštovani zastupnik Hajdaš Dončić. Izvolite.
Apsolutno se ne slažem s odgovorom, ovo je jedan birokratski, birokratizirani odgovor dakle iz kog ja ništa ne razumijem, ali to možda nije ni razlog, možda čak i ne trebam ja razumjeti, dakle ovdje se radi o Centru za odgoj i obrazovanje Zajezda koji je inače u Budinščini koji bi ovdje bio dislociran u Mihovljanu. Mihovljan vam je jedna mala općina koja ima 1900 stanovnika gdje je HDZ uvijek na vlasti, pa zato jel ja pomažem HDZ-ovom načelniku da nešto pokuša napraviti u svojoj maloj općini. Isto tako pomažem i Andreju Plenkoviću koji je većinu tih stvari obećao, vi još niste bili ovdje da ponovim na onoj tzv. famoznoj sjednici Vlade kako on hoda po Hrvatskoj nešto u stilu kralja, nemam pojma monarha pa tu malo nešto objećaje svima, dakle, ovo je samo obećanje od Andreja Plenkovića. Tražim glasanje.
Hvala lijepa. Amandman 275. poštovane zastupnice Marije SElak Raspudić.
Amandman se ne prihvaća, sredstva planirana na aktivnosti provedbe nacionalnih strategija za unapređenje stručnog rada u sustavu socijalne skrbi povećane su za milijun kuna u odnosu na 2021.g. i dostatna su za provedbu nacionalnih strategija te unapređenje stručnog rada u sustavu socijalne skrbi. Hvala.
Poštovana Selak Raspudić zastupnica. Izvolite.
Ne prihvaćam obrazloženje i tražit ću da se o navedenom amandmanu glasuje. Premda mi je drago da ste donekle povećali sredstva nisam zadovoljna s iznosom i mislim da bi se trebalo dati još sredstava za unapređenje stručnog rada u sustavu socijalne skrbi. Zato sam tražila da se doda dodatnih pola milijuna kuna. Naime, upravo je sustav socijalne skrbi pod izrazitim pritiskom u ovom pandemijskom vremenu. Kao što vam je poznato obiteljsko nasilje u prvoj godini kazneno djelo obiteljskog nasilja poraslo je za nevjerojatnih 40%, a nažalost trendovi pokazuju da nisu promijenjeni nego da i sada nastavlja rasti u ovoj godini za dodatnih 8% u odnosu na prethodno razdoblje u odnosu na prošlu godinu. Zbog toga sustav socijalne skrbi je pod nevjerojatnim pritiskom, a kao što smo mogli nažalost otkriti u trenutku kada smo svjedočili nemilim događajima u kojima su smrtno stradala i neka djeca, broj slučajeva koji se dodjeljuje prema jednom djelatniku unutar sustava nedostatan je da bi se ozbiljno pristupilo pojedinim slučajevima zbog čega na kraju imamo nekada nažalost i fatalne posljedice. Budući da nas očekuje još jedna pandemijska godina smatram da treba izdvojiti dodatna sredstva za ovu stavku i tražit ću da se o amandmanu glasuje. Hvala.
Amandman 276. zastupnice Marije Selak Raspudić.
Amandman se ne prihvaća, sredstva planirana na aktivnosti odobravanje financijske potpore za programe i projekte usmjerene djeci s teškoćama i odraslim osobama s invaliditetom namijenjena su za podmirenje obveza temeljem dvogodišnjih programa udruga osoba sa invaliditetom i udruga koje djeluju u korist osoba s invaliditetom, znači 2022.-2023.g. to su usluge osobne asistencije, videćih pratitelja i tumača znakovnog jezika te su dostatna za podmirenje preuzetih ugovornih obveza i predviđene aktivnosti u 2022.g. Hvala.
Poštovana Selak Raspudić zastupnica. Izvolite.
Ne prihvaćam obrazloženje i tražit ću da se o navedenom amandmanu glasuje. Naime, na stavci odobravanje financijske potpore za programe i projekte usmjerene djeci s teškoćama i odraslim osobama s invaliditetom tražila sam da se stavka poveća za dodatnih 2 milijuna kuna. Razlog zato je višestruk, s jedne strane upravo projekti udruga koje se bave s djecom s teškoćama i odraslim osobama s invaliditetom su oni koje trebamo najviše poticati kako bismo razvili jedno senzibilno i demokratsko društvo. S druge strane možemo vidjeti koliko njima nedostaje kada čitamo izvješća pravobraniteljice za osobe s invaliditetom nekakvih različitih mogućnosti koje će omogućiti da se susretnu s realnim sektorom, tako da bi ovaj djelokrug toga za što se koriste ove financije trebalo proširiti, a to se može jedino tako da se izdvoje dodatna sredstva. Stoga tražim da se o ovom amandmanu glasuje. Hvala.
Hvala. Amandman 277. poštovane zastupnice Sabine Glasovac.
Amandman se ne prihvaća sa obrazloženjem istim kao i kod prethodnog amandmana. Hvala.
Hvala. O ovom amandmanu ćemo glasovati. Slijedeći amandman je 278. onaj Kluba zastupnika zeleno-lijevog bloka.
Amandman se ne prihvaća. Sredstva planirana na aktivnosti i unaprjeđenje zaštite žrtava nasilja u obitelji namijenjena su za podmirenje obveza temeljem trogodišnjih programa udruga koje pružaju usluge savjetovališta i skloništa za žene i djecu žrtve nasilja u obitelji 2022. do 2024. godina te su do sada za podmirenje preuzetih ugovornih obveza i predviđene aktivnosti u 2022. godini. Hvala.
Poštovana zastupnica Urša Raukar Gamulin, izvolite.
Zahvaljujući inicijativi saborskih zastupnika, povećana je stavka stambenog zbrinjavanja žrtava obiteljskog nasilja no ne smatramo da je to dovoljno koliko god smo time zadovoljni. Naime, ratifikacija ove Konvencije Vijeća Europe o sprječavanju obiteljskog nasilja čime se pohvalio premijer Plenković i rekao da je čak i trpio neku političku štetu zbog toga, naime, nije dovoljna. Osim ratifikacije potrebna je i primjena a da bi došlo do primjene, potrebni su novci a novaca u ovom proračunu za primjenu te Konvencije nema. Znači nema novaca za ono što je zapravo najvažnije, to je prevencija. Postoje neki novci za saniranje posljedica, ne postoje neke posljedice koje nije moguće sanirati kao što je slučaj sirote ubijene žene prije nekoliko dana u Splitu, tu nema saniranja problema. Ono na čemu treba raditi i zašto smo dali ovaj amandman, s čim se naravno solidariziramo sa ostalim zastupnicama u Hrvatskom saboru koje su u toj inicijativi jest upravo to da se radi na prevenciji, da se radi na promjeni društvene paradigme u kojoj će obiteljsko nasilje ili bilokakvo nasilje prema ženama biti apsolutno neprihvatljivo. I zbog toga ostajemo kod ovog amandmana i tražimo glasanje. Zahvaljujem.
Hvala. Amandman 279. zastupnice Romane Nikolić.
Amandman se ne prihvaća sa istim obrazloženje kao i kod ovog prethodnog amandmana. Hvala.
Poštovana zastupnica Romana Nikolić, izvolite.
Zahvaljujem, potpredsjedniče Sabora. Kao što je rekla jedna kolegica prije mene, ja ću samo još jedanput istaknuti da je Istanbulska konvencija stupila na snagu 2018. godine gdje decidirano stoji osiguranje osnivanja dovoljno broja odgovarajućih lako dostupnih specijaliziranih skloništa radi omogućavanja sigurnoga smještaja i proaktivne pomoći žrtvama, osobito ženama i njihovoj djeci, stoga smatram i tražim povećanje sredstava i tražim glasanje o amandmanu.
Hvala lijepa. Amandman 280. zastupnice Marije Selak Raspudić.
Amandman se ne prihvaća sa također istim obrazloženje kao i za dva prethodna amandmana. Hvala.
Poštovana zastupnica Marija Selak Raspudić.
Otpočetka ove pandemije, saborski Odbor za ravnopravnost poslova prvi je upozorio i nastavio upozoravati na porast obiteljskog nasilja u vrijeme pandemije. Pratili smo sve trendove, doslovce sa moljakala MUP da mi pruži najnoviju statistiku kako bismo mogli i dati prijedloge da se sustav prevencije nasilja u obitelji poboljša. To se nažalost nije dogodilo, možda i djelomično zbog toga ovaj negativni trend nastavlja rasti a nije zaustavljen. Ova sredstva koja sam tražila da se povećaju unutar ove stavke unaprjeđenja zaštite žrtava nasilja u obitelji imala su vrlo konkretnu namjenu. Osim već spomenutih potrebnih sredstava za zaštitu žrtava nasilja u obitelji, suočeni s pandemijskom zimom koja nam dolazi, moramo osigurati dodatna sredstva da bismo prepoznali nasilje u obitelji. U tom smislu moj je zahtjev bio jasan. Trenutno stožer ili bilokoje političko ili parapolitičko tijelo koje će donositi mjere u vrijeme pandemije, mora se ekipirati s osobom koja je stručnjak za obiteljsko nasilje ili za mentalno zdravlje koja će moći prepoznati takve slučajeve na terenu i koja će razvijati posebne programe da se pomogne tim žrtvama. Mora se pronaći i način da se na dodatni način prijavljuju slučajevi nasilja, isto tako i osoblje koje će prilagoditi sadašnji kalendar nasilja tako da imamo komparativnu mjesečnu i polugodišnju analizu, da prije možemo uočiti negativne trendove a ne da ovisimo o dobroj volji MUP-a da dobijemo potrebnu statistiku. Imajući u vidu koliko je raslo obiteljsko nasilje za vrijeme ove pandemije, tražim da se ipak uzme u obzir koliko su ova sredstva neophodna da bi se ona suzbila.
Tražite glasovanje? Amandman 281. zastupnika Marijana Pavličeka.
Amandman se ne prihvaća. Zakonom o doplatku za djecu i Zakonom o hrvatskim braniteljima iz Domovinskog rata i članova njihovih obitelji propisani su uvjeti za stjecanje prava na doplatak za djecu i visina doplatka za djecu dok je pravnim propisima EU-a o koordinaciji sustava socijalne sigurnosti uređena nadležnost za isplatu obiteljskog davanja doplatka za djecu odnosno određeno je koja država je u skladu sa pravilima prednosti primarno a koja sekundarno nadležna za isplatu obiteljskog davanja. Sredstva planirana u prijedlogu državnog proračuna RH na stavci doplatak za djecu, naknade građanima i kućanstvima na temelju osiguranja i druge naknade, dostatna su za isplatu prava svih korisnicima koji proizlaze iz navedenih propisa. Hvala.
O ovom ćemo amandmanu glasovati. Slijedeći je amandman 282. zastupnice Sanje Radolović.
Amandman se ne prihvaća. Prema Zakonu o socijalnoj skrbi, RH je osnivačka prava nad decentraliziranim domovima, domovima za starije i nemoćne osobe prenijela na županije i grad Zagreb a za domove umirovljenika ovlastiti HZMO. U tijeku je prijenos prava vlasništva nad županije stoga smatramo kako sredstva za predloženu stavku mogu biti planirana u prijedlogu državnog proračuna za 2022. i projekcija za 2023. i 2024. godinu na iskazanom tekućem projektu dodatnim ulaganjem u građanskim objektima odnosno uopće unutar … [[Govornik se ne razumije.]] Ministarstva rada. Hvala lijepa.
Poštovana zastupnica Sanja Radolović, izvolite.
Zahvaljujem. I zahvaljujem na ovom birokratskom obrazloženju. Drago mi je što ste spomenuli upravo da će se prenijeti pravo vlasništva koje je do sada imao HZMO, upravo tu je nastao problem. Dakle, u Puli se čeka na mjesto u domu za starije i nemoćne osobe 10 godina, za jednokrevetnu sobu 10 godina. Na listi čekanja je preko 2000 osoba. Ljudi su se počeli prijavljivat sa svojih 50 godina starosti na listu za čekanje jer će je možda tada i dočekati. Problematika su bili imovinsko-pravni odnosi sa HZMO koji unatoč zaključku Vlade koji je donesen bio prije godinu i pol dana, i dalje nije htio prenijeti pravo vlasništva na samog osnivača. Pa zašto bi onda netko i ulagao u nešto što nije njegovo odnosno sama županija? Stvorili su se naravno preduvjeti u okolnim susjednim općinama za dogradnju i izgradnju domova za starije i nemoćne osobe i ovim amandmanom se traži u općini Fažana koja je jedna jako uspješna turistička razvijena općina, ima mogućnosti za to i izgradnja doma za starije i nemoćne osobe kapaciteta 50 ležajeva. Tražim da se o amandmanu glasa.
Hvala lijepa. Amandman 283. zastupnice Sabine Glasovac.
Amandman se ne prihvaća jer su sredstva planirana sukladno projekcijama broja korisnika u mjerama obrazovanja i nezaposlenih, osposobljavanja na radnim mjestima i stalni sezonac te smatramo da su planirana sredstva u iznosu od 47 milijuna i 950 000 kuna dostatna za planirani broj korisnika.
O ovom amandmanu ćemo glasovati. Amandman 284. zastupnice Romane Nikolić.
Amandman se ne prihvaća. Izmjenama Zakona o socijalnoj skrbi predviđeno je da aktivnost od naknade do zaposlenja od 2022. prelazi u nadležnost HZZZ-a. Predloženi iznos je u skladu sa godišnjim statističkim podacima o broju korisnika i financijskim podacima i izdacima za naknadu do zaposlenja a uočeno je smanjenje broja korisnika. Iznos od 226 milijuna 258 944 kune ukupan je proračun Zavoda za vještačenje, profesionalnu rehabilitaciju i zapošljavanje osoba sa invaliditetom te isti dostatan za provođenje planiranih aktivnosti u 2022. godini. Hvala.
Poštovana zastupnica Romana Nikolić, izvolite.
Zahvaljujem. Naravno da nisam zadovoljna sa obrazloženjem i to je ujedno i moj zadnji amandman. Znači sve amandmane za osobe osjetljive za društvo, u društvu ste odbili. Ovaj posljednji amandman je išao za naknadu zaposlenja osoba sa invaliditetom jer smatram da je iznos nedostatan i time bi se kad bi se i prihvatio bi se i primijenio pravilnik o utvrđivanju kvote zapošljavanja osoba sa invaliditetom gdje su obveznici … [[Govornik se ne razumije.]] zapošljavanja, poslodavci koji zapošljavaju najmanje 20 radnika. Navedeni poslodavci dužni su na primjerenom radnom mjestu primjerenom radnim uvjetima zaposliti osobe sa invaliditetom i to u visini od 3% u odnosu na ukupan broj zaposlenih na temelju kojih se utvrđuje kvota i to sve prema preporukama pravobraniteljice za osobe sa invaliditetom a prema istraživanjima svim znamo da su osobe sa invaliditetom rizična skupina za siromaštvo stoga sam i tražila povećanje sredstava jer su ova nedostatna. Hvala.
Tražite glasovanje? Amandman 285. Kluba zastupnika Mosta.
Amandman se ne prihvaća. Na poziciji razdjela 0,86 Ministarstva rada osiguravaju se sredstva isključivo za djelatnosti socijalne skrbi budući da u sustavu socijalne skrbi nije moguće priznati pravo na uslugu smještaja roditeljima tijekom liječenja i terapije, predloženi amandman se ne prihvaća. Hvala.
U ime Kluba zastupnika Mosta, poštovana zastupnica Selak Raspudić.
Ne prihvaćamo obrazloženje i tražit ćemo da se o navedenom amandmanu glasuje. Kad vi kažete „nije moguće", zvuči kao da vas ne znam tko priječi da tako nešto učinite, sve je moguće. Ovo jest sustav kojem se treba obratiti za ovu stavku, samo je pitanje dobre volje, hoćete li tako nešto i učiniti. Naime, ono što smo mi tražili je da se osiguraju sredstva za smještaj roditeljima kojima je dijete nakon poroda na neonatologiji ili bolesnu te su prisiljeni radi liječenja boraviti u drugom gradu i plaćati smještaj. Zato što nemaju mogućnosti biti u bolnici uz svoje dijete. U Hrvatskoj imamo 3 velika KBC-a kojima gravitiraju svi oni građani tj. djeca i bebe kojima adekvatna medicinska skrb se ne može pružiti u bolnicama gradova u kojima žive ili su značajno blizu. Doprinos za zdravstvo osiguranje iznosi vrlo velik dio naših primanja no unatoč tome roditelji kojima dijete boravi u bolnici koja je kilometrima udaljena od prebivališta, primorani su izdvajati značajna financijska sredstva kako bi mogli biti uz svoje dijete. Kuće za roditelje ne mogu primiti dovoljan broj roditelja. Potrebno je osigurati sredstva za proširenje kapaciteta tih kuća kao i za eventualnu isplatu djela naknade roditelja kojima su djeca na liječenju. Mislim da s ovim svi možemo suosjećati i da se ova sredstva moraju osigurati. Tražit ćemo da se glasuje.
Hvala. Amandman 286. Kluba zastupnika IDS-a.
Amandman se ne prihvaća. U državnom proračunu osiguravaju se sredstva isključivo za domove čiji je osnivač RH a ne jedinice područne i regionalne samouprave. Ovdje još napomena da mi planiramo jedan natječaj također iz Nacionalnog plana oporavka i otpornosti vrijednog preko 300 milijuna kuna za izgradnju domova za starije pa evo, pozivam vas da pratite slijedeće godine stranice i tu će se moći jedinice lokalne i regionalne samouprave javiti na natječaj. Hvala.
U ime Kluba zastupnika IDS-a, poštovani zastupnik Emil Daus.
Hvala lijepa. Da, javit će se sigurno i Istarska županija pošto se uvijek javljaju gradovi ili jedinice lokalne samouprave, samo da nam ne bude opet uteg to što koeficijent razvijenost smanjuje bodove, tako da nije baš ravnopravna, ajmo si bit iskreni a i pokazalo se do sad u praksi u ovih 30 godina da za neke ima, za neke nema ili ima malo manje. Istarska županija trenutno sa gradovima sufinancira ako se ne varam, domove za starije u Pazinu ili Labinu, čini mi se uskoro i u Buzetu, vjerujem da će se kroz neko vrijeme to uspjeti i u Puli ali u Raši postoji također dom za starije osobe. Planirano je ovdje u amandmanu 19,5 milijuna kuna, izrađena je sva potrebna dokumentacija, ishodovana, pravomoćna, građevinska dozvola, projekt obuhvaća dogradnju i opremanje da ne idem sad u svu tehničku analizu nego što je važno reći da je dogradnja doma nužna radi osiguravanja propisanih uvjeta za pružanje usluga za postojeći broj korisnika stalnog smještaja, 61 te za pružanje usluga dnevnog boravka. Ukoliko se ne budu osigurali uvjeti za gradnju još jednog kata, dom mora smanjiti broj korisnika na smještaj sa 61 na 40, što je poražavajuće s obzirom na to da i tako je problem kapaciteta, odnosno potražnje, da tako kažem, je puno veća od onoga što se može trenutno ovoga, ponuditi. Ljudi čekaju godinama, negdje možda i skoro 10, da bi došli do svog doma. Tako da u takvim situacijama, a s obzirom da županija sufinancira sve druge, ali ne može ni ona ih toliko, očekujemo pomoć države da nam, da nam se pomogne. Evo, tražim glasanje o ovom amandmanu.
Hvala. Amandman 287. Kluba zastupnika IDS-a.
Amandman se ne prihvaća sa istim obrazloženjem kao i za prethodni, s time da bi još htio naglasiti i da, što se nas tiče ... [[Govornik se ne razumije.]] aktivnosti u pogledu skrbi o starijim osobama usmjerene su i na razvoj izvan institucijskih usluga kojima se osigurava zadržavanje starijih osoba u vlastitom domu, o čemu će također, biti natječaj u sljedećem više financijskom okviru. Hvala lijepo.
U ime Kluba IDS-a poštovani zastupnik Marin Lerotić.
Poštovani državni tajniče, referirat ću se na vaše obrazloženje amandmana prije kad ste rekli da će biti na raspolaganju 300 milijuna kuna, što je svakako nešto što pozdravljamo, ali i da si budemo iskreni, ako gledamo izgradnju ispočetka do kraja, to je riječ o možda 6, 7, maksimalno 8 domova za starije u cijeloj Hrvatskoj. To je realno, možda dovoljno za jednu županiju, ne? Tako da smatram da tu definitivno trebamo pronaći načina kako osigurati više sredstava jer točno je, osnivačka i upravljačka prava su prenesena na jedinice lokalne i regionalne samouprave međutim, isto tako, treba omogućiti i financijska sredstva, odnosno decentralizirati financijska sredstva kako bi se spustile, kako bi te općine i gradovi mogli to financirati. Jer, imamo primjer poput nekih, ajmo reći, bogatijih općina, naprosto takvi iznosi izgradnje doma od 40, 50 ili 60 milijuna kuna uz sve druge obaveze koje općine imaju i gradovi su naprosto u ovim uvjetima nemogući, stoga, vjerujem da se u državnom proračunu može i mora iznaći sredstva da se to potpomogne i zbog toga tražimo glasovanje. Hvala.
Amandman 288 poštovane zastupnice Marije Selak Raspudić.
Amandman se ne prihvaća. Sredstva planirana na aktivnosti naknada za smještaj udomiteljske obitelji, namijenjena su za podmirenje potreba korisnika socijalne skrbi smještenih u udomiteljske obitelji i dostatna su za podmirenje obveza temeljem priznavanja prava. Hvala.
Poštovana zastupnica Marija Selak Raspudić, izvolite.
Ne prihvaćam obrazovanje i tražit ću da se o navedenom amandmanu glasuje. Naime, tražila sam da se naknada za smještaj u udomiteljsku obitelj poveća za 2 500 000 kuna, što je samo po sebi nedostatno. Nažalost nedavno smo čak i u HS-u svjedočili jednoj usputnoj raspravi za vrijeme glasovanja o tome što je uopće udomiteljstvo i koji mu je cilj pa smo vidjeli da čak ni saborski zastupnici ne razlikuju udomiteljstvo i posvojiteljstvo. Hrvatska ima veliki problem s udomiteljstvom. Udomitelja nema dovoljno, a i oni koji jesu udomitelji, nisu zadovoljni svojim položajem niti pravima koja mogu ostvarivati, ponajviše u pitanjima skrbi za tu djecu gdje im se na neki način ne priznaje njihov status koji je, kada se radi o djeci koja se trebaju prilagoditi novoj obitelji čak i teži od uobičajenog roditeljskog puta, nego ih se načinom na koji su u stanju realizirati svoja prava, svodi na nekoga tko ne može imati prava svodi na nekoga tko ne može imati prava niti blizu roditelja. Ono što sam osobito nedostaje mladih udomiteljskih obitelji. Kao što znate, dobna granica kojih, onih koji udomljavaju u Hrvatskoj je jako visoko, a mi trebamo animirati što više ljudi i što više mladih ljudi da se uključe u taj hvale vrijedan čin. Stoga ne prihvaćam vaše obrazloženje, tražit ću da se o ovom amandmanu glasuje i nadam se da ćemo poboljšati uvjete u udomiteljskim obiteljima i privući što više građana RH da i sami se odluče pružiti skrb djeci bez obiteljskog doma.
Amandman 289. Kluba zastupnika Mosta.
Amandman se ne prihvaća. Sredstva planirana aktivnosti skrb za djecu bez odgovarajuće roditeljske skrbi dostatna su za podmirenje svih potrebnih i planiranih troškova. Hvala lijepo.
Poštovana zastupnica Marija Selak Raspudić.
Ne prihvaćam obrazloženje i tražit ću da se o ovom amandmanu glasuje. Tražili smo da se stavka skrbi za djecu bez odgovarajuće roditeljske skrbi poveća za 300 tisuća kuna, a ta su sredstva trebala biti tu da osiguraju pokrivanje troškova ljetovanja djeci s posebnim potrebama bez potrebne roditeljske skrbi. Pa zar je to puno zatražiti? Tom mjerom se može obuhvatiti do 300-tinjak djece. Riječ je o izrazito humanoj mjeri koja osigurava najugroženijoj i najosjetljivijoj skupini našeg društva nekoliko dana ljetovanja i bijega od domova u kojima žive tokom godine. To se može gledati kao rehabilitacijska mjera, ali kao akt dobrote države prema djeci bez roditelja, koja uz to imaju i posebne potrebe i potrebna im je stalna skrb i njega. Ljetovanje za ovu djecu poseban je luksuz koji si ne mogu priuštiti sada, a vjerojatno niti u budućnosti, stoga ne možemo prihvatiti vaše obrazloženje i tražit ćemo da se o ovom amandmanu glasuje.
Amandman 290 Kluba zastupnika Mosta.
Amandman se ne prihvaća. ... [[Govornik se ne razumije.]] aktivnosti u pogledu skrbi o starijim osobama usmjerene su na razvoj izvan institucijskih usluga kojima se osigurava zadržavanje starijih osoba u vlastitom domu, a zdravstvena rehabilitacija nije u djelokrugu Ministarstva rada i mirovinskog sustava, obitelji i socijalne politike i sredstva na aktivnosti skrb o starijim i nemoćnim osobama, kao što sam već rekao, osiguravaju se u državnom proračunu za domove čiji je osnivač RH. Hvala lijepo.
Poštovana zastupnica Marija Selak Raspudić.
Ovim amandmanom tražili smo da se skrb o starijim i nemoćnim osobama, financiranje projektno-tehničke dokumentacije za izgradnju doma za starije i nemoćne osobe i zdravstvenu rehabilitaciju na području grada Splita poveća za 500 000 kuna. Naime, u Splitu živi 50 tisuća starijih osoba, dok u splitskim domovima za starije i nemoćne ima mjesto do tek 1000 korisnika. Odobrenja o smještaju u domu čeka se više od 4 godine. Na listama čekanja nalazi se više od 1500 prijavljenih osoba. Najniža mirovina iznosi 950 kuna i takvu prima više od 50% umirovljenika, dok je prosječna mirovina tek nekoliko nedovoljnih puta veća. Privatni domovi za te ljude su nedostižni, umirovljenici u gradu Splitu nažalost kao i ostatku Hrvatske žive na rubu egzistencije. Starenjem populacije poveća se problem skrbi za starije osobe. Istraživanja pokazuju da starije osobe imaju veliku potrebu da budu korisne. Dakle, one nisu nesposobne za rad kao što ih se proglašava u novom prijedlogu Zakona o socijalnoj skrbi koji je uz to čak i na ovoj pojmovnoj razini diskriminacijski. U kvalitetnim domovima starije osobe mogu živjeti bolje jer imaju zdravstvenu skrb, redovitu hranu, netko se brine o njima te imaju vršnjake s kojima mogu komunicirati i osjećati se uključeno. Potrebno je stoga financiranje projektnog zadatka za izgradnju sadržaja medicinsko uslužnog karaktera na području Splita. Projektom je potrebno obuhvatiti 2 komponente. Prva je pružanja usluge smještaja i njege starijih i nemoćnih osoba i predvidjeti smještajni kapacitet za najmanje 300 osoba. Druga komponenta je omogućiti usluge zdravstvene rehabilitacije svim dobnim skupinama. Mi smo ovdje konkretno podnijeli amandman za grad Split, ali iste standarde tražimo i u ostatku RH koja cijela ima problem sa smještajem i skrbi za starije osobe.
Tražite glasovanje? Tražite glasovanje? [[Upadica: Da.]] Amandman 291. Kluba zastupnika MOST-a.
Amandman se ne prihvaća. Amandman se ne prihvaća jer nije podnesen na prijedlog Državnog proračuna RH za 2022. godinu i projekcije za '23. i '24. već na prijedlog izmjena i dopuna Državnog proračuna za 2022. s projekcijama za '23. i '24. godinu o kojem se ne raspravlja. Hvala.
U ime kluba zastupnika, poštovana zastupnica Selak Raspudić.
Prihvatiti ću ovo obrazloženje pa ću onda u tom smislu i povući amandman budući da se trenutno ne raspravlja o toj projekciji proračuna [[Upadica: Hvala lijepo.]]
Hvala vama. To bi bilo to. Hvala vam lijepa poštovani državni tajniče, dakle ovaj amandman 291. je povučen. Slijedeći set amandmana odnosi se na Ministarstvo turizma i sporta, poštovani državni tajnik Tonči Glavina će doći za govornicu. Na redu je amandman 292. Kluba zastupnika MOST-a. Izvolite očitovanje.
Hvala lijepo. Amandman se ne prihvaća. Predloženim prijedlogom proračuna jasno su definirane aktivnosti koje su planirane za realizaciju na poziciju 3208 poticanje razvoja turizma u novoj proračunskoj godini što u prijedlogu amandmana nije navedeno.
Hvala lijepo. U ime Kluba zastupnika MOST-a, poštovana zastupnica Marija Selak Raspudić.
Ne prihvaćamo obrazloženje, tražit ćemo da se o navedenom amandmanu glasuje. Naime, tražili smo da se u proračun za 2022. godinu osiguraju sredstva za izradu projektne dokumentacije za izgradnju kongresno turističkog centra sa audiovizualnim sadržajima pri Marijanskom svetištu u Novoj Raši. Znači kongresni centar, audiovizualni centar i uz to razvoj turističke ponude, smještajni kapaciteti i ugostiteljski sadržaji zbog velikog interesa turista i zbog svih beneficija koje bi takav jedan centar imao i za one koji žele pohoditi to mjesto i za razvitak cijelog tog kraja. Hvala vam. Tražit ću da se glasuje.
Hvala lijepa. Amandman 293. zastupnika Mire Bulja.
Amandman se ne prihvaća. Za aktivnosti koje se financiraju s ove aktivnosti planirana sredstva su dostatna. Ostale aktivnosti po pitanju sigurnosti turista moguće je financirati iz sredstava europskih fondova.
O ovom amandmanu ćemo glasovati onda. Amandman 294. Kluba zastupnika Centra i GLAS-a.
Amandman se ne prihvaća. Na temelju Uredbe o kriterijima za dodjeljivanje državnih nagrada za vrhunska sportska postignuća, a temeljem zaprimljenih podataka krovnih sportskih udruženja i nacionalnih sportskih saveza u natjecajima koja će se održati u 2022. godini napravljena je projekcija potrebnih sredstava te nije potrebno povećanje jer će planirana sredstva biti dostatna.
Hvala vam lijepa. U ime Kluba zastupnika Centra i GLAS-a poštovana zastupnica Marijana Puljak.
Poštovani, mi ostajemo kod svog amandmana i tražimo glasanje o njemu. Naime, tražili smo dakle povećanje vrijednosti aktivnosti za državne nagrade za vrhunska sportska postignuća obzirom na tešku prošlu godinu u kojoj je zbog epidemije korona virusa i njom povezanih mjera ograničenja velik teret spao na sport, sportaše koji su bili značajno ograničeni u svojim aktivnostima. Smatramo da je povećanjem nagrada za vrhunska sportska postignuća da time možemo pomoći i oporavku vrhunskog sporta u Hrvatskoj. Evo, zahvaljujem.
Hvala vama. Amandman 295. Kluba zastupnika Centra i GLAS-a.
Amandman se ne prihvaća. S obzirom na broj trenutnih korisnika koji ostvaruju pravo na trajnu novčanu naknadu temeljem Uredbe o dodjeljivanju trajnih novčanih mjesečnih naknada napravljena je procjena potrebnih sredstava te nije potrebno povećanje jer će planirana sredstva biti dostatna.
Poštovana zastupnica Puljak, izvolite.
Evo, uz isto obrazloženje tražimo da se o ovom amandmanu glasa, dakle da se povećaju vrijednost aktivnosti državna priznanja, trajne novčane nagrade za Ministarstvo turizma i sporta. Hvala.
Hvala vama. Amandman 296. Kluba zastupnika Centra i GLAS-a.
Amandman se ne prihvaća. Sukladno procjeni o broju prijavitelja čiji će programi, čiji će se programi sufinancirati putem natječaja te visini iznosa potpore za pojedine programe napravljena je procjena potrebnih sredstava na navedenoj aktivnosti te nije potrebno povećanje jer će sredstva biti dostatna. Također, navedena aktivnost se financira iz prigoda od igara na sreću te će s obzirom na kontinuirano povećanje navedenog izvora planirani iznos u ovoj aktivnosti biti i veći.
Hvala. Poštovana zastupnice Puljak, izvolite.
Poštovani, isto tako tražimo glasanje o ovom amandmanu obzirom da Hrvatska ionako premalo potiče razvoj lokalnog sporta i sportskih natjecanja nakon 2021. kada je zbog posljedica i mjera povezanih s epidemijom korona virusa sport u cjelini onda i lokalni sport i natjecanja bio zanemaren, stavljen u stranu smatramo da su nužna pojačana ulaganja u njegov razvoj i širenje i zato tražimo glasanje o ovom amandmanu. Hvala.
Dobro, amandman 297. Klub zastupnika Centra i GLAS-a.
Amandman se ne prihvaća. S obzirom na aktivnosti koje se provode vezano uz programe prevencije i nasilja u suradnji s više partnera koji, koji u provedbi sudjeluju s materijalnim i tehničkim sredstvima planirani iznos je dovoljan za provedbu navedenog projekta. Također s obzirom na situaciju uzrokovanu pandemiju korona virusa aktivnosti će se provoditi u smanjenom obimu radi epidemioloških mjera.
Gospođo Puljak pretpostavljam. Izvolite.
Dakle, poštovani. Ovo je posebno važan amandman obzirom da se tiče prevencije nasilja sportom u školama gdje za ovu stavku je bilo predviđeno 389.000 kuna, mi smo predložili da se taj iznos poveća na 2 milijuna kuna jer ovaj predviđeni iznos nije ni približno dovoljan za provođenje programa prevencije nasilja sportom u školama. Iznos koji predlažemo je minimum da bi se moglo uopće razmišljati ujednačenom i svoj djeci u Hrvatskoj dostupnim programima prevencije nasilja kroz sport. Evo tražimo da se o amandmanu glasa. Hvala.
Amandman 298. Kluba zastupnika Mosta.
Amandman se ne prihvaća, pomoć amaterskom sportu i sportsko rekreativnim aktivnostima koje su inače javna potreba lokalne razine Ministarstvo turizma i sporta sustavno provodi kroz više natječaja poput natječaja za sufinanciranje sportskih programa, poticanja lokalnog sporta i sportskih natjecanja, natječaja Hrvatska pliva i sl., a za koje su predviđene zasebne aktivnosti u državnom proračunu.
Gospođa RAspudić, SElak Raspudić.
Ne prihvaćamo obrazloženje i tražit ćemo da se o navedenom amandmanu glasuje. Naime, tražili smo sa se poveća stavka i doda stavka pomoć amaterskom sportu iznos 3 milijuna kuna. Znači tražili smo da se u državnom proračunu osiguraju sredstva za pomoć najugroženijim amaterskim sportskim kolektivima na području županije koji su pred gašenjem. Znate koliki je problem Hrvatske s pretilošću, znate da su brojni sportski kolektivi ugroženi, a pogotovo amaterski sportski kolektivi u vrijeme pandemije gdje je sport jedna od aktivnosti koja je najviše stradala zbog različitih mjera i zbog općenitog odustajanja građana od bavljenja sportom kao nekog oblika kontakta koji bi ih mogao dovesti u povećani rizik od zaraze covidom. Upravo su amaterska udruženja ona koja počivaju na stvarnom entuzijazmu zaljubljenika u sport i koja kao takva mogu najviše doprinijeti zdravom životu kulture i zdravog života naših građana. Stoga ne možemo prihvatiti ovo obrazloženje i tražit ćemo da se o ovom amandmanu glasuje.
Hvala lijepa. 299. također Klub zastupnika Mosta.
Amandman se ne prihvaća, proračunski korisnik državnog proračuna ne može preuzeti obavezu po investicijskim projektima tek na provedenom stručnom vrednovanju i ocijenjenoj opravdanosti i učinkovitosti investicijskog projekta kako je propisano čl. 45. Zakona o proračunu. Isto tako u prijedlogu državnog proračuna u posebnom cilju Ministarstvo turizma i sporta otvorene aktivnost K016023 sufinanciranje, izgradnje građevinskih zahvata na sportskoj infrastrukturi za sufinanciranje ili financiranje izgradnje novih i/ili građevinskih zahvata na postojećim sportskim građevinama kao i opremanjem istih potrebnom opremom putem natječaja namijenjen jedinicama lokalne, područne (regionalne) samouprave.
Klub zastupnika IDS-a … [[Upadica se ne razumije.]] a oprostite, ispričavam se. Gospođa SElak RAspudić. Izvolite, ispričavam se.
Može Raspudić Selak, može Selak RAspudić, bilo je i onih saborskih zastupnika koji su me u eter zvali Raspudićka tako da je ovo još prihvatljivo.
Ko je rekao? Ja ne.
To je bio kolega Hrebak.
Dobro.
… [[Govornica naknadno uključena.]] Bio mi je izgašen mikrofon.
Hvala lijepa. Amandman br. 300 Kluba zastupnika IDS-a.
Amandman se ne prihvaća, navedene aktivnosti se potencijalno mogu financirati iz sljedećih izvora, Fond za turizam, kroz NPOO te iz eu fondova.
Gospođa Nemet.
Zahvaljujem. Poštovani, riječ je prijedlogu nove pozicije obnova Parenzane biciklističke i pješačke staze u vrijednosti od 15 milijuna kuna, projekt se sastoji od obnove dionice trase Parenzana od Livada do Grožnjana kroz tunel Kalcini. Cilj je poboljšanje protočnosti i dostupnosti trase koja vodi ka lokalitetima zaštićene kulturne baštine. Nismo zadovoljni obrazloženjem i tražimo glasanje. Hvala.
Hvala. Amandman br. 301 Kluba zastupnika IDS-a.
Amandman se ne prihvaća, odgovor je isti kao kod prethodnog amandmana, dakle navedene aktivnosti se potencijalno mogu financirati iz izvora, Fonda za turizam, NPOO i eu fondova.
Gospođa Nemet, izvolite. Gospodin Lerotić [[Upadica Daus: Daus.]]
Treća sreća.
Ima vas troje, nisam vidio.
Hvala lijepa g. potpredsjedniče. Uvaženi državni tajniče. Nismo naravno zadovoljni odgovorom, da smo zadovoljni ne bimo bili ni predlagali da bi imali sredstva dovoljno. Radi se o Vistor centru na Limskom kanalu procijenjene vrijednosti 7,5 milijuna kuna, projekt obuhvaća izgradnju i opremanje centra, izgradnju i opremanje staza, opremu za nadzor zaštićenog područja te promociju centra na nacionalnom i međunarodnom tržištu. Kako je riječ o značajnom iznosu potrebno je da se u financiranje projekta uključi država zbog toga je i predan amandman i da se na taj način osiguraju sredstva u državnom proračunu s obzirom da ste i sami rekli kako je odbijeno tražimo da se glasa o ovom amandmanu. Hvala.
Hvala g. Daus. 302. također Kluba zastupnika IDS-a.
Amandman se ne prihvaća, obrazloženje isto kao u prethodna dva amandmana, dakle aktivnosti se potencijalno mogu financirati iz Fonda za turizam, NPOO i naravno eu fondova, a s tim podsjećam da Fond za turizma je možda i najprikladniji za ovakve aktivnosti. I kao što znate Ministarstvo turizma i sporta je dugi niz godina kroz Fond za turizam značajne i vrlo uspješne i kvalitetne projekte potpomogla i sufinancirala konkretno iz Istre i naravno da ćemo te projekte nastaviti sufinancirati i dalje.
Gospodin Lerotić sada.
Poštovani državni tajniče također nismo zadovoljni baš ovim vašim odgovorom, ali eto takav je cijeli dan. Ovaj krajobraz Donji Kamenjak i Medulinski arhipelag zaista su jedna oaza biološke raznolikosti na jugu Istarskog poluotoka, a sve to skupa je prepoznato i na razini Europe stoga smatramo da bi jedan vizitor centar definitivno dao doprinos jednoj turističkoj ponudi i raznolikosti u tom kraju Hrvatske koja definitivno prednjači kada govorimo o turizmu te smatramo da se tu treba iznaći dovoljno sredstava kako bi se takvi centri radili ne samo u Istri nego diljem Hrvatske. Stoga vjerujem da će tako u budućnosti i biti, eto možda se i predomislite do sutra. Tražimo glasovanje.
Hvala lijepa. Amandman broj 303. Kluba zastupnika IDS-a.
Amandman se ne prihvaća. Dakle, predloženim prijedlogom državnog proračuna jasno su definirane aktivnosti koje su planirane za realizaciju na poziciji 3208 poticanje razvoja turizma u novoj proračunskoj godini kako za razvoj javne tako i privatne turističke infrastrukture. Dok se u prijedlogu amandmana nije navedeno o kojoj se aktivnosti radi. Osim toga projekti financiranja turističke infrastrukture se odabiru temeljem navedenog postupka po objavljenom javnom pozivu, a ne odabiru se izravno.
Gospođa Nemet će odgovoriti, obrazložiti.
Zahvaljujem. Riječ je o projektu revitalizacije Završja kroz uspostavu modela rasprostranjenog hotela. Opći cilj projekta je revitalizacija povijesno kulturne baštine u svrhu unapređenja turističkih potencijala općine Grožnjan i doprinosa uravnoteženom razvoju šire regije. Nismo zadovoljni s obrazloženjem tražimo glasanje. Hvala.
Hvala. Broj 304. istoga Kluba IDS-a.
Amandman se ne prihvaća. Dakle, navedene aktivnosti se potencijalno mogu financirati iz Fonda za turizam, Nacionalnog plana za oporavak i otpornost iz EU fondova, dakle obrazloženje kao i kod prethodnih nekoliko amandmana.
Gospodin Daus izvolite.
Hvala lijepa. Radi se o amandmanu podzemni grad, podzemni grad Labin. 100 milijuna kuna, jedan dosta visoki iznos, ali stvarno se radi o jednom posebnom projektu kao što sama riječ govori podzemni grad, zapravo radi se o rudarskoj ostavštini i prenamjeni te iste rudarske ostavštine. Cilj projekta nije samo sjećanje na bogatu povijest rudarstva istočne Istre pogotovo Labina, djelatnosti koje više nema, već osmislit sadržaj koji će služiti kao platforma za socijalizaciju, interakciju, učenje, razmjenu znanja s ciljem da se ostvari održivost i u sociološkom, ekonomskom i kulturnom smislu u višestrukim mjerilima. Ova faza obuhvaća izradu projektne dokumentacije za drugu fazu projekta izgradnje žičare prema Rapcu, eskalatora ili uspinjače za stari grad. Kako je riječ o značajnom iznosu očekivali smo da će država prepoznati ovaj projekt koji će u mnogome doprinijeti ne samo razvoju Labina, Labinštine nego zapravo Hrvatske i turizma Hrvatske u cjelini, I bez obzira ovo što rekli, ukazali znamo mi jako dobro da se otvaraju i projekti tu bi trebao jedan toch biti da se osjeti, da se osjeti i prisutnost same, same države na takvim projektima. Zbog toga naravno da ćemo tražiti glasanje o ovom amandmanu. Hvala.
Hvala. 305. Klub zastupnika IDS-a, opet.
Amandman se ne prihvaća. Sa odgovorom istim kao i u prethodnih nekoliko amandmana, dakle mogu se financirati iz Fonda za turizam, Nacionalni plan oporavak i otpornost ili EU fondova. Ali evo vezano za ovaj amandman i prethodni posebno bi istaknuo program investiciju dakle javne turističke infrastrukture koja se otvara dakle u iznosu od 930 miliona kuna i koja će biti otvorena kroz postupak javnog natječaja u Nacionalnom planu za oporavak i otpornost gdje su ovakvi projekti, ovakvog tipa upravo idealni za kandidiranje.
305. Klub zastupnika IDS-a.
Zahvaljujem. Riječ je o poziciji koju smo predvidjeli Inspirit Fantasy park Pazin. Inspiriti Fantasy park je novi turistički projekt grada Pazina koji se provodi uz podršku Istarske županije. Riječ je o izgradnji tematskog zabavnog parka koji se bazira na svijetu istarske, slavenske i europske mitologije. Kako nismo zadovoljni s odgovorom tražimo glasovanje.
305. Klub zastupnika IDS-a, 306., nema pet, 306. točno.
Amandman se ne prihvaća sa istim obrazloženjem kao prethodnih nekoliko amandmana. Dakle, ovo su projekti koji se idealno mogu sufinancirati ili financirati iz Fonda za turizam, Nacionalni plan za oporavak i otpornost ili iz EU fondova.
Gospodin Daus.
Hvala. Ne, ne možemo prihvatiti obrazloženje, naravno da ćemo zatražit glasanje, ali dozvolite mi samo da ukratko pojasnim za one koji možda, možda gledaju ovu sjednicu sabora i za javnost sveukupnu pogotovo mještane Motovuna i zapravo građane Istre. Motovun je općina sa cca 1000 stanovnika, godišnje Motovun posjeti 200.000 posjetitelja. Zbog same konfiguracije naselja na brdu uzdignutom 277 metara iznad doline Mirne, iznad rijeke Mirne, je zaštićeni spomenik kulture, a to je Motovun sa svim ograničenjima. Nužna je izgradnje žičare, uspinjače koja bi omogućila kvalitetan i nesmetan pristup brojnim posjetiteljima posebno osobama sa invaliditetom. Žičara, uspinjača se planira s početnom stanicom nedaleko mosta na rijeci Mirni pa sve do starogradske jezgre. Bila bi ne samo kao neophodna prijevozna infrastruktura već i atraktivno panoramsko prometalo. Ko što sam rekao tražim da glasamo o ovom amandmanu.
307. Klub zastupnika IDS-a.
Amandman se ne prihvaća. Proračunski korisnik državnog proračuna može preuzeti obvezu po investicijskim projektima tek po provedenom stručnom vrednovanju i ocijenjenoj opravdanosti i učinkovitosti investicijskog projekta kako je propisano Člankom 45. Zakona o proračunu. Isto tako, u prijedlogu državnog proračuna u posebnom dijelu 090 Ministarstvo turizma i sporta otvorena je aktivnost sufinanciranje izgradnje građevinskih zahvata na športskoj infrastrukturi za sufinanciranje i/ili financiranje izgradnje novih ili građevinskih zahvata na postojećim športskim građevinama kao i opremanje istih potrebnom opremom putem natječaja namijenjenih jedinicama lokalne i područne (regionalne) samouprave.
Gospodin Daus.
Hvala. S turizma malo na sport, znamo da je Labin grad sporta i osim po legendarnim rukometnim rukometašima koje je dao kroz posljednja desetljeća Labin je grad nogometa, inače ima preko 1800 građana koji sudjeluju u sportskim aktivnostima, a najviše članova broj upravo NK „Rudar“ sa svojom 75-godišnjom poviješću, kvalitetnom školom nogometa s preko 200 sportaša svih uzrasta. U projektu je zamišljena izgradnja tribina rekonstrukcija svlačionica i sve zajedno je zapravo rekonstrukcija gradskog stadiona u iznosu od 10 milijuna kuna. Tražimo glasanje po amandmanu. Hvala.
I 308. Klub zastupnika IDS-a.
Amandman se ne prihvaća s obrazloženjem istim kao i u prethodnom amandmanu.
Tko će odgovorit, g. Daus, izvolite.
Ma slično, samo zapravo u naselju u dijelu grada Labina na Vinežu nogometno, pomoćno nogometno igralište, ulaganje u mlade, u mlađe dobne skupine i da sad ne duljimo sa obrazlaganjem samog projekta, evo očekivali smo da će se ovdje nać bar dio od tih 6 milijuna kuna koje su bila predviđena od države da pomogne na ovom projektu. Tražimo glasanje na ovom amandmanu.
Hvala. 309. zastupnik Hajdaš, Hajdaš Dončić.
Amandman se ne prihvaća sa istim obrazloženjem kao i u prethodna dva amandmana.
Izvolite.
Aha, to je isto obrazloženje. Hvala. Ne prihvaćam vaše obrazloženje i tražit ću glasanje. Dakle, negdje 1985.-1986. nam je počelo veliko ulaganje, zadnje veliko ulaganje u sportske objekte u Gradu Zagrebu i široj okolici. Znate šta je bilo '87? Ne znate? Ne znate šta je bilo 1987.? Univerzijada. '87. je bila Univerzijada. To vam je bilo zadnje veće ulaganje u sportsku infrastrukturu u Zagrebu i u gradovima koji su bili suorganizatori i mjestima, dakle Bjelovar do Kumrovca, od Zaboka do Krapine vam je bilo zadnje ulaganje u sportsku infrastrukturu. I upravo kroz dakle ovaj amandman od 10-tak milijuna kuna je bio nastavak tog ulaganja policentričnog razvoja sporta u ovom dugom dijelu turizma, a to vam je izgradnja sportskog zapravo dogradnja i rekonstrukcija sportskog rekreativnog centra ZASEKA u Zaboku, za što postoji građevinska dozvola. Dakle, malo ulaganje, ulaganje izvan metropole, zato tražim glasanje. Hvala.
Hvala vama. Također zastupnik Hajdaš Dončić broj amandmana 310.
Amandman se ne prihvaća. Navedene aktivnosti se potencionalno mogu financirati iz Fonda za turizam, NPOO-a i EU fondova.
Izvolite.
Dobro, hvala. Dakle, smatrate da bi ovo recimo ulaganje u kontinentalni dio turizma u Bedekovčinu, u ovaj bajer-bedekovčanska jezera koja su nastala iskopinom zapravo iskapanjem kako ćemo to nazvat repromaterijala za tvornicu, za ciglanu u Bedekovčini koja se zvala Zagorka, nekoć davno više naravno ne postoji kroz ove različite privatizacije itd., smatrate da bi se oni trebati javiti dakle na jedan ovih EU natječaja. Ali vidite ja mislim da bi bilo dobro da sa nekim inicijalnim sredstvima koja su ovdje i predviđene, a predviđeni su iz zapravo stavke koju sam uvijek tražio, a to je da pomognem možda ne osobno vama nego Andreju Plenkoviću da spriječi recimo softver 18, pa tako uvijek uzimamo iz rashoda za usluge. Tu se onak najčešće mažnjavalo, pa zato i predlažem da možda razmislite još jednom i usvojite taj amandman. Tražim glasanje. Hvala.
Hvala lijepa. Zastupnik Domagoj Hajduković 311.
Amandman se ne prihvaća. Preventivni programi osim … [[Govornik se ne razumije]] aktivnosti i prevencije nasilja sportom u školama sufinanciraju se i kroz dvije aktivnosti u državnom proračunu „Poticanje lokalnog sporta i sportskih natjecanja“ i „Hrvatska pliva“. Iz navedenog razloga nije potrebno osiguranje dodatnih sredstava na stavci 363.
Izvolite.
Hvala lijepo g. potpredsjedniče. Poštovani državni tajniče, zanimljivo je da niti jedna stavka, niti jedan amandman koji sam predložio, a ima ih inače 4-5 koji u sebi uključuju prevenciju nasilja i prevenciju ovisnosti nije usvojen. Sve se financira sa drugih stavaka. Ja bih volio vjerovati da je to tako i vjerojatno jedan dio je, ali ako pričamo o sustavnoj prevenciji, ako pričamo o sustavnoj borbi protiv ovisnosti pogotovo sportom onda to nije dovoljno. Ne potičemo amaterski sport, ne potičemo školski sport, ne potičemo izvan nastavne aktivnosti u osnovnim i srednjim školama i sad me pokušavate uvjeriti da sa nekim mizernim iznosom vjerojatnom kojima sufinanciramo lokalna sportska natjecanja ćemo to sve pokriti. E pa imam novosti za vas, nećemo. I to ne da nije dovoljno, to ni iz bliza nije dovoljno. I stavka odnosno povećanje koje sam predložio sa 5 milijuna kuna mislim i da je to vrlo simbolički. Znači ni iz bliza onoga što bi trebalo biti jer govorit ću medicinskim rječnikom, to sam ovdje više puta rekao, pa moram ponoviti, valda ponavljanje je majka znanja, kuna uložena u prevenciju je 5 kuna ušteđeno u sanaciji. Ali kada govorimo o ovisnosti, kad govorimo o nasilju, kad govorimo o sportu općenito i, i dobrim stvarima koje on potiče kuna koju smo uložili u sport je višestruko isplaćen ne samo kunama koje smo uštedili u sanaciji već sačuvanim životima, formiranim osobama, ljudima koji su sposobni biti konstruktivni dio društva, nesmetano se razvijati, pridonositi tom istom društvu i na kraju u to društvo i vraćati. Prema tome, mislim da je ovo jako loša poruka vlade i vašeg ministarstva i tražit ću glasanje.
Hvala. Sada zastupnica gđa. Sanja Radolović 312.
Amandman se ne prihvaća. Proračunski korisnik državnog proračuna može preuzesti obvezu po investicijskim projektima tek po provedenom stručnom vrednovanju i ocijenjenoj opravdanosti i učinkovitosti investicijskog projekta kako je propisano čl. 45. Zakona o proračuna.
Izvolite gđo. Radolović.
Zahvaljujem poštovani potpredsjedniče. Dakle ovim amandmanom traži se osiguranje sredstava iz državnog proračuna za obnovu sportskog rekreativnog centra „Doma braće Ribar“ u Puli, objekta graditeljskog nasljeđa koji je zadnji put obnavljan daleke 1968.g.. Kažete da se ne može zbog Zakona o proračunu to isfinancirati, ja ću vas samo podsjetit da je ova vlada prilikom otvaranja nove atletske staze u Karlovcu koju je financirala sa 3,5 milijuna kuna rekla da joj je jako važno ulagati u sportske objekte te da to predstavlja određeni prioritet pa se upravo i ovaj amandman predlaže po uzoru na realizaciju investicije u Karlovcu. Ja se zaista nadam da se ulaganja u sportsku infrastrukturu ne određuju u ovoj Vladi sukladno političkom ključu i nadam se da ćete se izmaknuti zapravo od politiziranja ulaganja u sportske objekte. Također danas smo ovdje imali priliku slušati o eu fondovima zapravo mi ćemo sve isfinancirati iz eu fondova iz NPOO-a, državni proračun nam uopće nije potreban. A ja ću vas samo podsjetit da u operativnom razdoblju 2014.-2020. apsolutno nismo mogli povuć u Hrvatskoj jedan euro iz eu fondova za financiranje, rekonstrukciju, dogradnju, izgradnju sportske infrastrukture i ja se zaista i duboko nadam da ovo ministarstvo vodi računa o tome i da je u koordinaciji sa Ministarstvom regionalnog razvoja i fondova EU kao upravljačkim tijelom i da ćemo u 2021.-2027. imati priliku povlačiti ta sredstva iz eu fondova za sportsku infrastrukturu.
Tražite glasovanje? [[Upadica RAdolović: Da.]] Da, dobro. Također zastupnica Sanja RAdolović 313.
Amandman se ne prihvaća sa istim obrazloženjem kao u prethodnom amandmanu uz još jednu napomenu da bi umanjenje plana SOA-e u navedenom iznosu ugrozilo funkcioniranje i obavljanje zadaća agenciji u zaštiti nacionalne sigurnosti RH.
Izvolite.
Nisam vas baš najbolje čula, ali čitala sam s usana. Ovako, kolega Hajdaš Dončić vas je pitao da li znate šta je bilo 1987. kada se zadnji put obnavljala sportska infrastruktura u okolici Grada Zagreba i u gradu Zagrebu, ja ću vas pitati, da li znate što je bilo 1986.? 1986.g. u Puli su se održale Alpe-Adria igre i tada se upravo sredstvima Uljanik brodogradilišta izgradio Sportsko rekreativni centar Veruda kada je posljednji put u njega ulagano. Ponavljam, traže se ovdje sredstva za obnovu Sportsko rekreativnog centra Veruda u Puli u iznosu 7 milijuna kuna upravo po uzoru na grad Karlovac gdje ste također uložili 3,5 milijuna kuna i mislim ako se može u druge gradove gdje je HDZ na vlasti ne vidim razloga zašto se negdje drugdje ne bi moglo ulagati. Zahvaljujem.
Tražite glasovanje? [[Upadica RAdolović: Da.]] dobro. Hvala lijepa g. državni tajniče. Sada prelazimo na sljedeći segment 096, sljedeći set, klaster kako god hoćete Ministarstva zdravstva. S nama je državni tajnik u Ministarstvu zdravstva g. Tomislav Dulibić. 314. Kluba zastupnika SDP-a.
Amandman se ne prihvaća, sukladno odluci Stožera civilne zaštite o uvođenju posebne sigurnosne mjere obveznog testiranja svih zaposlenika zdravstvenih ustanova, trgovačkih društava koji obavljaju zdravstvenu djelatnost te privatnih zdravstvenih radnika na virus SARS-CoV-2, testiranje na trošak poslodavca.
Hvala lijepa. Gospođa Andreja Marić mislim da. Izvolite.
Hvala lijepa. Poštovani državni tajniče. Nije nam prihvatljivo vaše pojašnjenje i tražimo glasanje o ovom amandmanu. Napominjem da je svima nama jako važno da napokon izađemo iz pandemije covid-19, učestala su tumačenja dijela javnosti kako cijepljeni i necijepljeni građani jednako prenose virus, što nije točno, i da se pacijenti zaražavaju u zdravstvenim ustanovama od zdravstvenih djelatnika, osobito cijepljenih koji se ne testira budući da imaju covid potvrde i zato smatramo potrebnim da se planiranjem proračunskih sredstava testiraju kroz dva tjedna, dva puta tjedno i cijepljeni djelatnici u cijelom zdravstvenom sustavu njih oko 55.000 koji su cijepljeni odnosno preboljeli što zahtjeva sredstva u ovom iznosu koji smo tražili. Vi ste najavili odnosno ministar je najavio pilot projekt da će se testirati jedan manji broj djelatnika znači ipak na tragu ovoga što govorimo i što sam ja postavila kao zastupničko pitanje na aktualcu ministru Berošu, međutim tu će biti svega 1500 djelatnika obuhvaćeno, to je premalo da bi se nešto valjano zaključilo. I onda što dalje? Što ako vidite da je ipak ne zanemariv broj pozitivnih među cijepljenima, što ćete onda? Jeste li uopće predvidjeli takva sredstva? Niste. Prema tome, smatramo da je ovaj amandman koji smo podnijeli itekako razuman i ima važnost za cjelokupni zdravstveni sustav ako želimo što prije izaći iz pandemije. Hvala.
Broj 315 također Kluba zastupnika SDP-a.
Hvala lijepo g. dopredsjedniče. Amandman se ne prihvaća, u dostavljenom prijedlogu nije navedena svrha, nema obrazloženja temeljem kojeg pravnog propisa će se provoditi ova aktivnost niti postoji izračun o broju potrebnih psiholoških tretmana koje bi trebalo provesti. Financiranje zdravstvene zaštite provodi se sukladno Zakonu o zdravstvenom osiguranju zašto su sredstva osigurana na pozicijama HZZO-a, stoga se predloženi amandman ne prihvaća.
Pretpostavljam uvažena zastupnica Marić, jel da.
Hvala lijepa. Poštovani državni tajniče. Također nije prihvatljivo vaše pojašnjenje i tražimo glasanje o amandmanu. Zbog izrazite opterećenosti zdravstvenog sustava uslijed pandemije covid-19 i mobiliziranosti zdravstvenih djelatnika više od godinu i pol veliki broj djelatnika u zdravstvu je iscrpljen brojnim dežurstvima, radom u smjenama izvan svojih redovnih radilišta, zbog rada na covid odjelima uz izgaranje na poslu i burnout sindrom, zbog brojnih nepotrebnih smrti bolesnika i preopterećenosti, stoga im je potrebna većini njih psihološka pomoć i zato smo tražili navedena sredstva. A ako ćete tražiti konkretni broj djelatnika kojima će biti potrebna psihološka pomoć to ćemo vam dostaviti pa onda ako ne prije valjda ćete u rebalansu proračuna prihvatiti ovo što sada tražimo. Hvala.
I vama. Gospođa Katarina Peović uvažena zastupnica traži amandman br. 316.
Hvala lijepa. Amandman se ne prihvaća, planirani iznos sredstava na aktivnosti A618211 liječenja po posebnim propisima psihijatrijske bolnice u prijedlogu Državnog proračuna RH za 2022.g. i projekcijama za '23. i '24. godinu dostatan je za podmirivanje troškova prisilnog smještaja i liječenja neubrojivih osoba u psihijatrijskim ustanovama sukladno posebnom propisu.
Hvala lijepa. Izvolite gospođo Peović.
Hvala. … [[Govornica se ne razumije zbog najave.]] što je već rečeno, znači evidentno je da u pandemiji Covid-19 dolazi do potrebe i psihološkog liječenja i povećanog psihološkog liječenja. Šta mi radimo u trenutku najveće pandemije od Prvog svjetskog rata, pa mi smanjujemo sredstva za liječenje po posebnih propisima psihijatrijskim bolnicama. Znači u ovom proračunu su ta sredstva smanjena u odnosu na prošlu godinu. S druge strane osigurana su neprimjereno visoka sredstva razasuta po cijelom proračunu za crkvu. Uopće se ne može niti locirati kolika su to sredstva. Znači negdje se kalkulira da je riječ o milijardu kuna, ali ovdje sam zato tražila da se na Ministarstvo obnove, obrane, pardon, duhovnu skrb smanje sredstva jer za duhovnu skrb vojske kolegice i kolege od skoro 8 milijuna kuna u 2020. godinu došlo se preko, do preko 11 miliona kuna tako je prijedlog proračuna za '22. godinu iznosio negdje 10 miliona kuna, a projekcija za '23. je preko 11 miliona kuna, '24. još i više. Znači mi smanjujemo sredstva za psihijatrijske bolnice, a povećavamo za duhovnu skrb. Što nam to govori? Da se dragom Bogu pomolimo za psihičke bolesnike valjda će nam biti lakše. I samo bih htjela reći da ovakvim odbijanjem znači ovih, znači ovim serijskim povećanja zapravo sredstava za zdravstvenu skrb i to općenito, ova vlada stvarno šalje poruku o svojim prioritetima. Znači povećavaju se sredstva preko 2 milijarde kuna za borbene avione, a za zdravstvenu skrb se smanjuju sredstva. To su kolegice i kolege prioriteti ove vlade. Tražit ću da se glasa o ovom amandmanu.
Klub zastupnika MOST-a 317.
Hvala lijepa. Amandman se ne prihvaća. Zakonom o zdravstvenoj zaštiti obvezuje osnivače na osiguranje sredstava za investicijsko ulaganje i tekuće održavanje zdravstvenih ustanova prostora medicinske i nemedicinske opreme i prijevoznih sredstava te informatizaciju zdravstvene djelatnosti sukladno planu i programu mjera zdravstvene zaštite i mreži javne zdravstvene službe za zdravstvene ustanove čiji su osnivači budući da je osnivač Opće bolnice Zadar Zadarska županija ista je dužna osigurati navedena sredstva.
Uvažena zastupnica Selak Raspudić.
Ne prihvaćamo obrazloženje i tražit ćemo da se o navedenom amandmanu glasuje. Odjel neonatologije skrbi za novorođenčad od rođenja do otpusta. Sva djeca koja se ne mogu zbrinuti na odjelu u Zadru transportiraju se u Split. Značajan broj trudnica kod kojih postoji veća šansa da će im beba završiti na neonatologiji šalje se tjednima prije u Split. Smatramo da je nužno osigurati sredstva za zadarsku neonatologiju kako bi se smanjila preopterećenost splitske bolnice kojoj gravitiraju čak 4 županije kao i s ciljem da rodilje s područja Zadarske županije nisu prisiljene odlaziti u Split ili Zagreb. Zadarsko rodilište već par godina ima oko 1.500 rođene djece na godinu, a od toga oko 4 do 6% nedonoščadi, to je je 70 do 90 djece. Imaju 6 inkubatora među kojima je damo jedan novi koji je nedavno doniran, a ostali su stari preko 20 godina. Te iste im je proslijedilo splitsko rodilište nakon obnove. Dakle, rashodovali su stare uređaje jer su oni dobili nove. Stoga je doista nužno ulaganje u zadarsku neonatologiju jer će uskoro morati doći i do storniranja ovih starih uređaja koji su već prestari da bi uopće mogli biti korišteni. Tražimo da se glasuje.
Hvala. Zastupnik Miro Bulj 318.
Hvala lijepo. Amandman se ne prihvaća. U dostavljenom prijedlogu nije navedena svrha, a nema niti obrazloženja aktivnosti koje bi se trebale provest za predloženo povećanje financijskih sredstava na poziciji unapređenja kvalitete zdravstvene zaštite. Ministarstvo zdravstvo na navedenoj aktivnosti sufinancira praćenje studije ekoloških čimbenika kvalitete zraka u Slavonskom Brodu. Sukladno prijedlogu Zavoda za javno zdravstvo Brodsko-posavske županije nema potrebe za dodatnim izvorima financiranja koji se odnose na praćenje studije utjecaja ekoloških čimbenika na zdravlje ljudi.
Nema zastupnika Mire Bulja i glasovat ćemo o ovom amandmanu. Zastupnica Marija Selak Raspudić 319.
Hvala lijepa. Amandman se ne prihvaća. Obrazloženje isto kao kod prethodnog amandmana.
Izvolite.
Dakle, ono što sam tražila ovim amandmanom je da se iznos unapređenja kvalitete zdravstvene zaštite poveća za 500.000 kuna, a ovdje je predviđeno samo 250.000 kuna. Znamo da u pogledu zdravstvene zaštite kada govorimo upravo o ovoj pandemiji je porasla potreba za zdravstvenom zaštitom ponajviše u sustavu prevencije na svim razinama jer će nam tek doći na naplatu pravi rezultati i posljedice ove pandemije u vidu svih onih koji su odbili doći na različite preventivne ali i redovne preglede zbog visokog broja zaraženih Covidom-19. U tom smislu smatramo da se trebaju osigurati dodatna sredstva, ne prihvaćamo ovo obrazloženje i tražit ćemo da se o ovom amandmanu glasuje.
Uvažena zastupnica Selak Raspudić 320.
Hvala lijepo. Amandman se ne prihvaća. Obrazloženje isto kao kod prethodnog amandmana.
Izvolite.
Ovdje smo tražili pak da se osigura iznos od 5 milijuna kuna sa jednom konkretnom namjenom, a to je da bi se uložilo u edukativno rekreativni centar i odmaralište za osobe s dijabetesom. Dijabetes je velik problem u Hrvatskoj na razini prepoznatosti, dakle oko pola milijuna ljudi, gotovo pola milijuna ljudi boluje od dijabetesa, a zapravo je riječ o još većem neprepoznatom problemu jer mnogi ljudi koji boluju od dijabetesa nisu toga ni svjesni i dolaze liječnicima kada je već prekasno. Također, osobitom riziku od dijabetesa izložene su trudnice, a kod njih nedostaje potrebna edukacija o tome da se prepozna na vrijeme dijabetes i da se spriječe njegove posljedice i po trudnicu i po dijete. Smatramo da osobe s dijabetesom nemaju adekvatnu medicinsku skrb niti mogućnost rehabilitacije, stoga je potrebno izdvojiti sredstva za njihov rekreativni centar i odmaralište. Riječ je o velikom broju hrvatskih građana. Tražit ćemo da se o ovom amandmanu glasuje.
Uvažena zastupnica Katarina Peović, 321.
Hvala lijepa. Amandman se ne prihvaća. Na poziciji potpora u pružanju zdravstvene skrbi tražiteljima međunarodne zaštite osigurana su sredstva sukladno potpisanom ugovoru o dodjeli financijskih sredstava za provedbu projekte 5P, prevencija bolesti, promidžba i zaštita zdravlja, psihološka podrška, pristup i pomoć u zdravstvenoj skrbi za tražitelje međunarodne zaštite.
Gđa. Peović.
Da, možda stvarno ne trebamo tražiti za zdravstvenu skrb s obzirom da ubijamo migrante na granici. Ovo je još jedan nepopularni amandman. Kolegice i kolege, ja ovdje postavljam pitanje koja je naša zadaća? Da li je naša zadaća da mi ovdje lokalnoj zajednici osiguramo više sredstava da se borimo međusobno hoće li Istra ili Zagreb imati više novaca? Ili je naša zadaća da mi zapravo ovdje lociramo nelogičnosti u ovom Proračunu? A nelogičnosti su nepopularni amandmani koji ne donose glasove na izborima, ali se moraju locirati, a to je i drago mi je da su se ovdje pridružili i drugi kolege i kolegice i predložili isti amandman kao i mi, to je znači obilježavanje sjećanja na žrtve svih totalitarnih autoritarnih režima, stavka u proračunu koja je uvedena prošle godine u koronskoj godini, mi uvodimo 100 tisuća kuna za povijesni revizionizam, svaki puta znači na taj dan, i na to obilježavanje se zapravo pokušava radnički socijalistički antifašistički pokret izjednačiti sa fašističkim pokretom u svakoj situaciji Andrej Plenković govori samo o žrtvama komunističkog režima, a fašizam i nacizam samo služe kao kulisa u izjednačavanju ovih ideja. Narodnooslobodilački antifašistički pokret je u temelju ove države i ustavnom temelju, ogleda se u odlukama ZAVOH-a i legitimno izvorište hrvatske državnosti. Prema tome, naš se Ustav ne poziva na ustašku marionetu NDH-a, valjda je to potrebno i početi govoriti ovdje u Saboru jer je ona bila u suprotnosti s državnom suverenošću, a nirnberški procesi su je nazvali okupiranim teritorijem, dakle NDH. Prema tome, ja vas pozivam, kolegice i kolege, da se liberalne lijeve stranke počnu osvrtati na ove članke Proračuna. Tražit ću da se o ovom amandmanu glasa. Hvala.
Uvaženi zastupnik Damir Bajs ima amandman br. 322.
Hvala lijepa. Amandman se ne prihvaća. Ministarstvo zdravstva na navedenoj poziciji planira hitna sredstva za intervencije na zgradama i opremi zdravstvenih ustanova. Prijedlogom Državnog proračuna RH za 2022. g. i projekcijama za '23. i '24. g. na navedenoj poziciji osiguran je iznos od 43 211 603 kune te je procijenjeno da je isti dovoljan za osiguranje interventnih sredstava za zdravstvene ustanove.
Izvolite.
Kada Vlada RH pošalje u HS Proračun, ne očekuje da se promijeni. Amandmani koje daje oporba, njih je ovdje skoro 450, zapravo nisu gotovo nikad prihvaćeni. Međutim, meni je zadovoljstvo da 2 amandmana koja sam ja dao koje spominju Opću bolnicu Bjelovar, o kome je riječ u ovom amandmanu, prate i 2 amandmana HDZ-a. To zapravo znači da smo postigli cilj. Naime, u Proračunu za 2022. g. nije naznačen niti jedan projekt koji je vezan uz Bjelovarsko-bilogorsku županiju niti onaj koji je napravljen niti onaj koji je u tijeku niti onaj koji se planirao u 2022. pa niti Opća bolnica Bjelovar. Moram naznačiti da u mom amandmanu potpuno jasno piše da se radi o opremi za bolnicu koja je dobila na kraju krajeva i uporabnu dozvolu za vrijeme korone, ne moram niti spominjati koliko je to važno. Premijer je inače izrijekom obećao da će to biti u Proračunu za 2022. pa je to propušteno. Ono što bih istakao da, meni je drago da u konačnici kad govorimo o potpori u zdravstvenim ustanovama, to podupiremo, primjerice, bolnicu u Puli, ja to svesrdno podržavam, treba investirati u naše regionalne i županijske bolnice. 37 milijuna kuna je predviđeno da po Proračunu za 2022. Podržavam, naravno i da se, ako treba intervenira i u BiH, u Mostaru, tamo je pređeno 42 milijuna kuna za tu bolnicu. Međutim, isto tako mislim da treba investirati i kod nas. Opća bolnica Bjelovar, nova zgrada je tek 3. županijska bolnica nakon Zaboka i ... [[Govornik se ne razumije.]] Istre koja se gradi u 30 i nešto godina hrvatske povijesti i mislim da moramo napraviti taj iskorak. Shodno tome, ja vjerujem da moj amandman očito neće proći, ali smo ishodili reakciju, reakciju vladajućih, vlasti i jedina 2 amandmana koja će biti prihvaćena od HDZ-ovih zastupnika, što je izrazito rijetko, vezana su uz istovjetni amandman praktički vezan uz OB Bjelovar i time, ja bih rekao da smo napravili ono što smo trebali, a to je da smo pomogli, ne koliko treba, još 6 milijuna kuna koje će odobriti Ministarstvo zdravstva nije dovoljno, to je ispod onog što se daje drugima, ali s druge strane [[Upadica: Hvala, hvala hvala. G. Bajs.]] bolje išta nego ništa. Hvala.
Tražite glasovanje? [[Upadica: Naravno, tražim glasovanje.]] Dobro. Moram pitati. Zastupnica, uvažena zastupnica Marina Opačak Bilić, 323.
Hvala lijepa. Amandman se ne prihvaća. Financijska sredstva planirana su sukladno aktivnostima i rokovima definiranima u Nacionalnom planu oporavka i otpornosti '21.-'26. i ista su dostatna s obzirom na definiranu dinamiku provedbe reformi i investicija.
Izvolite, gđa. Opačak Bilić. Online.
Hvala lijepo. Pa evo, ja vjerujem da, ja vjerujem onda da će sredstva biti realizirana jer, evo znamo da se u većini hrvatskih bolnica, inkubatori su dotrajali, zastarjeli, evo, za dobar dio njih proizvođači više niti ne osiguravaju rezervne dijelove. I evo, drago mi je ako ste prepoznali opravdanost za nabavke novih uređaja i ulaganje u neonatologiju. Općenito, evo vidjeli smo da se smanjiva proračun u zdravstvu za …/nerazumljivo./… milijarde u odnosu na prethodni …/nerazumljivo/… bilo zabrinuli. Mislim da to nije dobra poruka s obzirom da evo ulažemo u bolnice diljem svijeta dok je evo stanje u našim bolnicama nije baš na zavidnoj razini, a minimalno što možemo učiniti jest upravo ulaganje za naše najmlađe i za bebe u najranjivijim fazama. Evo zahvaljujem ukoliko će ovakav prijedlog biti prihvaćen i proveden dal kroz Proračun ili kroz Nacionalni plan oporavka i otpornosti. Hvala lijepo.
Tražite glasovanje. Gospođo Opačak Bilić tražite glasovanje. Nije se čulo. Da. Klub zastupnika Centra i Glasa broj 324.
Hvala lijepa. Amandman se ne prihvaća. Sredstva na ovoj obračunskoj poziciji planiraju se za interventnu nabavu lijekova koji se pojave na tržištu a još nisu uvršteni u listu HZZO-a. Budući da se radi isključivo o privremenom financiranju nabave lijeka za razdoblje od pojave na tržištu do njegovog uvrštenja na listi HZZO-a prema procijenjenom trogodišnjem planu, nije potrebno osigurat povećanje financijskih sredstava stoga se predloženi Amandman ne prihvaća.
Gospođa Mrak Taritaš. Izvolite.
Hvala lijepo poštovani potpredsjedniče Hrvatskog sabora. Riječ je o stavci koja se zove Fond za lijekove koji se ne nalazi na listi lijekova Hrvatskog zavoda za zdravstveno osiguranje. I riječ je o povećanju od milion i 360 tisuća kuna. Dakle riječ je o onim lijekovima koji su vezano uz rijetke bolesti od kojih ne tako malom broju i vrlo često boluju i djeca. Kriza, nikako ne smije biti i ne može biti prilika za štednju na najranjivijima kako svake godine svjedočimo nedostatku sredstava za lijekove koji nisu na listi HZZO-a odlučili smo se ići s ovim Amandmanom i tražimo glasanje o istom. Hvala lijepo.
Hvala i vama. Sada iskoristim priliku da kažem, sad sam dobio obavijest da ćemo raditi do 9 tako je i planirano 9 i pol, podsjećam vas, za Zagrepčane do pola deset. Zastupnik Siniša Hajdaš Dončić, uvaženi zastupnik, izvolite.
Hvala lijepo. Amandman se ne prihvaća. Zakon o zdravstvenoj zaštiti obvezuje osnivače na osiguranje sredstava za investicijsko ulaganje i tekuće održavanje zdravstvenih ustanova, prostora, medicinske i nemedicinske opreme. Budući da osnivač specijalne bolnice Krapinsko-zagorska županija, ista je dužna osigurat navedena sredstva za projekt Vidra-rana intervencija od prve.
Gospodin zastupnik.
Hvala. Za pola deset se odnosi za nas koji nismo iz Zagreba, ali smo iz okolice [[Upadica: a jel da]] a čujte…/nerazumljivo/ [[Upadica: ide na šire od Zagreba]] šire, šire malo. Vidite vrlo zanimljivo. Dakle, vaša početna postavka mi je ono stvarno zanimljiva. Znači u Specijalnoj Bolnici Krapinske toplice liječi se 90% građana Republike Hrvatske. Trenutno Ministarstvo zdravstva uopće ne brine o njoj, dakle ljudi nemaju za plaće da isplate, a kamoli božićnice. Šaljem vam dopise na koje vi ne odgovarate, a ne odgovarate zašto? Jer ste kompletno nesposobni. Dakle cijelo Ministarstvo zdravstva i zato kroz ovaj projekt rane intervencije prvo da vam objasnim odakle novci za to. Naravno iz rashoda za usluge. Naravno za 5 miliona kuna umanjuje mogućnost nabave softvera po čemu ste vi u Ministarstvu zdravstva čak poznatiji od Gabrijele Žalac po tzv. davanju novca za onu cvjećarnicu iz Gornje Stubice koju sam trebao radit neku softversku opremu. No vratimo se na cor. Ovo može bit malo ovako moje prepucavanje s vama. Znači radi se o ranoj intervenciji, djeci koji su rođena s faktorom neuro rizika, dakle gdje ne postoji na području Krapinsko-zagorske županije niti tim, niti ustanova, nego djeca pohađaju programe u drugim ustanovama izvan Krapinsko-zagorske županije dakle bilo u Centru za autizam, bilo u Suvag-u, bilo u Tuškancu, bilo na Goljku , bilo u logopedskim kabinetima i vrlo je važno jer je iskazana potreba dakle za uslugom mobilnog stručnog tima kako bi se olakšalo djeci s teškoćama, a posebno njihovim roditeljima potpuna integracija u predškolski odgoj i širu zajednicu, a Krapinsko-zagorska županija zbog nemogućnosti dakle pružanja podrške iz rane intervencije zapravo, kroz taj projekat pokušava riješiti jedan veliki regionalan projekat, dakle a vidim da to vama nije stalo, da vam nije apsolutno stalo za Specijalnu bolnicu. Hvala vam.
Glasovanje, da?
Ispričavam se. tražim glasanje, a ne glasovanje.
Čujte kako god hoćete. Uvažena zastupnica Katarina Peović koja je sigurno …/nerazumljivo/ do devet i pol 326.
Hvala lijepa. Amandman se ne prihvaća i iznos osiguran na glavi 09620 zdravstvene ustanove u vlasništvu Države odnose se u pretežnom dijelu na sredstva Europskih fondova, međunarodne zajmove, te su financiranje kapitalnih investicija po već zaključenim sporazumima i definiranim financijskim okvirima, stoga predloženi amandman se ne prihvaća.
Gospođa Peović.
Dobro moram priznat da nisam baš shvatila zašto se ne prihvaća ovaj amandman, ali ajmo ponovit ono što smo već svi ovdje ponavljali više puta. Znači za 2022.godinu smanjuje se izdvajanja za razdjel Ministarstva zdravstva u odnosu znači na plan za ovu godinu za više od 4 milijarde kuna. Sa HZZO-om to je 6,4 milijarde kuna, što je nerealno, s obzirom na pandemiju virusa COVID 19. Uz to, planirano je i smanjenje izdvajanja za zdravstvene ustanove u vlasništvu Države. Ministar je najavio s druge strane zdravstvenu reformu u kojem će se centralizirati zdravstvo, te će Država preuzeti kontrolu na mnogim zdravstvenim ustanovama i institucijama koje su bile pod kontrolom županija. Znači, nerealno je da smanjujete iznos za zdravstvene ustanove u vlasništvu Države ako ta Država preuzima skrb za te zdravstvene ustanove. S druge strane odakle smo uzeli je znači to Sveučilište famozno obrane i sigurnosti. naime nama je rečeno, kad smo osnivali jednim vrlo ovako vibrantnim zakonom čak bi rekla, Zakon o sveučilištu obrane i sigurnosti koji je uveo mogućnost da se ne provodi akreditacija za jedini sveučilišni studij u državi a da se osniva to Sveučilište, onda nam je rečeno da za osnivanje tog Sveučilišta nisu potrebna dodatna sredstva iz proračuna. Tako da uopće nije jasno kako su se uopće našla ta sad sredstva ovdje, tako da je ovdje traženo da se jednostavno ta sredstva koja su rečeno da nisu potrebna, jel od 24 milijuna kuna, sad se ovdje pojavljuju, da se ona daju za zdravstvene ustanove u rukama znači države, tako ću tražit da se o ovom amandmanu glasa.
Dobro. 327 amandman zastupnice Marije Selak Raspudić.
Hvala lijepa. Amandman se ne prihvaća. Sredstva na ovoj proračunskoj poziciji planiraju se za interventnu nabavu lijekova koja se pojave na tržištu a još nisu uvršteni na listi HZZO-a, budući se radi isključivo o privremenom financiranju nabave lijeka za razdoblje od pojave na tržištu do njegovog uvrštenja na listu HZZO-a prema procijenjenom trogodišnjem planu nije potrebno osigurati povećanje financijskih sredstava.
Uvažena zastupnica.
Ne prihvaćam obrazloženje i tažit ću da se o navedenom amandmanu glasuje. Naime tražila sam da se fond za lijekove koji se ne nalaze na listi lijekova HZZO poveća za dodatnih pola milijuna kuna. Zašto? Roditelji bolesne djece svakodnevno upozoravaju da nemaju dostatna sredstva koja bi omogućila ozdravljanje a često i preživljavanje njihove djece. Zbog čega su primorani uvelike se osloniti na humanitarnu pomoć umjesto na djelovanje države u pogledu zaštite djece. Ta se praksa hitno mora promijeniti, stoga kao što svakodnevno vidimo ta dodatna sredstva koja jesu potrebna i koja mogu spasiti živote treba osigurati država a ne prikupljati ih među našim građanima. Tražit ću da se glasuje. Hvala.
Hvala. 328. Uvažena zastupnica Anka Mrak Taritaš. Izvolite.
Hvala lijepo, amandman se ne prihvaća. Predloženi iznos osiguran na K882002 Klinički bolnički centar Rijeka, Izravna kapitalna ulaganja, Izvoru financiranja 11, dostatan je za nabavu planirane medicinske opreme za KBC Rijeka.
Hvala, uvažena zastupnica, izvolite.
Hvala lijepo. Uvaženi državni tajniče, kad vi to tako kažete ispadne da naši klinički centri imaju sve što trebaju imati i da zaista naši, mi svi zajedno kao bolesnici možemo dobiti najbolju moguću skrb. U konkretnom slučaju, riječ je o nabavi uređaja za intra operativnu radioterapiju koja daje izuzetno visoke doze zračenja jednokratno na područje koje je zahvaćeno tumorom kojim se ciljano uništavaju tumorske stanice, ne oštećujući okolno tkivo. Vezano za ovaj uređaj bile su akcije prikupljanja koje su u nekim trenucima bile obustavljene. Jedina, takav uređaj kod nas ima jedino Klinički bolnički centar Sestre milosrdnice koji su taj uređaj napravili nedavno i o tome je bila u našim medijima velika reportaža. Nitko, dakle jedan jedini uređaj na razini Hrvatske. A to je uređaj koji se primjenjuje najviše kod operacija raka dojke, pri čemu se oko 40% bolesnica može liječiti na taj način a još jedan dio kombinacijom ove i klasične radio terapije. Što to znači. Znači da se može koristiti i u ginekologiji, i kod tumora glave i vrata, čak i kod nekih tumora gušterače i debelog crijeva. Ali ono što je važno, važno je da oboljeli ne moraju čekati da rana od operacije zaraste, već, niti dolaziti u bolnice na dugotrajnu radio terapiju, već se vrlo bitno skraćuje njihovo ukupno trajanje. I sad umjesto da takav uređaj ima svaki klinički centar u RH, KBC, da zaista se može kvalitetno liječiti oboljele, vi vrlo olako kažete da ima dovoljno sredstava. Pa da ima dovoljno sredstava i da je već bi ga sigurna sam nabavili a to nismo učinili i molim glasanje o ovom amandmanu.
Hvala. Uvaženi zastupnik Miro Bulj, 329.
Hvala lijepo. Amandman se ne prihvaća. Predloženi iznos za program Investicija u zdravstvenu infrastrukturu odnosi se u pretežnom dijelu na sredstva europskih fondova, međunarodne zajmove, te sufinanciranje kapitalnih investicija po već zaključenim sporazumima, i definiranim financijskim okvirima.
Nije nazočan pa će se glasati ili glasovati kako god želite, meni svejedno o ovom amandmanu. 330 uvažena zastupnica Sanja Radolović.
Hvala lijepa. Amandman se ne prihvaća. Na aktivnosti Izravnih kapitalnih ulaganja KBC Rijeka planirana su dostatna sredstva za nabavu potrebnih medicinskih uređaja i opreme.
Izvolite gospođa Radolović.
Zahvaljujem evo, baš mi je drago da su se poklopili amandman za amandmanom mene i kolegice Anke Mrak Taritaš zapravo su isti amandmani, odnose se na nabavku istog aparata za, uređaj za intra operativno zračenje a ja ću podsjetiti dakle, da je Udruga Donna Europa još 2012. godine krenula prikupljati sredstva krenuli su moljakat resorno ministarstvo, akcija je morala biti prekinuta, dakle nije se moglo skupiti 5 milijuna kuna. Govorimo o 5 milijuna kuna za jedan uređaj za intra operativno zračenje. Međutim, vi kažete da su sredstva osigurana. Ja vam mogu reći dakle direktno da što se tiče KBC Rijeka da sam sigurna da niste osigurali ta sredstva jer su mi iz samog KBC-a rekli da je situacija takva da mole da im se nabavi takav uređaj, podsjetit ću također da je Ustavom RH zagarantirana jednaka razina zdravstvene zaštite i ne vidim zašto bi samo jedan uređaj bio takav u Zagrebu. Zar smo mi iz drugih krajeva RH građani drugog reda. Ja na vas apeliram da se takav isti uređaj nabavi i u KBC-u Rijeka, i KBC-u Split i KBC-u Osijek, a već ga dakle imamo u Zagrebu. Također treba reći da tim aparatom za intra operacijsko zračenje pacijenti bi bili, velika većina njih ozračeni u jedan dan i ne samo da bi se dakle postigli puno bolji zdravstveni ishodi nego bi se naravno i smanjile liste čekanja. Dakle otvorile bi se mjesta za druge bolesnike zbog toga što bi automatski se smanjili za onoliki broj pacijenata koji bi se ozračili za vrijeme samo operacije. Također podsjetit ću vas da paralelno dok mi nemamo 5 milijuna kuna po tom uređaju, dakle još 3 je potrebno nabavit u RH, 15 milijuna kuna, mi paralelno dajemo 40 milijuna kuna bolnici u Mostaru, dok nemamo novac za liječit naše građane u RH.
Glasanje, glasanje, da? [[Upadica iz klupe: Da, da]] Dobro. Uvažena zastupnica Anka Mrak-Taritaš, 331. Izvolite uvaženi tajniče.
Hvala lijepo. Amandman se ne prihvaća. Na aktivnosti izravnih kapitalnih ulaganja KBC Osijek planirana su dostatna sredstva za nabavu potrebnih medicinskih uređaja i opreme.
Izvolite gđa. Anka Mrak-Taritaš.
Hvala lijepo. Molim priznati da me čudi lakoća na koji državi tajnik odbija naše amandmane. Dakle, ja sam dala 4 amandmana, u ta 4 amandmana je riječ u svakom amandmanu od 5 milijuna kuna za interoperativnu radio terapiju za potrebe KC Rijeka, Osijek, Split i Zagreb. U Zagreb nema KBC, nego imaju „Sestre milosrdnice“. Čini mi se da je to nekakav minimum standarda kojih trebamo imati. Mi ne možemo liječiti i vi ne možete kao liječnici liječiti pacijente ako uređaja nema, dakle uređaji pred jedno mjesec dana je zaista bilo u našim medijima kad su se „Sestre milosrdnice“ kad je instaliran tad su se svi tamo hvalili i govorili o tome kako je važan i kako je značajan, dakle samo će dio pacijenata imati priliku. Govorimo o 5 milijuna kuna po jednom uređaju, govorimo za 4 centra je 20 milijuna kuna. Kojom lakoćom se tamo milijuni kuna prebacuju s jedne stavke na drugu stavku, neću spominjati stavke Ministarstva obrane i sve ostalo, a ovdje vi zapravo svojim ovako načinom koji je baš jedna onako lakoća odbijanja amandmana onemogućujete pacijentima da dobiju kvalitetnu zdravstvenu zaštitu. Naravno, molim glasanje i o ovom amandmanu.
Hvala. Klub zastupnika Mosta 332.
Hvala lijepa. Amandman se ne prihvaća. Na aktivnosti izravnih kapitalnih ulaganja KBC Split planirana su dostatna sredstva za nabavu potrebnih medicinskih uređaja i opreme.
Gđa. Selak Raspudić.
Ne prihvaćam obrazloženje i tražit ćemo da se o navedenom amandmanu glasuje. Naime, tražili smo da se stavka KBC Split izravna kapitalna ulaganja, nabava dijagnostičkih uređaja poveća za dodatnih 10 milijuna kuna. Osim nedostatka kadra KBC Split veliki problem mu predstavlja nedostatak adekvatne opreme. Naime, zbog starih aparata i liste čekanja rastu dok pritisak pacijenata postaje sve jači. Splitski KBC godišnje primi od pola do milijun pacijenata iz cijele Dalmacije, susjedne BiH, a u sezoni i brojne turiste, te nakon zagrebačkog druga bolnica po važnosti u Hrvatskoj. Dok je Splitski KBC jedina velika bolnica u regiji u Zagrebu isti broj ljudi na raspolaganju ima čak 7 bolnica. Stoga smatramo da je potrebno izdvojiti dodatna sredstva za nabavu novih uređaja koji bi značajno pomogli unaprjeđenju kvalitete rada i smanjenju postojećih lista čekanja i tražit ćemo da se o ovom amandmanu glasuje.
Amandman 333. uvažene zastupnice Anka Mrak-Taritaš. Izvolite g. državni tajniče.
Hvala vam lijepo, hvala lijepo poštovani potpredsjedniče. Amandman se ne prihvaća. Obrazloženje je isto kao kod prethodnog amandmana.
Uvažena zastupnica.
Hvala lijepo. Kao što sam već na prethodna dva amandmana kad sam govorila o istom uređaju o istom iznosu od 5 milijuna kuna, prvi put je riječ bilo o KBC Rijeka, pa KBC Osijek, sad je KBC Split. Ja sam zastupnica koja je izabrana u 1. izbornoj jedinici, ali sam zastupnica svih građanki i građana RH i zbog toga sam kroz svoje amandmane, nisam samo išla na jedan KBC nego na 4 KBC jer smatram da svi trebaju imati ista prava i iste mogućnosti da se kvalitetno liječe. Dakle, postoji uređaj, postoji već i pokazatelji koliko je on kvalitetan u liječenju, postoje zaista da nakon operacije odmah možete pristupiti tome. Veliki uspjeh je u liječenju tim uređajem. Gdje? U drugim zemljama, ali u Hrvatskoj ne jer Hrvatska, hrvatsko zdravstvo, Ministarstvo zdravstva nema ni volje, ni razuma, ni sluha da nabavlja takve uređaje da olakša život prvo pacijentima, a onda naravno i svojim doktorima. Stoga molim da se glasa i o ovom amandmanu. Hvala lijepo.
Hvala. U 334. je amandman uvažene … [[Upadica se ne razumije]] 334 da, uvažene zastupnice Marija Selak Raspudić. Izvolite g. državni tajniče.
Hvala lijepo g. dopredsjedniče. Amandman se ne prihvaća. Predloženi iznos osiguran na razdjelu 096 Ministarstva zdravstva za program 3602 investicije u zdravstvenu infrastrukturu dostatan je za provedbu planiranih investicija u zdravstvenu infrastrukturu.
Izvolite uvažena zastupnice.
Ne prihvaćam obrazloženje i tražit ću da se o ovom amandmanu glasuje jer je riječ o vrlo konkretnom i izrazito važnom amandmanu za gotovo pola milijuna naših građana koji boluju od dijabetesa. Pola milijuna građana i traženje povećanja sredstava za pola milijuna kuna, pa to je tek jedna kuna po našem dijabetičaru. A o čemu je riječ? Riječ je o tome da se krše i njima zakonom uređena prava o skladištenju medicinskog otpada. Naime, jedna od boljki s kojima se bore oboljeli od dijabetesa se odnosi na odlaganje medicinskog otpada. Konkretnije, riječ je o iglicama za davanje inzulina, lacetama trakicama za mjerenje šećera, senzorima, te potrošnom materijalu za inzulinsku pumpu. Sve su to ortopedska pomagala koji oboljeli koriste svakodnevno kao protokol u životu s dijabetesom. Važećim Zakonom o gospodarenju otpadom govori se da do stupanja na snagu pravilnika ostaju na snazi Pravilnici o gospodarenju medicinskim otpadom, dolazi do ozbiljnog problema provedbe u praksi. U spomenutim pravilnicima navedeno je da su reciklažna dvorišta, te dopunama pravilnika da su zdravstvene ustanove dužne prikupljati medicinski otpad od fizičkih osoba, te se o njemu brinuti na propisani način. I tu dolazimo do problema da se propisi ne provode u praksi. Drugim riječima dobivamo pritužbe od osoba sa dijabetesom kako njihov medicinski otpad nisu primili ni u reciklažnim dvorištima, ni u zdravstvenim ustanovama. Stoga doista tražimo da se izdvoje sredstva u iznosu od pola milijuna kuna za spremnike za medicinski otpad, te odlagalište medicinskog otpada na kojima osobe sa dijabetesom svakodnevni potrošači tih pomagala mogu nesmetano odložiti svoj otpad. Ja doista ne mogu vjerovati da ovakav amandman nećete prihvatiti, jer on rješava ozbiljan problem koji imaju osobe sa dijabetesom gdje im je osnovno pravo da skladište svoj medicinski otpad uskraćeno. Tražit ću da se glasuje, a nadam se da ćete se do sutra i predomisliti.
Hvala lijepa. Amandman broj 335. Kluba zastupnika HDZ-a.
Hvala lijepo. Amandman se prihvaća.
On postaje sastavni dio prijedloga proračuna, državnog proračuna. 336. uvažene zastupnice Anka Mrak-Taritaš.
Amandman se ne prihvaća. Na aktivnosti izravnih kapitalnih ulaganja Kliničkog bolničkog centra Zagreb planirana su dostatna sredstva za nabavu potrebnih medicinskih uređaja i opreme.
Izvolite poštovana zastupnice.
Hvala lijepo. Kao što sam do sad kad je riječ o ovom amandmanu rekla riječ je o 4 klinička bolnička centra Zagreb, Osijek, Split i Rijeka. Riječ je o povećanju za pet milijuna kuna i riječ je o tome da bi se s tim povećanjem nabavio uređaj koji se zove uređaj za intra operativnu radio terapiju. Sva četiri klinička bolnička centra mišljenja sam da bi ga trebale imati. Kao što je već rečeno u jednom trenutku skupljala su se sredstva pa je to skupljanje prekinuto, ali apsolutno mislim da je nedopustivo da na taj način neke osnovne alate koji trebaju imati alate koji omogućuju da ljudi nakon, dakle da pacijenti nakon zahvata budu brže rehabilitirani, da im bude lakše, da cijeli proces bude jednostavniji i lakši. Dakle, četiri puta po pet milijuna kuna mislim da je kap u moru ovog proračuna. Ali kao što skoro cijeli dan osim u iznimnim slučajevima čujemo da se to ne prihvaća naravno da se ne prihvaća ni ovaj puta. Ali možda netko iz HDZ-a pročita i vidi da bi to bilo dobro, pa na sljedećem proračunu predloži, pa samo nek' prepiše i nek' predloži i nek' se to nabavi i nek' nam bude bolje i molim da se glasa o ovom amandmanu.
Uvažena zastupnica Katarina Peović, 337.
Hvala lijepa. Amandman se ne prihvaća. Ministarstvo zdravstva sukladno predloženim reformskim mjerama posebnu pozornost usmjerava na aktivnosti i radnje revitalizacije proizvodnje Imunološkog zavoda. Budući da je u tijeku izrada dokumentacije koja će definirati cjelokupni proces transakcije od prijenosa osnivačkih prava, pokretanja proizvodnje, izgradnje nove tvornice navedeni predloženi iznos neće se moći realizirati u 2022. godini. Dodatna potrebna financijska sredstva za navedeno investicijsko ulaganje osigurat će se u narednim proračunskim godinama.
Izvolite gospođa Peović.
Pa fascinantno je, dakle da je vaš ministar Beroš najavio izgradnju te bolnice i da nama treba dvije godine da se prikupi dokumentacija. Ja moram priznati da ja to ne mogu vjerovati. Imunološki zavod je jako važan i svakako pozdravljam da ćete ga obnoviti i mislim da je to odlična odluka ministra Beroša, ali sumnjam u vaše namjere zato što je Prijedlogom državnog proračuna za 2022. godinu, znači za Imunološki zavod predviđen još manji iznos nego prošle godine 44 milijuna kuna. To je svakako nedostatan iznos s obzirom na tu najavljenu obnovu i pokretanje Imunološkog zavoda i najavljenu izgradnju te nove tvornice u Svetoj Nedjelji. Znači sasvim je jasno da vi niti ove godine neće graditi tvornicu. Jel' tako? Nećemo, dobro. Imunološki se dakle godinama urušava, a interventni uvoz nekih lijekova time je drastično povećan. U trenutku krize covid 19 i ucjene veledrogerija uslijed najveće pandemije odlučuju obustaviti dostavu lijekova nužno je uložiti, znači sredstva u proizvodnju domaćih lijekova i medicinske opreme. Imunološki zavod je znači ustanova koja je imala tradiciju preko 150 godina i u ovom trenutku stvarno corona virusa nam je itekako potreban. Ja ću samo podsjetiti da je Imunološki bio u stanju proizvesti visoko kvalitetne krvne pripravke, imuno biološke lijekove, antioksine protiv zmijskog ugriza, bakterijska ali i virusna cjepiva. Među svjetski poznatim cjepivima je bilo cjepivo protiv ospica koje se smatralo jedno od najboljih u svijetu. Od kad je prestala proizvodnja u Imunološkom cjepivu za zaušnjake nabavlja se po pet puta višoj cijeni. Cjepivo za difteriju i tetanus preko 10 puta višoj cijeni i za sumnjivi uvoz lijekova od 2015. do 2019. je plaćeno preko 1,7 milijardi kuna. Znači kad nas veledrogerije ucjenjuju hajmo biti iskreni koliko smo mogli sredstava uštediti da imamo imunološki. Tražit ću da se glasa o tom amandmanu. Hvala.
Želite da se glasa? Gospođa zastupnica Vesna Vučemilović ima amandman broj 338. gospodine državni tajniče.
Hvala lijepo gospodine potpredsjedniče. Amandman se ne prihvaća. Ministarstvo zdravstva na navedene aktivnosti sufinancira aktivnost Hrvatskog zavoda za javno zdravstvo vezano uz mjere zdravstvene zaštite. Kako se financiranje zdravstvene zaštite provodi sukladno Zakonu o zdravstvenom osiguranju za što su sredstva osigurana na pozicijama Hrvatskog zavoda za zdravstveno osiguranje. Nema potrebe za povećanjem iznosa na toj aktivnosti, stoga se navedeni amandman ne prihvaća.
Hvala. Gospođa Vučemilović.
Hvala lijepa predsjedavajući. Naravno da se ne slažem sa objašnjenjem i tražim da se glasuje o ovom amandmanu, jer kad smo imali rebalans proračuna u 6 mjesecu dala sam isti amandman, odbijen je. Protiv tog amandmana je glasovao čak i gradonačelnik Osijeka Ivan Radić i onda par mjeseci poslije i on i župan Anušić i gradonačelnik Vukovara Ivan Penava su tražili da im Vlada pomogne u tretiranju komaraca, jer vjerovali ili ne te male krvopije itekako zagorčavaju život nama Slavoncima za vrijeme ljeta i vrijedi ona deviza „ostani doma ne zbog Covida nego zbog komaraca“. Stoga nije mi jasno zašto se u proračunu već ne predvide sredstva za pomoć, jer i ove godine Grad Osijek ima rekordan proračun od milijardu kuna, ali za komarce je izdvojeno svega 4,6 milijuna kuna u proračunu Grada Osijeka što nikako nije dovoljno. I sada se ja moram zapitati je li važno zvati se Ivan ili biti član HDZ-a kada se traže dodatna sredstva za komarce pa makar onda i bivši član HDZ-a jer onda se to odobri? A ovako možemo to urediti odmah u proračunu ali se to svake godine uredno odbija. Stoga i ove godine sada ponovno tražim da se glasuje o mom amandmanu. Hvala.
Hvala lijepa. 339. Klub zastupnika Mosta.
Hvala lijepa. Amandman se ne prihvaća. Važeći Zakon o zdravstvenoj zaštiti obvezuje osnivača na osiguranje sredstava za investicijsko ulaganje i investicijsko i tekuće održavanje zdravstvenih ustanova, prostora, medicinske i nemedicinske opreme i prijevoznih sredstava te informatizaciju zdravstvenih djelatnosti sukladno planu i programu mjera zdravstvene zaštite i mreži javne zdravstvene službe za zdravstvene ustanove čiji su osnivači.
Gospođa Selak Raspudić.
Ne prihvaćam obrazloženje i tražit ću da se o navedenom amandmanu glasuje. Ovo je već ne znam koji put za redom da čujem obrazloženje koje u prijevodu znači da to nije u vašoj nadležnosti, nego je u nadležnosti grada odnosno županije onoga tko je osnivač. Zanimljivo je istodobno kada HDZ-e predloži neke amandman ili netko drugi tko vam je prihvatljiviji, a koji se odnosi na opremanje ili izgradnju bolničkog sustava e onda to više nisu obveze osnivača, nego se taj amandman može uvažiti. Ja ću vas moliti da imate jedinstvene kriterije. Ovdje se radi o zdravstvenom sustavu i on služi na dobrobit svih naših građana, kada prihvaćate odnosno odbijate amandmane, a ne da nam dajete ovakve floskule obrazloženja koja u praksi pokazuju dvostruke standarde kada se radi o istom interesu HDZ-a koji predlaže amandman ili u ovom slučaju nas iz oporbe. Dakle, slušala sam vaša obrazloženja. Za HDZ-e ta obrazloženja da je sve na osnivaču ne vrijede. Molit ću vas da imate jednake standarde za sve. Mi smo ovdje predložili da se u proračunu za 2022. godinu osiguraju sredstva za Daruvarske toplice. Razvoj posebnog oblika zdravstvenog turizma kroz dogradnju i uvođenje novih sadržaja jer postoji već idejno rješenje, a onda bi se izgradio time novi bolnički paviljon sa 140 kreveta uz istovremeno pretvaranje hotela Termal u suvremeni vellnes hotel. Na žalost moram konstatirati da će potreba za zdravstvenim turizmom u narednom razdoblju iz logičnih razloga rasti, a vas ću moliti da nam ne prodajete prazne priče kada nam dajete obrazloženja zašto naše amandmane ne želite prihvatiti. Možete ovdje i otvoreno reći da čak i komarci imaju ili nemaju HDZ-ovu iskaznicu.
340 također Klub zastupnika Mosta.
Hvala lijepo. Amandman se ne prihvaća. Obrazloženje isto kao i kod prethodnog amandmana.
Uvažena zastupnica Selak Raspudić.
I evo da poantiram. Ovdje smo tražili da se predlaže u ovom proračunu osigurati financijska sredstva za preuzimanje financijskih obveza za izgradnju nove zgrade Opće bolnice Bjelovar i dodatno opremanje Opće bolnice Bjelovar. Nabava medicinsko-tehničke opreme i dijagnostičko-terapijskih uređaja te ostale nemedicinske opreme potrebne za rad jednodnevne kirurgije i dnevne bolnice. Ako sam dobro ranije slušala istovjetni amandmani došli su i od drugih oporbenih zastupnika, a zamislite i iz redova HDZ-a. Odgovor meni je bio da je to sve na osnivaču, a odgovor HDZ-u je bio da je njihov amandman prihvaćen. Hoće li se onda to vam jedino mogu zaključno postaviti kao retoričko pitanje, u tu bolnicu i primati samo one koji imaju HDZ-ovu iskaznicu ili će samo oni doći na red preko reda odnosno dobiti adekvatnu medicinsku skrb kakvu bi trebali zaslužiti svi hrvatski građani? Sudeći po vašim obrazloženjima jasno je što je odgovor na ovo moje retoričko pitanje.
A o glasovanju? Traži se glasovanje. Sada je amandman 341 Kluba zastupnika IDS-a.
Hvala vam lijepo. Amandman se ne prihvaća. Obrazloženje je isto kao kod prethodnog amandmana.
Gospođa Nemet.
Zahvaljujem. Riječ je o novoj poziciji sufinanciranja standarda usluga koje nisu u nadležnosti lokalne samouprave, Hitna pomoć Poreč. U pogledu sufinanciranja raznih usluga koje nisu u nadležnosti lokalne samouprave potrebno je pokrenuti dodatno financiranje hitne pomoći kao rezultatu održavanja standarda kojega moramo imati zbog povećanja broj stanovnika. Nismo zadovoljni sa odgovorom i tražimo glasanje.
342 istog Kluba zastupnika IDS-a.
Hvala lijepa. Amandman se ne prihvaća. Obrazloženje je isto kao kod prethodnog amandmana.
Gospodin Lerotić.
Da, recimo kada se gradi škola, srednja škola kojoj je osnivač županija onda recimo grad u kojem se ta škola gradi može sudjelovati u sufinanciranju, pa tako smatramo da i kada govorimo o zdravstvu bez obzira na one bolnice u kojima je osnivač županija, država bi trebala imati interesa da sufinancira projekte koji se pokušavaju realizirati u toj županiji, u toj općoj bolnici. Pa tako i na prijedlog ovog amandmana prošli tjedan sam govorio, a i tu se već nekoliko puta spomenulo kada gradimo bolnice u inozemstvu kao recimo u Mostaru onda za to imamo novaca, ali kako vrijeme protiće to nam je sve jasnije zašto, a sljedeće godine vjerujem da ćemo početi u amandmane stavljati i autobusne karte u jednom smjeru prema toj destinaciji za naše sugrađane. Hvala, tražimo glasovanje.
343. Klub zastupnika IDS-a.
Hvala lijepa. Amandman se ne prihvaća. HZZO je izvanproračunski korisnik državnog proračuna te isti nije uključen u financijski plan proračunskog korisnika na razdjelu 096 Ministarstvo zdravstva sredstva za investicijsko i tekuće održavanje zgrada u svom vlasništvu HZZO planira u okviru svog financijskog plana.
Uvažena zastupnica Nemet.
Zahvaljujem. Riječ je o rekonstrukciji i dogradnji zgrade u kojoj je smješten HZZO Poreč. Zgrada je, sama zgrada je u vlasništvu države, potrebno je rekonstruirati zgradu i ugraditi lift. Ovim amandmanom nastoje se osigurati sredstva za rekonstrukciju dok se institucije ne premjeste na neku primjerenu lokaciju. Nismo zadovoljni s odgovorom, tražimo glasanje. Hvala.
344. Klub zastupnika IDS-a.
Hvala lijepo gospodine potpredsjedniče. Amandman se ne prihvaća. Važeći Zakon o zdravstvenoj zaštiti obvezuje osnivača na osiguranje sredstva za investicijsko ulaganje i tekuće održavanje zdravstvenih ustanova, prostora medicinske i nemedicinske opreme i prijevoznih sredstava te informatizaciju zdravstvene djelatnosti sukladno planu i programu mjera zdravstvene zaštite i mreži javnozdravstvene službe za zdravstvene ustanove čiji su osnivači.
Uvaženi zastupnik Lerotić.
Također nismo zadovoljni ovim objašnjenjem i tražimo glasovanje po tom pitanju jer smatramo da nam je potrebna hitna rekonstrukcija zgrade infektivnog odjela Opće bolnice Pula zbog potrebe u hospitalizaciji pacijenata sa sumnjom ili simptomima Covid-19 infekcije. Tu je spomenut sada i nešto što smo čuli proteklih mjeseci, a to je Beroševa reforma zdravstva. Gledajte vi ste predvidjeli u ovom proračunu na stavci Ministarstva zdravstva 16 milijardi kuna. Svake, a lani smo odnosno ove godine ćemo potrošiti 38 milijardi kuna. Da se bavimo ozbiljnom reformom, a znamo da 75% svih dugova stvaraju bolnice u državnom vlasništvu onda bismo možda kad bimo napravili kvalitetnu reformu riješili probleme dugova unutar zdravstva onda bimo možda imali više novaca sa kojima bismo pokušavali rješavati probleme koje imaju one opće bolnice ili ona mjesta koja pokušavaju svoja financijska poslovanja koliko toliko držati u nekim granicama. Stoga tražimo glasovanje i napokon neke pomake po pitanju zdravstva.
345. Klub zastupnika IDS-a.
Amandman se ne prihvaća. Obrazloženje isto kao kod prethodnog amandmana.
Gospodin Lerotić.
I moje je obrazloženje isto, tražimo glasovanje.
346. Klub zastupnika IDS-a.
Amandman se ne prihvaća. Obrazloženje isto kao kod prethodnog amandmana.
Gospodin Daus.
Hvala lijepa. Poštovani državni tajniče znam da nije samo do vas i da vi morate reći što vama reču ili napišu, ali gledajte Specijalna bolnica Dr. Martin Horvat je jedna posebna priča. Vrhunski menadžer gospodin Rade koji upravlja bolnicom sa svojim ljudi, mnogo entuzijazma, mnogu ulažu Istarska županija i grad Rovinj. Ta bolnica je u nekih 10-15 godina strahovito napredovala u svim segmentima. Uz to zadnjih godina posluje pozitivno toliko da su imali i prihode prenesene koji su uspjeli premostiti ove dugioze sad s Covidom. Međunarodni kongresi, robotika u zdravstvu, zdravstvena ustanova 21. stoljeća ukratko. I traži se sufinanciranje 13 miliona kuna za rekonstrukciju dječjeg odjela specijalne bolnice dakle radi se o centru koji će multidisciplinarno, integrirano pristupiti liječenju i rehabilitaciji pedijatrijske populacije, koji će sadržavati novu polikliniku, nove odjele za fizikalnu terapiju, senzoričke sobe, novi bolnički odjel sa 35 kreveta građen po principu majka dijete odnosno na kojem će roditelj moći boraviti sa svojim djetetom. Sve to rekonstrukcijom, adaptacijom samo jedne zgrade koja se održava nešto preko 2000 kvadrata korisne površine. I ovo je stvarno jedan ne samo hvale vrijedan projekat nego potreban ovoj zemlji. I u takvim situacijama očekuje se pa ako ne može 13 miliona da se 50% da se da na 2-3 godine da se nekako pomogne. Kažem Istarska županija, grad Rovinj pomažu koliko god mogu, pa neka država konačno prepozna, ovo nam je bolnica 21. stoljeća. Očekujemo od države da shvati što ima u svojoj zemlji. Tražimo glasovanje. Hvala.
347. također Klub zastupnika IDS-a.
Hvala lijepa. Amandman se ne prihvaća. Obrazloženje isto kao kod prethodnog amandmana.
Gospođa Nemet.
Zahvaljujem. Riječ je o novoj poziciji istarski domovi zdravlja, obnova radiološke dijagnostike s digitalizacijom. Potrebna je obnova radiološke dijagnostike s digitalizacijom. Radiološka dijagnostika istarskih domova zdravlja za dobivanje dijagnostičke informacije, slike na svim aktivnim modalitetima koristi potpuno analognu tehnologiju. Zbog toga je treba obnoviti digitalizacijom. Nismo zadovoljni s odgovorom i tražim glasanje. Hvala.
348. isto Klub zastupnika IDS-a.
Hvala lijepa. Amandman se ne prihvaća. Obrazloženje isto kao kod prethodnog amandmana.
Gospodin Daus.
Hvala lijepa. Radi se o istarskim domovima zdravlja o ispostavi u Labinu. Planira se energetska obnova zgrade u vrijednosti 24 milijuna kuna. Sredstva namijenjena u proračunu jedinica lokalne samouprave odnosno jedinica više njih s područja Labinštine nije dostatna i smatramo da bi ta sredstva ili bar dio njih trebalo osigurati kroz državni proračun i svakako tražimo glasanje o ovom amandmanu.
I 349. Klub zastupnika IDS-a.
Hvala lijepa. Amandman se ne prihvaća. Obrazloženje isto kao kod prethodnog amandmana.
350 [[Upadica: Mogu? Smijem?]] a oprostite da, gospodin Daus, izvolite.
Hvala lijepa. Pa da, da zaključim ove amandmane. Radi se o domu zdravlja ispostavi u Pazinu koji je ujedno i centar za bolest dojke Istarske županije ili dobrog dijela Istarske županije, potrebna je adaptacija zgrade doma zdravlja s uvođenjem novih zdravstvenih sadržaja, predviđeno je dobivanje novog prostora za centralni medicinsko biokemijski laboratorij svih lokacija istarskih domova zdravlja i novih ordinacija obiteljske i dentalne medicine s pripadajućim sadržajima. Osim toga košto sam rekao dobivanje prostora na taj način i za centar za bolest dojke. Idejnim projektom predviđena je energetska obnova zgrade. Radi se o zgradi staroj još iz doba bivše države, sva u staklu, velika, velika je potrošnja električne energije i očekujemo pomoć države na tom projektu, iznos je 10 i pol milijuna kuna. Tražimo glasanje o ovom amandmanu. Hvala.
Hvala lijepa g. Daus. I sada prelazimo na amandman zastupnice potpredsjednice Sabine Glasovac 350. Izvolite g. državni tajniče.
Hvala lijepo g. potpredsjedniče. Amandman se ne prihvaća. Obrazloženje je isto kao kod prethodnog amandmana.
Nema zastupnice Glasovac, pa ćemo glasat o tom amandmanu. 351. uvaženi zastupnik Željko Lenart.
Hvala lijepo. Amandman se ne prihvaća. Ministarstvo zdravstva u navedenom posebnom dijelu zavod i agencija i ostali proračunski korisnici u sustavu zdravstva na poziciji Hrvatskog zavoda za hitnu medicinu financira aktivnosti Hrvatskog zavoda za hitnu medicinu. Planirani rashodi u prijedlogu Državnog proračuna RH za '22. i projekcija za '23. i '24.g. za obavljanje djelatnosti zavoda dostatni su za redovno poslovanje.
Ne vidim zastupnika Lenarta, pa ćemo onda glasati o ovom amandmanu. 352. zastupnica Andreja Marić.
Hvala lijepa. Amandman se ne prihvaća. Cijepljenje građana putem mobilnih timova samo je jedan od oblika pružanja zdravstvene zaštite za koja se sredstva osiguravaju u okviru financijskog plana HZZO. Stoga se navedeni amandman ne prihvaća.
Gđa. Marić.
Hvala lijepa. Poštovani državni tajniče, nisam zadovoljna objašnjenjem i tražim glasanje o ovom amandmanu. Predviđena sredstva koja ste naveli nisu dovoljna i broj mobilnih timova koji je po terenu nije dovoljan. Svima nam je važno da što prije izađemo iz pandemije Covida-19, jako nam je važno da što izdašnije budu procijepljeni brojni naši stanovnici, osobito stariji građani i oni s komorbiditetima. A budući da su mnogi teško pokretni i nemaju mogućnost da ih druga osoba doveze na cjepne punktove osobito sada u ovo zimsko vrijeme, a liječnici obiteljske medicine su preopterećeni da bi sve njih procijepili u kućnim posjetama, potrebno je onda predvidjeti dodatna sredstva za spomenute mobilne timove koji bi sadržavali liječnika i sestru odnosno tehničara koji bi onda cijepili takve nepokretne građane. Stoga smatram da bi ova sredstva koja sam navela bila razumna svota i ponavljam tražim da se glasuje o ovom amandmanu. Hvala.
Hvala. Također uvažena zastupnica Andreja Marić broj 353.
Hvala lijepo. Amandman se ne prihvaća. Cijepljenje građana samo je jedan od oblika pružanja usluge zdravstvene zaštite za koje se sredstva osiguravaju u okviru financijskog plana HZZO. Zbog osiguravanja odgovarajuće dostupnosti cijepljenje se provodi u ordinacijama izabranih liječnika i posebno organiziranim punktovima na više lokacija u županijama i gradovima, te u kući nepokretnih osoba.
Uvažena zastupnica Marić, izvolite.
Hvala lijepa. Poštovani državni tajniče, također nisam zadovoljna objašnjenjem i tražim da se glasuje o amandmanu. Slično kao što sam navela i u prethodnom obrazloženju cilj nam je da se na što više procijepi u što kraćem roku, osobito je važna ona vulnerabilna skupina, znači naši stariji sugrađani. Veliki je problem kako procijepiti nepokretne i teško pokretne građane. Ovo što ste naveli nije dovoljno, dakle liječnici obiteljske medicine su preopreterećeni, ne mogu sve odraditi u svojim ordinacijama, ne mogu svi nepokretni građani na cijepljene punktove i nema dovoljno mobilnih timova. Stoga je jedna od ideja zapravo i prijevoz građana na cijepljenje putem saniteta. Znači sanitetski prijevoz se ne može naravno samo tako angažirati, ali ako bi liječnik obiteljske medicine pozvao sanitetski prijevoz da možda eventualno i više građana iz nekakvog naselja odvede na cjepni punkt onda bi to daleko olakšalo našim nepokretnim građanima upravo mogućnost da se što prije cijepe. Ja sam napravila naravno i izračun i u jednom od amandmana koji ste odbili ste rekli da nema valjanog izračuna, pa evo vi to sigurno bolje znate i od svih nas koliko košta sanitet 10 kuna po kilometru, pa dok platite tehničara 80-tak kuna, vozača nekih 70-tak kuna, znači vožnja sanitetom prosječno 350 do 400 kuna ako bi se predvidjelo ovim dodatnim sredstvima i dodatnim angažmanom saniteta mislim da bi to bila dobra mogućnost i rješenje da se procijepe naši nepokretni i teže pokretni sugrađani. Hvala.
354. uvažena zastupnica Radolović.
Hvala lijepo. Amandman se ne prihvaća. Važeći Zakon o zdravstvenoj zaštiti … [[Govornik se ne razumije]] na osiguranje sredstava za investicijsko ulaganje i tekuće održavanje zdravstvenih ustanova, prostora, medicinske i ne medicinske opreme i prijevoznih sredstava, te informatizaciju zdravstvene djelatnosti sukladno … [[Govornik se ne razumije]] i programu mjera zdravstvene zaštite i mreži javne zdravstvene službe za zdravstvene ustanove čiji su osnivači.
Izvolite uvažena zastupnice.
Zahvaljujem poštovani potpredsjedniče HS. Evo prvi put danas ću odmah zatražit glasanje o amandmanu, tako da ne morate me podsjećat. Dakle, navedeni amandman odnosi se na rekonstrukciju odjela za infektologiju i odjela za psihijatriju u Općoj bolnici Pula unatoč velikoj investiciji koja se napokon dogodila nakon 30.g. moljakanja u infrastrukturu same Opće bolnice Pula. Zaista su nehumani uvjeti i rada i boravka za pacijente u samom odjelu za psihijatriju gdje doslovce vanjska žbuka otpada kao i unutarnja, vise žice sa plafona, vise žice sa zidova, da ne govorim o sanitarnim čvorovima. Istovjetna situacija je i na odjelu za infektologiju gdje se nešto malo poboljšalo samo izmjenama vanjske stolarije, međutim to nije niti približno dovoljno. Uopće mi nije niti jasno zbog čega su ta dva odjela kao jako važna i mogla bih reći humana odjela, Odjel za psihijatriju posebice, ali i Odjel za infektologiju što se sad pokazalo u ovim uvjetima pandemije covid 19 zašto su ostali izvan investicije u Opću bolnicu Pula i sam amandman se odnosi na rekonstrukciju navedenih dvaju odjela.
Također uvažena zastupnica Radolović 325.
Hvala lijepa. Amandman se ne prihvaća. Obrazloženje je isto kao kod prethodnog amandmana.
Izvolite gospođo zastupnice.
Zahvaljujem. Nisam zadovoljna danim obrazloženjem i tražim glasanje o navedenom amandmanu. U Hrvatskoj danas nedostaje 2 i pol tisuće liječnika, 4 i pol tisuće medicinskih sestara i tehničara prema podacima Hrvatske liječničke komore. Ništa bolja situacija nije ni u Istarskoj županiji. Sve se to dogodilo uslijed intenziviranja radnih migracija, uslijed ove pandemije covid 19 virusom. Jedini način kako ja vidim da se može pomoći, dakle zdravstvenom kadru jest na neki način da ih motiviramo barem rješavanjem stambenog pitanja. Primjerice u proračunu Istarske županije kao vidim i u državnom proračunu osiguran je dio sredstava za subvencioniranje kamata za kredite. Međutim, osobno smatram da to nije dovoljno dobar motiv i da u svakim sredinama gdje se to može, evo u Puli se to može u zgradi mornaričke bolnice u anexu ex uprave koja je ostala prazna. Dakle, nije dano pravo građenja sveučilištu. Mogu se napraviti stambene jedinice za zdravstveni kadar. Mislim da ćemo tako motivirati naše liječnike, medicinske sestre i tehničare da se dosele u lokalne sredine gdje nedostaje zdravstvenog kadra. Zahvaljujem.
Uvaženi zastupnik Franko Vidović 356.
Hvala lijepa. Amandman se ne prihvaća. Obrazloženje isto kao i kod prethodnog amandmana.
Nije nazočan, pa će se glasati o ovom amandmanu. Uvaženi zastupnik Miro Bulj, 357.
Amandman se ne prihvaća. Obrazloženje je isto kao kod prethodnog amandmana.
I o ovom amandmanu će se glasovati. Uvaženi zastupnik Miro Totgergeli, 358.
Amandman se prihvaća u izmijenjenom obliku tako da isti glasi: „Sukladno članku 38. Zakona o proračunu u prijedlogu državnog proračuna RH za 2022. godinu i projekcije za 2023. i 2024. godinu u posebnom dijelu u okviru razdjela 096 Ministarstvo zdravstva programa 3602 Investicije u zdravstvenu infrastrukturu dodaje se nova pozicija Opća bolnica Bjelovar. Izvor financiranja 11 opći prihodi i primici skupina 36 pomoći dane u inozemstvo i unutar općeg proračuna. Podskupina 366 pomoći proračunskim korisnicima drugih proračuna u iznosu od 17 milijuna 699 176 kuna u 2022. godini. U Prijedlogu proračuna RH za 2022. godinu i projekcije za 2023. i 2024. godinu u posebnom dijelu u okviru razdjela 096 Ministarstvo zdravstva na aktivnosti A618207 administracija i upravljanje i podskupina 366 pomoći proračunskim korisnicima drugih proračuna smanjuje se za 17 milijuna 699 tisuća 176 kuna u 2022. godini, tako da iznosi 85 milijuna 500 tisuća 824 kune.
Uvaženi zastupnik Totgergeli.
Hvala poštovani gospodine potpredsjedniče, poštovani državni tajniče. Prihvaćam amandman u ovako izmijenjenom obliku.
I on postaje tako u izmijenjenom obliku sastavni dio Prijedloga državnog proračuna. Uvaženi zastupnik Siniša Hajdaš Dončić 359.
Hvala lijepo. Amandman se ne prihvaća. Važeći Zakon o zdravstvenoj zaštiti obvezuje osnivače na osiguranje sredstava za investicijsko ulaganje, investicijsko i tekuće održavanje zdravstvenih ustanova, prostora medicinske, nemedicinske opreme.
Znači dajete isti odgovor kao što ste davali ranije. Ako prvo puštate pamflete po različitim dnevnim novinama da ćete nacionalizirati, tj. da ćete zapravo staviti pod upravljanje države sve specijalne bolnice i županijske bolnice, a sad ovdje pričate da je to stvar osnivača. Dakle, to nije stvar osnivača jer je novac u principu, jer je osnivač protočni bojler, a nova za sustav javnog zdravstva u Hrvatskoj osigurava država. Dakle, osigurava ga i za županijske bolnice, osigurava ga i za specijalne bolnice. Dakle, ponavljam ovaj projekt specijalne bolnice za medicinsku rehabilitaciju Krapinske toplice rekonstrukcija postrojenja za grijanje i ventilaciju gdje se na rehabilitaciji nalazi još jednom ću ponoviti 90% građana RH, a ne Krapinsko-zagorske ili Varaždinske županije. Opet vam pomažem i skidam 10 milijuna kuna na materijalnim rashodima, rashodima za usluge da nam se ne dogodi već u ovom primjeru softver 22 i tražim glasanje o tome. Hvala.
Također uvaženi zastupnik Hajdaš Dončić, 360.
Hvala lijepo poštovani potpredsjedniče. Amandman se ne prihvaća. Obrazloženje.
Da ubrzam obrazloženje mog odgovora isto kao i kod prethodnog amandmana. Mislim samo da radite loše, da radite krivo i da isključivo po političkom kriteriju i po političkom ključu nešto što ste sad dali nekom zastupniku koji je došao iz HDZ-a, dakle ja mislim za bolnicu ja mislim u Bjelovaru što ja nemam ništa protiv tog ali isključivo jer je to bio amandman HDZ-a što je možda hajde sa ove strane i sa vaše strane glavno da je to logično. Dakle, sličan amandman ne podržavate ili ne prihvaćate koji se radi za Opću bolnicu Zabok i bolnicu hrvatskih veterana. To je jačanje fizičkih kapaciteta opće bolnice Zabok, tj. nabava opreme koja će poboljšati kvalitetu rada opće bolnice, dakle kroz operacijske stupove, CT-ove, saugere, bušilice itd. Vi za sve to kažete ne, a ponovno vam želim pomoći i zapravo ponovno smanjujem rashode za uslugu ovaj puta na Ministarstvo vanjskih i europskih poslova za 7 milijuna kuna, da nam se ne dogodi afera softver 25. Hvala.
Hvala i vama. I to što var vidi točno u frtalj 10. I sada idemo na Ministarstvo pravosuđa i uprave. Frtalj 9, frtalj 9. Na Ministarstvo pravosuđa i uprave, državni tajnik Sanjin Rukavina. Zastupnik, prvi zastupnik je broj 361, zastupnice Mirele Ahmetović.
Hvala lijepo poštovani potpredsjedniče, amandman se ne prihvaća u okviru aktivnosti A634012 Unapređenje i praćenje rezultata rada iz nadležnosti državnih odvjetništava na svim razinama, sredstva planirana u prijedlogu Državnog proračuna osiguravanju provođenje svih zadanih aktivnosti.
Nema zastupnice Mirele Ahmetović pa ćemo morati glasati o ovom amandmanu. Uvaženi zastupnik Željko Sačić je podnio amandman broj 362.
Hvala lijepo, amandman se ne prihvaća, u okviru aktivnosti 634000 Progon počinitelja kaznenih djela zaštite imovine RH i podnošenje pravnih sredstava za zaštitu zakonitosti, sredstva planirana u prijedlogu Državnog proračuna osiguravaju provođenje svih zadanih aktivnosti u slučaju nepredviđenih okolnosti i potreba, sredstva će osigurati nadležno Ministarstvo pravosuđa i uprave.
Nema gospodina Sačića. Pa ćemo od, molim vas, molim vas, nema gospodina Sačića pa onda ćemo o ovome amandmanu gospodine Hajdaš Dončić glasovati. Vidite da alterniram glasati, glasovati ovisno o prilici. 363 također uvaženi zastupnik Željko Sačić.
Amandman se ne prihvaća. Sredstva za aktivnosti A642000 Progon počinitelja kaznenih i kažnjivih djela i zaštita imovine RH pred nadležnim sudovima i tijelima planirana u prijedlogu Državnog proračuna osiguravaju provođenje svih zadanih aktivnosti. U slučaju nepredviđenih okolnosti i potreba sredstva će osigurati nadležno Ministarstvo pravosuđa i uprave.
I o ovom amandmanu ćemo glasovati. 364, isti zastupnik, Željko Sačić. Gospodin Željko Sačić.
Amandman se ne prihvaća. U okviru Programa 2810 Suzbijanje korupcije i organiziranog kriminaliteta aktivnost A678000 Suzbijanje korupcije i organiziranog kriminaliteta, sredstva su planirana u prijedlogu Državnog proračuna i osiguravaju provođenje svih zadanih aktivnosti ureda. U slučaju nepredviđenih okolnosti i potreba sredstva će osigurati nadležno Ministarstvo pravosuđa i uprave.
I o ovom amandmanu ćemo glasovati. Također uvaženog zastupnika Željka Sačića, 365.
Amandman se ne prihvaća. U okviru programa 2812 Djelovanje državnih odvjetništava glava 1094, Državno odvjetništvo RH, sredstva planirana u prijedlogu Državnog proračuna osiguravaju provođenje svih zadanih aktivnosti ureda. U slučaju nepredviđenih okolnosti i potreba sredstva će osigurati nadležno Ministarstvo pravosuđa i uprave.
I o ovom amandmanu ćemo glasovati. 366, jel da gospodine tajniče, da uvažena zastupnica Mirela Ahmetović.
Amandman se ne prihvaća. Sredstva za razvoj daljnje digitalizacije informacijskog sustava za upravljanje i praćenje državno odvjetničkih predmeta pa tako i kaznenih predmeta pronevjere EU sredstava, osigurana su u proračunu Ministarstva pravosuđa i uprave. U studenome 2021. godine Ministarstvo pravosuđa i uprave sklopilo je ugovor o daljnjoj dogradnji informacijskog sustava CTS-a koji će omogućiti daljnju digitalizaciju i unapređenje informacijskog sustava za upravljanje i rad na državno odvjetničkim predmetima pa tako i kaznenih predmeta pronevjere EU sredstava iz nadležnosti Državnog odvjetništva odnosno USKOK-a.
Hvala i o ovom amandmanu ćemo glasati, nema Mirele. Dobro, hvala lijepa. Nemate više amandmana. Sad prelazimo na amandmane Pravobraniteljici za djecu, odgovarat će gospodin državni tajnik Zrinušić. Prvi je 367, uvažene zastupnice Selak Raspudić.
Hvala lijepa uvaženi potpredsjedniče HS, amandman se ne prihvaća. S obzirom na broj zaposlenih službenika, aktivnosti koje ured planira provesti u 2022. godini sukladno Zakonu o pravobranitelju za djecu i strateškom planu pravobranitelja za djecu za razdoblje 20-22 smatramo da će i planirana financijska sredstva biti dostatna za poslovanje ureda i ostvarivanje programa rada.
Nema gospođe Selak Raspudić, pa ćemo glasovati o ovom amandmanu. Pravobraniteljice za ravnopravnost spolova 122, prvi je, da vidim dali je prvi i jedini, je, zastupnice, potpredsjednice Sabine Glasovac. 368 da.
Amandman se ne prihvaća. Dakle smanjenje plana prihoda za 2021. godinu, odnosno na 20. godinu i ranije godine na poziciji 122 Pravobraniteljica za ravnopravnost spolova, vezano je za završetak financiranja projekata sredstvima EU. Dakle, svi dobiveni projekti su provedeni, nije ugovoreno novo financiranje, istovremeno izvor financiranja Opći prihodi i primici je povećan ovim prijedlogom Državnog proračuna sa 3,8 na 3,9 milijuna kuna.
I o ovom amandmanu će se glasati. Amandmani koji se odnose na Državni zavod za statistiku, 369 uvažene zastupnice Katarine Peović.
Amandman se ne prihvaća. Iznos planiranih sredstava na razdjelu Državnog zavoda za statistiku na razini je koja omogućava odvijanje redovnog poslovanja Državnog zavoda uz daljnje unapređenje službene statistike RH.
Gospođa Peović.
Dobar dan, pa teško da je na razini koja bi bila potrebna. Znači ja ću upozorit da je statistika jedan od najvažnijih alata privrednog razvoja, da Državni zavod za statistiku koji bi nam trebao biti stvarno koristan se 2020.-te je potrošeno 130 milijuna kuna, ove godine nešto više zbog popisa stanovništva ali za 2022. se planira tek 121 milijun kuna, 2024.-te još manje 117 milijuna kuna. Izgleda da nemamo više potrebe za najvažnijim alatom, ali sad ću vam otkriti zašto, nas ne zanima zapravo privredni razvoj, tako da ne treba nama statistike. Onda će se u Strategiji oporavka i otpornosti silno spominjat statistika pa evo statistika je korisna i HDZ-u koji s njom manipulira, ali ne može ni manipulirat ako nema taj alat. Državnom zavodu za statistiku kronično fali ljudi, kadrovi odlaze, plaće su mizerne. Znači svi ovi koji optužuju javni sektor za velike plaće samo nek odu se zaposlit u Državnom zavodu za statistiku. Inače, bilo bi nam jako korisno da nam Državni zavod statistiku da izračun troškova života da vidimo zašto je naša minimalna plaća u potpunom raskoraku sa minimalnom plaćom u Europi i svijetu. Bilo bi nam dobro kad donosimo 5 poreznih reformi da napravimo neku analizu, znači što su napravile te reforme koje evo nedavno preminuli prof. Ivo Bićanić nazvao „Reformom za sitnu buržoaziju“, mi tu statističku analizu koju smo možda mogli dobit pa možda radit nekakve reforme na temelju nekih podataka, a ne tako iz dojma da su naši porezi visoki i da možda onim najbogatijima preko 30.000 kn plaću treba još smanjiti porez da bi jel bilo im malo bolje jer samo ako smanjimo porez onima koji imaju enormno visoke plaće nama će bit bolje. Možda bi bilo dobro da smo imali i nekakve statističke podatke koliko je to unaprijedilo naš privredni rast, ali ništa od toga [[Upadica: Hvala, vrijeme.]] mi ovdje smanjujemo sredstva i tražit da ću da se glasa o tom, pardon Amandmanu.
Hvala lijepa. Sada prelazimo na 225 razdjeljak 225 Državni inspektorat. Klub zastupnika Centra i Glasa, 370.
Amandman se ne prihvaća. Državni inspektorat je u svojem prijedlogu Proračuna za 2022.godinu i projekcije 2023. i 2024. planirao sredstva temeljem realno iskazanih potreba kako bi se osigurao nesmetan rad inspektorata.
Gospođa Mrak Taritaš pretpostavljam, da.
Hvala lijepo. E moj državni tajniče, naravno da Državni inspektorat ne želi da mu se Proračun poveća niti za jednu kunu, jer kad bi mu se proračun možda povećao na neki razumni, onda bi možda nešto morao i radit. Ovako će svaki put bit obrazloženje da nema dovoljno sredstava da bi mogao raditi neki ozbiljni posao. Kad malo vidite koliko su stavke vezane uz inspektore, one koji su ostali u svojim matičnim ministarstvima, gdje njihovi ministri su bili protiv toga da idu Državni inspektorat, pa kad zbrojite te stavke koje su namijenjene tamo za inspekciju i ono što je namijenjeno za Državni inspektorat se malo začudite jer se tamo stavke povećavaju, povećavaju se negdje i duplo, jer inspekcija nešto treba radit. Mi kad imamo ovdje određene Prijedloge Zakona i kad onda u tim Prijedlozima Zakona se navodi što sve je potrebno za napravit, što sve Državni inspektorat treba radit, što treba napraviti u svom nadzoru, što treba napraviti uopće u svojoj edukaciji u svojoj informatizaciji, onda bi zapravo imali nekakav sustav koji funkcionira. Ovako Državni inspektorat spava onako snom, pokrio se po ušima i ni slučajno da mu se poveća koja stavka, jer zamislite, onda bi netko rekao ček malo ti imaš stavku nadzora pa zašto ne ideš u nadzor, ček malo imaš stavku informatizacije pa zašto nisi napravio informatizaciju svega onog što si mogao. Ili imaš stavku za recimo rušenje zgrada ili nadzor nad bespravnom gradnjom pa zašto nisi na terenu, zašto to ne radiš. Ovako ne povećavamo ništa vezano uz Državni inspektorat, uredno inspektorat ne radi svoj posao, a ovu stavku sam namjerno skinula kad sam radila prijedlog s jedne druge. Naime, Ministarstvo gospodarstva ima jednu stavku koja kaže: za poslove u iznosu od 2 miliona i 700 tisuća kuna za usluge i troškove u savjetovanju oko Ine i Mol-a. Pretpostavljam da je to bilo savjetovanje u procesu bivšem premijeru Sanaderu. Naravno da tražim glasanje i oko ovog, oko ove stavke koju niste prihvatili.
Nemate više amandmana. Sada su na redu amandmani koji se odnose na Prijedlog financijskog plana Hrvatskih voda i državni tajnik gospodin Mario Šiljaga. Izvolite. Prvi je amandman Kluba zastupnika Most-a.
Hvala lijepo gospodine potpredsjedniče. Amandman se ne prihvaća. Naime, u tijeku je pripremu EU projekta aglumeracija Blato koja se odnosi na odvodnju i pročišćavanje otpadnih voda čija će se izgradnju sufinancirati iz EU fondova a Hrvatske vode od početka prate pripremu projekta sa 85% financijskih sredstava, odnosno 4,25 miliona eura. Oborinska voda naselja je u obavezi Jedinica lokalne samouprave, te će također kroz raspravu oko aglumeracije biti uvrštena u prijedlog za sufinanciranje iz drugih sredstava. Hvala.
Hvala i vama. Ne vidim nikoga iz Most-a pa ćemo glasovati. Drugi je amandman zastupnika Mira Bulja.
Amandman se ne prihvaća. Hrvatske vode kroz godišnje programe zajedno sa isporučiteljima vodnih usluga na području Ličko-senjske županije sustavno ulaže u projekte vodoopskrbe, a u posljednjih pet godina uloženo je nešto manje od 61 milion kuna. Hvala.
I o tom amandmanu ćemo glasovati. Treći je također amandman uvaženog zastupnika Bulja.
Amandman se ne prihvaća. Sukladno prioritetima i mogućnostima razmatrati će se rješavanje vodoopskrbe naselja Roža i Voštane budući da su ista brdska naselja i dosta su udaljena od postojećih sustava vodoopskrbe. Dio naselja Ruda koji se, koji nije spojen na sustav javne vodoopskrbe nalazi se iznad postojeće vodospreme te će se isto rješavati sukladno mogućnostima. Hvala.
I o ovom amandmanu ćemo glasovati. Četvrti je također uvaženog zastupnika Mira Bulja.
Amandman se ne prihvaća. U tijeku je izrada projektne dokumentacije objekata vodoopskrbe područja Ogorsko-zelovskog platoa po izradi projektne dokumentacije, ishođenja dozvola za građenje moći će se krenuti u izgradnju navedenih objekata. Hvala.
4. je također uvaženog zastupnika Mire Bulja. 5. pardon također Mire Bulja.
Amandman se ne prihvaća. Obrazloženje je isto kao i o prethodnom amandmanu. Hvala.
I o ovom ćemo glasati kao i o 4. i o svim ostalima prije gospodina Bulja koji nije nazočan. 6. uvaženi zastupnik Miro Bulj.
Amandman se ne prihvaća. Realizacijom vodoopskrbnog podsustava Prgomet – Seget planirano je etapno. U tijeku je izgradnja primarne vodoopskrbne mreže zagorskog dijela općine Seget, dok je izgradnja sekundarne vodoopskrbne mreže zagorskog dijela općine Seget u fazi ishođenja građevinskih dozvola. Hvala.
Glasovat ćemo i o ovom amandmanu. 7. amandman također gospodina zastupnika Mire Bulja.
Amandman se ne prihvaća. Hrvatske vode kontinuirano ulažu sredstva u razvoj, poboljšanje sustava javne vodoopskrbe na području Šibensko-kninske županije. Dovršeni su radovi na sanaciji tlačnog cjevovoda Miljacka za potrebe vodoopskrbe naselja Radučić u općini Ervenik. Dovršeni su i radovi na izgradnji vodoopskrbe na području Biočić, a u tijeku je izrada koncepcijskog rješenja vodoopskrbnog sustava Drniš. Hvala.
Glasovat ćemo o ovom amandmanu. 8. je također zastupnika Mire Bulja.
Amandman se ne prihvaća. U tijeku je izrada projektne dokumentacije objekata vodoopskrbe području Ogorsko-zelovskog platoa. Izrađeno je idejno rješenje vodoopskrbnog sustava Zelovo po izradi projektne dokumentacije, ishođenja dozvola moći će se krenuti u izgradnju navedenih objekata. Hvala.
Glasovat ćemo o ovom amandmanu. 9. je također amandman Mire Bulja.
Amandman se ne prihvaća. Hrvatske vode također ulažu i na kontinuirano područje Zadarske županije kroz izgradnju i rekonstrukciju vodoopskrbnih sustava. U tijeku su radovi na izgradnji vodoopskrbnog sustava naselje Vukšić i Prović i za naselje Islam Grčki dovršeni su radovi na izgradnji vodocrpilišta Kožlovac. Hvala.
Glasovat ćemo o ovom amandmanu. Amandman broj 10 je zastupnika Mire Bulja.
Amandman se ne prihvaća. Do sada je preko IPA programa izrađen idejni projekat sustava javnog navodnjavanja Imotskog polja i studija utjecaja na okoliš i prirodu. Ali je ista povućena iz procedure prihvaćanja zbog nedostataka vode u akumulaciji Ričice. Sanacija akumulacije Ričice je preduvjet za realizaciju ovog projekta, stoga se pristupilo izradi projekta sanacije brane Ričice. Predviđena je sanacija desnog boka akumulacije neposredno uzvodno. Hvala.
Glasovat i o ovom amandmanu. 11. je sada jel' da? 11. je amandman također gospodina Mire Bulja.
Amandman se ne prihvaća. Šibensko-kninska županija i Hrvatske vode izradile su idejne projekte sa više varijanti tehničkog rješenja zahvaćanja vode na izvorištu rijeke Čikole. Provedeni postupak procjene utjecaja zahvata … mrežu. Međutim, on je utvrdio da bi takvi zahvati u bitnome ugrozili zaštićene riblje vrste. Međutim, na temelju izrađene hidrogeološke studije o mogućnosti zahvaćanja podzemnih voda za navodnjavanje poljoprivrednih površina u Šibensko-kninskoj županiji te provedenih geotehničkih istraživanja u planu upravljanja Hrvatskih voda za 21. godinu predviđeno je sufinanciranje vodoistražnih radova na tri lokacije u Petrovom polju. Hvala.
Glasovat ćemo o amandmanu. 12. Miro Bulj.
Amandman se ne prihvaća. Sukladno Nacionalnom projektu navodnjavanja i gospodarenja poljoprivrednim zemljištem u planovima navodnjavanja Splitsko-dalmatinske, Dubrovačko-neretvanske županije nije predviđeno navodnjavanje Vrgorskog polja budući da je predmetno područje ujedno i područje sanitarne zaštite izvora vode za piće na izvorištu Klokun i Modro oko. Hvala.
Glasovat ćemo o ovom amandmanu. 13. zastupnika Mire Bulja.
Amandman se ne prihvaća. Splitsko-dalmatinska županija i Hrvatske vode izradile su koncepcijsko rješenje navodnjavanja Sinjskog polja, te su za lokaciju Trnvača izrađeni idejni projekti navodnjavanja i idejni projekt odvodnje i studija utjecaja na okoliš i ekološku mrežu. U tijeku je izrada nadopune studije utjecaja na okoliš. Hvala.
14. je amandman uvaženog zastupnika Bože Petrova.
Amandman se ne prihvaća. Idejni projekat sustava javnog navodnjavanja Konavolsko polje izrađen je prije 10-tak godina. Međutim, nije bilo interesa krajnjih korisnika. Međutim, na inicijativu Dubrovačko-neretvanske županije od 20. siječnja 2021. godine u plan upravljanja Hrvatskih voda za ovu godinu u okviru projekta Nacionalnog projekta navodnjavanja uvršteno je sufinanciranje izrade podinvesticijske studije uređenja Konavolskog polja kako bi se utvrdila trenutna zainteresiranost krajnjih korisnika. Hvala.
Nije nazočan, pa ćemo glasati o ovom amandmanu. Amandman broj 15 zastupnice Martine Vlašić Iljkić.
Amandman se ne prihvaća. Radi zaštite od bujica sa sjevernih padina Požeške gore predviđena je izrada 7 retencija te jedne akumulacije na potoku Komušanac iznad Požege. Javnim natječajem su odabrani projektanti te je ugovorena izrada idejnih projekata za potrebe ishođenja lokacijskih dozvola. Hvala.
Nije prisutna, pa ćemo i o ovom amandmanu glasovati. Hvala lijepa. Sada je pregled amandmana koji se odnosi na Financijski plan Hrvatskih cesta. S nama je državni tajnik gospodin Alen Gospočić. Izvolite. 1. Amandman Kluba zastupnika Mosta.
Dakle amandman se ne prihvaća. Hrvatske ceste su ishodile novo rješenje o prihvatljivosti za okoliš te se nastavlja daljnja aktivnost na ishođenju lokacijskih i građevinske dozvole za obilaznicu Orebića.
Hvala lijepa. Morao sam slikati ovaj auditorij sastavljen od 2 zastupnika. Glasovat ćemo o amandmanu. 1. Amandman je zastupnika Mire Bulja.
Amandman se ne prihvaća. Ugovorena je novelacija idejnog rješenja trase te izrada studije utjecaja na okoliš. Određena je optimalna varijanta trase, međutim s obzirom da se očekuje usklađenje prostorno-planske dokumentacije s odobrenom varijantom trasa nije moguće dovršiti postupak procijene utjecaja zaštite na okoliš. Daljnja izrada projektne dokumentacije nastavit će se nakon ishođenja rješenja o prihvatljivosti zahvata na okoliš. Planirana sredstva dostatna su za očekivanu dinamiku izrade projektne dokumentacije. Hvala.
Gospodin Hajdaš Dončić, ne želim uspostavit razgovor sada, al međutim ja moram ić tako zato što je, procedura je takva, a imamo i puno ljudi koji nas gledaju. … [[Upadica iz klupe se ne razumije]] Ne, ne, ne predviđa, Poslovnik ne predviđa. 3. je amandman uvaženog zastupnika Mire Bulja.
Amandman se ne prihvaća. Hrvatske ceste imaju ugovorenu nivelaciju idejnog rješenja i nove studije utjecaja na okoliš s rješenjima o procijeni utjecaja na okoliš. Nakon što je donesen županijski plan Splitsko-dalmatinske županije Hrvatske ceste nastavljaju s daljnjim aktivnostima. Osim toga Hrvatske ceste pokreću nabavu za izradu idejnih i glavnih projekata za spojenu cestu D-60, te D-1 na lokaciji Turnjaci-Kukuzovac. Hvala.
Glasovat ćemo, glasovat ćemo o ovom amandmanu. Zastupnik Miro Bulj ima i 4. amandman.
Amandman se ne prihvaća. Rekonstrukcija na državnoj cesti D-33 grad Drniš poboljšana je veza sa autocestom A-1, a osim toga Hrvatske ceste izrađuju projektnu dokumentaciju na nivou glavnog projekta obilaznice Drniša. Planirana sredstva dostatna su za očekivanu dinamiku izrade projektne dokumentacije. Hvala.
Hvala. 5., također Miro Bulj.
Amandman se ne prihvaća. U tijeku je izrada projektne dokumentacije za rekonstrukciju državne ceste DC-62 i DC-76, dionica Zagvozd-Imotski. Postoje problemi u rješavanju imovinskopravnih odnosa koji su preduvjet za ishođenje građevinske dozvole na pod dionici kroz centar Zagvozda. Po ishođenju građevinske dozvole pristupit će se izradi projekta. Hvala.
Glasovat ćemo. 6., uvaženi Bulj.
Amandman se ne prihvaća. Trenutno Hrvatske ceste pripremaju projektnu dokumentaciju za sjevernu obilaznicu Knina kojom će se izmjestiti teretni promet s državne ceste D-1 izvan centra grada Knina. Trenutno je u tijeku izrada studije utjecaja na okoliš. Hvala.
Nema ga, glasovat ćemo. 7., uvaženi zastupnik Nikola Grmoja.
Amandman se ne prihvaća. Hrvatske ceste su započele s projektom pripreme za spomenuti projekt, ali je u međuvremenu županijskim planom predviđena cesta kategorizirana kao županijska cesta, te je prešla u nadležnost ŽUC-a. Hvala.
Glasovat ćemo. 8., uvaženi zastupnik Božo Petrov.
Amandman se ne prihvaća. Hrvatske ceste su započele s projektom pripremom za spomenuti projekt, ali je u međuvremenu županijskim planom predviđena cesta kategorizirana kao županijska cesta, te je prešla u nadležnost ŽUC-a. Hvala.
Glasovat ćemo. 9., Klub zastupnika Mosta.
Amandman se ne prihvaća. Izgradnja autocesta nije u nadležnosti Hrvatskih cesta. Hvala.
Glasovat ćemo. 10., Klub zastupnika Mosta.
Amandman se ne prihvaća. Rezultati evaluacije koridora utvrdili su da nema opravdanosti izgradnje brze dvokolničke ceste. Kao racionalno rješenje pokazuje se rekonstrukcija postojećih državnih cesta D-26 i D-45 uz izgradnju obilaznice gradova Kutine i Garešnice. U skladu s navedenim pokrenute su aktivnosti na izradi studijske dokumentacije za obilaznicu Kutine i uvrštene obilaznice u prostorno planskom dokumentaciju. Hvala.
Glasovat ćemo. 11., Klub zastupnika Mosta.
Amandman se ne prihvaća. U tijeku je izgradnja prvih 5 kilometara dionice Farkašić-Bjelovar, te su završeni svi glavni projekti i pokrenut je upravni postupak za ishođenje građevinske dozvole na drugi dio dionice do Bjelovara. U tijeku je izrada projektne dokumentacije za 57,1 kilometar brze ceste Bjelovar-Virovitica-Terezino Polje s ishođenjem lokacijske i građevinske dozvole. Navedena brza cesta se projektira kao dvokolosječna, no u prvoj fazi će se s obzirom na procijenjene troškove gradnje i potencionalne izvore financiranja graditi samo jedan kolnički trakt. Hvala.
Glasovat ćemo. 12., Klub zastupnika Mosta.
Amandman se ne prihvaća. Hrvatske ceste su izgradile i pustile u promet dionicu Virovitica-Slatina, a ugovorile su izradu idejnog projekta za ishođenje lokacijske dozvole i glavnih projekata za ishođenje građevinske dozvole za dionicu Suhopolje-Slatina. Planirana financijska sredstva dostatna su za očekivanu dinamiku izrade navedene projektne dokumentacije. Hvala.
13., zastupnik Božo Petrov.
Amandman se ne prihvaća. Brza cesta D-10 dionica od Koprivnice do Kloštra Vojakovačkog u fazi je projektiranja za koji su Hrvatske ceste ugovorile izradu studije utjecaja na okoliš sa ishođenjem rješenja, te izradu idejnih projekata za ishođenje lokacijske dozvole. Izrađena je studija utjecaja na okoliš, te će se pokrenuti postupak ocijene i očekuje se do 2022.g. donošenje rješenja o prihvatljivosti zahvata na okoliš nakon čega će se nastaviti projektiranje izradom idejnom projekta i ishođenjem lokacijske dozvole. Po završetku istoga stvorit će se preduvjeti za slijedeću fazu projektiranja koja je izrada glavnih projekata. Nakon izrade glavnih projekata stvorit će se preduvjeti da se počne rješavanje imovinskopravnih odnosa odnosno ishođenje građevinske dozvole, te će se potom za početak izgradnje navedene dionice. Planirana sredstva dostatna su za očekivanu dinamiku provedbe projekta. Hvala.
Glasovat ćemo. 14., zastupnik Mišel Jakšić.
Amandman se ne prihvaća. Brza cesta D-10 od Koprivnice do Kloštra Vojakovačkog u fazi je projektiranja za koji su Hrvatske ceste ugovorile izradu studije utjecaja na okoliš sa ishođenjem rješenja, te izrada idejnog projekata za ishođenje lokacijske dozvole. Izrađena je studija utjecaja na okoliš, te će se pokrenuti postupak ocijene i očekuje se u 2022.g. donošenje rješenja o prihvatljivosti zahvata na okoliš nakon čega će se nastaviti projektiranje izradom idejnih projekta i ishođenjem lokacijske dozvole po završetku istog stvorit će se preduvjeti za sljedeću fazu projektiranja koja je izgradnja glavnog projekta. Nakon izrade glavnih projekata stvorit će se preduvjeti za početak rješavanja imovinsko-pravnih odnosa, odnosno ishođenje građevinske dozvole a tek potom za početak izvedbe navedene dionice. Planirana sredstva dostatna su za očekivanu dinamiku provedbe projekta. Hvala.
Nije nazočan, pa ćemo glasati. I sada 15-ti zastupnika Siniše Hajdaša Dončića. Malo topline ljudske napokon. Izvolite.
Amandman se ne prihvaća. Hrvatske ceste su dobile lokacijsku dozvolu za dionicu Zlatar Bistrica – Kašina, a ugovorile glavni projekt od Zlatar Bistrice do Marije Bistrice koji je u završnoj fazi, te će po dobivanju svih potrebnih dokumenata i riješenih imovinsko-pravnih odnosa pokrenuti upravni postupak za ishođenje građevinske dozvole. Hrvatske ceste su u postupku javne nabave za nivelaciju idejnog rješenja, izradu Studije utjecaja na okoliš, izradu idejnog projekta i lokacijske dozvole za dionicu spojena cesta Zlatar Bistrica – Zabok do Brezničkog Huma. Nadalje Hrvatske ceste imaju ugovorenu nivelaciju idejnog rješenja i Studiju utjecaja na okoliš za dionicu Popovec – Kašina.
Da, hvala. Evo neću ništa reći, samo bih mogao reći da je to moglo biti puno puno brže. Malo kaskate i malo kasnite, ali dobro. Ministar više nije iz Krapinsko-zagorske županije pa su vjerojatno negdje drugdje prioriteti. Ali tražim glasanje o tome. hvala.
Hvala lijepa. Klub zastupnika MOST-a, 16-ti.
Amandman se ne prihvaća. Ugovorena je izrada idejnog rješenja sa elaboratom o zaštiti okoliša, te idejni projekti i ishođenje lokacijske dozvole za projekt rekonstrukcije raskrižja ceste D8 i D9 u gradu Opuzenu. Planirana financijska sredstva dostatna su za očekivanu dinamiku izrade navedene projektne dokumentacije. Hvala.
Glasovat ćemo o amandmanu. Amandman 17. također zastupnika Kluba zastupnika MOST-a.
Amandman se ne prihvaća. Navedeni projekt nije uvršten u plan građenja i održavanje državnih cesta. U narednom periodu razmotrit će se opravdanost projekta. Hvala.
Hvala. Glasovat ćemo. 18. također Kluba zastupnika MOST-a.
Amandman se ne prihvaća. Nastavljena je realizacija započetih projekta zagorskog puta koji je kategoriziran kao D433, te je tijekom ishođenja građevinske dozvole koju je prethodno prije nego što je navedena cesta prekategorizirana u državnu cestu pokrenuo grad Split preko svojih službi. Po ishođenju iste, Hrvatske ceste će nastaviti sa daljnjim aktivnostima. Hvala.
19. zastupnika Nikole Grmoje.
Amandman se ne prihvaća. U tijeku je izrada prometnog građevinskog i elektroprojekta semaforizacija te raskršća na državnoj cesti D31 odvojka za poslovnu zonu u gradu Velika Gorica. Hvala.
Osamnaesti sam rekao da ćemo glasovati. Naravno glasovat ćemo. Nema nikoga. Devetnaest također ćemo glasovati. Dvadeset opet zastupnika Nikole Grmoje.
Amandman se ne prihvaća. U tijeku je postupak nabave za ugovaranje radova na modernizaciji i povezivanju semaforske opreme u sustav AZP na državnim cestama D30 i D31. Hvala.
Hvala. Glasovat ćemo. 21. uvaženog Grmoje.
Amandman se ne prihvaća. U narednom razdoblju razmotrit će se predložene projekte pristupiti realizaciji sukladno raspoloživim financijskim sredstvima. Hvala.
Hvala. Glasovat ćemo. 22. gospodina Nikole Grmoje.
22. amandman se ne prihvaća. Navedena dionica nije u nadležnosti Hrvatskih cesta. Hvala.
Hvala. 23. uvaženog zastupnika Nikole Grmoje.
Amandman se također ne prihvaća. U tijeku je izrada glavnog projekta s ishođenjem građevinske dozvole za realizaciju privoza državne ceste oznake D30 kod raskršća s državnom cestom oznake D31 u Velikoj Gorici.
Hvala. Glasovat ćemo. I to je bio 23. ili 24.? 24. je sada zastupnika Nikole Grmoje, opet.
Amandman broj 24. se ne prihvaća. Predloženi zahvat obuhvaća ceste različitih upravitelja i uglavnom nisu u nadležnosti Hrvatskih cesta. Hvala.
Sada imamo set zastupnika Mire Bulja. 25.
Amandman se također ne prihvaća. Za dionicu D219 Privija – Han izrađena je projektna dokumentacija te se provedba radova planira u sljedećem investicijskom ciklusu sukladno proračunskim mogućnostima. Hvala.
Ja se vraćam jednu sekundu na 24. Glasovat ćemo naravno i glasovat ćemo i za 25. 26. Miro Bulj, također. Izvolite.
Amandman se ne prihvaća. Amandman 26. se ne prihvaća. Navedeni zahvat razmotrit će se u narednom planskom razdoblju sukladno raspoloživim financijskim sredstvima. Hvala.
Glasovat ćemo. 27. Miro Bulj.
Amandman se također ne prihvaća. Hrvatske ceste ulažu znatna sredstva u povećanje protočnosti prometne signalizacije na navedenoj dionici. Na tom području Hrvatske ceste su izradile i pustile u promet čvor Rokići, a ugovorena je izrada idejnog projekta i lokacijska dozvola, te glavnih projekata i građevinske dozvole za čvor Njivice. Za čvor Njivice je ishođena lokacijska dozvola te se nastavlja sa izradom preostale dokumentacije neophodne za početak izgradnje navedenog čvora. Nakon izgradnje navedenog čvora razmotrit će se opravdanost i eventualni prioriteti daljnjeg poboljšanja cestovne mreže na navedenom području. Hvala.
Glasovat ćemo. 28. zastupnik Miro Bulj.
Amandman se također ne prihvaća. Studija izvedivosti, poveznice čvor Vučevica – državna cesta D8, trajektna luka Split je izrađena. Hrvatske ceste nastavljaju sa daljnjim aktivnostima na projektu pokretanja studije utjecaja na okoliš sa ishođenjem rješenja o prihvatljivosti za okoliš. Planirana financijska sredstva dostatna su za očekivanu dinamiku izrade navedene projektne dokumentacije kojom je obuhvaćen novi most preko Kaštelanskog zaljeva. Hvala.
Glasovat ćemo. 29. Miro Bulj.
Amandman se ne prihvaća. Zbog složenosti realizacije ovog projekta, a koji se tiče izvođenja pod prometom nužno je razmotriti sve mogućnosti te će se sukladno tome pristupiti izradi projektne dokumentacije optimalnog rješenja. Hvala.
Glasovat ćemo. 30 zastupnik Miro Bulj.
Amandman se ne prihvaća. Na tom području Hrvatske ceste ishodile su lokacijsku dozvolu na dionici Dicmo – Sinj lokacija Kukuzovac. Predan je zahtjev za ishođenje građevinske dozvole. Nakon toga Hrvatske ceste nastavit će s daljnjim aktivnostima na projektu. Hvala.
Glasovat ćemo. 31 zastupnik Miro Bulj.
Amandman se ne prihvaća. U tijeku je izrada projektne dokumentacije s provedbom upravnog postupka za rekonstrukciju dionice Čaporice – Velići. U tijeku je javni uvid na studijsku utjecaja na okoliš. Po ishođenju građevinske dozvole, a sukladno raspoloživim financijskim sredstvima planirat će se izvođenje radova rekonstrukcije prometne dionice u narednom planskom razdoblju. Hvala.
Glasovat ćemo. 32 zastupnik Miro Bulj.
Amandman se ne prihvaća. Hrvatske ceste ugovorile su izradu kompletne projektne dokumentacije sa ishođenjem lokacijske i građevinske dozvole za rekonstrukciju državne ceste D33 dionica Knin – Drniš duljine 20 km. U postupku ishođenja lokacijske dozvole i posebnih uvjeta za promet, predmetni zahvat u prostoru Grad Drniš je rješenjem odbio izdati posebne uvjete te je u konačnici pokrenuo i upravni spor koji je naknadno riješen u interesu Hrvatskih cesta. Shodno gore navedenim cjelokupni postupak izrade projektne dokumentacije i ishođenje dozvola je bio zaustavljen na duži period, te je po okončanu upravnog spora ponovno pokrenut i u ovom momentu očekuje se izdavanje lokacijske dozvole i nastavak izrade novih vrsta glavnih projekata te tijekom 22. godine ishođenje građevinske dozvole za predmetnu rekonstrukciju. Hvala.
Glasovat ćemo. 33 zastupnik Miro Bulj.
Amandman se ne prihvaća. Lokacijska dozvola na dionici Dicmo – Sinj lokacija Kukuzovac je ishođena. Predan je zahtjev za ishođenje građevinske dozvole. Nakon toga Hrvatske ceste nastavit će i s daljnjim aktivnostima na projektu. Hvala.
34 zastupnik Miro Bulj. A glasovat ćemo o onom prije.
Amandman se ne prihvaća. Predmetna cesta nije u našoj nadležnosti. Radi se o nerazvrstanoj cesti u nadležnosti Grada Sinja. Hvala.
I sada zastupnik Marin Miletić 35.
Amandman se ne prihvaća. Navedena dionica nije u nadležnosti Hrvatskih cesta. Hvala.
Glasovat ćemo. Uvaženi zastupnik Marin Miletić ima i sljedeći amandman 36.
Također amandman se ne prihvaća. Navedena dionica nije u nadležnosti Hrvatskih cesta.
Glasovat ćemo. 37 uvaženi zastupnik Ante Kujundžić.
Amandman se ne prihvaća. Ova dionica je najkritičnija kroz centar Zagvozda. Postoje problemi s rješavanjem imovinskopravnih odnosa koji su preduvjet za ishođenje građevinske dozvole. Po ishođenju građevinske dozvole pristupit će se izvođenju projektu. Hvala.
Glasovat ćemo. 38 zastupnik Ante Kujundžić.
Amandman se ne prihvaća. Kako bi se taj rotor realizirao potrebno je rušiti objekte u privatnom vlasništvu. Pregovaranje s vlasnicima je u tijeku te će nakon rješavanja imovinskopravnih problema rotor biti izgrađen. Hvala.
Glasovat ćemo. 39 zastupnik Ante Kujundžić.
Amandman se ne prihvaća. Navedeni projekt nije uvršten u plan građenja i održavanja državnih cesta. U narednom periodu razmotrit će se opravdanost projekta. Hvala.
Glasovat ćemo. 40 zastupnik Ante Kujundžić.
Amandman se ne prihvaća. Hrvatske ceste će u suradnji sa lokalnom zajednicom izraditi svu potrebnu dokumentaciju za izgradnju nogostupa vodeći računa o opterećenosti sigurnosti prometa posebno u ljetnim mjesecima. Hvala.
41 jel' da? Također uvaženi zastupnik Ante Kujudžić.
Amandman se ne prihvaća. Navedeni projekt nije uvršten u plan građenja i održavanja državnih cesta. U narednom periodu razmotrit će se opravdanost projekta. Hvala.
Glasovat ćemo. 42 uvažena zastupnica Martina Vlašić Iljkić.
Amandman se ne prihvaća. Predviđeno je da u planu građenja i održavanja Hrvatskih cesta za 2022. godinu uvrsti usluga izrade projektne dokumentacije s provođenjem upravnog postupka za rekonstrukciju mosta na državnoj cesti D38 preko Novaljskog potoka na ulazu u Novo Selo. Hvala.
Glasovat ćemo. Uvažena, 43 uvažena zastupnica Mirela Ahmetović.
Amandman se ne prihvaća. Tražena sredstva za izgradnju ne mogu se planirati dok se ne odaberu varijante trase tzv. Plava magistrala, ne uskladi sa prostorno-planskom dokumentacijom, izradi studija o utjecaju na okoliš, provede postupak procjene utjecaja na okoliš te izradi ostala projektna dokumentacija i dozvole nužne za početak izvođenja radova. Hvala.
Glasat ćemo. Uvaženi zastupnik Marin Miletić 44.
Amandman se ne prihvaća. Prijedlogom financijskog plana Hrvatskih cesta za 2022. i projekcijama za 23. i 24. godinu predviđena su sredstva na aktivnosti A300008 sufinanciranje nerazvrstanih cesta u iznosu od 10 milijuna kuna odnose se na namjenska sredstva za sufinanciranje zimske službe na nerazvrstanim cestama. Predmetnim sufinanciranjem bit će obuhvaćene jedinice lokalne samouprave sa statusom brdsko-planinskog područja temeljem Zakona o brdsko-planinskim područjima i odluke o obuhvatu i razvrstavanju jedinica lokalne samouprave koji stječu status brdsko-planinskog područja te jedinica lokalne samouprave na području Ličko-senjske županije, Gorskog kotara obuhvaćeno je drugom i trećom klimatskom zonom održavanja cesta. Hvala.
Hvala. Glasovat ćemo. 45. Klub zastupnika MOST-a.
Amandman se ne prihvaća. Društvo Hrvatske ceste dionica Orovac – Kruševo održava se kroz program redovnog održavanja, te je navedena dionica sigurna za odvijanje prometa. Hvala.
Hvala. Glasovat ćemo. Uvaženi zastupnik Ante Kujundžić, 46.
Amandman se ne prihvaća. Na kraju je izrada projektne dokumentacije za sanaciju mosta Omiš. Po završetku iste planirat će se radovi sanacije, dinamika će se uskladiti sa dinamikom puštanja prometno nove obilaznice. Hvala.
Sad ovdje će, samo da kažem, ali sve ću ih poimenično od 47. do 60. je zastupnik gospodin Miro Bulj. Najprije 47.
Amandman se ne prihvaća. Napravljena je projektna dokumentacija, ishođena je građevinska dozvola. Za rekonstrukciju dionice Vukovar – Opatovac, izvođenje radova bit će podijeljeno u 4 faze. Zaobilaznicu Iloka je predviđeno izvanredno održavanje kolnika u duljini od 6 km. Hvala.
Hvala. Glasovat ćemo. 48.
Amandman se ne prihvaća. U tijeku su aktivnosti na nekoliko poddionica državne ceste D1 između Vrlike i Sinja. Završeni su radovi rekonstrukcije državne ceste D1 kroz Vrliku duljine 07 km. Završeni su radovi na sanaciji nestabilnih pokusa na dionici Vrlika – Satrić u duljini od 7 km, na 11 pozicija. U planu nabave je predviđeno ugovaranje radova i izvanrednog održavanja asfaltnog kolnika od dionice Maljkovo – Peruča duljine 6,3 km. Hvala.
Glasovat ćemo.
49. Amandman se ne prihvaća. Navedena dionica je županijska cesta, stoga nije u nadležnosti Hrvatskih cesta. Hvala.
Glasovat ćemo. 50.
Amandman se ne prihvaća. Dovršena je izgradnja nogostupa na D56 kroz Donji Muč. Nastavak izgradnje nogostupa duž državne ceste u općini Muč uvrstit će se u narednom planskom razdoblju sukladno raspoloživim financijskim sredstvima. Hvala.
Glasovat ćemo. 51.
Amandman se ne prihvaća. Navedena dionica nije u nadležnosti Hrvatskih cesta.
Hvala. Glasovat ćemo. 52.
Amandman se ne prihvaća zbog proračunski ograničenih, izvršenih, navedenih projekata razmotrit će se u narednom planskom periodu. Hvala.
Glasovat ćemo. 53.
Amandman se ne prihvaća. Navedena dionica nije dio mreže državnih cesta stoga nije u nadležnosti Hrvatskih cesta. Hvala.
Glasovat ćemo. 54.
Amandman se ne prihvaća. Navedena dionica nije u nadležnosti Hrvatskih cesta. Hvala.
Glasovat ćemo. 55.
Amandman se ne prihvaća. Hrvatske ceste su u proteklom periodu obnovile asfaltni kolnik na državnoj cesti D1. Na cijeloj dužini postoji kontinuiran, jednostrana pješačka staza. Hvala.
Glasovat ćemo. 56.
Amandman se ne prihvaća. Hrvatske ceste su u proteklom razdoblju ugovorile usluge projektiranja projekta rekonstrukcije državne ceste D219 dužine oko 800 metara u Sinju. Ishođena je lokacijska dozvola, u tijeku je ishođenje građevinske dozvole. Nakon toga krenut će se u realizaciju potrebnih radova. Projektom je predviđena izgradnja obostranih pješačkih staza. Hvala.
Hvala. Glasovat ćemo. 57.
57. amandman se ne prihvaća. Navedeni zahvat razmotrit će se u narednom planskom razdoblju sukladno raspoloživim financijskim sredstvima. Hvala.
Glasovat ćemo. 58.
Amandman se ne prihvaća. Hrvatske ceste će u narednom razdoblju provesti specijalistički pregled mosta na državnoj cesti D219 u mjestu Obrovac Sinjski s izradom projektnog zadatka rekonstrukcije sanacije mosta u suradnji sa Konzervatorskim zavodom budući da je navedeni most pod konzervatorskom zaštitom. Na samom mostu su sukladno pravilnicima uredno provedene mjere redovnog održavanja. Hvala.
Hvala. Glasovat ćemo. 59.
Amandman se ne prihvaća. Hrvatske ceste kontinuirano na području Sinja rade na osiguravanju sigurnosti prometa pješaka. Realizacija navedenih projekata će ovisiti o dinamici rješavanja upravnih postupaka i ishođenje građevinskih dozvola, a sukladno tome oni će biti uvršteni u plan nabave. Hvala.
I posljednji amandman gospodina zastupnika Mire Bulja u ovom setu broj 60.
Amandman se ne prihvaća. Hrvatske ceste su ugovorile i u tijeku je izrada niveliranog idejnog rješenja i nove Studije utjecaja na okoliš za obilaznicu Dicma nakon što je usvojen prostorni plan Splitsko-dalmatinske županije nastavit će se s daljnjim tijekom projekta. Planirana sredstva dostatna su za očekivanu dinamiku izrade projektne dokumentacije. Hvala.
Glasovat ćemo o ovom amandmanu i o 59. ako nisam rekao, nisam siguran ćemo glasovati. I sad idemo na pregled amandmana Prijedloga financijskog plana Fonda za zaštitu okoliša i energetsku učinkovitost. I počinjemo sa zastupnikom Mirom Buljom i državni tajnik Mario Šiljeg, izvolite. Jedan, zastupnik Miro Bulj.
Amandman se ne prihvaća. Naime, fond u ovom trenutku nije u mogućnosti izdvojiti dodatna sredstva za sanaciju konkretnog rudokopa Slanih stina budući da sanacija istog još nije moguća iz razloga što se tek priprema provedbeni okvir za provedbu pilot projekata sanacije napuštenih eksploatacijskih polja te u ime čega će se odabrani model sanacije primijeniti za buduće prijave za EU sufinanciranje. Hvala.
Hvala. Glasovat ćemo. Dva, zastupnik Miro Bulj.
Amandman se ne prihvaća. Povećanje proračunskih rashoda i izdataka radi sanacije odlagališta otpada tzv. Crno brdo kod naselja Biljani Donji na kojem se nalazi preko 140.000 troske nije moguće iz razloga što se ne radi o odlagalištu otpada već o mineralnoj sirovini koja je odložena na privatnom zemljištu. Fond nema nadležnosti za postupanje u konkretnom slučaju. Hvala lijepo.
Glasovat ćemo. Sada pregled amandmana Financijskog plana Hrvatskog zavoda za zdravstveno osiguranje, državni tajni Tomislav, gospodin Tomislav Dulibić. Imamo samo jednu, samo jedan amandman, zastupnice Andreje Marić.
Hvala lijepo poštovani potpredsjedniče. Amandman se ne prihvaća. Sredstva na aktivnosti A60013 pripravnički staž za zdravstvene djelatnike planirana su na temelju podataka o utrošenim sredstvima iz prethodnih godina te na temelju izvršenih analiza i projekcija potrebnih sredstava za financiranje pripravničkog staža za zdravstvene djelatnike i rada pod nadzorom doktora medicine bez specijalizacije.
Hvala lijepa gospodin Dulibić. Gospođa Andreja Marić, pardon će ovaj komentirati vaše ovaj, vaše viđenje.
Poštovani državni tajniče, nisam zadovoljna s vašim objašnjenjem i tražim da se glasuje o amandmanu, analize vam očito ne valjaju i raspolažete sa krivim podacima. Ja sam zadnjih godinu dana vrlo intenzivno angažirana oko ove problematike i znam sve u detalje. Dakle, za 2020. godinu bilo 170 mjesta, 2021. 2000 mjesta. Ono što niste uzeli u obzir je činjenica da su ta raspisana mjesta sa onim kvotama koje se nisu dale iskoristiti. Dakle, 675 mjesta za medicinske sestre, a ima ih na zavodu za zapošljavanje 50 i nešto. Prema tome, kvote ne valjaju, ne valja uopće raspodjela i plan za narednu godinu. Podsjetit ću da je za 2020. godinu izvršenje bilo 26,4 miliona kuna, za 2021. 3,5 milijuna kuna, a sada je predviđeno za 2022. još manje, 3 miliona 220 tisuća kuna. Dakle, uopće se ne vodi računa o tome da i dalje preko 2.000 ljudi čeka na svoj pripravnički staž, neki i po više godina. Ne postoji valjan pravilnik da se može staž dobivati po određenim kriterijima, dužina studiranja, oni koji su prije završili, prosjek ocjena itd. Prema tome, ispred vas je još jako puno posla, a rješenje niste ponudili. Hvala lijepa.
Gospodin Dulibić mislim da ste slobodan sada, hvala. I sada je pregled amandmana Financijskog plana Hrvatskih željeznica Infrastrukture. Gospodin Gospočić, državni tajnik. Amandman, čekajte, amandman 1. zastupnika Siniša Hajdara Dončića, Hajdaša Dončića. Izvolite gospodine državni tajniče.
Puno hvala potpredsjedniče. Amandman se ne prihvaća. Modernizacija i elektrifikacija željezničke pruge R106 Zabok – Krapina – Romec obuhvaćena je projektom povezivanja željeznicom unutar funkcionalne regije središnje Hrvatske, Lepoglavska spojnica za koju je u tijeku postupak javne nabave za izradu tehničke dokumentacije, ishođenja potrebnih dozvola. Predmetni projekt planiran je u programu investicijskih aktivnosti HŽ Infrastrukture K110009 izražena je nova pruga i izgradnja novih pruga i kolosijeka.
Uvaženi zastupnik Hajdaš Dončić.
Nisam zadovoljan sa vašim odgovorom. Dakle, to ne ovisi o vama. Dakle, sve ove projekte koje smo spomenuli u infrastrukturi je spomenu gospodin veliki vođa Andrej Plenković na sjednici vlade u Krapini prije godinu, godinu i pol, dakle gdje je on obećao brzi završetak i brze ceste. Isto tako i elektrifikaciju dijela pruge. Mislim da ste lagano podlegli pritisku jednog vašeg koalicijskog partnera i da nešto što je trebalo biti projektirano dakle za slijedećih 10 do 15 godina postepeno, vi ste dakle svu svoju energiju obuhvatili na to umjesto da ste nakon završetka ovog EU projekta elektrifikacije pruge Zagreb tj. Zaprešić – Zabok nastavili s elektrifikacijom pruge postojeće prema Krapini – Hromcu – Đurmancu i Sloveniji i elektrifikacijom pruge i reći ću rehabilitacijom pruge Zabok – Bedekovčina – Zlatar Bistrica – Konjšćina – Varaždin – Čakovec, dakle po postojećoj pruzi to bi bilo puno bolje nego ovako. Dakle, nisam zadovoljan sa vašim obrazloženjem. Tražit ću glasanje. Imam ja pravo i na stanku u ime Kluba SDP-a, nismo tražili danas. Ja bi se trebao …
Imate, imate pravo na stanku, ako se odnosi na predmet rasprave o amandmanima. Izvolite, izvolite.
Da, da, da, tražim baš, hvala lijepo, tražim stanku u ime Kluba SDP-a i kolegice Anke Mrak Taritaš da se konzultiramo da li smo zadovoljni s ovakvim načinom prezentacije amandmana, da li su bili dovoljno dobro analizirani i zapravo kome su se analizirali. Hvala. Da ispričavam se tražim stanku od 10 minuta.
A ovaj, stanka je odobrena na način kao što odobravamo u zadnje vrijeme, još imamo jedan, još ima amandman i ste zadovoljna i vi gospođa Mrak Taritaš, ste zadovoljni. Svi smo zadovoljni. Zastupnica Martina Vlašić Iljkić ima drugi amandman.
Amandman se ne prihvaća. Obnova dijela pruge na, za regionalni promet planirana je u okviru pojačanog održavanja koje je obuhvaćeno sredstvima planiranim za pozicije A110000 administracija i upravljanje 32 materijalni rashodi. Istovremeno za obnovu i modernizaciju regionalne željezničke pruge R101 državna granica Buzet – Pula planirana je izrada studijske dokumentacije koja je u tijeku postupka javne nabave, a planirano je u programskim investicijskim aktivnostima HŽ Infrastrukture K110008 program aktivnih aktivnosti u funkciji infrastrukture i prometa na mreži kao cjeline. Hvala.
Hvala vam lijepa. Nemamo više amandmana, nemamo, nema, nema zastupnice Martine Vlašić Iljkić, pa onda ćemo glasovati o ovom amandmanu. Nema više amandmana uopće. Ovo je jedan od boljih pod navodnicima iskustava koje sam imao u ovim 30 godina skoro što sam zastupnik, a vama ima vas četiri plus ja, 5. … [[Upadica se ne razumije.]] Četiri. Ne, govorim o zastupnicima sada. Puno vam hvala što ste ostali. Hvala, hvala, hvala. Mislim trebali bi ustanoviti medalju kao što ima medalje kongresa i medalje Sabora, ali za ovakve stvari. Nastavit ćemo sutra ujutro u 9.30 s Konačnim prijedlogom zakona o obnovljivim izvorima energije i visoko učinkovitoj kogeneraciji. Hvala lijepa i vidimo se sutra na kogeneraciji. SJEDNICA PREKINUTA U 21.12 SATI